
ABATE (ABBE) 


Unde vă duceți, domnule abate? etc. Ştiţi că abate în- 
seamnă tată? Dacă veţi deveni vreodată aşa ceva, veți face un 
serviciu statului; este, fără doar şi poate, lucrul cel mai fru- 
mos pe care îl poate săvârşi un om; se va naşte din domnia 
voastră o ființă cugetătoare. E ceva divin în această acțiune. 

Dar dacă nu sunteți abate decât pentru că aveţi tonsură, 
pentru că purtaţi un guler micuţ şi o mantie scurtă, şi pentru 
că vă aşteptaţi la un oarece beneficiu, nu meritaţi numele de 
abate. 

Călugării de odinioară dădeau acest nume starețului pe 
care şi-l alegeau. Abatele era părintele lor spiritual. Iată că 
aceleaşi cuvinte capătă, în timp, semnificaţii diferite! Abatele 
spiritual era un om sărac, în fruntea altor săraci: dar, de vreo 
două sute de ani, săracii părinți spirituali au o rentă de patru 
sute de mii de livre; iar în Germania, săracii părinți spirituali 
dispun astăzi de un regiment de gardă. 

Un sărac care a jurat că va rămâne sărac şi care, până la 
urmă, este suveran! — s-a mai spus lucrul acesta, dar pasă- 
mite trebuie repetat de mii de ori — ci bine, aşa ceva este 


intolerabil. Legile acuză acest soi de abuz, religia îl respinge 
cu indignare, iar adevărații săraci lipsiţi de haine şi de mân- 
care, adunaţi la uşa domnului abate, scot strigăte către cer. 

Dar îi aud spunând pe domnii abaţi din Italia, din Germa- 
nia, din Flandra sau din Burgundia: „De ce n-am acumula şi 
noi bunuri şi onoruri? De ce n-am fi şi noi prinți? Episcopii 
nu se dau în lături. La început au fost şi ei săraci ca şi noi, 
dar s-au îmbogățit şi s-au ridicat; unul dintre ei este chiar mai 
mare peste regi; lăsați-ne să-i imităm atâta cât ne va fi cu pu- 
tință." 

Aveţi dreptate, domnilor, invadaţi pământul; el aparţine 
celui puternic sau celui iscusit care ştie să pună stăpânire pe 
el; aţi profitat de vremurile de ignoranță, de superstiție şi de 
nebunie, pentru a ne lipsi de ceea ce am moştenit şi pentru a 
ne călca în picioare, ca să vă îngrășaţi din trupurile celor 
nenorociţi: cutremuraţi-vă, căci va veni şi ziua raţiunii. 


AVRAAM (ABRAHAM) 


Avraam este unul dintre acele nume celebre în Asia Mică 
şi în Arabia, precum este Thot la egipteni, cel dintâi Zoroas- 
tru în Persia, Hercule în Grecia, Orfeu în Tracia, Odin Ia 
semințiile de la miazănoapte şi atâtea alte nume cunoscute 
mai curând datorită renumelui lor decât datorită vreunei istorii 
dovedite ca fiind adevărată. Nu mă refer decât la istoria pro- 
fană, căci, în ceea ce priveşte istoria evreilor, profesorii şi 
duşmanii noştri, pe care îi credem si îi detestăm, întrucât isto- 
ria acestui popor a fost, negreşit, scrisă chiar de către Duhul 
Sfânt, nutrim pentru ea sentimentele pe care trebuie să le 
avem. Nu ne adresăm în cele de față decât arabilor; ei se 


laudă că se trag din Avraam prin Ismael; ei cred că patriarhul 
cu pricina a construit Mecca şi a murit în acest oraş. Ade- 
vărul este că seminţia lui Ismael a fost nespus de mult mai 
favorizată de Dumnezeu decât cea a lui lacov. Dar ambele 
seminţii au dat naştere, s-o spunem pe-a dreapta, la hoți; nu- 
mai că hoţii arabi au fost net superiori hoţilor evrei. Urmaşii 
lui lacov nu au cucerit decât un ţinut foarte mic, pe care de 
altminteri l-au şi pierdut; cât despre urmaşii lui Ismael, ei au 
cucerit o parte din Asia, o parte din Europa si o parte din A- 
frica, au întemeiat un imperiu mai întins decât Imperiul ro- 
manilor şi i-au alungat pe evrei din peşterile lor, pe care ei le 
numeau pământul făgăduinței. 

Daca am judeca lucrurile doar după exemplele oferite de 
istoriile noastre moderne, ar părea destul de greu de crezut ca 
Avraam să fi fost tatăl a două seminţii atât de diferite; ni se 
spune că s-a născut în Caldeea, că a fost fiul unui olar sărac, 
care îşi câştiga existența plămădind mici idoli din lut. E greu 
să ne închipuim că fiul acestui olar s-a dus şi a întemeiat 
Mecca, care era la o depărtare de patru sute de leghe, la 
tropice, trecând prin deserturi cu neputinţă de străbătut. Dacă 
a fost un cuceritor, s-a îndreptat, neîndoielnic, spre frumosul 
ținut din Asiria, iar dacă nu a fost decât un om de rând, aşa 
cum ne este zugrăvit, nu a întemeiat regate decât acasă la el. 

Geneza spune că Avraam avea şaptezeci şi cinci de ani 
când a părăsit ţinutul Haranului, după moartea tatălui său, 
Terah olarul: aceeaşi Geneză susţine şi că Terah l-a zămislit 
pe Avraam la şaptezeci de ani, că acest Terah a trăit doua 
sute cinci ani, iar Avraam n-a plecat din Haran decât după 
moartea tatălui său. Dacă facem socoteala, e limpede, chiar 
din ceea ce spune Geneza, că Avraam avea o sută treizeci şi 
cinci de ani când a părăsit Mesopotamia. A plecat dintr-un 
ținut pe care-l numim idolatru, într-un alt ţinut tot idolatru, 
Sichem, în Palestina. Dar de ce s-a dus el acolo? De ce a 


părăsit malurile fertile ale Eufratului, pentru a se duce într-un 
ținut atât de îndepărtat, atât de sterp şi de pietros cum este 
Sichemul? Limba caldeenilor era, fără doar şi poate, foarte 
diferită de cea din Sichem, care nu era un centru negustoresc; 
Sichem se află la o distanţă de mai bine de o sută de leghe 
de Caldeea; trebuie să străbaţi pustiuri ca să ajungi acolo; dar 
a fost voia lui Dumnezeu ca el să facă această călătorie, voia 
să-i arate pământul pe care aveau să îl ocupe urmaşii săi, la 
câteva secole după el. Ii vine greu minţii omeneşti să priceapă 
motivele unei asemenea călătorii. 

Abia a ajuns în micul ţinut muntos Sichem, că foamea îl şi 
determină să plece. Se duce în Egipt cu femeia sa pentru a 
căuta acolo de-ale gurii, între Sichem şi Memfis sunt două 
sute de leghe; e oare normal să te duci să cauţi grâu atât de 
departe, mai cu seamă într-o ţară căreia nu-i înţelegi limba? 
Avem, aşadar, de-a face cu nişte călătorii ciudate, întreprinse 
la vârsta de aproape o sută patruzeci de ani. 

O ia cu sine la Memfis pe Sara, soţia sa, care era extrem 
de tânără, un copil în comparaţie cu el, căci nu avea decât 
şaizeci şi cinci de ani. Şi cum era foarte frumoasă, Avraam 
s-a hotărât să profite de pe urma frumuseţii ei. „Prefă-te că 
eşti sora mea, i-a spus el, să-mi meargă şi mie bine de pe 
urma ta." Ar fi trebuit mai degrabă să-i spună: „Prefa-te că 
eşti fiica mea". Regele s-a îndrăgostit de tânăra Sara, şi i-a 
dat pretinsului frate o mulţime de oi, de boi, de măgari, 
măgăriţe, cămile, servitori şi servitoare: fapt ce dovedeşte că 
Egiptul era, încă de pe-atunci, un regat foarte puternic şi 
foarte civilizat, aşadar foarte vechi, unde fraţii care îşi ofereau 
surorile regilor din Memfis erau răsplătiți cu generozitate. 

Tânăra Sara avea nouăzeci de ani când Dumnezeu i-a 
promis că Avraam, care avea atunci o sută şaizeci, o să-i facă 
în acel an un copil. 


Avraam, căruia îi plăcea să călătorească, s-a dus în cum- 
plitul deşert al Cadcşului, cu soţia sa însărcinată, care era în 
continuare tânără şi frumoasă. Aidoma regelui Egiptului, toți 
regii din deşert s-au îndrăgostit de Sara. Părintele credin- 
cioşilor a recurs la aceeaşi minciună ca în Egipt: îşi dădea 
soţia drept sora, afacere din care s-a mai ales cu alte oi, cu 
alți boi, cu servitori şi servitoare. Se poate spune ca acest 
Avraam a devenit putred de bogat de pe urma femeii sale. 
Comentatorii au scris un număr uriaş de volume pentru a jus- 
tifica purtarea lui Avraam şi pentru a da cât de cât de cap 
cronologiei. Aşadar, trebuie să îl trimitem pe cititor la aceste 
comentarii. Toate sunt compuse de minţi ascuţite si delicate, 
de metafizicieni pricepuţi, indivizi fără prejudecăţi şi câtuşi de 
puţin pedanți. 

Altminteri, acest nume, Bram, Abram, era faimos atât în 
India cât şi în Persia: mai mulți învăţaţi pretind chiar că era 
unul şi acelaşi legiuitor cu acela pe care grecii l-au numit 
Zoroastru. Alții spun ca era Brahma al indienilor: fapt ce nu 
este însă demonstrat. 

Dar ceea ce li s-a părut foarte cu putință multor savanţi 
este că acest Avraam era din Caldeea sau Persia: în timp, 
evreii s-au lăudat că sunt unnaşii lui, după cum francii se trag 
din Hector, iar bretonii din Tubal. Este limpede că seminţia 
evreiască a fost o hoardă foarte modernă; că ea nu s-a stabilit 
în apropierea Feniciei decât foarte târziu; că era înconjurată de 
popoare străvechi; că a adoptat limba lor; că a luat de la ele 
până şi numele de Israel, care este caldeean, după cum măr- 
turiseşte chiar evreul Flavius Josefus. Se ştie că evreii au 
preluat de la babilonieni chiar şi numele îngerilor; că, în fine, 
nu J-au numit pe DUMNEZEU Elohim, Iahve Adonai, lehova 
sau Savaaot decât după fenicieni. 

Este posibil ca evreii să nu fi cunoscut numele de Avraam 
sau Ibrahim decât datorită babilonienilor, şi asta pentru că cea 

mai veche religie din ţinuturile cuprinse între Eufrat si Oxus 
se numea Kish-Ibrahim, Milat-lbrahim. Acest fapt este confir- 
mat de toate cercetările efectuate în zonă de către savantul 
Hyde. 

Evreii au procedat aşadar cu istoria şi cu vechea legendă 
aidoma negustorilor de haine vechi; le întorc şi le vând drept 
haine noi, cât mai scump cu putință. 

Este doar o pildă de prostie omenească faptul că i-am con- 
siderat atâta amar de vreme pe evrei ca pe o nație de la care 
celelalte naţii au totul de învăţat, în timp ce istoricul lor Jose- 
fus mărturiseşte el însuşi contrariul. 

Este dificil să pătrunzi în negura Antichității; însă este evi- 
dent că toate regatele Asiei erau deja foarte înfloritoare înainte 
ca triburile nomade ale arabilor numiţi evrei să posede un 
petic de pământ al lor, înainte să aibă un oraş, legi şi o religie 
statornică. Atunci când vezi un rit străvechi sau o opinie stră- 
veche împământenită în Egipt sau în Asia, dar şi la evrei, este 
normal să socoteşti că micul popor nou apărut, ignorant şi 
grosolan, fără nici un contact cu artele, a copiat, aşa cum s-a 
priceput şi el, naţia antică, înfloritoare şi harnică. 

După acest principiu trebuie să judecăm ludeea, Biscaya, 
Comwallu], Bergamul — ţara ArJechinului eic.: fără îndoială 
că Roma cea victorioasă n-a copiat nimic din Biscaya, din 
Cornwall şi nici din Bcrgam; trebuie să fii sau un mare igno- 
rant sau un mare pişicher ca să spui că evreii au fost cei care 
i-au învăţat pe greci. 

{Articol extras din domnul Freret) 


ADAM (ADAM) 


Pioasa doamnă Bourignon era sigură că Adam a fost her- 
mafrodit, ca de altminteri şi primii oameni ai divinului Platon. 
Dumnezeu îi dezvăluise acest mare secret; dar, cum eu n-am 
avut aceleaşi revelații, n-am să mă opresc asupra acestui 
subiect. Rabinii evrei au citit cărțile lui Adam; ei ştiau cum 
s-au numit preceptorul lui şi soţia sa de-a doua: dar cum eu 
nu am citit aceste cărți ale întâiului nostru părinte, despre asta 
n-am să spun nici un cuvânt. Unele minți găunoase, foarte sa- 
vante, se miră nespus de tare, când citesc în Vedele vechilor 
brahmani că primul om a fost creat în India etc., că se numea 
Adimo, care înseamnă procreatorul, şi că nevasta lui se nu- 
mea Pocriti, care înseamnă viața. Ei spun că secta brahma- 
nilor este fără de tăgadă mai veche decât a evreilor şi că 
evreii n-au scris decât foarte târziu în limba cananeeană, în- 
trucât nu s-au stabilit decât foarte târziu pe meleagurile micu- 
lui Canaan; ei spun ca indienii au fost întotdeauna inventatori, 
iar evreii, imitatori; indienii au fost întotdeauna iscusiţi, iar 
evreii mereu grosolani; ei mai spun că este cam greu să-ți 
imaginezi că Adam, care era roşcovan şi avea păr, ar fi părin- 
tele negrilor, care sunt negri ca cerneala şi au lâna neagră pe 
cap. Si câte şi mai câte nu mai spun? în ceea ce mă priveşte, 
eu nu mai scot o vorba; las aceste cercetări în seama părin- 
telui Berruyer, de la Societatea lui lisus; este persoana cea 
mai inocentă pe care am cunoscut-o vreodată. I-a fost arsă 
cartea ca unuia care vrea să ridiculizeze Biblia: dar stau 
chezas că nu avea o minte chiar atât de fină. 


(Extras dintr-o scrisoare a cavalerului de R...) 


SUFLET (AME) 


Ar fi nemaipomenit să-ţi vezi sufletul. Cunoaste-te pe tine 
însuți este un precept excelent, dar numai Dumnezeu poate 
să-l pună în practică: cine altul decât El poate să-şi cunoască 
esența? 

Numim suflet ceea ce însufleţeşte. Nu ştim mai mult, din 
pricina limitelor inteligenţei noastre. Trei sferturi dintre oa- 
meni nu merg mai departe şi nici nu-şi prea bat capul cu 
ființa gânditoare; celălalt sfert caută; nimeni n-a găsit şi nici 
nu va găsi vreodată. 

Sărmane pedant, vezi o plantă vegetând şi spui vegetație 
sau chiar suflet vegetativ. Bagi de seamă că trupurile au şi 
dau mişcare, şi spui forță; îți vezi câinele de vânătoare în- 
văţând alături de tine meseria, şi strigi instinct, suflet simțitor, 
ai idei combinate, şi spui spirit, 

Dar, pentru numele lui Dumnezeu, ce înţelegi tu prin 
aceste cuvinte? Această floare vegetează, dar oare există vreo 
ființă reală care să se cheme vegetației Acest corp îl împinge 
pe celălalt, dar posedă el oare în sine o ființă distinctă care se 
numeşte forțai Acest câine îți aduce o potâmiche, dar există 
oare o ființă care se numeşte instinct’? Nu ai râde tu oare de 
un gânditor (chiar dacă ar fi vorba de însuşi preceptorul lui 
Alexandru) care ţi-ar spune: „Toate animalele trăiesc, va să 
zică exista într-însele o ființă, o formă substanţială care este 
viaţa?" 

Dacă o lalea ar putea vorbi şi ți-ar spune: „Starea mea de 
vegetaţie şi cu mine suntem două ființe vădit unite", nu ai 
face haz de laleaua cu pricina? 


Să vedem mai întâi ce ştii şi de ce anume eşti sigur: că 
mergi cu ajutorul picioarelor; că digeri datorită stomacului; că 
simți cu tot corpul tău şi că gândeşti cu propriul cap. Să 
vedem dacă rațiunea ta de una singură a putut să-ţi dea des- 
tulă lumină ca să poți trage concluzia, Iară ajutor supranatural, 
că ai un suflet. 

Cei dintâi filosofi, că au fost ei caldeeni sau egipteni, au 
spus: „Trebuie să existe ceva în noi care să producă gândurile 
noastre; acest ceva trebuie sa fie foarte subtil; este suflu, este 
foc, este eter, este chintesență, este o biată iluzie, este en- 
telechia, este număr, este armonie." în fine, potrivit divinului 
Platon, este un compus format din acelaşi şi din celalalt. 
„Sunt nişte atonii care gândesc în noi", a spus Epicur după 
Democrit. Dar, prietene, oare cum gândeşte un atom? Mărtu- 
riseşte că habar nu ai. 

Trebuie, fără doar şi poate, să ne însuşim ideea că sufletul 
este o ființă imaterială; dar, neîndoielnic, nu vă puteţi închipui 
ce este această ființa imaterială. „Nu, răspund savanții, ştim 
însă că sta în firea ei să gândească." „Si de unde ştiţi asta?" 
„Știm, întrucât gândeşte." O bieţi savanţi! Tare mă tem că 
sunteţi la fel de ignoranţi ca şi Epicur: stă în firea unei pietre 
să cadă, pentru ca ea cade; dar vă întreb cine o face să cadă? 

„Ştim, continuă ei, că o piatră nu arc suflet." De acord, vă 
împărtăşesc şi eu opinia. „Ştim că o negaţie şi o afirmaţie nu 
sunt divizibile şi nu sunt părți ale materiei." Sunt de aceeaşi 
părere cu dumneavoastră. Dar materia, care de altminteri ne 
este necunoscută, posedă calități care nu sunt materiale, care 
nu sunt divizibile; ea posedă gravitația spre un centru, pe care 
i-a dat-o Dumnezeu. Or, această gravitație nu are părţi si nu 
este divizibilă. Forța motrice a corpurilor nu este o ființa 
compusă din părți. Vegetaţia corpurilor organizate, viața lor, 
instinctul lor nu sunt nici ele ființe alcătuite din părți, fiinţe 
divizibile; nu puteţi tăia în două vegetaţia unui trandafir, 
viața 


unui cal, instinctul unui câine, după cum nu puteţi tăia în 
două nici o senzaţie, o negaţie, o afirmaţie. Iscusitul dumnea- 
voastră argument, provenind din indivizibilitatea gândirii, nu 
demonstrează, aşadar, absolut nimic. 

Ce înţelegeţi dumneavoastră prin suflet? Ce ştiţi despre el? 
Nu puteți, dumneavoastră înşivă, fără vreo revelaţie, să ad- 
miteţi că există în ființa voastră altceva decât o putere necu- 
noscută vouă de a simți şi de a gândi. 

Iar acum, dacă sunteţi de bună-credință, spuneți-mi dacă 
această putere de a simți şi de a gândi este totuna cu aceea 
care vă face să digeraţi şi să mergeţi? îmi mărturisiți că nu, 
întrucât în zadar i-ar spune mintea dumneavoastră stomacului: 
Digeră; el nu ar face nimic dacă ar fi bolnav; în zadar ființa 
dumneavoastră imaterială le-ar porunci picioarelor dumnea- 
voastră să meargă, ele ar rămâne tot neclintite dacă ar suferi 
de guta. 

Grecii şi-au dat ei seama că adesea gândirea nu are nimic 
de-a face cu jocul organelor noastre; ei au acceptat că aceste 
organe au un suflet animal, iar gândurile un suflet mai fin, 
mai subtil, un vouţ. 

Dar iată acest suflet al gândirii care, în mii şi mii de si- 
tuaţii, deţine supremaţia asupra sufletului animal. Sufletul 
gânditor Ic porunceşte mâinilor să apuce şi acestea apucă. 
Insă nu le spune inimii să bată, sângelui să curgă, chilului să 
se formeze; toate acestea se înfăptuiesc şi fără el: iată două 
suflete cât se poate de stânjenite şi care nu prea sunt stăpâne 
la casa lor. 

Or, fără îndoială, acest prim suflet animal nu există, el nu 
este nimic altceva decât mişcarea organelor dumneavoastră. 
Bagă de seamă, sărmane om! căci nu ai alte dovezi, date de 
slaba ta rațiune, că celălalt suflet există. Nu poţi să ştii lucrul 
acesta decât prin credință. Te-ai născut, trăieşti, acţionezi, 
gândeşti, veghezi, dormi, fără să ştii cum. Dumnezeu ţi-a dat 


facultatea de a gândi, aşa cum te-a înzestrat cu toate; şi dacă 
n-ar fi venit să te înveţe, în timpurile marcate de providența 
lui, că ai un suflet imaterial şi nemuritor, nu ai fi avut nici o 
dovadă. 

Să aruncăm o privire la frumoasele sisteme pe care filoso- 
fia ta le-a construit în legătura cu aceste suflete. 

Unul spune că sufletul omului a purces din însăşi substanța 
lui Dumnezeu; altul, ca a purces din marele tot; un al treilea, 
că este creat din eternitate; un al patrulea, că e făcut şi nu 
creat; alții ne asigură că Dumnezeu le formează pe măsură ce 
avem nevoie de ele şi că se ivesc în clipa copulaţiei. „Sălăş- 
luiesc printre micuţele vietăţi seminale, strigă unul. — Nu, 
spune un allul, vor locui în trompele lui Fallopio. — Vă înşe- 
lați cu toţii, spune următorul: sufletul aşteaptă şase săptămâni 
până ce se formează foetusul, după care pune stăpânire pe 
glanda pineală; iar dacă găseşte un germene fals, se întoarce 
şi aşteaptă o ocazie mai bună." Ultima părere este că el îşi 
are sălaşul în corpul calos; acesta este locul unde îl plasează 
La Peyronie; trebuia să fii primul chirurg al regelui Franţei ca 
să poţi hotărî în felul acesta unde se găseşte situat sufletul. 
Totuşi corpul său calos n-a avut parte de un renume Ia fel de 
mare cum este averea adunată de acest chirurg. 

Sfântul Toma, în cea de-a şaptezeci şi cincca întrebare, dar şi 
în cele ce urmează, spune că sufletul este o forma subsislante 
per se, că este totul în tot, că esența sa diferă de puterea sa, că 
există trei suflete vegetative, şi anume cel nutritiv, cel augwnen- 
tativ Şi cel generativ; că memoria lucrurilor spirituale este spiri- 
tuală, iar memoria celor corporale este corporală; că sufletul 
gânditor are o formă „imaterială când se referă la operațiuni şi 
materială când se referă la ființă". Sfântul Toma a scris două 
mii de pagini cu această forță şi cu această limpezime; aşa se 
face că este îngerul şcolii. 


S-au conceput la fel de multe sisteme despre modul în 
care acest suflet va simţi când va fi părăsit impui cu ajutorul 
căruia simțea; cum va mai auzi fără urechi, cum va mirosi 
fără nas şi cum va pipăi fără mâini; apoi ce corp îşi va lua, 
va fi oare cel pe care îl avea la doi ani sau cel de la optzeci 
de ani; cum eitt, identitatea aceleiaşi persoane, va dăinui; cum 
sufletul unui om devenit imbecil la vârsta de cincisprezece ani 
şi mort imbecil la şaptezeci îşi va relua ci firul ideilor pe care 
le avea la vârsta pubertăţii; prin ce scamatorie un suflet ai 
cărui picior a fost tăiat în Europa şi care şi-a pierdut un braţ 
în America îşi va regăsi oare piciorul şi braţul, care, fiind 
transformate în legume, au trecut de mult în sângele unui alt 
animal. Şi putem sa continuăm aşa la nesfârşit, dacă ne-am 
propune să amintim toate extravaganţele pe care acest biet su- 
flet omenesc şi le-a imaginat despre el însuşi. 

Este foarte ciudat faptul că în legile poporului lui Dum- 
nezeu nu se spune un cuvânt despre spiritualitatea si despre 
imortalitatea sufletului, nimic în Decalog, nimic în Levitic şi 
nici în Deuteronom. 

Este foarte sigur, nu există nici o îndoială că Moise nu le 
pomeneşte nicăieri evreilor despre recompense sau despre 
pedepse într-o alta viaţă, nu le vorbeşte niciodată despre ne- 
murirea sufletului lor, nu-i lasă să spere că vor ajunge în cer 
şi nu-i ameninţă cu infernul: totul este vremelnic. 

EI le spune înainte să moară, în Deuteronom: „Dacă, după 
ce veţi fi avut copii şi nepoți, nu vă veți îndeplini îndatoririle, 
veţi fi 1/.goniţi din ţară şi veți fi risipiţi printre popoare. 

Sunt un Dumnezeu răzbunător, care pedepseşte nelegiuirea 
părinților până la a treia şi a patra generaţie. 

Cinstiţi-vă tatăl şi mama ca să trăiţi îndelung. 

Veţi avea ce sa mâncaţi şi hrana nu vă va lipsi niciodată. 

Dacă veţi urma dumnezei străini, veţi fi nimiciţi... 


Dacă vă veţi supune veţi avea ploaie primăvara; iar toam- 
na grâu, ulei, vin şi fân pentru animalele voastre, ca să 
mâncaţi şi să fiți sătui. 

Aşezaţi cuvintele acestea în inimile voastre, în mâinile 
voastre, dinaintea ochilor voştri, scrieţi-le pe uşile voastre, 
pentru ca zilele voastre să se înmulțească. 

Faceţi ceea ce vă poruncesc, fără să adăugaţi sau să şter- 
geţi ceva. 

Dacă se ridică un profet care va prezice lucruri nemai- 
pomenite şi dacă prezicerea lui este adevărată şi ceea ce a 
spus el se împlineşte şi dacă vă va spune: „Să mergem şi să 
urmăm dumnezei străini...", ucideţi-l de îndată şi întreg po- 
porul sa lovească după voi. 

Atunci când Dumnezeu vă va da în stăpânire alte popoare, 
ucidcţi-i pe toţi fără să cruțaţi un om măcar şi să nu aveţi 
milă de nimeni. 

Nu mâncaţi păsări spurcate precum vulturul, grifonul, ixi- 
onuiî etc. 

Nu mâncaţi animale care rumegă şi care nu au copita des- 
picată, precum cămila, iepurele, porcul etc. 

Dacă veți respecta aceste porunci, veţi fi binecuvântați în 
oraşe şi pe câmpuri; roadele pântecelui vostru, ale pământului 
şi animalelor voastre vor fi binecuvântate... 

Dacă nu veți urma întocmai toate poruncile şi toate sluj- 
bele, veţi fi blestemaţi în oraşe şi pe câmpii... veţi suferi de 
foame şi de sărăcie: veți muri în mizerie, de frig, de sărăcie, 
de febra; veți avea lepră, râie, bube, veţi avea răni pe ge- 
nunchi şi acolo unde vă sunt pulpele mai groase. 

Străinul vă va împrumuta cu camătă, iar voi nu veți putea 
să-i împrumutaţi lui cu camătă... pentru că nu l-aţi slujit pe 
Dumnezeul vostru. 

Si veţi mânca rodul pântecului vostru şi carnea fiilor şi a 
fiicelor voastre etc." 


Este evident ca în toate aceste promisiuni şi în toate aceste 
amenințări totul este vremelnic şi nu găsirn nici un cuvânt 
despre nemurirea sufletului şi despre viaţa viitoare. 

Mai mulți comentatori iluştri credeau că Moise cunoştea 
foarte bine aceste două mari dogme; şi demonstrează acest lu- 
cru cu ajutorul cuvintelor lui lacov, care, crezând că fiul său 
a fost devorat de fiare, spunea în durerea sa: „Voi cobori îm- 
preună cu fiul meu în groapa, in infernum, în infern", adică 
am să mor şi eu, pentru ca fiul meu a murit. 

Ei mai demonstrează asta şi recurgând la unele pasaje din 
Isaia şi Ezechiel; dar evreii cărora le vorbea Moise nu puteau 
să-l fi citit nici pe Ezechiel, nici pe Isaia, întrucât aceştia au 
apărut abia câteva secole mai târziu. 

Este inutil să ne-apucăm să comentăm sentimentele secrete 
ale lui Moise. Cert este că în legile enunțate public el n-a 
pomenit niciodată despre o viaţă viitoare şi ca el limitează 
toate pedepsele şi toate recompensele la momentul prezent. 
Dacă într-adevăr cunoştea viața viitoare, de ce n-a prezentat 
limpede această dogmă? iar dacă nu a cunoscut-o, care era 
atunci scopul şi întinderea misiunii sale? Este o problemă pe 
care şi-o pun mai multe personaje de vază; şi răspund ca 
Stăpânul lui Moise şi al tuturor oamenilor îşi rezerva dreptul 
de a le explica evreilor la timpul potrivit o doctrină pe care ei 
n-ar fi fost în stare să o înțeleagă atunci când se aflau încă în 
deșert. 

Dacă Moise ar fi anunţat dogma nemuririi sufletului, o 
şcoală importantă a evreilor n-ar fi combătut-o întotdeauna; 
această şcoală importantă a saducheilor n-ar fi fost 
autorizată de către stat, saducheii nu ar fi ocupat cele mai 
înalte dregătorii; din sânul lor n-ar fi ieşit mari pontifi. 

Se pare că abia după întemeierea Alexandriei s-au împărțit 
evreii în trei secte: fariseii, saducheii şi esenienii. Istoricul 
Josefus, care era fariseu, ne informează în cea de-a XIH-a 


carte din Antichitățile sale că fariseii credeau în metempsi- 
hoză; saducheii credeau ca sufletul piere o dată cu trupul; iar 
esenienii, mai spune Josefus, socoteau că sufletele sunt ne- 
muritoare: potrivit credinței lor, sufletele coborau în trup, din 
înaltul văzduhului, sub o formă aeriană; ele ajung în coip da- 
torită unei atracţii violente, iar după moarte, sufletele care au 
aparținut unor oameni virtuoşi vor dăinui dincolo de Ocean, 
într-un tărâm unde nu este nici cald, nici frig, nici vânt, nici 
ploaie. Sufletele celor răi sălăşluiesc într-un climat diametral 
opus. Iată cum era teologia evreilor. 

Acela care singur avea să-i înveţe pe toți oamenii a apărut 
pentru a condamna toate aceste trei secte; fără ci, noi n-am fi 
putut niciodată să cunoaştem nimic despre sufletul nostru, în- 
trucât filosofii n-au avut nicicând o idee bine conturată în 
legătură cu acest subiect, iar Moise, singurul adevărat legiuitor 
al lumii, înaintea apariţiei propriului nostru legiuitor, Moise, 
care vorbea cu Dumnezeu față în față, a lăsat oamenii într-o 
ignoranță deplină în legătură cu acest subiect atât de impor- 
tant. Aşadar, sunt numai şaptesprezece secole de când suntem 
siguri de existenţa sufletului şi de nemurirea sa. 

Cicero nu avea decât îndoieli; însă nepotul şi nepoata lui au 
putut să afle adevărul de la primii galileeni care au venit la 
Roma. 

Dar înainte de acele vremuri, şi de atunci pretutindeni în 
lume unde apostolii nu au pătruns, fiecare individ avea să-i 
spună sufletului său: „Cine eşti tu? De unde vii? ce faci? 
unde te duci? Eşti un nu-ştiu-ce, gânditor şi simțitor, şi chiar 
dacă vei simţi şi vei gândi o sută de mii de milioane de ani de- 
aci-nainte, tot nu vei şti mai multe prin propria ta lumina, 
fără ajutorul unui Dumnezeu." 

Omule! acest Dumnezeu te-a înzestrat cu puterea de a 
înţelege pentru ca tu să ai o purtare bună şi nu ca să pătrunzi 
în esenţa lucrurilor pe care el îe-a creat. 

Aşa a gândit Locke şi, înainte de Locke, Gassendi şi, 
înainte de Gassendi, o mulțime de alţi înţelepţi; dar iată că 
există printre noi învăţaţi care ştiu tot ceea ce aceşti mari 
oameni ignorau. 

însă anumiţi duşmani înverşunați ai raţiunii au îndrăznit să 
se ridice împotriva acestor adevăruri recunoscute de toţi în- 
țelepții. Au mers cu reaua credință şi obrăznicia până la a-i 
învinui pe autorii acestei lucrări că ar fi susținut cu convin- 
gere că sufletul este materie. Ştiţi prea bine că, Ia sfârşitul 
celei de-a 10-a pagini, se află chiar aceste cuvinte împotriva 
lui Epicur, Democrit şi Lucrcţiu: „Prietene, oare cum gân- 
deşte un atom? Mărturiseşte că habar nu ai." Negreşit, sunteți 
nişte calomniatori. 

Nimeni nu ştie ce este ființa numită spirit, căreia dumnea- 
voastră înşivă îi dați acest nume material de spirit care în- 
seamnă vânt. Cei dintâi părinţi ai Bisericii au crezut, cu toţii, 
că sufletul este material. Ne este cu neputinţă nouă, biete 
ființe mărginite, să ne pronunțăm dacă inteligența noastră este 
substanță sau facultate: noi nu putem cunoaşte pe deplin nici 
ființa trupească, nici ființa gânditoare sau mecanismul gân- 
dirii. 

Va spunem răspicat, împreună cu respectabilii Gassendi şi 
Locke, că noi nu ştim nimic prin noi înşine despre tainele 
Creatorului. Oare sunteți voi dumnezei să le știți pe toate? Vă 
repetăm că noi nu putem cunoaşte natura şi destinația sufletu- 
lui decât prin revelație. Ce spuneți?! Revelația nu vă mulțu- 
meşte? Atunci sunteți cu siguranță duşmani ai acestei revelații 
pe care noi o susţinem, întrucât îi persecutați pe cei care 
aşteaptă totul de la ea şi nu cred decât în ea, 

Noi pretindem că ne raportam la cuvântul lui Dumnezeu; 
iar voi, duşmani ai raţiunii şi ai lui Dumnezeu, voi care huliți 
atât rațiunea cât şi pe Dumnezeu, voi tratați umila îndoială şi 
umila supunere a filosofului aşa cum se purta lupul cu mielul 


în fabulele Iui Esop; îi spuneţi: „M-ai ponegrit anul trecut, tre- 
buie, aşadar, să-ţi sug sângele." Filosofia nu se răzbună; ea 
râde molcom de strădaniile voastre zadarnice; îi luminează în 
pace pe oameni, pe care voi vreți să-i îndobitociți pentru a-i 
face aidoma vouă. 


PRIETENIE (AMITIE) 


Prietenia este un contract tacit între două persoane sensi- 
bile şi virtuoase. Spun sensibile, deoarece un călugăr, un soli- 
tar poate să nu fie un om rău şi totuşi să trăiască fără să ştie 
ce este aceea prietenia. Spun virfuoase, deoarece oamenii răi 
nu au decât complici, voluptoşii nu au decât tovarăşi de des- 
frâu, interesaţii au asociaţi, politicienii adună rebelii, omul de 
rând leneş are legături, iar prinții au curteni; numai oamenii 
virtuoşi au prieteni. Cethcgus era complicele lui Catilina, iar 
Mecena era curteanul lui Octavian; însă Cicero era prieten cu 
Atticus. 

Ce înseamnă acest contract între două suflete afectuoase şi 
cinstite? obligaţiile sunt rnai mari sau mai mici, potrivit gra- 
dului de sensibilitate al sufletelor şi numărului de servicii fă- 
cute etc. 

Entuziasmul prieteniei a fost mai puternic la greci şi la 
arabi decât este la noi. Poveştile pe care aceste popoare le-au 
născocit despre prietenie sunt minunate; noi nu avem unele 
asemănătoare, noi suntem în toate mai seci. 

La greci prietenia era o chestiune religioasă şi legislativă. 
Tebanii aveau un regiment al iubiţilor: frumos regiment! unii 
3-au luat drept un regiment de sodomiţi; dar se înşală; c ca şi 
cum ai lua ceea ce este secundar drept esenţial. Prietenia la 


greci era prescrisă de lege şi religie. Pederaslia era din păcate 
tolerată de moravuri; dar nu trebuie să reproşăm legii abu- 
zurile ruşinoase. O să mai avem ocazia să vorbim despre asta. 


IUBIRE (AMOUR) 


Amor omnibus idem. Aici trebuie să ne referim la aspec- 
tul fizic; pânza naturii poartă broderia imaginaţiei. Vrei să-ţi 
faci o idee despre iubire, atunci priveşte vrăbiile din grădina 
ta; pnveşte-ţi porumbeii; contemplă taurul care a fost adus 
pentru juninca ta; priveşte acest armăsar mândru pe care doi 
valeţi îl mână către iapa blândă care îl aşteaptă şi care îşi 
flutură coada pentru a-l primi; uită-te cum îi strălucesc 
ochii; ascultă-i nechezatul; admiră-l cum tresaltă, cum se 
apleacă; priveştc-i urechile ciulite, gura care se întredeschide 
cu mici convulsii, nările care se umflă şi suflul înflăcărat 
care iese din ele, coarna care se ridică şi pluteşte, goana ele- 
gantă în care se îndreaptă spre obiectul pe care natura i l-a 
hărăzit;, dar nu fi gelos, gândeşte-te la avantajele speciei 
umane: ele compensează în iubire tot ce le-a dăruit natura 
animalelor, forță, frumuseţe, sprinteneală, rapiditate. 

Există chiar unele animale care nu cunosc plăcerea. Peştii 
cu solzi sunt lipsiţi de această dulceaţă: femela aruncă în mâl 
milioane de icre; masculul care le întâlneşte trece pe deasupra 
lor şi le fecundează cu sămânța sa, fără să-şi mai bata capul 
cărei femele îi aparţin. 

Majoritatea animalelor care se împreunează nu gustă plăce- 
rea decât printr-un singur simţ, apoi, de îndată ce această 
dorință a fost împlinită, totul se stinge. Nici un alt animal, în 
afară de tine, nu ştie ce-s îmbrăţişările; simți cu fiecare fibră 


a trupului; mai ales buzele tale se bucură cu o voluptate pe 
care nimic nu o oboseşte si această plăcere nu aparține decât 
speciei tale; în fmc, tu poți să te desfeți cu iubirea în orice 
anotimp, pe când animalele nu au decât un timp bine stabilit. 
Dacă ai să cugeti la aceste privilegii, ai să spui asemenea 
contelui de Rochester: „Iubirea, într-o ţară de atei, te face să 
adori Divinitatea." 

Cum oamenii au primit harul de a îmbunătăți tot ce Je-a dat 
natura, au îmbunătăţit chiar şi iubirea. Curăţenia şi grija pentru 
propria persoană fac pielea mai delicată, sporind plăcerea atin- 
gerii, iar atenția pentru sănătate dă un plus de voluptate or- 
ganelor mai sensibile. 

Toate celelalte sentimente intră apoi în iubire, aidoma unor 
metale care se amestecă cu aurul: prietenia şi stima sar în 
ajutor; însuşirile corpului şi ale spiritului înlănțuie şi mai tare. 


Nam facit ipsa suiş interdum foemina factis, 
Mongensque modis, et mundo corpore cultu, 
Ui facile insitescaî secum vir degere vitam. 


Prin grija față de trupul său şi prin virtutea binevoitoare, 
Ea îl conduce pe bărbat spre viața în doi. 


(Lucrețiu, Cartea IV) 


Mai cu seamă amorul propriu strânge aceste legături. Ne 
felicităm pentru alegerea făcută, iar noianul de iluzii vine să 
împodobească această opera, căreia natura i-a aşezat temelia. 

Iată ce ai mai presus de animale; dar dacă te înfrupți din 
atâtea plăceri pe care ele le ignoră, câte suferinţe nu înduri 
despre care animalele n-au habar! Este îngrozitor, în ceea ce 
te priveşte, că natura a otrăvit, pe trei sferturi de pe fața 
pământului, plăcerile iubirii şi izvoarele vieţii printr-o boală 


înspăimântătoare, căreia numai omul îi cade pradă şi care nu 
infectează decât la el organele procreării. 

Nimic din ciuma aceasta nu seamănă cu celelalte boli care 
sunt urmarea exceselor noastre. Nu desfrâul a introdus-o în 
lume. Femei precum Fryna, Lais, Flora sau Mesalina n-au 
suferit de pe urma ci; s-a născut în acele insule unde oamenii 
trăiau în inocenţă şi de acolo s-a răspândit în lumea veche. 

Dacă vreodată natura a putut fi acuzată ca-şi disprețuiește 
opera, că-şi contrazice planul sau că acţionează împotriva ve- 
derilor sale, ei bine, atunci a fost prilejul. Aceasta este oare 
cea mai bună dintre lumile posibile? Cum aşa! Dacă Cezar, 
Antoniu, Octavian n-au avut această boală să însemne oare că 
nu l-a putut ucide pe Francisc I? Nu, se spune, lucrurile au 
fost orânduite cât mai bine cu putință: tare as vrea sa cred 
una ca asta, dar e greu. 


IUBIREA NUMITA SOCRATICA (AMOUR 
NOMME SOCRATIQUE) 


Cum se face că un viciu distrugător al speciei omeneşti, 
dacă s-ar generaliza, că un atentat infam împotriva naturii este 
totuşi atât de natural? Ar părea că este ultimul stadiu al 
corupţiei cu bună-ştiinţă, cu toate acestea, este lucrul de care 
au îndeobşte parte cei care nu au avut încă tirnp să fie co- 
rupți. El a pătruns în inimile curate, care nu au cunoscut încă 
nici ambiția, nici înşelăciunea, nici setea de bogății; tinereţea 
oarbă care, dintr-un instinct prost înțeles, este apucată de 
această zăpăceală la sfârşitul copilăriei. 

Atracția celor două sexe unul către celălalt se manifestă 
încă de timpuriu; dar orice s-ar fi spus despre africance şi 


despre femeile din Asia meridională, această atracţie este în 
general mult mai puternică la bărbat decât la femeie; este o 
lege pe care natura a stabilit-o pentru toate animalele, întot- 
deauna masculul este cel care atacă femela. 

Tinerii masculi din specia noastră, crescuţi împreună, 
simțind această forță pe care natura începe să o dezvolte în 
ci, şi ncgăsind în preajmă obiectul natural al instinctului lor, se 
aruncă asupra a ceea ce parc să-i semene. Adesea, prin pros- 
peţimea chipului său, prin strălucirea culorilor şi prin blân- 
deţea din privirea sa, un tânăr seamănă, preţ de doi-trei ani, 
cu o fata frumoasă; dacă este iubit, asta se întâmplă pentru că 
natura se însală; se aduce omagiu sexului frumos, individul 
simțindu-se atras de cel ce posedă frumusețea, iar când dato- 
rită vârstei asemănarea aceasta dispare, confuzia încetează. 


Citraque juventam 
/Etalis breve ver et primos carpere flores. 


(Ovidiu. Metamorfoze X, 84-85) 


Ştim prea bine că această confuzie a naturii este mult mai 
des întâlnită pe meleagurile cu clima blândă decât în ţinutul 
ghețurilor de la miazănoapte, întrucât acolo sângele este mai 
aprins, iar ocaziile mai frecvente: astfel, ceea ce nu pare 
decât o slăbiciune la tânărul Alcibiadc este o nelegiuire 
dezgustătoare la un marinar olandez sau la un vivandier 
moscovit. 

Nu suport sa aud spunându-se că grecii au autorizat 
această necuviință. Se citează adesea numele legiuitorului 
Solon, pentru că a afirmat în două versuri neinspirate: 


Vei îndrăgi un flăcău chipeș 
Până când îi va miji barba. 


Dar, Ia drept vorbind, era oare Solon legiuitor la vremea 
când a scris aceste două versuri ridicole? Era tânăr la acea 


vreme, iar când desfrânatul a devenit înțelept, nu a inclus o 
asemenea infamie în legile republicii sale; e ca şi cum l-am 
acuza pe Thcodore de Be/e că ar fi predicat pedcrastia în 
biserica sa, legându-ne de faptul că, în tinereţe, a compus ver- 
suri pentru tânărul Candide, şi a spus: 


Amplector hune et illam. 


Se abuzea/ă de textul lui Plutarh, care, în vorbăria sa din 
Dialoguri despre dragoste, îl face pe unul dintre interlocutorii 
săi să spună ca femeile nu sunt demne de adevărata dragoste; 
dar un alt interlocutor sare în apărarea femeilor, aşa cum se 
cuvine, 

Este sigur, atâta cât poate să fie de sigură ştiinţa despre 
antichitate, că iubirea socratică nu era o iubire nelegiuită: cu- 
vântul iubire a dat naştere la confuzii. Cei numiţi amanții 
unui tânăr erau, (ară doar şi poate, un echivalent a ceea ce 
sunt la noi tinerii aristocrați din suita prinților, ceea ce erau 
pajii ori tinerii din anturajul unui copil dintr-o familie distinsă, 
care primeau aceeaşi educaţie cu acesta, şi participau la ace- 
leaşi exerciţii militare — instituţie războinică şi sfântă de care 
s-a abuzat ca si de serbările nocturne sau de orgii, 

Trupa amanţilor instituită de Laius era o trupă de neînvins, 
formată din tineri războinici angajaţi prin jurământ să-şi dea 
viaţa unii pentru alții; disciplina antică n-a cunoscut nicicând 
ceva mai frumos. 

Scxtus Empiricus şi alţii ca el au susţinut în zadar că pe- 
derastia era recomandată de legile din Persia. Sa-i auzim 
citând chiar din textul legii; să ne arate codul persan; dar şi 
dacă îl arată, eu tot n-arn să cred una ca asta, am să spun că 
lucrul acesta nu e adevărat, pentru simplul motiv că este cu 
neputinţă. Nu, nu stă în firea omului sa facă o lege care con- 
tra/ice şi care răneşte natura, o lege care ne-ar distruge specia 
dacă ar fi respectată întocmai, fără nici o abatere. Câţi oameni 


n-au luat unele obiceiuri ruşinoase, tolerate într-o ţară, drept 
înseşi legile acelei țări! Sextus Empiricus, care se îndoia de 
tot şi de toate, ar fi trebuit să se îndoiască şi de această juris- 
prudență. Dacă ar trăi în zilele noastre şi ar vedea doi sau trei 
tineri iezuiţi abuzând de nişte şcolari, ar avea el oare dreptul 
să spună că această joacă este îngăduită de constituțiile lui 
Ignaţiu de Loyola? 

Dragostea între tineri era un fenomen atât de frecvent la 
Roma încât nimeni nu se mai gândea să pedepsească un ase- 
menea fleac îndrăgit de toată lumea mai mult sau mai puțin 
fățiş. Octavian August, acest ucigaş desfrânat, dar fricos, 
care a îndrăznit să-l exileze pe Ovidiu, socotea că e minunat 
că Virgiliu îl cântă pe Alexis şi că Horaţiu compune mici ode 
pentru Ligurinus; dar vechea lege Scantinia, care interzicea 
pederastia, a dăinuit: împăratul Filip a repus-o în vigoare şi a 
alungat din Roma flăcăii ce se îndeletniceau cu această me- 
serie, în sfârşit, cu unul nu cred că a existat vreodată o nație 
civilizată care să fi făcut legi împotriva firii. 


AMORUL PROPRIU (AMOUR-PROPRE) 


Un zdrențăros din împrejurimile Madridului cerea de po- 
mană într-o manieră nobilă; un trecător îi spuse: „Nu vă c 
ruşine să practicați o meserie atât de infamă, când puteți să 
munciți? — Domnule, a răspuns cerşetorul, eu v-am cerut 
bani, nu sfaturi"; apoi, i-a întors spatele păstrându-şi întreaga 
demnitate castiliană. Era un zdrențăros mândru acest domn, 
iar vanitatea lui s-a simțit rănită pentru un fleac. El cerea de 
pomană din dragoste de sine, şi nu suporta să fie mustrat tot 
dintr-un soi de dragoste de sine. 


Un misionar ce călătorea în India a întâlnit un fachir în- 
cărcat de lanţuri, gol ca o maimuţă, culcat pe burtă, care se 
lăsa biciuit pentru păcatele compatrioților săi indieni, de la 
care primea în schimb câţiva bănuţi. „Câtă renunțare la sine! 
spuneau spectatorii. — Ce renunțare la mine însumi! a repli- 
cat fachirul; aflaţi că mă las bătut în această lume doar ca să 
v-o plătesc în cealaltă, în care voi veţi fi cai, iar cu călăreț." 

Cei care au spus că amorul propriu stă la temelia tuturor 
sentimentelor noastre şi a tuturor acțiunilor noastre au avut 
mare dreptate în India, în Spania şi pe tot cuprinsul pământu- 
lui locuit; şi cum nu scriem pentru a le demonstra oamenilor 
faptul că au un chip, tot aşa nu este nevoie sa le dovedeşti că 
au amor-propriu. Acest amor-propriu este instrumentul con- 
versațiilor noastre, el seamănă cu instrumentul perpetuării spe- 
ciei: ne este necesar, ne este drag, ne face plăcere şi trebuie 
să-l ascundem. 


ÎNGER (ANGE) 


înger, în grecește, trimis; n-o să fim câtuşi de puţin mai 
lămuriţi când vom şti ca perşii aveau Peris, evreii malakim, 
iar grecii Daimonoi-i lor. 

Dar ceea ce ne va lămuri poate mai bine este să ştim că 
una dintre primele idei ale omului a fost să interpună întot- 
deauna nişte ființe intermediare între Divinitate şi noi; aceşti 
demoni şi aceste genii au fost inventate de antichitate; omul 
şi-a plăsmuit necontenit zeii după chipul şi asemănarea lui. 
Dacă prinții îşi făceau cunoscute poruncile prin mesageri, 
atunci trebuia ca şi Divinitatea sa-şi trimită curieri: Mercur, 
Iris erau curieri, mesageri. 


Evreii, acest unic popor condus de Divinitatea însăşi, Ia 
început nu le-au dat nici un nume îngerilor pe care Dumnezeu 
găsea de cuviinţă să li-i trimită; au împrumutat numele pe 
care le dădeau caldeenii, pe vremea când seminţia evreiască 
era captivă în Babilon; Mihail şi Gavril sunt pomeniţi pentru 
prima dată de Daniel, la acea vreme în sclavie Sa aceste po- 
poare. Evreul Tobit, care trăia la Ninive, l-a cunoscut pe 
îngerul Rafael care călătorea cu fiul său pentru a-l ajuta să re- 
cupereze banii pe care i-i datora evreul Gavail. 

în legile evreilor, şi anume în Levitic si în Deuteronom, nu 
se face nici o menţiune la existența îngerilor, cu atât mai 
puţin la cultul lor; astfel, saducheii nu credeau în îngeri. 

însă în poveştile evreilor se vorbeşte mult despre îngeri. 
Aceşti îngeri aveau chiar un trup; aveau aripi pe spate, aşa 
cum păgânii îşi închipuiau că Mercur avea aripi la tălpi; 
uneori îşi ascundeau aripile sub veşminte. Si cum să nu fi 
avut un trup, din moment ce beau şi mâneau, iar locuitorii din 
Sodoma au vrut chiar să comită păcatul pederastiei cu îngerii 
care se duseseră la Lot? 

Vechea tradiţie evreiască, după Ben Maimon, admite zece 
trepte, zece ordine ale îngerilor: 1. CJiaios acodesh, cei puri, 
cei sfinți. 2. ofamin, cei rapizi. 3. oralim, cei puternici. 4. 
chasmaHm, flăcările. 5. serafim, scânteile. 6. malakim, îngerii, 
mesagerii, delegaţii. 7. Eloim, dumnezeii sau judecătorii. 8. 
ben eloim, copiii dumnezeilor. 9. heruvim, imagini. 10. Ychim, 
cei însuflețiți. 

Istoria căderii îngerilor nu se regăseşte în cărțile lui Moise; 
prima mărturie despre ea aparţine profetului Isaia, care, apos- 
trofându-l pe regele Babiîonului, strigă: „Ce-a ajuns strân- 
gatorul de biruri? brazii şi cedrii se bucură de prăbuşirea sa; 
cum ai căzut din cer, o Hellel, stea a dimineţii?" S-a tradus 
acest Hellel prin cuvântul latin Lucifer, şi apoi, la modul ale- 
goric, s-a dat numele de Lucifer prințului îngerilor care au 


pornit războiul în cer; în final, cuvântul acesta, care 
înseamnă 
fosfor şi auroră, a devenit numele diavolului. 

Religia creştină se întemeiază pe căderea îngerilor. Cei 
care s-au răzvrătit au fost aruncaţi din înălțimile unde 
locuiau în infern, în centrul pământului, şi au devenit diavoli. 
Un diavol, sub înfăţişarea unui şarpe, a ispitit-o pe Eva, şi a 
osândit omenirea întru veşnicie. lisus a venit să răscumpere 
seminția oamenilor, şi să biruiască diavolul, care ne 
ispiteşte încă. Totuşi această tradiţie fundamentală nu se 
întâlneşte decât în cartea apocrifă a lui Enoh şi chiar şi acolo 
este sub o formă foarte diferită de tradiția consacrată. 

Sfântul Augustin, în cea de-a noua sa epistolă, le atribuie, 
fără să şovăie, trupuri subțiri şi sprintene atât îngerilor buni 
cât şi celor răi. Papa Grigore ÎI a redus la nouă coruri, la 
nouă ierarhii sau ordine, cele zece coruri recunoscute de evrei: 
aceştia sunt serafimii, heruvimii, tronurile, domniile, virtuțile, 
puterile, principatele, arhanghelii şi, în sfârşit, îngerii care dau 
numele celorlalte opt ierarhii. 

Evreii aveau în templu doi heruvimi, fiecare având câte 
două capete, unul de bou şi celălalt de vultur, şi şase aripi. 
Chiar şi azi îi pictăm sub forma unor capete zburătoare având 
două aripioare dedesubtul urechilor. Iar îngerii şi arhanghelii 
îi pictăm sub înfăţişarea unor bărbaţi tineri, având două aripi 
pe spate. Cât despre tronuri şi domnii, nu prea se ştie cum ar 
trebui pictate. 

Sfântul Toma, la chestiunea CVTII, art. 2, spune că tro- 
nurile sunt la fel de aproape de Dumnezeu ca heruvimii şi 
serafimii, întrucât pe ele sade Dumnezeu. Scot a numărat o 
mie de milioane de îngeri. Cum vechea mitologie a geniilor 
bune si rele a trecut din Orient în Grecia şi la Roma, noi am 
sprijinit această părere, admițând că fiecare om are un înger 
bun şi unul rău, dintre care unul îl veghează, iar celălalt îi 
este dăunător, şi asta încă de cum se naşte şi până moare; dar 


nu se ştie încă dacă aceşti îngeri buni şi răi trec în mod con- 
tinuu dintr-un post în altul sau sunt înlocuiți de alţii noi. Con- 
sultați în problema aceasta Summa sfântului Toma. 

Nu ştim cu precizie unde sălăşluiesc aceşti îngeri, dacă 
stau în văzduh, în vid sau în aştri: Dumnezeu nu a voit ca 
noi să cunoaştem lucrul acesta. 


ANTROPOFAGI (ANTHROPOPHAGES) 


Am vorbit despre iubire. Este dificil să treci de la oameni 
care se sărută la oameni care se mănâncă. Este cât se poate 
de adevărat ca au existat antropofagi; i-am găsit în America; 
poate că acolo încă mai există, iar ciclopii nu au fost singurii 
din antichitate care s-au hrănit uneori cu came de om. Juvenal 
relatează că la egipteni, acest popor atât de înțelept, atât de 
vestit pentru legile sale, la acest popor atât de pios care adora 
crocodilii şi ceapa, tintiriții şi-au mâncat unul dintre duşmanii 
căzuţi în mâinile lor, şi nu este vorba despre o poveste care 
i-a ajuns la ureche, crima a fost comisă aproape sub ochii 
săi; el se afla pc-atunci în Egipt, chiar la o mică distanță de 
Tin-tir. Cu această ocazie, aminteşte faptul că, odinioară, 
gasconii şi sagontinii s-au hrănit cu carnea compatrioților 
lor. 

în 1725, au fost aduşi patru sălbatici de pe Mississippi la 
Fontainebleau şi am avut onoarea să mă întrețin cu ei; se 
număra printre ei o doamna din ţinuturile acelea, şi am între- 
bat-o dacă a mâncat vreodată oameni; mi-a răspuns cu multă 
naivitate că a mâncat. Am părut un pic scandalizat; s-a scuzat 
spunând că e mai bine să-ți mănânci duşmanul mort decât să 
îl laşi pradă fiarelor sa-l devoreze şi că învingătorii meritau să 
se bucure de întâietate. Noi ne omoram vecinii în bătălii, în 


care oştirile sunt mai mult sau mai puţin bine orânduite, şi 
trudim pentru o simbrie de nimica toată, pregătind ospăţul 
corbilor şi al viermilor, în aceasta constă grozăvia, în aceasta 
consta crima; ce mai contează, după ce ai fost ucis, dacă te 
mănâncă un soldat, un corb sau un câine? 

îi respectăm mai mult pe morți decât pe cei vii. Ar fi tre- 
buit sa-i respectăm şi pe unii şi pe ceilalți. Naţiile pe care le 
numim civilizate au făcut bine că nu şi-au pus duşmanii în- 
vinşi la proţap; căci, dacă ar fi fost îngăduit să-ți mănânci 
vecinii, n-ar mai fi trecut mult până să-ţi mănânci şi compa- 
trioții; fapt ce ar fi reprezentat un marc inconvenient pentru 
virtuțile sociale. Dar naţiile civilizate nu au fost dintotdeauna 
civilizate; toate au fost un timp îndelungat sălbatice; şi, în 
şirul nesfârşit de revoluţii pe care le-a cunoscut acest glob, 
omenirea a fost când numeroasă, când împuţinată. S-a petre- 
cut cu oamenii exact ceea ce se petrece astăzi cu elefanții, cu 
leii sau cu tigrii al căror număr s-a redus extrem de mult. în 
epocile îndepărtate, când într-un ţinut abia de locuia o mână 
de oameni, aceştia nu se prea îndeletniceau cu artele şi mai 
toţi erau vânători. Obiceiul de a se hrăni cu ceea ce omorau a 
atras îndată un altul: au aplicat acelaşi tratament duşmanilor 
lor ca şi cerbilor sau mistreţilor. Datorită superstiţiei au săvâr- 
şit jertfe de vieți omeneşti, iar nevoia i-a împins să-i mănânce. 

Care este cea mai mare crimă, să te aduni pios cu semenii 
pentru a împlânta, întru slava divinității, un cuţit în inima unei 
fete tinere împodobită toată cu panglicuțe sau să-ţi mănânci 
vrăjmaşul pe care l-ai ucis în timp ce-ţi apărai viaţa? 

Avem totuşi mai multe mărturii despre fete şi băieți sacri- 
ficați decât despre fete şi băieţi mâncaţi: aproape toate naţiile 
cunoscute au sacrificat tineri şi tinere. Şi evreii au adus jertfe 
de vieţi omeneşti. Aceasta se numea anatemă,; era un sacrifi- 
ciu în adevăratul sens al cuvântului, iar în capitolul douăzeci 
şi şapte din Levitic există chiar porunca de a nu cruța sufletele 


vii pe care le-ai făgăduit, însă nu li se poruncește nicăieri e- 
vreiîor că trebuie să le şi mănânce, sunt doar amenințați cu 
asta: Moise, aşa cum am văzut, Ic spune evreilor ca, dacă nu 
vor respecta ceremonialul stabilit de el, vor fi plini de râie, ba 
mai mult, mamele îşi vor mânca propriii copii. Se pare că în 
vremea lui Ezechiel evreii au avut într-adevăr obiceiul de a 
mânca came de om, întrucât, în capitolul XXXIX, li se pre- 
zice că Dumnezeu îi va face să mănânce nu numai caii duş- 
manilor lor, ci şi călăreţii şi pe ceilalți războinici. E un fapt 
de netăgăduit. Si, la urma urmei, evreii de ce n-ar fi fost şi ei 
antropofagi? Ar fi fost singurul lucru care i-ar fi lipsit poporu- 
lui lui Dumnezeu pentru a fi cel mai abominabil popor de pe 
pământ. 

Am citit în nişte povestioare din istoria Angliei din epoca 
lui Cromwell că o lumânăreasă din Dublin vindea nişte lu- 
mânări nemaipomenite făcute din grăsime de englezi. După o 
vreme, unul dintre clienții săi obişnuiţi i s-a plâns că lumâna- 
rea nu mai fusese la fel de bună. „Din păcate, a spus ea, luna 
asta n-am mai avut englezi." Vă întreb cine era mai vinovat, 
cei care îi măcelăreau pe englezi sau femeia care făcea lu- 
mânări din seul lor? 


ANTITRINITARII (ANTITRINITAIRES) 


Pentru a le face cunoscute sentimentele, este suficient să 
spunem că ei susţin că nimic nu este mai contrar dreptei ju- 
decăţi decât ceea ce se propovăduieşte printre creştini referitor 
la treimea unor fiinţe într-o singură esenţă divină, în care cea 
de-a doua este zămislită de prima, iar cea de-a treia purcede 
din celelalte două. 


Să mai spunem şi că această doctrină de neînțeles nu se 
regăseşte nicăieri în Scriptură. 

Că nu există nici un pasaj care să o autorizeze, şi căruia, 
fără a te îndepărta în vreun fel de spiritul textului, să nu-i poţi 
da un sens mai clar, mai natural şi mai conform cu noțiunile 
unanim acceptate şi cu adevărurile dintâi şi de neclintit. 

Că a susţine, aşa cum procedează adversarii lor, ca sunt 
mai multe ființe distincte în esența divină, şi ca nu Cel Veşnic 
este singurul Dumnezeu adevărat, lui trebuind să i se pună 
alături Fiul şi Duhul Sfânt, înseamnă să introduci în Biserica 
lui lisus Hristos cea mai cumplită şi mai periculoasa dintre 
greşeli, întrucât devii astfel, în mod deschis, un partizan al 
politeismului. 

Că te contrazici dacă spui că nu există decât un Dum- 
nezeu, dar că există totuşi trei ființe şi fiecare dintre ele este 
Dumnezeu adevărat. 

Că această distincţie, unul în esență, dar în trei fiinţe, nu a 
existat niciodată în Scriptură. 

Că distincţia cu pricina este în mod evident falsă, întrucât 
este sigur că nu există mai puţine esențe decât ființe sau fiinţe 
decât esențe. 

Că cele trei fiinţe ale Treimii sunt fie trei substanţe di- 
ferite, fie accidente ale esenței divine, fie chiar această esență 
fără distincţie. 

Că în primul caz clădeşti trei dumnezei. 

Că în al doilea caz îl clădeşti pe Dumnezeu compus din 
accidente, venerezi accidentele şi transformi accidentele în 
ființe. 

Că în al treilea caz, în mod inutil şi fără nici un temei, 
divizezi un subiect indivizibil, şi distingi în trei ceva ce nu se 
distinge în sine. 

Că dacă spunem ca cele trei personalități nu sunt nici sub- 
stanțe diferite în esența divină si nici accidente ale acestei 


esențe, o să ne fie foarte greu sa ne convingem că ele sunt 
într-adevăr ceva. 

Ca nu trebuie să credem că trinifarii cei mai rigizi şi cei 
mai înverşunați au ci înşişi vreo idee bine definita despre mo- 
dul în care aceste trei ipostaze subzistă în Dumnezeu, fără să-i 
dividă substanţa, si în consecinţă iară să o multiplice. 

Că însuşi sfântul Augustin, după ce a construit mii de ra- 
ționamente asupra acestui subiect, pe cât de false pe atât de 
obscure, a fost silit să mărturisească faptul că despre acest 
subiect nu se putea spune nimic pe înţeles. 

Ei citează apoi fragmentul aparținând acestui părinte, şi 
care este, cc-i drept, cât se poate de ciudat: „Când se pune 
întrebarea, spune el, ce sunt cei trei, limbajul oamenilor se 
dovedeşte sărac şi ne lipsesc termenii pentru a exprima ce 
sunt cei trei: am spus totuşi trei ființe, nu pentru a spune 
ceva, ci pentru a ne găsi şi noi în vorbă, căci altfel am ră- 
mâne muţi." Dictum est tamen tres personae, non ut aliquid 
diceretur, şed ne taceretur. (De Trinit. lib, V, cap. IX) 

Că teologii moderni nu au adus nici ei mai multă lumină 
în chestiunea aceasta. 

Că atunci când li se cerc să spună ce înţeleg prin cuvântul 
ființă, nu I explică decât afirmând că este o distincţie greu de 
înțeles, potrivit căreia distingem într-o natură unică în număr 
un Tată, un Fiu şi un Duh Sfânt. 

Că explicaţia pe care o dau ei pentru termenii de a 
zămisli şi a purcede nu este nici ea mai satisfăcătoare, întrucât 
ea se rezumă la a spune că aceşti termeni marchează anumite 
relații de neînțeles care există între cele trei ființe ale 
Treimi. 

Că din toate acestea se poate spune că problema dintre or- 
todocşi şi ei constă în a şti dacă există în Dumnezeu trei 
distincţii, despre care nu avem nici o idee şi între care există 
anumite relaţii, despre care, de asemenea, nu avem nici o 
idee. 


Din toate acestea ei au tras concluzia că ar fi mai înţelept 
să ne raportam doar la autoritatea apostolilor, care nu au vorbit 
nicicând despre Treime, şi să alungăm pentru totdeauna di n 
religie toți termenii care nu figurează în Scriptură, ca de pildă 
Treime, fiinţă, esenţă, ipostază, uniune ipostatică si a fiinţei, 
întrupare, zămislire, purcedere, şi mulţi alţii de acest gen, 
care, fiind totalmente lipsiţi de sens, întrucât nu au în natură 
nici o făptură reală care să îi reprezinte, nu fac altceva decât să 
ne bombardeze înțelegerea cu noţiuni false, vagi, obscure şi 
incomplete. 

(Extras în mare parte din articolul UNITÂTRES, din 
/'Encyclopedic, care articol este al abatelui de Bragehgne) 

Să adăugăm la acest articol ceea ce spune dom Calmet în 
dizcrtația sa asupra unui fragment din epistola evanghelistului 
loan: „Sunt trei care aduc mărturie pe pământ, duhul, apa şi 
sângele; iar acestea trei sunt una. Sunt trei care aduc mărturie 
în cer, Tatăl, Cuvântul şi Duhul; şi aceştia trei sunt unul." 
Dom Calnict recunoaşte că aceste două fragmente nu se re- 
găsesc în nici o Biblie veche; şi ar fi, într-adevăr, foarte ciu- 
dat ca sfântul loan să fi vorbit despre Treime într-o scrisoare 
şi să nu fi spus nici un cuvânt despre ea în Evanghelia sa. Nu 
se regăseşte nici o urmă din această dogmă nici în Evangheli- 
ile canonice, nici în cele apocrife. Toate aceste motive şi multe 
altele ar putea să-i scu/e pe antitrinîtari, dacă n-ar fi inter- 
venit hotărârile conciliilor. Dar cum ereticii nu se sinchisesc 
de concilii, nu mai ştii cum să procedezi pentru a Ic arăta cât 
se în sală. 


APIS (AP/S) 


Cum era boul Apis venerat la Memfis: ca zeu, ca simbol 
sau ca bou? Mă tem că fanaticii vedeau în el un zeu, în- 
țelepţii, nimic altceva decât un simbol, iar prostimea adora 
chiar boul. Oare a procedat bine Cambise când a cucerit 
Egiptul că a omorât boul cu mâna lui? Păi de ce nu? Le arăta 
astfel neghiobilor că zeul lor putea fi pus în frigare, fără ca 
natura să se înarmeze ca să răzbune acest sacrilegiu. Egiptenii 
au fost foarte mult lăudați. Eu nu cunosc însă un popor mai 
demn de dispreţ, trebuie să fi existat întotdeauna în caracterul 
lor şi în cârmuirea îor un viciu radical ce i-a transformat ne- 
contenit în sclavi înjosiţi. Sunt de acord că în vremuri de mult 
apuse au cucerit pământul; dar în istoria mai recentă, au fost 
subjugaţi de toți cei care şi-au dat osteneala s-o facă, de asi- 
ricni, de greci, de romani, de arabi, de mameluci, de turci, în 
sfârşit, de toată lumea; doar cruciații noştri nu i-au cucerit, în- 
trucât nesăbuința acestora a fost mai mare decât laşitatea egip- 
tenilor. Miliția mamelucilor i-a bătut pe francezi. Probabil că 
la această nație nu există decât două lucruri mulțumitoare: în- 
tâi de toate faptul că oamenii care venerau un bou nu şi-au 
propus niciodată să-i constrângă pe cei care venerau o mai- 
muță să-şi schimbe religia şi, în al doilea rând, că au scos 
mereu puii de găină în clocitoare. 

Se tot laudă piramidele lor; dar ele sunt nişte monumente 
ale unui popor de sclavi. Trebuie, negreşit, ca la ele să fi lu- 
crat toată suflarea, altminteri nu s-ar mai fi terminat nicicând 
de ridicat masele acelea îngrozitoare. La ce foloseau ele? Pen- 
tru a conserva într-o odăiță mumia unui prinţ sau a vreunui 


guvernator sau intendent, al cărui suflet trebuia să renască la 
capătul a o mie de ani. Dar dacă tot sperau în această 
înviere a corpurilor, de ce li se mai scotea creierul înainte de a 
Ie îmbălsăma? Egiptenii trebuia oare să reînvie fără creier? 


APOCALIPSA (APOCALYPSE) 


Iustin martirul, care a scris în jurul anului 270 al erei 
noastre, a fost primul care a vorbit despre Apocalipsa, el o 
atribuie apostolului loan evanghelistul: discutând cu Triton, 
acest evreu îl întreabă dacă nu crede că Ierusalimul ar trebui 
reconstruit într-o bună zi. Iustin îi răspunde că da, şi împreuna 
cu el aşa socotesc si toţi creştinii care au credinţă dreaptă. „S- 
a numărat printre noi, spune el, un personaj numit loan, şi a 
fost unul dintre cei doisprezece apostoli ai lui lisus; el a 
prorocit că în Ierusalim credincioşii vor petrece o mie de ani." 

Această domnie de o rnie de ani a fost o credință care a 
avut o viaţa lungă printre creştini. Perioada aceasta se bucura 
de o mare trecere şi în rândul necredincioșilor. Sufletele egip- 
tenilor îşi regăseau din nou trupurile la capătul unui mileniu; 
sufletele din purgatoriu, Ja Virgiliu, îşi ispăşeau pedeapsa 
acelaşi interval de timp, et miile per annos. Noul Ierusalim de 
o mie de ani trebuia sa aibă douăsprezece porţi, în amintirea 
celor doisprezece apostoli, iar forma sa trebuia să fie pătrată; 
lungimea, lăţimea şi înălțimea sa trebuia să măsoare două- 
sprezece mii de stadii, adică cinci sute de Icghc, astfel încât şi 
casele trebuia să aibă tot cinci sute de leghe în înălțime. Ar fi 
fost destul de neplăcut să locuieşti la ultimul etaj; dar, în 
sfârşit, aşa spune Apocalipsa în capitolul XXI. 


Dacă Iustin a fost primul care î-a atribuit Apocalipsa sfân- 
tului loan, unele personaje au pus la îndoială mărturia lui, în- 
trucât, în același dialog cu Trifon evreul, el spunea că, potrivit 
povestirilor apostolilor, lisus Hristos, coborând în lordan, a fă- 
cut să clocotească şi să se aprindă apele acestui fluviu, fapt 
care nu se regăseşte însă în nici una din scrierile apostolilor. 

Acelaşi sfânt Iustin citează plin de încredere oracolele si- 
bilclor, ba mai mult, el pretinde că ar fi văzut ruinele micilor 
încăperi unde ar fi fost închişi cei şaptezeci şi doi de ghicitori 
în farul din Egipt, pe vremea lui Irod. Mărturia unui orn care 
a avut nefericirea sa vadă aceste încăperi parc sa indice faptul 
că autorul trebuie că a stat închis în ele. 

Sfântul Irineu, care i-a urmat, şi care credea si el în dom- 
nia celor o mic de ani, a spus că ştia de la un bătrân că sfân- 
tul loan a făcut Apocalipsa. Dar i s-a reproşat sfântului Irineu 
faptul că a scris că nu trebuie să existe decât patru Evan- 
ghelii, întrucât nu există decât patru părţi ale lumii şi patru 
puncte cardinale, iar Ezechiel nu a văzut decât patru animale. 
El numeşte acest raţionament demonstraţie. Trebuie să re- 
cunoaştem că maniera de a demonstra a lui Irineu prețuieşte 
tot atât de mult cât viziunile lui Iustin. 

Clement din Alexandria nu vorbește în Electa decât despre 
o Apocalipsa a sfântului Petru, în legătură cu care se făcea 
foarte mare caz. Tertulian, unul din marii partizani ai domniei 
de o mie de ani, nu numai că este convins că sfântul loan a 
prorocit această înviere şi această domnie de o mic de ani în 
Ierusalim, ba mai mult, pretinde chiar că acest Ierusalim în- 
cepuse deja să se formeze în văzduh; mai spunea că toți 
creştinii din Palestina şi chiar unii dintre păgâni îl văzuseră 
timp de patruzeci de zile-n şir, spre sfârşitul nopții; din păca- 
te, însă, orașul dispărea de-ndata ce se lumina de ziuă. 

Origene, în prefața sa la Evanghelia după loan şi în Omi- 
lii, citează oracolele din Apocalipsa, dar citează deopotrivă şi 


oracolele sibilelor. Totuşi, sfântul Dionisic din Alexandria, 
care a scris către mijlocul secolului III, spune într-unul din 
fragmentele sale, păstrate de Eusebiu, că aproape toți teologii 
respingeau Apocalipsa ca fiind o carte lipsită de rațiune; că 
această carte n-a fost compusă de sfântul Toan, ci de un 
anume Cerinţiu, care s-a servit de un nume ilustru pentru a da 
mai multă greutate visărilor sale, 

Conciliu] din Laodiceea, ţinut în 360, nu includea Apo- 
calipsa în rândul cărților canonice. Este cât se poate de ciudat 
că Laodiceea, care era o Biserică pentru care se scrisese, de 
fapt, Apocalipsa, respingea această comoară cc-i era destinată; 
iar episcopul din Efes, care asista la conciliu, respingea şi el 
această carte a lui loan, deşi acesta era înmormântat la Efes. 

Era limpede în ochii tuturor că sfântul loan se răsucea în- 
truna în mormântul său, drept pentru care pământul se ridica 
şi se cobora încontinuu. Totuşi, aceiaşi indivizi care erau con- 
vinşi că sfântul loan nu murise erau deopotrivă de convinşi că 
nu el scrisese Apocalipsa. Dar cei care sprijineau ideea dom- 
niei celor o mie de ani au rămas neclintiţi la părerea lor. 
Sulpicius Severus, în a sa Istorie Sfântă, cartea IX, îi trata 
drept smintiţi şi necredincioşi pe cei care respingeau Apo- 
calipsa. în sfârşit, după o mulţime de îndoieli şi după opo- 
zițiile succesive ale diferitelor concilii, opinia lui Sulpicius 
Severus a avut câştig de cauză. Problema fiind lămurită, Bi- 
serica a hotărât că Apocalipsa este fără de tăgadă opera sfân- 
tului loan; din acel moment, subiectul era definitiv închis. 

Fiecare comunitate creştină a considerat că profețiile con- 
ținute în această carte se referă la ea; englezii au găsit aici 
revoluțiile din Marca Britanic; luteranii, tulburările din Ger- 
mania; reformații din Franţa, domnia lui Carol IX şi regența 
Caterinci de Medici: fiecare arc, în egală măsură, dreptate. 
Bossuct şi Newton au comentat, deopotrivă, Apocalipsa; dar, 
până la urma, discursurile pline de elocvenţa ale unuia şi 


descoperirile nemaipomenite ale celuilalt ie fac mai multa cin- 
ste decât aceste comentarii. 


ARIE (ARIUS) 


Iată acum o problemă de neînțeles care a stârnit de mai 
bine de şaisprezece veacuri curiozitatea, subtilitatea sofistica, 
acreala, spiritul de cabală, patima de a domina, furia de a per- 
secuta, fanatismul orb şi însetat de sânge şi credulitatea bar- 
bară, şi care a produs mai multe grozăvenii decât ambiția 
prinților, care a pricinuit şi ea, har Domnului, destule. lisus 
este Cuvânt? Dacă este Cuvânt, este el emanat de Dumnezeu 
într-un moment anume sau înainte de vremuri? Dacă este 
emanat de Dumnezeu, este coetern şi consubstanțial cu el sau 
este dintr-o substanță asemănătoare? este distinct de el sau nu 
este distinct? este făcut sau născut? Poate la rândul lui să 
zămislească? are paternitate sau are virtutea reproductivă lip- 
sită de paternitate? Sfântul Duh este făcut, zămislit sau pro- 
dus, purcede din Tatăl sau purcede din Fiul sau purecde din 
amândoi? Poate sa zămislească, poate să producă? ipostaza sa 
este consubstanţială cu ipostaza Tatălui şi a Fiului? şi cum, 
având exact aceeaşi natură, aceeaşi esență cu Tatăl şi Fiul, 
poate să nu facă aceleaşi lucruri ca celelalte două ființe care 
sunt totuna cu el însuşi? 

Eu unul, fireşte, nu pricep nimic; nimeni n-a priceput 
niciodată nimic, dar a fost un motiv suficient pentru ca oame- 
nii să se măcelărească. 

Oamenii denaturau, se contraziceau unii pe alții, se urau, 
erau excomunicați pentru unele dintre aceste dogme inaccesi- 
bile spiritului omenesc, înainte de epoca lui Arie şi Atanasie. 


LEA di 

VOLTAIRE 


Grecii egipteni erau indivizi abili, şi despicau firul în patru; 
dar de data asta nu l-au despicat decât în trei. Alexandros, 
episcop la Alexandria, s-a gândit să predice că Dumne/eu, fi- 
ind în mod necesar individual, simplu, o monadă în adevă- 
ratul sens al cuvântului, această monadă este treime. 

Preotul Arios sau Arius, pe care noi l-am numit Arie, a 
fost teribil de scandalizat de monada lui Alexandros; ci ex- 
plică lucrurile în mod cu totul diferit; se ridică împotriva 
acestei idei, întrucâtva aidoma preotului Sabcllius, care com- 
bătuse asemenea frigianului Praxeas, mare pricinos. Alexan- 
dros adună în grabă un mic conciliu format din oameni care 
îi împărtăşeau părerea şi îşi excomunică preotul. Eusebios, 
episcop la Niconiedia, îi ține partea Iui Arie: şi iată acum în- 
treaga Biserică în flăcări. 

împăratul Constantin era un scelerat, mărturisesc, un pari- 
cid care îşi gâtuisc nevasta în baie, îşi ucisese fiul, îşi asasi- 
nase socrul, cumnatul şi nepotul, nu neg lucrul acesta; un om 
extrem de orgolios şi sclavul plăcerilor, sunt de acord şi cu 
asta; un tiran detestabil, la fel ca şi copiii lui, transeaf, dar 
avea bun-simţ. Nu ajungi să stăpâneşti un imperiu, nu îţi birui 
toţi rivalii, fără să ai o judecată limpede. 

Când a văzut izbucnind războiul civil între înfierbântatele 
creiere scolastice, I-a trimis pe vestitul episcop Ozius la cele 
două părți beligerante cu nişte scrisori oficiale în care dădea 
glas nemulțumirii sale: „Sunteţi de-a dreptul nebuni, le spune 
el în mod limpede în scrisoare, să vă certaţi pentru nişte lu- 
cruri pe care nu le înțelegeţi. Este nedemn pentru funcţiile 
voastre atât de înalte să faceți aşa o tevatură pentru un subiect 
atât de neînsemnat." 

Prin subiect atât de neînsemnat Constantin se referea nu la 
Divinitate, ci la maniera greu de înţeles în care se încerca să 
se explice natura Divină. Patriarhul arab care a scris Istoria 


Bisericii din Alexandria povesteşte cum a vorbit Ozîus când a 
venit să înmâneze scrisoarea regelui: 

„Fraţilor, creştinismul nici n-a apucat bine să se bucure de 
pace, că voi vă şi aruncaţi într-o gâlceava care nu se va sfârşi 
nicicând, împăratul are foarte mare dreptate spunându-vă că vă 
certați pentru nişte lucruri atât de neînsemnate. Dacă 
obiectul disputei ar fi fost esențial, lisus Hristos, pe îl re- 
cunoaştem cu toţii ca legiuitorul nostru, ar fi vorbit negreşit 
despre el; Dumnezeu şi-a trimis fiul pe pământ pentru a ne 
învăţa catehismul. Tot ceea ce nu ne-a spus în mod limpede 
este lucrarea oamenilor, şi vina o poartă doar ei. lisus v-a 
poruncit să vă iubiți, iar voi începeţi prin a nu-l asculta, 
urându-vă şi stârnind zâzanie în imperiu. Orgoliul şi numai 
orgoliul naşte disputele, iar lisus, stăpânul vostru, v-a poruncit 
să fiți smeriţi. Nici unul dintre voi nu poate să ştie dacă lisus 
este făcut sau născut. Si ce vă pasă care este natura lui, atâta 
vreme cât vouă vi s-a cerut să fiți drepți şi cuminţi? Ce le- 
gătură are o ştiinţă deşartă a cuvintelor cu morala care 
trebuie să vă călăuzească acţiunile? Voi încărcaţi doctrina cu 
mistere, când de fapt menirea voastră este de a întări religia 
prin virtute. Vreţi oare ca religia creştină să fie doar un 
noian de sofisme? Pentru asta să fi venit Hristos? Gata cu 
cearta: mai bine rugaţi-vă, clădiți, smeriţi-vă, hrăniți-i pe cei 
săraci, potoliţi certurile din familii şi nu mai tulburaţi 
întregul imperiu cu neînțelegerile voastre." 

Aşa îe-a grăit Ozius acelor încăpăţânaţi. S-a întrunit con- 
ciliul de la Niceea şi a început un război civil în Imperiul Ro- 
man. Acest război a atras altele şi altele şi veac după veac 
persecutările reciproce au continuat până în zilele noastre. 


TER y aere oasele 


ATEU, ATEISM (ATHEE, ATHEISME) 


Odinioară, oricine deţinea un secret într-un meşteşug, oare- 
care, risca să treacă drept un vrăjitor, orice sectă nouă era 
acuzată că măcelăreşte copii în timp ce-şi săvârşeşte mis- 
terele; şi orice filosof care se îndepărta de jargonul şcolii era 
numaidecât acuzat de ateism de către orice fanatic şi orice 
escroc şi condamnat de orice neisprăvit 

Când Anaxagora îndrăzneşte să susțină că soarele nu este 
mânat de Apolo din cvadriga sa, este declarat ateu si constrâns 
să fugă. 

Aristotel este învinuit de ateism de către un preot; şi nc- 
putând să-şi pedepsească acuzatorul, se retrage la Chalcis. însă 
moartea lui Socrate rămâne cel mai îngrozitor episod din istoria 
Greciei. 

Aristofan (acest bărbat pe care comentatorii îl admiră pentru 
că era grec, fără să ia în scamă că şi Soerate era tot grec), ei 
bine, Aristofan a fost primul care i-a obişnuit pe atcnicni să-l 
considere pe Socratc ateu. 

Acest poet comic, care nu este nici comic nici poet, n-ar fi 
fost primit la noi să-şi joace farsele nici la bâlciul Saint-Laurent; 
mi se parc chiar mai josnic şi mai demn de dispreţ decât iii-l 
zugrăveşte Plutarh. Iată ce spune înțeleptul Plutarh despre acest 
farsor: „Limbajul lui Aristofan îl trădează pe mizerabilul şarla- 
tan: sunt glumele cele mai josnice şi cele mai dezgustătoare; nu 
place nici măcar poporului, iar oamenii cu judecată si onoare îl 
socotesc insuportabil; aroganta lui este nesuferită şi răutatea sa 
este detestată de oamenii de bine." 

Pe scurt, acesta este, aşadar, Tabarinul pe care doamna Da- 
cier, admiratoare a lui Socratc, îndrăzneşte să-l admire: ci este 


omul care a pregătit de timpuriu otrava cu ajutorul căreia ju- 
decătorii cei infami 1-au dus la pieire pe cel mai virtuos om al 
Greciei. 

Tăbăcarilor, cizmarilor şi croitoreselor din Atena le-a plă- 
cut nespus farsa în care Socrate era reprezentat atârnând în 
aer într-un coş, declarând că nu exista Dumnezeu, şi laudân- 
du-se că a furat o mantie în timp ce preda filosofia. Poporul 
întreg, a cărui ticăloasă cârmuire îngăduia asemenea nelegiuiri 
infame, şi-a meritat din plin soarta, aceea de a ajunge sclavul 
romanilor, iar în zilele noastre al turcilor, 

Să facem un salt peste toată perioada de timp scursă între re- 
publica romana şi noi. Romanii, mult mai înţelepţi decât grecii, 
n-au persecutat niciodată nici un filosof pentru opiniile sale. Nu 
la fel au stai lucrurile si la popoarele barbare care au succedat 
Imperiului Roman. De îndată ce împăratul Frederic n are oarece 
neînțelegeri cu papii, este invinuit că ar fi ateu şi că ar fi scris 
cartea Trei Impostori, alături de cancelarul său de Vineis. 

Iar dacă marele nostru cancelar de l'Hospital se declară 
împotriva persecuțiilor, este numaidecât acuzat de ateism, 
Homo doctus, şed verus atheos. ' Un iezuit de speţă mai joa- 
să decât Aristofan, după cum Aristofan este mai prejos decât 
Homer, un netrebnic al cărui nume a devenit ridicol chiar 
printre fanatici, pe scurt, iezuitul Garasse, vede ateişti la tot 
pasul; aşa îi numeşte el pe toți aceia împotriva cărora se 
dezlănțuie. Si despre Theodore de Beze spune că este ateist; 
el este acela care a indus publicul în eroare în legătură cu 
Vani ni. 

Sfârşitul tragic al Iui Vanini nu ne stârneşte aceeaşi indig- 
nare şi milă ca sfârşitul lui Socrate, întrucât Vanini nu era 


i)  Coramentarium rerum Gallicarum, lib. XXVHI. (Nota lui Vol- 
taire.) 


peste toate şi, întrucât el le-a creat pe toate, este 
imuabil, infinit fără de părți, puterea sa este voința 
sa etc." 

Vanini se fălea că reînviase acel frumos 
sentiment al lui Platon, îmbrăţişat şi de Averroes, 
potrivit căruia Dumnezeu crease un lanţ întreg de 
fiinţe, de la cele mai mici şi până la cele mai mari, 
a cărui ultimă verigă era legată de tronul său cel 
veşnic; la drept vorbind, această idee este mai 
curând sublimă decât adevărată; însă este la fel de 
departe de ateism ca ființa de neant. 

A călătorit pentru a se îmbogăţi şi pentru a 
purta dispute; dar, din nefericire, disputa se găseşte 
la capătul opus al drumului spre bogăţie; îţi faci tot 
atâția duşmani înverşunați câți savanţi sau pedanți 
întâlneşti, şi împotriva cărora începi să argumentezi. 
Nenorocirea lui Vanini nu a avut altă cauză; înflă- 
cărarea şi grosolănia sa din timpul disputelor i-au 
atras ura câtorva teologi; după o ceartă cu un anume 
Francon sau Fran-coni, acest Francon, prieten cu 
duşmanii săi, nu a pierdut ocazia să-l acuze că 
este ateu şi predică ateismul. 


FILOSOFIC 


Acest Francon sau Franconi, cu sprijinul câtorva martori, a 
avut barbaria să-şi susțină afirmaţia şi la confruntarea de la 
tribunal. 

în banca acuzaților, Vanini, interogat despre ce credea cu 
privire la existenţa Iui Dumnezeu, a răspuns că el adora, la fel 
ca şi Biserica, un Dumnezeu în trei fiinţe. Apoi, ridicând un 
pai de pe jos, a spus: „Acest pai este suficient pentru a de- 
monstra că există un creator." Si a început sa rostească un 
foarte frumos discurs despre vegetație si mişcare, şi despre 
necesitatea unei Fiinţe Supreme, fără de care nu ar exista nici 
mişcare şi nici vegetație. 

Preşedintele Grammont, care se afla atunci la Toulouse, 
menționează acest discurs în lucrarea sa Istoria Franţei, astăzi 
atât de dată uitării; şi acelaşi Grammont, printr-o prejudecată 
de neconceput, pretinde că Vanini spunea toate acestea mai 
curând din vanitate sau din teama decât dintr-o convingere 
interioară. 

Pe ce să se fi întemeiat această judecată îndrăzneață şi 
nemiloasă a preşedintelui Grammont? Este evident că, după 
răspunsul său, Vanini ar fi trebuit să fie absolvit de acuzaţia 
de ateism. Dar ce s-a întâmplat? Acest nefericit preot străin se 
îndeletnicea şi cu medicina: s-a găsit o uriaşă broască râioasă 
vie, pe care o păstra la el acasă, într-un vas plin cu apă; a fost 
numaidecât acuzat de vrăjitorie. S-a susţinut că această broas- 
că râioasă era dumnezeul pe care el îl adora; mai multor 
pasaje din cărţile lui li s-a dat un sens potrivnic credinței, 
ceea ce este foarte la îndemână şi se practică adesea, luând 
obiecțiile drept răspunsuri, interpretând într-o manieră răuvoi- 
toare unele fraze echivoce sau otrăvind câte o expresie nevi- 
novată, în cele din urmă, facțiunea care îl prigonea le-a smuls 
judecătorilor sentința prin care acest nefericit era condamnat 
la moarte. 


Pentru a justifica această moarte, acest 
nefericit trebuia învinuit de tot ce era mai 
îngrozitor cu putință. Cel mai netrebnic 
dintre netrebnici, Mersenne, a împins nebunia 
până Ia a declara că Vanini plecase din Neapole 
cu doisprezece dintre apostolii săi, pentru a 
merge să convertească toate naţiunile la 
ateism. Ce prostie! Cum şi-ar fi putut permite 
un biet preot să plătească doisprezece oameni? 


acest exemplu pentru a-şi susține paradoxul, 
anume că o societate de atei poate dăinui; ne 
asigură că Vanini era un om cu moravuri 
foarte la locul lor, şi ca a fost martirul opiniilor 
sale filosofice. Se înşală asupra ambelor 
puncte. Preotul Vanini ne spune în Dialo- 
gurile sale, întocmite după modelul lui 
Erasmus, că avusese o metresă pe nume 
Isabelle. Era la fel de liber în scrierile sale, 
cum era şi în conduita sa; însă ateu nu era. 
La un secol de la moartea sa, savantul La 
Corze şi cel care şi-a luat numele de Philalete 
au vrut să-l dezvinovăţească; dar cum 
amintirea unui amărât de napolitan, un autor 
prost de altfel, nu mai interesează pe nimeni, 
aproape nimeni n-a citit aceste apologii. 
lezuitul Hardouin, mai savant decât 
Garassc, şi nu mai puţin îndrăzneţ, în cartea 
sa intitulată Athei detecti, îi învinovăţeşte de 
ateism pe Descartes, pe Arnauld, pe Pascal, 


pe 


Nicole, pe Malebranche şi pe mulți alţii ca ei: din fericire, nu 
au avut soarta Iui Vanini. 

De la toate aceste fapte trec acum la chestiunea de ordin 
moral la care s-a referit Bayle, anume dacă o societate de 
atei poate dăinui. Să subliniem mai întâi, cu privire la acest 
subiect, cât de uriaşă era contradicţia indivizilor porniţi să se 
dispute: cei care s-au ridicat împotriva opiniei lui Baylc cu 
cea mai mare înverşunare, cei care au negat cu potop de 
injurii posibilitatea, enunțată de el, a existenţei unei societăți 
de atei au susținut pe urmă cu aceeaşi încrâncenare că 
ateismul este religia guvernării din China. 

Neîndoielnic, s-au înşelat amarnic asupra guvernării chi- 
neze; ar fi fost suficient să citească edictele date de împărații 
acestei țări atât de întinse, şi ar fi constatat de îndată că edic- 
tele cu pricina sunt adevărate predici şi că peste tot se vor- 
beşte despre Fiinţa Supremă, care guvernează, răzbună şi 
răsplăteşte. 

De asemenea, s-au înșelat încă şi mai amarnic în ceea ce 
priveşte imposibilitatea existenţei unei societăți de atei; şi 
chiar că nu pricep cum de a putut domnul Bayle să uite un 
exemplu izbitor care ar fi reuşit să aducă victoria cauzei sale. 

Dar de ce oare parc imposibilă o societate de atei? Pentru 
că socotim că oamenii care nu ar avea frâu n-ar putea trăi 
niciodată împreună; că legile nu pot face nimic împotriva 
fărădelegilor secrete; că trebuie să existe un Dumnezeu răz- 
bunător care să-i pedepsească, în această lume sau în cea de 
dincolo, pe nelegiuiţii care scapă de justiția oamenilor. 

Legile lui Moise, este adevărat, nu propovăduiau o viață 
viitoare, nu amenințau cu pedepse după moarte şi nu Ic pre- 
dicau primilor evrei despre nemurirea sufletului, dar evreii, 
departe de a fi atei, departe de a crede că se pot sustrage 
răzbunării divine, erau cei rnai religioşi dintre toți oamenii. 
Nu numai că aveau credinţa că există un Dumnezeu veşnic, 


ba mai mult, credeau ca el este mereu prezent printre ei; se 
înfiorau la gândul că vor fi pedepsiţi în fiinţa lor, în femeile 
lor, în copiii lor, în urmaşii lor, şi asta până la a patra ge- 
neraţie: era o frână extrem de puternică. 

Dar, în rândul păgânilor, se aflau mai multe secte ce nu 
aveau nici o frână: scepticii se îndoiau de tot şi de toate; aca- 
demicienii nu se mai pronunţau în legătura cu nimic, iar 
epicurienii erau convinşi că Divinitatea nu putea să intervină 
în treburile oamenilor şi, în esenţă, nu admiteau existenţa nici 
unei divinităţi. Erau convinşi că sufletul nu este o substanță, 
ci o facultate care se naşte şi piere o dată cu trupul; nu aveau, 
aşadar, nici o alta oprelişte în afara moralei şi onoarci. Sena- 
torii şi cavalerii romani erau adevărați atei, întrucât zeii nu 
existau pentru nişte oameni care nu se temeau de ei şi nici nu 
aşteptau nimic de la ei. Prin unmare, senatul roman, în vremea 
lui Cezar şi Cicero, era într-adevăr o grupare de atei. 

Iată ce spune acest mare orator în discursul pentru Clu- 
ențiu, rostit dinaintea întregului senat: „Ce rău îi face moar- 
tea? Respingem toate legendele prosteşti legate de infern: şi 
ce i-a luat lui moartea? Nimic, în afara de durere." 

Cezar, prieten cu Catilina, vrând să salveze viaţa prietenu- 
lui său în pofida aceluiaşi Cicero, nu obiectează oare că a pe- 
depsi un criminal ucigându-l nu înseamnă nimic, întrucât 
moartea nu este nimic, căci ea nu este decât sfârşitul sufe- 
rinţelor noastre, şi că este mai curând un moment fericit decât 
unul fatal? Cicero şi întregul senat nu s-au înclinat oare în 
fața acestor argumente? învingătorii şi legiuitorii universului 
cunoscut formau, va să zică, în mod evident, o societate care 
nu se temea câtuşi de puţin de zei, şi erau adevăraţi atei. 

Bayle analizează apoi dacă idolatria este mai periculoasă 
decât ateismul; dacă este o crimă mai marc să nu crezi deloc 
în Divinitate decât să ai păreri nedemne despre ea: în legătură 
cu acest subiect, el împărtăşeşte opinia lui Plutarh; socoteşte 


că este mai bine să nu ai nici o părere decât să ai o părere 
greşită, dar, cu toată stima pentru Plutarh, este evident că era 
mai bine pentru greci să se teamă de Ceres, de Neptun şi Ju- 
piter decât să nu se teamă de absolut nimic. Este limpede că 
sfințenia jurămintelor este necesară, şi că poți avea mai multă 
încredere în oamenii care cred că un legământ mincinos va ti 
pedepsit, decât în aceia care gândesc că pot să jure strâmb si 
să rămână, totuşi, ncpedcpsiți. Este de netăgăduit faptul că 
într-un oraş civilizat este infinit mai util să ai o religie, fie ea 
chiar rea, decât să nu ai deloc. 

Se pare, aşadar, ca Bayle ar fi trebuit sa analizeze mai 
curând ce este mai periculos: fanatismul sau ateismul. Neîn- 
doielnic, fanatismul este de mii de ori mai funest; şi asta pen- 
tru că ateismul nu insuflă pasiuni sângeroase; în ceea ce-l 
priveşte, fanatismul o face; ateismul nu se opune crimelor, dar 
fanatismul poate să ducă la comiterea lor. Să presupunem, îm- 
preună cu cel care a scris Commentarium rerum Gallicarum, 
că marele cancelar de l'Hospital a fost ateu; ci n-a dat decât 
legi înțelepte şi nu a propovăduit decât cumpătarea şi buna 
înţelegere: fanaticii au comis masacrele de Sfântul Bartolo- 
meu. Hobbes trecea drept un ateu; a dus o viaţă liniştită şi 
neprihănită; fanaticii din epoca sa au scăldat în sânge Anglia, 
Scoţia şi Irlanda. Spinoza nu numai că era ateu, dar el chiar a 
predicat ateismul: cu siguranţă că nu el a fost acela care a 
contribuit la asasinatul juridic al lui Barneveldt; şi n-a fost el 
acela care i-a sfâşiat bucăţi-bucăţele pe cei doi frați de Witt şi 
care i-a mâncat fripți pe grătar. 

în marea lor majoritate, ateii sunt nişte savanţi îndrăzneți 
şi rătăciţi, care raționează greşit şi care, neputând înţelege 
creaţia, originea răului şi alte asemenea dificultăţi, au recurs la 
ipoteza veşniciei lucrurilor şi a necesităţii. 

Ambiţioşii sau voluptuoşii nu au timp să gândească şi să 
îmbrăţişeze un sistem greşit, ei au treburi mai importante de 


făcut decât să-l compare pe Lucrețiu cu Socrate. Cam aşa stau 
lucrurile la noi. 

Nu la fel se întâmpla, însă, în senatul Romei, care era 
compus aproape în întregime din atei teoreticieni şi practi- 
canţi, adică oameni care nu credeau nici în Providenţă şi nici 
într-o viaţă viitoare; acest senat era o adunare de filosofi, de 
voluptuoşi şi de ambiţioşi, eu toţii extrem de periculoși; ei au 
dus republica Ia picire. Epicurismul a dăinuit sub împărați: 
ateii din senat fuseseră rebeli în epoca lui Sylla şi a lui Ce/.ar; 
sub Augustus şi sub Tibcriu ei au fost atei sclavi. 

Nu mi-aş dori să am dc-a face cu un prinţ ateu care ar 
considera că este în interesul lui să fiu zdrobit într-o piuliță: 
sunt ferm convins că aş fi zdrobit. Nu mi-aş dori, dacă aş fi 
suveran, să fiu înconjurat de curteni atei, al căror interes ar fi 
să mă otrăvească: ar trebui să înghit la nimereală, zilnic, o 
substanță împotriva otrăvurilor. Prin urmare, le este absolut 
necesar prinților şi popoarelor ca idcea de Fiinţă suprema, 
care creează, care cârmuicşte, care răsplăteşte şi care răzbună, 
să fie gravată adânc în spiritul fiecăruia. 

Exista popoare atee, declară Bayle în lucrarea sa Gânduri 
despre comete. Caftii, hotentoţii, topinambuii şi o sumedenie 
de alte seminții micuţe nu cunosc nici un Dumnezeu: ele nici 
nu-l neaga, nici nu-l afirmă: n-au av/it niciodată vorbindu-se 
despre Dumnezeu. Spuncţi-lc că există unul şi vă vor crede 
numaidecât;, mai spuneţi-lc şi că totul se face prin firea lu- 
crurilor, şi vă vor crede şi de această dată. A pretinde că ei 
sunt atei este ca şi cum le-am reproşa că sunt anticartezicni; 
ei nu sunt nici pentru şi nici împotriva lui Descartes; un 
copil nu este nici ateu, nici deist, el nu este nimic. 

Ce concluzie trebuie să tragem din toate acestea? Că ateis- 
mul este un monstru extrem de periculos fa cei care gu- 
vernează;, că el este deopotrivă de periculos la dregătorii din 
cabinete, chiar dacă viaţa lor este fără de prihană, întrucât 
din 


cabinetele lor ci pot pătrunde până la oamenii care ocupă fci 
şi fel de alte funcții înalte; că dacă este mai puţin nefast ca 
fanatismul, el este întotdeauna fatal pentru virtute. Să mai a- 
dăugăm că numărul ateilor este astă/J mai redus decât ori- 
când, de când filosofii au recunoscut faptul că nu există nici 
o ființă vegetândă fără sămânță, nici o sămânță fără scop 
etc., şi că grâul nu iese din putregai. 

Geometrii nefilosofi au respins cauzele finale, însă ade- 
văraţii filosofi le recunosc; şi, după cum a spus un autor 
cunoscut, un catchist îl vesteşte pe Dumnezeu copiilor, iar 
Newton îl demonstrează înțelepților. 


II 


Pe cine trebuie să considerăm răspunzători de faptul că 
există atei, dacă nu pe tiranii mercenari de suflete, care, 
stâmindu-nc revolta împotriva vicleşugurilor lor, silesc uncie 
spirite mai slabe să-l nege pe Dumnezeul pe care tocmai 
aceşti monştri îl pângăresc? De câte ori aceste adevărate 
lipitori pentru sângele poporului nu au mânat cetăţenii opri- 
maţi până acolo încât să se răzvrătească împotriva regelui 


Oameni îngrăşaţi din substanța noastră vin şi ne strigă: 
„Fiţi convinşi că o măgăriță a vorbit; nu vă îndoiți că un 
peşte a înghițit un om şi l-a adus înapoi, după trei zile, viu şi 
nevătămat, pe mal; nu cumva să vă îndoiți că Dumne/eul uni- 
versului nu i-a poruncit unui profet evreu să mănânce scamă 
(Ezechiel), şi unui alt profet să cumpere două târfe şi să Ic 
facă fii de târfă (Osea) (aceste cuvinte sunt puse chiar în gura 
Dumnezeului adevărului şi al neprihanci), credeţi o sută de lu- 
cruri care sunt fie în mod evident abominabile, fie imposibile 


1) Consultaţi articolul FRAUDĂ. (Nota lui Voltaire.) r 

din punct de vedere matematic: altminteri, Dumnezeul în- 
durării vă va arde în focul infernului, nu numai timp de mili- 
oane de miliarde de secole, ci întru veşnicie, indiferent că 
aveți sau nu un trup." 

Asemenea bazaconii de neconceput revoltă atât spiritele 
slabe şi temerare cât şi pe cele hotărâte şi înțelepte. Si ajung 
să spună: „Dacă stăpânii noştri ni-l zugrăvesc pe Dumnezeu 
ca pe cea mai nesăbuită si mai barbară dintre toate fiinţele, 
atunci Dumnezeu nu există;" dar ar trebui să spună mai 
curând: „Va să zică stăpânii noştri îi atribuie lui Dumnezeu 
absurditățile şi furiile lor, prin urmare, Dumnezeu este taman 
invers de cum îl înfăţişează ei, aşadar Dumnezeu este tot atât 
de înţelept şi de bun pe cât îl descriu ei de nebun şi de rău". 
Aşa îşi explică înțelepţii. Dar dacă îi aude un fanatic, îi şi de- 
nunță unui magistrat în slujba preoților; şi acest magistrat va 
porunci să fie arşi la foc mic, crezând că răzbună şi imita ast- 
fel măreţia divină pe care o pângăreşte. 


BABEL (BABEL) 


Vanitatea a ridicat întotdeauna monumente mari. Din vani- 
tate au construit oamenii frumosul turn Babei: „Haideţi să 
ridicam un tuni al cărui vârf sa ajungă până la cer şi să ne 
facem numele cunoscut înainte să fim risipiţi pe tot cuprinsul 
pământului" Lucrarea a fost făcută în vremea unuia numit 
Faleg, care îl socotea pe bătrânul Noe drept cel de-al cincilea 
strămoș al său. Se vede treaba că arhitectura şi toate meşte- 
şugurile care o însoțesc făcuseră mari progrese în cinci gene- 
raţii. Sfântul Icronim, acelaşi care a văzut fauni şi satiri, n-a 
văzut turnul Babei mai mult decât l-am văzut eu; dar ne asi- 
gură că avea o înălțime de douăzeci de mii de picioare. Si ce 
mare lucru. Vechea carte Jacitlt, scnsă de unul dintre cei mai 
învăţaţi evrei, demonstrează că înălțimea turnului era de opt- 
zeci şi unu de mii de picioare evreieşti; şi toată lumea ştie 
prea bine că piciorul evreiesc avea aproape aceeaşi lungime 
cu piciorul grecesc. Această dimensiune pare mult mai lesne 
de crezut decât cea a lui Ieronim. Tumul acesta există încă; 
dar nu mai este chiar atât de înalt. Mai mulţi călători cât se 
poate de demni de crezare l-au văzut; eu unul, care nu l-am 


văzut, n-am să vorbesc despre el mai mult decât despre Adam 
bunicul meu, întrucât nici cu acesta nu am avut onoarea să 
stau de vorbă. Dar consultați-l pe R. P. dom Calmet: este un 
tip cu un spirit fin şi are o filosofic profundă; o să vă explice 
el cum stă treaba. Eu nu ştiu de ce se spune în Geneză că 
Babei înseamnă confuzie; întrucât Ba înseamnă tată în limbile 
orientale, iar Bel înseamnă Dumnezeu; Babei înseamnă oraşul 
lui Dumnezeu, oraşul sfânt. Cei din vechime dădeau acest 
nume tuturor capitalelor lor. Dar este de netăgăduit că Babei 
înseamnă confuzie, fie pentru că arhitecții s-au simţit complet 
buimăciţi după ce şi-au ridicat opera până la înălțimea de opt- 
zeci şi unu de mii de picioare evreieşti, fie pentru că s-au 
amestecat limbile; şi, negreşit, din vremurile acelea datează 
faptul că germanii nu îi mai înțeleg pe chinezi; întrucât este 
limpede, potrivit savantului Bochard, ca la origine chineza era 
una şi aceeaşi limbă cu germana vorbită în nord. 


BOTEZ (BAPT&ME) 


Botez, cuvânt în limba greacă ce semnifică o scufundare. 
Oamenii, care se călăuzesc întotdeauna după simţuri, lesne şi-au 
închipuit că ceea ce spală trupul spală şi sufletul, în subteranele 
templelor egiptene existau cuve mari, pentru folosinţa preoților 
şi a iniţiaţilor. Indienii, încă din negura vremurilor, s-au purifi- 
cat în apele Gangelui, şi această ceremonie mai este şi astăzi 
foarte preţuită. Ea a trecut la evrei: se botezau toți străinii care 
îmbrăţişau legea iudaică, dar care nu voiau să se supună cir- 
cumciziei; se botezau mai cu seamă femeile, cărora nu li se 
făcea această operaţie şi care nu erau supuse circumciziei decât 


în Etiopia; era o regenerare; îți dădea un suflet nou, la fel ca în 
Egipt. Vedeţi în acest sens Epifan, Maimonide şi Ghemara. 
loan bote/a în Iordan, si l-a botezat chiar pe lisus, care nu 
a botezat, totuşi, pe nimeni, niciodată, dar care a binevoit să 
consacre această străveche ceremonie. Orice semn este lipsit 
de importanţă prin el însuşi, iar Dumnezeu acordă hanii său 
aceluia dintre semne pe care vrea să îl aleagă. Botezul a de- 
venit curând cel dintâi ritual şi pecetea religiei creştine. Cu 
toate acestea, primilor cincisprezece cpiscopi li s-a aplicat, 
fără excepţie, circumcizia; nu este sigur că au fost botezați. 

In primele secole ale creştinismului s-a abuzat de această 
taină; nimic nu era mai obişnuit decât sa aştepţi agonia 
pentru a primi botezul. Exemplul împăratului Constantin 
este o dovadă destul de grăitoare în această privință. Iată 
cum gândea el: botezul purifică totul; pot, aşadar, să-mi ucid 
soția, fiul şi toate rudele; după care mă voi boteza, şi voi 
ajunge în cer, cum, de altminteri, s-a şi întâmplat. Acest 
exemplu era periculos; încetul cu încetul, s-a renunțat la 
obiceiul de a aştepta moartea ca să te scufunzi în baia sacră. 

Grecii au continuat să păstreze bote/ul prin scufundare. 
Latinii, către sfârşitul secolului VIII, după ce şi-au extins re- 
ligia în rândul galilor şi în Germania, constatând că scufun- 
darea în apă putea provoca moartea copiilor din țările cu 
climă lece, au înlocuiî-o cu o simplă stropire, fapt pentru care 
au fost adesea anatemizaţi de către Biserica greacă. 

A fost întrebat sfântul Cipnan, episcop al Cartaginei, dacă 
aceia cărora li se stropea doar corpul erau şi ei cu adevărat 
botezați, în cea de-a şaptezeci şi şasea epistolă, el a răspuns 
că „mai multe Biserici nu consideră că doar prin simpla 
stropire poţi deveni creştin; că, în ceea ce-l priveşte, el crede 
că şi ei sunt creştini, dar că grația lor divină este infinit mai 
mică decât a acelora care sunt scufundaţi de trei ori, potrivit 
obiceiului". 


Di T mt i Bă AEE Wit 


Erai iniţiat la creştini imediat ce erai scufundat; înainte de 
acest moment nu erai decât catehumen. Pentru a fi inițiat, tre- 
buia să ai persoane care să răspundă de tine, ca un soi de 
garanţie, şi care purtau un nume ce corespunde celui de nas”, 
astfel, Biserica se asigura de fidelitatea noilor creştini, iar tai- 
nele nu erau divulgate. Iată de ce, în primele secole, păgânii 
au fost în general la fel de ignoranţi în privinţa tainelor 
creştine pe cât erau creştinii de ignoranți în ce priveşte mis- 
terele lui Isis şi cele oficiate la Elcusis. 

Chirii din Alexandria, în scrierea sa ce-l avea drept ţintă 
pe împăratul Iulian, se exprimă astfel: „Aş vorbi despre bo- 
tez, dacă nu m-aş teme că discursul meu ar putea ajunge la 
urechile celor care nu sunt inițiați." 

în cel de-al doilea secol au început să fie botezați şi copiii; 
era normal ca creştinii să dorească sa-şi boteze copiii, care ar 
fi fost damnaţi, dacă nu ar fi primit această taină. S-a ajuns la 
concluzia că trebuia să li se administreze botezul când îm- 
plineau opt zile, întrucât la evrei aceasta era vârsta la care 
erau circumcişi. Biserica greacă mai practică şi azi acest 
obicei. Cu toate acestea, în secolul trei, a prevalat datina de a 
nu te boteza decât la moarte. 

Potrivit celor mai riguroşi Părinţi ai Bisericii, indivizii care 
mureau în prima săptămână erau damnaţi. Dar Petru Hriso- 
logul, în secolul al cincilea, a imaginat /imbul, un soi de in- 
fern diluat, chiar la marginea infernului, suburbie a internului, 
unde ajung pruncii morți ncbotezaţi, şi unde sălăşluiau patri- 
arhii înainte de coborârea lui lisus Hristos în infern; aşa se 
face că din acel moment s-a impus părerea potrivit căreia 
lisus Hristos a coborât în limb şi nu în infern. 

S-a pus problema dacă un creştin aflat în deserturile Ara- 
bici ar putea fi botexat cu nisip: răspunsul a fost ca nu; dacă 
se putea boteza cu apă de trandafiri; şi s-a hotărât că trebuia 
folosită doar apa pură, dar că, la nevoie, se putea utiliza şi 


apa din mlaştini. Se vede limpede ca toată această disciplină 
a depins de prudenţa celor dintâi pastori care au stabilit-o. 
Idei ale unitarienilor rigizi referitoare la botez 

„Este evident pentru orice om dispus să raționeze fără pre- 
judecăţi că botezul nu este nici un semn al harului conferit, 
nici pecetea unei alianțe, ci pur şi simplu o manifestare a cre- 
dinţei. 

Că botezul nu este necesar, nici ca o necesitate a unui pre- 
cept, nici ca o necesitate a unui mijloc. 

Că nu a fost instituit de lisus Hristos, drept pentru care 
creştinul se poate lipsi de el fără să i se întâmple ceva rău din 
această pricină. 

Că nu trebuie sa se boteze nici copiii, nici adulţii, în- 
deobşte nici un om. 

Că bote/ul putea să fie ceva folositor la începuturile creş- 
tinismului pentru aceia care ieşeau din păgânism, pentru a 
face cunoscută profesiunea lor de credință, ca simbol al auten- 
ticităţii ei; dar că în prezent el este absolut inutil, şi lipsit de 
orice importanță." 

(Extras din Dicţionarul Enciclopedic, articolul 
despre UNITARIENI.) 


Adăugire importantă 


împăratul Iulian filosoful, în nemuritoarea sa Satiră a 
Cezarilor, pune aceste cuvinte în gura lui Constantin, fiul lui 
Constantin: „Oricine se simte vinovat de viol, de omor, de 
tâlhărie, de sacrilegiu, şi de toate celelalte nelegiuiri îngrozi- 
toare, de îndată ce îl voi spăla cu această apă, va fi curat şi 
pur". 

într-adevăr, aceasta este doctrina fatală care i-a îndemnat 
pe toți împărații creştini şi pe toți înalții dregători ai imperiu- 
lui să-şi amâne botezul până în clipa morţii. Credeau că au 


găsit secretul prin care poți să trăieşti ca un criminal şi să 
mori fără de prihană. 
(Extras din domnul Boulanger) 


Altă adăugire 


Ce idee stranie, inspirată din spălatul rufelor, potrivit căreia 
o oală de apă curăță toate crimele! Astăzi, când se botează 
toți copiii, întrucât în urma unei idei nu mai puţin absurde se 
presupune că sunt toţi criminali, iata-i pe toți mântuiţi, până 
în momentul în care ajung la vârsta raţiunii, şi pot să păcătu- 
iască. Măcclăriţi-i, aşadar, cât mai timpuriu, pentru a-i hărăzi 
paradisului. Această consecință este atât de justa încât a exis- 
tat chiar o sectă habotnică ce mergea prin lume si otrăvea sau 
omora toți copiii proaspăt botezați. Aceşti credincioşi raționau 
perfect. Ei spuneau: „Le facem acestor micuţi nevinovaţi cel 
mai mare bine cu putință; îi împiedicăm să fie răi şi nefericiţi 
în această viaţă, si le dăruim viaţa veşnică." 
(Din domnul abate Nicaise.) 


FRUMOS, FRUMUSEŢE (BEAU, BEAUTE) 


întrebaţi un broscoi râios ce este frumuseţea, frumosul de- 
săvârşit, fo kalon. Vă va răspunde că este femela sa cu doi 
ochi mari şi rotunzi care îi ies din orbitele căpăţânu sale 
micuţe, un gogeamite bot turtit, o burtă galbenă şi un spate 
maroniu, întrebaţi un negru din Guineea; frumosul pentru el 
este o piele neagră, uleioasă, ochi înfundaţi şi un nas teşit. 

întrebaţi diavolul; vă va spune că frumosul este o pereche 
de coarne, patru gheare şi o coadă. Consultaţi-i apoi pe 


filosofi, şi vă vor răspunde printr-o vorbărie încâlcita; au 
nevoie de ceva care să fie conform cu arhetipul frumosului în 
esență, cu fo kalon. 

Am asistat într-o zi la o tragedie alături de un filosof: „Cât 
este de frumoasă, zicea ci. — Ce vi se pare frumos? am în- 
trebat cu. — Faptul, a spus ci, că autorul şi-a atins scopul." 
A doua zi, a luat o doctorie care i-a făcut bine. „Si-a atins 
scopul, i-am spus eu; este o doctorie frumoasă!" A înțeles că 
nu se poate spune despre o doctorie că este frumoasă, şi că, 
pentru a spune că ceva este frumos, lucrul cu pricina trebuie 
să-ti provoace admiraţie si plăcere. A fost de acord că acea 
tragedie îi inspirase ambele sentimente, şi era, într-adevăr, 
vorba de io kalon, frumosul. 

Am făcut amândoi o călătorie în Anglia: se juca acolo 
aceeaşi piesă, tradusă perfect, toţi spectatorii căscau de mama 
focului. „Oh, oh, a spus el, ro kalon nu este acelaşi pentru 
englezi şi pentru francezi." A tras concluzia, după ce s-a gân- 
dit îndelung, că frumosul este adesea ceva foarte relativ, ca şi 
faptul că ceea ce este socotit decent în Japonia trece drept in- 
decent la Roma, iar ceea ce este la modă la Paris nu este mu- 
sai la modă şi la Pekin; şi şi-a cruțat eforturile de a mai com- 
pune un lung tratat despre frumos. 


ANIMALE (BETES) 


Ce păcat, ce nerozie, să spui că animalele sunt nişte maşini 
lipsite de cunoştinţe şi de sentimente, care îşi executa mereu 
operaţiile în acelaşi mod, care nu învaţă nimic, nu perfecţi- 
onează nimic ctc.! 


62 VOLTAIRE 


Cum aşa?! Pasărea aceasta care îşi face cuibul în semicerc 
când îl fixează de un perete, care îl construieşte în sfert de 
cerc când se afla într-un unghi, şi sub formă de cerc, într-un 
copac; vreţi să spuneți ca pasărea aceasta face totul în acelaşi 
mod? Câinele de vânătoare pe care l-ai dresat preţ de trei luni 
nu ştie oare mai multe la capătul acestei perioade decât ştia 
înainte să-i dai lecţii? Canarul pe care îl înveţi o melodie o 
repetă oare numaidecât? nu cumva te străduieşti o grămadă de 
timp să-l înveţi? n-ai băgat de seamă că greşeşte şi că se 
corectează? 

Doar pentru ca îți vorbesc consideri că sunt înzestrat cu 
sentimente, cu memorie şi cu idei? Ei bine! nu-ţi mai vor- 
besc; mă vezi că mă întorc acasă cu un aer mâhnit, că scoto- 
cesc neliniștit după o hârtie, că deschid biroul unde îmi 
amintesc că aş fi pus-o, şi că găsind-o, o citesc cu bucurie. 
Socoteşti că m-a încercat un sentiment de mâhnire şi unul de 
bucurie, că am memorie şi cunoştinţă. 

Fă acelaşi raționament şi în privinţa câinelui care si-a pier- 
dut stăpânul, 1-a căutat pretutindeni gemând de durere, se în- 
toarce acasă, agitat şi neliniştit, urcă şi coboară, umblă dintr-o 
cameră într-alta, îl găseşte în cele dm urmă în biroul său pe 
stăpânul mult iubit, şi îşi mărturiseşte bucuria prin strigăte 
drăgăstoase, prin ţopăit şi prin mângâieri. 

Nişte barbari înhaţă câinele acesta, care este incomparabil 
mai înzestrat decât omul pentru prietenie; îl bat în cuie pe o 
masă şi îl disecă de viu pentru a-ţi arăta venele mezentcrice. 
Descoperi în el exact aceleaşi organe dotate cu simțire care se 
găsesc şi în line. Răspunde-mi, maşinistule, natura a aranjat 
cumva în acest animal toate resorturile sentimentelor de o aşa 
manieră ca ci să nu simtă nimic? are el oare nervi ca să 
rămână impasibil? Nu care cumva să-ţi închipui că ar putea 
exista în natură o contradicţie atât de obraznică. 


Dar dascălii întreabă la şcoală ce este sufletul animalelor. 
Nu pricep această întrebare. Un copac arc facultatea de a 
primi în fibrele sale seva care circulă prin ci, de a-şi desface 
mugurii frunzelor şi ai fructelor, mă veţi întreba oare ce este 
sufletul acestui copac? El a primit aceste daruri; animalul Ic-a 
primit pe acelea de a simți, de a avea memorie şi un număr 
oarecare de idei. Cine a făcut toate aceste daruri? cine a oferit 
toate aceste facultăţi? Acela care a făcut să crească iarba pe 
câmpuri şi care face ca pământul să graviteze în jurul soa- 
relui. 

Sufletele animalelor sunt forme substanțiale, a spus Aris- 
totel; şi după Aristotel, şcoala arabă; şi după şcoala arabă, 
şcoala angelică; şi după şcoala angelică, Sorbona; și după 
Sorbona, nimeni. 

Sufletele animalelor sunt materiale, strigă alţi filosofi. Nici 
aceştia n-au avut rnai mult succes decât ceilalți, în zadar au 
fost întrebaţi ce anume este un suflet material, trebuie să fie 
de acord ca e vorba de o materie care simte; dar cine i-a dat 
această facultate de a simți? Este un suflet materia], adică ma- 
terie care dă senzații materiei, ei nu reuşesc să mai iasă din 
acest cerc. 

Ascultaţi alt soi de animale cugetând despre animale; su- 
fletul lor este o ființă spirituală care moare o dată cu trupul: 
dar ce dovadă aveţi despre acest lucru? Ce ştiţi dumnea- 
voastră despre această ființă spirituală, care, la drept vorbind, 
are sentimente, memorie şi o cantitate oarecare de idei și de 
combinaţii, dar care nu va ajunge niciodată să ştie cât un 
copil de şase ani? Pe ce vă bazaţi când vă imaginaţi că 
această ființă, care nu este trup, piere o dată cu trupul? Cei 
mai mari dobitoci sunt aceia care au avansat ideca că sufletul 
nu este nici trup nici spirit. Frumos sistem, n-am ce zice. Nu 
putem înțelege prin spirit decât ceva necunoscut, care nu este 
trup: astfel, sistemul acestor domni se reduce la a afirma că 


sufletul animalelor este o substanţă care nu este nici trup si 
nici altceva care nu este trup. 

De unde pot apărea atâtea erori care se contrazic unele pe 
altele? Din obiceiul oamenilor de a cerceta întotdeauna ce este 
un lucru, înainte chiar de a şti dacă lucrul în cauza există. 
Numim pană supapa unor foaie, este sufletul foalelor. Dar ce 
este acest suflet? Este un nume pe care i l-am dat acestei su- 
pape care coboară, lasă aerul să intre, se ridică şi îl împinge 
printr-un tub, atunci când mise foalcle. 

Asta nu însemnă, însă, că maşinăria arc un suflet distinct. 
Dar cine face sa se mişte foalele animalelor? V-am mai spus, 
acelaşi care face să se mişte astrele. Filosoful care a spus 
Deus est anima brutorum avea dreptate; dar trebuia să meargă 
mai departe. 


BINELE (BINELE SUVERAN) (BIEN - 
SOUVERAIN BIEN) 


Antichitatea a dezbătut îndelung problema binelui suveran. 
Ar fi meritat la fel de mult să se întrebe ce este albastrul su- 
veran sau tocănița suverană sau mersul suveran sau cititul su- 
veran etc. 

Fiecare îşi aşaza binele în ce poate şi arc cât poate, în felul 
său. 


Quid dem? qmd non dem? Renuis tu quod iubeț alter... ," 
Castor gaudet eqms; ovo prognatus eodem Pugnis... 


Cel mai mare bine este acela care vă desfată atât de tare 
încât vă este cu neputinţă să mai simțiţi altceva, aşa cum răul 


cel mai mare este acela care ajunge să vă lipsească de orice 
alt sentiment. Iată cele două extreme ale naturii umane şi am- 
bele momente sunt scurte. 

Nu există nici plăceri extreme, nici frământări extreme 
care să poată dura o viaţă întreagă: binele absolut şi răul ab- 
solut sunt nişte himere. 

Sa luăm de pildă frumoasa fabulă a lui Crantor: el face să 
intre în competiţia jocurilor olimpice Bogăția, Voluptatea, 
Sănătatea şi Virtutea; fiecare revendică mărul. Bogăția spune: 
„Eu sunt binele suprem, întrucât cu ajutorul meu se pot cum- 
păra toate celelalte bunuri". Voluptatea spune: „Mărul îmi 
aparține, întrucât bogăţia nu serveşte decât pentru a mă obţine 
pe mine". Sănătatea dă asigurări că fără ea nu există volup- 
tate, iar bogăţia devine inutilă, în sfârşit, Virtutea declară că 
ea este mai presus de celelalte trei, întrucât, chiar dacă ai şi 
aur şi plăceri şi sănătate, poţi sa ajungi foarte nefericit daca te 
porți rău. Virtutea a primit mărul. 

Fabula aceasta este foarte ingenioasă, dar ea nu rezolvă 
problema absurdă a binelui suveran. Virtutea nu este un bine, 
ea este o datorie; ea aparține unui gen diferit, unui ordin su- 
perior. Ea nu are nici o legătură cu senzațiile dureroase sau 
plăcute. Omul virtuos, bolnav de gută şi cu pietre la rinichi, 
fără nici un sprijin, fără prieteni, care nu are ce pune pe masă, 
prigonit, aruncat în lanţuri de un tiran voluptos şi sănătos tun, 
este foarte nefericit, iar prigonitorul neruşinat, care îşi dez- 
miardă o metresă nouă în patul său de purpură, este foarte 
fericit. Hai, spuneţi că înțeleptul urgisit este preferabil ne- 
ruşinatului persecutor; hai, spuneţi că îl iubiţi pe primul şi îl 
detestați pe celălalt, dar mărtunsiţi că înțeleptul în lanţuri tur- 
bează de furie. Dacă înțeleptul nu recunoaşte acest lucru, vă 
minte, este un şarlatan. 


BINE (TOTUL ESTE) (BIEN-TOUT EST) 


Atunci când Leibniz, parafrazându-l pe Platon, a construit 
edificiul celei mai bune dintre lumile posibile şi şi-a imaginat 
că totul se îndreaptă către cel mai bine cu putință, a stârnit 
rumoare în şcoli, şi chiar printre oamenii care gândesc. A afir- 
mat în nordul Germaniei că Dumnezeu nu putea să facă 
decât o singură lume. Platon îi lăsase măcar libertatea de a 
face cinci, pe motiv că nu există decât cinci corpuri 
geometrice regulate: tetraedrul sau piramida cu trei feţe, toate 
având baza egală; cubul, hexaedrul, dodecaedrul si icosaedrul. 
Dar cum lumea noastră nu are forma nici unuia dintre cele 
cinci corpuri ale lui Platon, acest lucru avea să-i permită Iui 
Dumnezeu să o clădească într-o a şasea manieră. 

Dar să-l lăsăm deoparte pe divinul Platon. Leibniz, care 
era, fără doar şi poate, un geometru mai bun decât el, şi un 
metafizician mai profund, a făcut un serviciu speciei omeneşti 
arătându-i că ar trebui să fim foarte mulțumiți, şi că Dum- 
nezeu nu putea să facă mai mult pentru noi; că, dintre toate 
variantele posibile, o alesese musai pe cea mai bună, fapt de 
netăgăduit. 

„Ce se va întâmpla cu păcatul originar? i s-a strigat. — O 
sa facă şi el ce-o putea," spuneau Leibniz şi prietenii săi; dar, 
în public, el scria că păcatul originar face în mod necesar 
parte din cea mai bună dintre lumile posibile. 

Cum aşa?! Să fim alungaţi de pe tărâmul plăcerilor, unde 
am fi trăit de-a pururi dacă nu s-ar fi mâncat un măr! Curn! 
Să faci în nenorocire copii nenorociţi, care vor suferi tot ce se 
poate suferi şi care îi vor face şi pe ceilalți să sufere tot ce se 


poate suferi! Cum! Să ai toate bolile, să înduri toate tristețile, 
să mori în durere, şi să ai drept singură alinare faptul că vei 
fi ars în eternitatea secolelor! în asia să constea oare tot ce 
putea fi mai bun? Nu este prea bun pentru noi; şi prin ce 
poate să fie bun pentru Dumnezeu? 

Leibniz simţea că nu era nimic de răspuns: aşa a scris ci 
nişte cărți groase în care nici măcar el nu pricepea ce spune. 

Să negi că răul există, aşa ceva poate fi spus cu zâmbetul 
pe buze doar de un Lucullus care plesneşte de sănătate, şi 
care se ospătează din belşug cu prietenii şi cu metresa în sa- 
lonul Apolo; dar ia să scoată puţin capul pe fereastră; o să 
vadă numaidecât nefericiţii;, iar daca ar avea febră, ar fi el 
însuşi nefericit. 

Tare nu-mi place să citez; este, de obicei, o treabă spi- 
noasă: neglijezi ceea ce precede şi ceea ce urmează citatului 
cu pricina, şi rişti să fii ocărât dintr-o mie de părți. Trebuie, 
totuşi, să-l citez pe Lactanţiu, Părinte al Bisericii, care, în 
capitolul XIII din lucrarea Despre mânia lui Dumnezeu, pune 
pe seama lui Epicur următoarele vorbe: „Fic Dumnezeu vrea 
să înlăture răul din această lume, şi nu poate să o facă, fie 
poate sa o facă şi nu vrea, fie nici nu poate şi nici nu vrea; 
fie, în sfârşit, poate şi vrea, deopotrivă. Dacă vrea şi nu poate, 
atunci se cheamă că e neputinţă, ceea ce este contrar naturii 
lui Dumnezeu; dacă poate şi nu vrea, atunci se cheamă că e 
răutate, fapt nu mai puţin contrar naturii Divine; dacă nici nu 
vrea şi nici nu poate, atunci este vorba de neputinţă şi răutate 
la un loc; dacă vrea şi poate (şi numai această variantă i se 
potriveşte lui Dumnezeu), atunci de unde vine răul pe pă- 
mânt?" 

Grele vorbe; iată de ce Lactanţiu răspunde foarte prost, 
spunând că Dumnezeu îngăduie sa existe răul, dar că el ne-a 
dat înțelepciunea cu ajutorul căreia putem dobândi binele. 
Trebuie să recunoaştem că acest răspuns este extrem de slab 


în comparaţie cu gravitatea obiecţiei; întrucât ci presupune că 
Dumnezeu nu putea să dea înţelepciunea decât producând 
răul; şi-apoi frumoasă înțelepciune mai avem şi noi! 

Originea răului a fost dintotdeauna un abis al cărui fund 
nimeni nu l-a putut zări. Datorită acestui fapt, numeroşi filo- 
sofi din vechime şi legiuitori au fost constrânşi să recurgă la 
două principii, unul bun, celălalt rău. Tifon era principiul 
răului la egipteni, iar Ahriman la perşi. Maniheiştii au adop- 
tat, după cum se ştie, această teologie; dar cum aceşti 
oameni nu au vorbit nici cu principiul binelui şi nici cu cel 
al răului, nu trebuie să îi credem pe cuvânt. 

Printre absurdităţile de care este plină această lume, şi pe 
care le putem adăuga la rândul relelor noastre, nu este o ab- 
surditate măruntă aceea de a fi presupus că există două ființe 
atotputernice, care se luptă pentru a stabili care dintre ele să 
aibă mai marc înrâurire în lume, şi se târguiesc aidoma celor 
doi medici ai lui Moliere: Lasă-ma să-rni folosesc vomitivul, 
iar eu te las să iei sânge. 

Basilide, după platonicieni, a predicat, încă din primul se- 
col al Bisericii, că Dumnezeu a încredințat lumea noastră spre 
zidire ultimilor lui îngeri, şi ca aceştia, nefiind pricepuţi, au 
făcut lucrurile aşa cum le vedem noi. Această legendă teo- 
logică este zdrobită de această obiecţie teribilă, potrivit 
căreia nu este în natura unui Dumnezeu atotputernic şi 
atotştiutor să dea construcția unei lumi pe mâna unor 
arhitecţi care habar nu au cum să procedeze. 

Simon, care a simţit obiecţia de mai sus, a venit în întâm- 
pinarea ei, spunând că îngerul care era şeful atelierului a fost 
damnat pentru că a lucrat atât de prost; dar arderea acestui 
înger nu ne vindecă pe noi. 

Aventura Pandorei, Ia greci, nu răspunde mai bine la 
această obiecţie. Cutia în care se găsesc toate relele, şi pe fun- 
dul căreia mai rămâne speranţa, este, de fapt, o 
alegorie 


încântătoare; dar această Pandoră nu a fost făcută de Vulcan 
decât pentru a se răzbuna pe Prometeu, care plămădise un om 
din ţărână. 

Nici indienii nu s-au descurcat mai bine: Dumnezeu, după 
ce l-a creat pe om, i-a dat un leac cu ajutorul căruia rămânea 
mereu sănătos; omul a pus leacul pe spinarea măgarului său, 
iar măgarului i s-a făcut sete şi şarpele 1-a îndrumat spre o 
fântână; apoi, în timp ce măgarul îşi potolea setea, şarpele a 
furat leacul. 

Sirienii şi-au imaginat că bărbatul şi femeia care fuseseră 
creaţi în al patrulea cer au avut chef să se înfrupte dintr-o 
plăcintă, în loc să mănânce doar ambrozie, care era felul lor 
de mâncare obişnuit. Ambrozia se elimina prin pori, dar, după 
ce au mâncat plăcintă, au avut nevoie să meargă la toaletă. 
Bărbatul şi femeia au rugat un înger să-i îndrume într-acolo. 
„Vedeţi, Ic-a spus îngerul, planeta aceea micuță, micuță de 
tot, care se află îa vreo şaizeci de milioane de leghe de aici, 
ei bine, acolo este privata Universului, mergeţi degrabă." S-au 
dus şi acolo au rămas; şi de atunci a ajuns lumea noastră aşa 
cum este. 

Sirienii vor fi necontenit întrebaţi de ce i-a îngăduit Dum- 
nezeu omului să se înfrupte din plăcintă, fapt din pricina 
căruia ni s-au întâmplat atâtea şi atâtea rele îngrozitoare. 

Trec repede de la acest al patrulea cer la milord Boling- 
broke, ca să nu mă plictisesc. Acest bărbat, înzestrat, neîn- 
doielnic, cu geniu i-a dat celebrului Pope proiectul său pentru 
Totul este bine, care se regăseşte, într-adevăr, cuvânt cu cu- 
vânt în opera postumă a lui milord Bolingbrokc, şi pe care 
milord Shaftesbury îl introdusese mai înainte în lucrarea sa 
Caracteristici. Citiţi în Shaftesbury capitolul despre moralişti, 
şi veţi descoperi acolo următoarele cuvinte: 

„Avem multe de răspuns acestor plângeri referitoare la de- 
fectele naturii. Cum de a ieşit atât de neputincioasă si atât de 


S i TONI LAUS 


plină de cusururi din mâinile unei ființe desăvârşite? Dar neg 
că ar fi plină de cusururi... Frumuseţea ei rezultă din contrarii, 
iar înţelegerea universală se naşte dintr-o lupta necontenită... 
Fiecare fiinţă trebuie să fie sacrificată pentru altele: cele vege- 
tale pentru animale şi cele animale, pentru pământ; iar legile 
puterii centrale şi ale gravitaţiei, care dau corpurilor cereşti 
greutatea si mişcarea lor, nu vor fi tulburate de dragul unui 
c? » > j _ 


animal plăpând care, deşi ocrotit de aceleaşi legi, va fi în 
curând preschimbat în pulbere tot de către ele." 

Bolingbroke, Shaftesbury şi Pope, cel care le-a șlefuit teo- 
riile, n-au rezolvat nici ci mai bine chestiunea decât ceilalți: 
Totul este bine nu înseamnă nimic altceva decât că totul este 
dirijat de legi imuabile; dar cine nu ştie asta? Voi nu ne 
învăţaţi nimic nou când declaraţi, şi până şi copiii o ştiu, ca 
muştele se nasc pentru a fi mâncate de păianjeni, păianjenii, 
de rândunici, rândunclclc, de sfrâncioc, sfrânciocul, de vulturi; 
vulturii vin pe lume pentru a fi ucişi de către oameni, iar 
oamenii pentru a se omori unii pe alţii, şi pentru a fi devoraţi 
de viermi şi apoi de diavoli, cel puţin o mie la unu. 

Există o ordine bine stabilită şi constantă în sânul tuturor 
speciilor de animale; exista ordine pretutindeni. Când în ve- 
zica mea se formează o piatră, procesul este de o mecanică 
admirabilă: sucuri încărcate cu pietriş trec puţin câte puțin în 
sângele meu, sunt filtrate de rinichii mei, trec prin uretre, se 
depun în vezica mea şi se adună acolo printr-o excelentă 
atracţie newtoniană,; pietricica prinde formă, creşte, iar eu în- 
dur nişte suferințe de o mie de ori mai cumplite decât 
moartea, prin cea mai frumoasă dintre rânduielile lumii, un 
chirurg, care a perfecţionat arta inventată de Tubalcain, vine 
de-mi înfige în pcrincu un fier ascuţit şi cu lama tăioasă, şi 
îmi apucă piatra cu un cleştişor. piatra s-a spart în urrna 
strădaniilor sale, potrivit legilor naturii; şi eu mor în nişte du- 
reri sfâşietoare, potrivit necesității aceloraşi legi. Toate acestea 


sunt bune, toate acestea sunt urmarea firească a principiilor 
fizice inalterabile; vă împărtăşesc opinia, dar toate astea le 
ştiam şi cu la fel de bine ca şi dumneavoastră. 

Dacă am fi insensibili, n-ar fi nimic de obiectat referitor la 
această fizică. Dar nu despre asta este vorba; vă întrebăm 
dacă nu există rele sensibile şi de unde vin ele. „Nu există 
râu, spune Pope în cea de-a patra epistolă a sa legată de Totul 
este bine; sau, dacă există rele particulare, ele sunt parte inte- 
grantă a binelui general." 

lata un bine general destul de neobişnuit, compus din 
piatră, din gută, din toate crimele şi din toate suferințele, din 
moarte şi din damnare. 

Căderea omului este plasturele pe care îl punem la fiecare 
din acele boli ale trupului şi sufletului, pe care voi le numiți 
sănătatea generală, dar Shaftesbury şi Bolingbroke îşi băteau 
joc de păcatul originar, Pope nu vorbeşte despre el; este lim- 
pede că sistemul lor sapă religia creştină chiar la fundamentul 
ei, dar nu explică absolut nimic. 

Totuşi acest sistem a fost de curând aprobat de mai mulți 
teologi care recunosc de bună-voic contrariile; să fie într-un 
ceas bun, nu trebuie să invidiczi la nimeni faptul că se con- 
solează cugetând, fiecare cum poate, asupra potopului de rele 
care ne năpădesc. Este bine să le dai voie bolnavilor fără 
speranță să mănânce ce vor. S-a ajuns până la a pretinde că 
acest sistem aduce alinare. „Dumnezeu, spune Pope, vede cu 
acelaşi ochi cum piere un erou şi o vrabie, un atom sau mii 
de planete care se îndreaptă iute spre distrugere, un balon de 
săpun sau o lume pe calc să se nască." 

Frumoasă consolare, n-am ce zice; nu găsiți oare o mare 
alinare în reţeta lui milord Shaftesbury, care spune că Dum- 
nezeu n-o sa dea peste cap legile veşnice pentru un animal 
atât de plăpând cum este omul? Trebuie măcar să re- 
cunoaştem că acest animal plăpând are dreptul să strige cu 


umilință, şi să încerce să înţeleagă, strigând, de ce aceste legi 
veşnice nu sunt făcute pentru bunăstarea fiecărui individ în 
parte. 

Acest sistem al lui Totul este bine nu îl reprezintă pe crea- 
torul naturii în ansamblul ei decât ca pe un rege puternic şi 
răufăcător, căruia nu-i pasă că prețul este viaţa a patru sau 
cinci sute de mii de oameni şi ca ceilalți îşi târăsc zilele în 
sărăcie şi în lacrimi, doar pentru ca el să poată să-şi atingă 
tinta. 

Prin urmare, nici vorbă că ideea referitoare la cea mai 
bună dintre lumile posibile ar aduce vreo consolare, dimpo- 
trivă, ea aduce deznădejde filosofilor care o îmbrățişează. 
Chestiunea binelui şi a răului rămâne un haos cu neputinţă de 
priceput de către minţile care caută cu bună credință; este un 
joc al spiritului pentru cei care poartă dispute: ei sunt aidoma 
unor ocnaşi care se joacă cu lanţurile lor. Pentru poporul care 
nu cugetă, seamănă cu nişte peşti care au fost transportați 
dintr-un râu într-un rezervor, ei nu îşi dau seama de faptul că 
au fost aduşi acolo pentru a fi mâncaţi în timpul Postului 
Paştelui: astfel, noi nu ştim absolut nimic prin noi înşine 
despre cauzele destinului nostru. 

Să aşternem la sfârşitul aproape tuturor capitolelor legate 
de Metafizică cele două litere folosite de judecătorii romani 
atunci când nu înțelegeau o pricină: N. L., non liquet, acest 
lucru nu este limpede. 


LIMITELE SPIRITULUI OMENESC (BORNES DE 
L'ESPRIT HUMAIN) 


Sărmane doctor, clc există pretutindeni. Vrei să ştii cum de 
braţul şi piciorul tău ascultă de voinţa ta, iară" ficatul tău nu? 
încerci să desluşeşti cum se formează gândul în mintea ta 
plăpândă, iar acest prunc în uterul acestei femei? Nu te zoresc 
ca să-mi răspunzi. Ce este materia? Semenii tăi au scris zece 
mii de volume în legătură cu acest subiect; şi au descoperit 
unele dintre calităţile acestei substanţe: copiii Ie cunosc la 
fel de bine ca şi tine. Dar această substanță ce este ca, de 
fapt? dar ceea ce ai numit spirit, de la cuvântul latin care 
înseamnă suflu, neputând să te descurci mai bine, întrucât 
habar nu ai ce reprezintă? 

Priveşte acest bob de grâu pe care îl introduc în pământ, şi 
spune-mi cum se înalță el pentru a da naştere unui tub înzes- 
trat cu un spic. învață-mă cum de acelaşi pământ produce un 
măr în vârful acestui copac, şi o castană în copacul de alături. 
Aş putea să îţi întocmesc un in-folio de întrebări, la care nu 
ar trebui să-mi răspunzi decât prin câteva vorbe: nu ştiu nimic 
despre toate acestea. 

Şi totuşi ai absolvit toate gradele cu putință şi eşti îm- 
brăcat în blănuri, boneta ţi-e tot din blană, şi lumea te strigă 
maestre. lar acest nătărău orgolios, care şi-a cumpărat o slujbă 
într-un oraş mic, crede că şi-a cumpărat şi dreptul de a 
judeca şi de a condamna ceea ce nu înţelege! 

Deviza lui Montaigne era: ce știu eu! Iar a ta este: ce nu 
ştiu eu! 


T lie anni 


CARACTER (CARACTERE) 


De la cuvântul grec imprimare, gravură. Este ceea ce na- 
tura a gravat în noi. Putem oare să-l ştergem? Grea întrebare. 
Dacă am nasul strâmb şi doi ochi de pisică pot să Ic ascund 
cu o mască. Pot, însă, înfăptui mai multe asupra caracterului 
ce mi-a fost hărăzit de natura? Un om violent şi năbădăios 
din născare se prezintă dinaintea lui Francisc I, rege al Fran- 
tei, pentru a se plânge de o nedreptate ce i se făcuse; figura 
prințului, ţinuta respectuoasă a curtenilor, chiar locul unde se 
află produc o impresie puternică asupra acestui om; îşi pleacă 
numaidecât privirea, vocea sa aspră se îmblânzeşte, şi îşi 
prezintă umil plângerea; ţi-ai putea închipui că este la fel de 
blând pe cât sunt (cel puţin în zilele noastre) curtenii în mijlo- 
cul cărora sade buimac; numai că Francisc I se pricepe la fi- 
zionomia oamenilor, şi descoperă cu uşurinţă în ochii plecaţi, 
dar aprinşi de un foc sumbru, în muşchii încordaţi ai chipului 
său, în buzele strâns lipite, că omul cu pricina nu este chiar 
atât de blând pe cât este silit să pară. Acest om îl urmează la 
Pavia, cade prizonier împreună cu regele şi este trimis cu el la 
închisoare, la Madrid; măreţia lui Francisc I nu mai produce 


asupra omului nostru aceeaşi impresie; el se familiarizează cu 
obiectul care îi stârnise la început respectul, într-o zi, pe 
când îi scotea regelui cizmele, şi i le scotea cam neîndemânatic, 
regele, înăsprit de soarta sa nefericită, se supără: omul meu îl 
trimite la plimbare pe rege şi azvârle cizmele pe fereastră. 

Sixtus V era din născare neastâmpărat, încăpățânat, mân- 
dru, năbădăios, răzbunător, arogant: acest caracter pare să se 
fi îmblânzit în încercările din timpul noviciatului său. Dar 
abia de începe să se bucure de oarece încredere în sânul or- 
dinului său, că se şi mâniază pe un paznic şi căşună pe el să-l 
ucidă cu lovituri de pumn; devenit inchizitor la Veneţia, îşi 
îndeplineşte sarcina cu insolență; devenit apoi cardinal, este 
posedat della rabbia papale: această furie este mai puternică 
decât firea sa; îşi ascunde în marc taină persoana şi caracterul; 
se preface că este umil şi muribund; este ales papă; în acest 
moment lucrurile ies la iveală, anume că politica îi ținuse 
multă vreme în frâu înflăcărarea; este cel mai trufaş şi mai 
despotic dintre suverani. 


Natwam expellas furca, îamen usque recurret. 


Religia şi morala stăvilesc pormnirile firii, dar nu pot să Ie 
distrugă. Beţivul aflat într-o mănăstire, silit să se mulțu- 
mească doar cu o jumătate de clondir de cidru la fiecare 
masă, n-o să se mai îmbete, dar vinul o să-i placa în conti- 
nuare. 

Vârsta domoleşte caracterul; seamănă cu un pom care nu 
mai produce decât puţine fructe, şi acelea vai de capul lor, dar 
care îşi păstrează aceeaşi natura; pomul este cuprins de noduri 
şi de muşchi, se umple de viermi, dar el tot stejar sau păr ră- 
mâne. Dacă am putea sa schimbăm caracterul, să dăm un altul, 
am fi stăpânii naturii, însă putem noi da ceva? oare nu primim 
noi totul? încercaţi să însuflețiți un om delăsător printr-o activi- 
tate susținută, să înghețaţi prin apatie sufletul clocotitor al unui 


impetuos, insuflați gustul pentru muzică şi poezie unui om 
căruia îi lipseşte gustul şi urechea muzicală: n-o să reuşiți mai 
mult decât dacă ați încerca să-i redați vederea unui orb din năs- 
care, îmbunătăţim, îmblânzim sau ascundem ceea ce natura a 
sădit în noi; dar noi înşine nu sădim nimic. 

I se spune unui agricultor: „Ai prea mulți peşti în crescătoria 
asta, n-o să le meargă bine; ai prea multe animale pe câmpurile 
tale, iarba e puțină şi au să slăbească". Dar iată că numaidecât 
după această constatare, se întâmplă ca ştiucile să mănânce ju- 
mătate din crapii omului meu, iar lupii jumătate din oi; restul 
animalelor se îngraşă. Se va felicita el oare pentru economia 
obținută? Acest țăran eşti chiar tu; una dintre pasiunile tale le-a 
devorat pe celelalte şi tu socoteşti că te-ai învins pe tine însuţi. 
Oare nu semănăm mai toți dintre noi cu acest bătrân general în 
vârstă de nouăzeci de ani care, întâlnind nişte tineri ofiţeri ce se 
distrau niţel cam zgomotos cu nişte fete, Ic spune furios: „Dom- 
nilor, acesta este exemplul pe care vi-l dau eu?" 


POSTUL PAȘTELUI (CAREME) 


întrebări asupra Postului Paştelui (QUESTIONS SUR LE 
CAREME) 


Oare cei dintâi oameni care au început să postească s-au 
supus acestui regim pentru că aşa i-a sfătuit medicul, întrucât 
sufereau de indigestie? 

Lipsa de poftă de mâncare pe care o simți atunci când te 
cuprinde tristeţea a stat la originea zilelor de post prescrise de 
religiile triste? 


Evreii au împrumutat obiceiul de a posti de la egipteni, 
cărora le-au imitat toate ritualurile, chiar şi obiceiul de a se 
biciui şi cel legat de țapul ispăşitor? 

De ce a postit lisus vreme de patruzeci de zile în deşert, 
unde a fost dus de către diavol, de Knathbull? Sfântul Matei 
remarcă faptul ca după acest post lui lisus i s-a făcut foame; 
va să zică nu i-a fost foame în timpul postului? 

De ce socoteşte Biserica Romano-Catolică că este o 
crimă să mănânci, în zilele de abstinenţă, animale ce trăiesc 
pe uscat, dar este un lucru pios să ţi se servească limbă de mare 
şi somoni? Papistaşul cel bogat care va avea Ia masă peşte ce a 
costat cinci sute de franci va fi mântuit; iar săracul, care 
moare de foame, dar care a mâncat o bucăţică de pastrama de 
porc de patru parale prăpădite va fi damnai! 

De ce trebuie să-i ceri voie episcopului tău ca să mănânci 
ouă? Dacă un rege le-ar porunci supuşilor săi să nu mai 
mănânce ouă niciodată n-ar trece el oare drept cel mai ridicol 
dintre tirani? Ce aversiune ciudata au episcopii pentru omlete? 

Cine va putea crede oare ca au existat la papistaşi tribu- 
nale înlr-atât de imbecile, de laşe, de barbare încât să con- 
damne la moarte nişte bieți cetăţeni a căror singură crimă 
fusese că mâncascră carne de cal în Postul Paştclui? Faptul 
este cât se poate de adevărat: am sub ochi o sentinţă de acest 
fel. Ciudat este însă că judecătorii care au pronunțat asemenea 
sentinţe s-au crezut superiori irochezilor. 

Preoţi smintiţi şi cruzi! Cui poruncii voi să ţină postul? 
Pasămite bogaţilor? au ei grijă să nu-l respecte. Atunci săra- 
cilor? Ei postesc tot anul. Nenorocitul de agricultor nu mă- 
nâncă aproape niciodată came şi nu are cu ce să-şi cumpere 
peşte. Nebuni ce sunteţi, când o sa vă corectaţi aceste legi ab- 
surde? 


i cad Pa LLAS 


CATEHISMUL CHINEZESC (CATECHISME 
CHINOIS) 


Sau convorbirile Iui Ku-Su, discipol al iui Confucîus, cu 
prinţul Kou, fiul regelui din Lou, vasal al împăratului 
chinez Gnen-Van, cu 417 ani înainte de era noastră 
vulgară. 


(Tradus în latină de P. Fouquet, un oarecare 
ex-iezuit. Manuscrisul se află în biblioteca 
t Vaticanului, nr. 42759) 

KOU 

Ce trebuie să înțeleg eu atunci când mi se spune să ador 
cerul (Chang-ti)? 
KU-SU 

Ceea ce vedem noi nu este cerul material; întrucât acest cer 
nu este altceva decât aer, iar acest aer este compus din toți 
aburii care se ridică din pământ: ar fi o nebunie într-adevăr ab- 
surdă să adori nişte vapori. 


KOU 

Nu m-ar surprinde deloc. Mi se pare ca oamenii au făcut 
nebunii chiar mai mari. 
KU-SU 

Aşa este; dar tu eşti hărăzit să cârmuieşti; trebuie sa fii 
înțelept. 


KOU 
Sunt atâtea popoare care adoră cerul şi planetele! 


KU-SU 

Planetele nu sunt decât nişte Pământuri ca al nostru. Luna, 
de pildă, ar putea la fel de bine să adore nisipul şi țărâna 
noastră, după cum şi noi ara putea la fel de bine să cădem în 
genunchi dinaintea nisipului şi ţărânii de pe lună. 


KOU 
Ce vor oamenii să spună prin cer şi pământ, să te înalți la 
cer, sa fii demn de cer? 


KU-SU 

Spun o prostie uriaşă. -! Nu există cer, fiecare planetă este 
înconjurată de atmosfera sa, ca de o cochilie, şi se învârte în 
spaţiu în jurul soarelui său. Fiecare soare este centrul mai 
multor planete care călătoresc necontenit în jurul lui: nu există 
nici sus, nici jos, nici urcare, nici coborâre, îți dai seama că 
dacă locuitorii de pe lună ar spune că urcă spre pământ, că 
trebuie să te arăţi demn de pământ, ar spune o extravaganță. 
Şi noi pronunțăm un cuvânt care nu are sens, atunci când 
spunem că trebuie să fim demni de cer; este ca şi cum am 
spune: trebuie să fim demni de aer, demni de constelația dra- 
gonului, demni de spaţiu. 


KOU 

Cred că te înțeleg; nu trebuie să-l adorăm decât pe Dum- 
nezeul care a făcut cerul şi pământul. 
KU-SU 

Fără îndoială; nu trebuie să-l adorăm decât pe Dumnezeu. 
Dar atunci când spunem că el a făcut cerul şi pământul, 


1) Consultaţi articolul CER. (Nota lui Voltaire) 


spunem cu pioşenie o deşertăciune, întrucât, daca înţelegem 
prin cer spaţiul nemărginit în care Dumnezeu a aprins atâţia 
sori, şi a poruncit atâtor lumi sa se învârtă, devine mult mai 
ridicol să spui cerul şi pământul decât să spui munţii şi un 
grăunte de nisip. Globul nostru este infinit mai puţin decât un 
fir de nisip în comparaţie cu aceste milioane de miliarde de 
universuri în fața cărora dispărem. Tot ce putem noi face este 
să ne alăturăm plăpânda noastră voce vocilor nenumăratelor 
fiinţe care aduc cinstire lui Dumnezeu în abisul spaţiului. 


KOU 


înseamnă, aşadar, că am fost amarnic înşelați când m s-a 
spus că Fo a coborât la noi dintr-al patrulea cer, şi a apărut în 
chip de elefant alb. 


KU-SU 

Sunt poveşti pe care bonzii le spun copiilor şi babelor: noi 
nu trebuie să-l adorăm decât pe creatorul cel veşnic al tuturor 
fiinţelor. 


KOU 
Dar cum a putut o ființă să le facă pe celelalte? 


KU-SU 

Priveşte steaua aceasta; ea se afla la o distanță de cinci- 
sprezece mii de milioane de Uși ' de micul nostru glob: din ea 
pornesc raze care vor face pe suprafața ochilor tăi două un- 
ghiuri egale la vârf, fac aceleaşi unghiuri pe ochii tuturor ani- 
malelor: nu indică oare acest fapt o intenţie vădită? nu este 
oare o lege admirabilă? Or, cine face o lucrare dacă nu un 
lucrător? Cine face legi dacă nu un legiuitor? Există, aşadar, 
un lucrător, un legiuitor veşnic. 


1) Unitate de măsură chinezească, echivalentul a aproximativ 576 


de meln. (N.t.) 


KOU 

Dar cine I-a făcut pe acest lucrător? Si cum este el făcut? 
KU-SU 

Prinţe, mă plimbam ieri în apropierea vastului palat pe care 
l-a construit regele, tatăl vostru. Am auzit vorbind doi greieri, 
dintre care unul îi spunea celuilalt: „Iată un edificiu nemai- 
pomenit. — Da, a spus celălalt; cât sunt cu de glorios, recu- 
nosc faptul că trebuie să fi fost cineva mai puternic decât gre- 
ierii ca să înfăptuiască o minune ca asta; dar nu am nici o idee 
despre ființa cu pricina; văd că există, dar nu ştiu ce este." 
KOU 

Iar eu îți spun că eşti un greiere mai învăţat decât mine; si 
ceea ce-mi place la tine este că nu pretinzi că ştii ceea ce, de 
fapt, ignori. 


A DOUA CONVORBIRE 


KU-SU 
Aşadar eşti de acord că există o fiinţă atotputernică, şi că 
ea există prin ea însăşi, suprem artizan al întregii naturi? 


KOU 

Da, dar dacă există prin ea însăși, atunci nimic nu poate să 
o mărginească, şi este, aşadar, pretutindeni; există, prin ur- 
mare, în toată materia, în fiece părticică din mine? 
KU-SU 

De ce nu? 
KOU 

Va să zică atunci aş fi eu însumi o parte din Divinitate? 
KU-SU 


Poate că nu este o consecință. Această bucată de sticlă este 
pătrunsă din toate direcțiile de lumină; dar este oare ea însăşi 


lumină? Nu este decât nisip şi nimic mai mult. Neîndoielnic, 
totul este în Dumnezeu; ceea ce însufleţeşte totul trebuie să 
fie pretutindeni. Dumnezeu nu este ca împăratul Chinei, care 
locuieşte în palatul său şi îşi transmite poruncile prin Kolaos, 
Din moment ce există, este necesar ca existența lui să umple 
întregul spațiu şi toate lucrările sale; şi cum el se găseşte în 
tine, acesta reprezintă un avertisment necontenit ca să nu faci 
nimic din pricina căruia ai putea să roşeşti dinaintea lui. 
KOU 

Ce trebuie sa faci pentru a îndrăzni să te priveşti pe tine 
însuți fără a-ţi fi scârba şi ruşine dinaintea Fiinţei supreme? 
KU-SU 

Să fii drept. 
KOU 

Si mai ce? 
KU-SU 

Să fii drept. 
KOU 

Dar secta Laokium spune că nu există nici drept, nici ne- 
drept, nici viciu, nici virtute. 
KU-SU 

Secta Laokiurn nu spune oare că nu există nici boală, nici 
sănătate? 
KOU 

Nu, nu spune o asemenea gogomănie. 
KU-SU 

Greşeala de a crede că nu există nici sănătate a sufletului, 


nici boală a lui, nici virtute şi nici viciu este la fel de mare şi 
chiar mai funestă, Cei care au spus că toate sunt egale sunt 


nişte monştri: este oare acelaşi lucru să-ţi hrăneşti fiul sau să-l 
zdrobeşti cu o piatră, să-ți ajuţi mama sau să-i împlânţi pum- 
nalul în inimă? 


KOU 

Ce-mi spui mă cutremură; urăsc secta Laokium, dar există 
atâtea nuanţe a ceea ce este drept. Care om ştie precis ce anu- 
me este îngăduit şi ce anume este interzis? Cine va putea aşe- 
za, fără sa se înşele, marginile care separă binele şi răul? 
Către ce regula mă îndrumi ca să Ic pot deosebi? 


KU-SU 

Regulile lui Confucius, învățătorul meu: „Trăieşte aşa cum 
în ceasul morţii de-ai fi ţi-ai dori să fi trăit, poartă-te cu 
aproapele aşa cum vrei să se poarte el cu tine”. 


KOU 

Mărturisesc că aceste poveţe ar trebui să fie însuşi codul 
neamului omenesc; dar ce-o să-mi mai pese mic când o să fiu 
în ceasul morţii dacă am trăit cum se cuvine? Ce voi mai 
avea de câştigat? Orologiul acesta, când va fi distrus, va fi el 
fericit pentru că a sunat corect orele? 


KU-SU 
Acest orologiu nici nu simte, nici nu gândeşte; nu poate sa 
aibă remuşcări, însă tu ai când te simţi vinovat. 


KOU 
Dar dacă, după ce voi fi săvârşit mai multe crime, o să 
sfârşesc prin a nu mai avea remuşcări!” 


KU-SU 

Atunci va trebui să ți se ia suflarea; şi n-ai nici o îndoială 
că printre oamenii cărora nu le place să fie oprimaţi, se vor 
găsi unii în stare să te pună în imposibilitatea de a face noi şi 
noi crime. 


KOU 

Va să zică Dumnezeu, care se află în ci, Ic va îngădui să 
fie răi după ce-mi va fi îngăduit şi mie să fiu rău? 
KU-SU 

Dumnezeu ţi-a dat raţiunea, şi nu trebuie să abuzezi de ea 
nici tu, nici ei. Nu numai că vei fi nefericit în această viață, 
dar cine îţi spune că nu vei fi nefericit şi într-o alta? 


KOU . 
i 
Si cine ti-a spus că există o altă viață? | 
KU-SU 
Dacă există un strop de îndoială, trebuie să te porți ca şi 
cum ar exista. 


KOU 
Dar dacă cu sunt sigur că nu există o altă viață? 


KU-SU 
Haida de... chiar te provoc. 


A TREIA CONVORBIRE 


KOU 

Mă provoci, Ku-Su. Pentru ca să pot fi răsplătit sau pedep- 
sit după ce nu voi mai fi, trebuie să dăinuiască în rnine ceva 
care să simtă si să gândească după moartea mea Or, cum 
înainte de naşterea mea nimic din mine nu avea nici senti- 
ment, nici rațiune, de ce ar continua ele să existe după moar- 
tea mea? ce ai- putea fi această parte de neînțeles din mine 
însumi? Zumzetul acestei albine va mai rămâne şi după ce al- 
bina va dispărea? Vegetația acestei plante va mai dăinui oare 
şi după ce planta este smulsă din rădăcină? Vegetația nu este 
ea doar un cuvânt de care ne folosim pentru a desemna mo- 
dul inexplicabil în care Ființa supremă a vrut ca planta să-şi 


extragă sucurile din pământ? La fel şi sufletul este tot un cu- 
vânt născocit pentru a exprima, în chip destul de şters şi de 
neclar, resorturile vieții noastre. Toate animalele se mişcă; şi 
această putere de a se mişca este numită forță activă, dar nu 
există o ființă distinctă care să fie această forța. Avem pasi- 
uni; această memorie, această rațiune nu sunt, fără îndoială, 
lucruri distincte; nu sunt nişte mici fiinţe care să aibă o exis- 
tență individuală; sunt cuvinte generice, născocite pentru a da 
un contur ideilor noastre. Sufletul, care înseamnă memoria 
noastră, rațiunea noastră, pasiunile noastre, nu este, aşadar, în 
sine decât un cuvânt. Cine creează mişcarea în natură? Dum- 
nezeu. Cine face să vegeteze toate plantele? Dumnezeu. Cine 
acționează în animale? Dumnezeu. Cine face gândirea omu- 
lui? Dumnezeu. 

Dacă sufletul omenesc 7 ar fi o ființă mica închisă în tru- 
pul nostru, căruia i-ar dicta mişcările şi ideile, asta nu ar vădi 
oare la artizanul cel veşnic al lumii o neputinţă şi un artificiu 
nedemne de el? Să nu fi fost ci, aşadar, capabil să facă nişte 
automate care să aibă în ele însele darul mişcării şi al gân- 
dirii? M-ai învăţat limba greacă şi mi l-ai dat să-I citesc pe 
Homer; după părerea mea, Vulcan este un fierar divin când 
face trepiede de aur care se duc singure la sfatul zeilor, dar 
acelaşi Vulcan mi s-ar părea un şarlatan netrebnic, dacă l-ar fi 
ascuns în trupul acestor trepiede pe vreunul dintre băieții săi, 
care, neobservat de nimeni, ar face trepiedul să se mişte. 

Există visători lipsiți de clan care au luat drept o fantezie 
frumoasă idcca potrivit căreia planetele s-ar învârti datorită 
unor genii care le împing fără încetare; dar Dumnezeu n-a 
fost redus la această jalnică activitate; într-un cuvânt, de ce să 
pui doua resorturi la o lucrare când unul singur este arhisufi- 
cient? Nu vei îndrăzni să negi că Dumnezeu are puterea să 


1) Consultaţi articolul SUFLET. (Nota lui Voltaire.) 


însufletească fiinta atât de putin 

drept pentru care poţi fi iertat. Dar gândeşte-te că toate câte 
mi le-ai propus nu sunt decât nişte îndoieli şi că aceste în- 
doieli sunt triste. Admite perspective mai mângâietoare: este 
cumplit să fii spulberat; speră că vei trăi. Ştii că gândul nu 
arc nici un raport cu materia; atunci de ce ti-ar fi atât de greu 
să crezi că Dumnezeu a aşezat în tine un principiu divin care, 
ncputând fi dizolvat, nu poate fi supus morții? Ai îndrăzni să 
spui că este cu neputinţă să ai un suflet? Nu, fără îndoială că 
nu, iar dacă acest lucru este posibil, nu este cât se poate de 
verosimil că ai într-adevăr unul? Ai putea să respingi un 
sistem atât de frumos şi atât de necesar speciei omeneşti? Să 
dai înapoi doar din pricina unor mici dificultăți? 


KOU 

Aş vrea să îmbrăţişez acest sistem, dar aş vrea deopotrivă 
ca el să-mi fie dovedit. Nu sunt dispus să cred atunci când nu 
am dovezi. Sunt întotdeauna frapat de această idee extraordi- 
nară cum că Dumnezeu a făcut totul, că este pretutindeni, că 
pătrunde în tot şi în toate, că dă mişcarea şi viaţa la toate câte 
sunt; iar dacă el se afla în fiece părticică a ființei mele, aşa 
cum se găseşte în fiece parte a naturii, atunci nu înțeleg ce 
nevoie aş mai avea şi de un suflet. La ce-mi mai trebuie 
această micuță ființă subalterna când sunt însuflețit de Dum- 
nezeu însuşi? la ce mi-ar servi acest suflet? Nu noi suntem 
aceia care ne dăm ideile noastre, întrucât le avem aproape în- 
totdeauna în pofida noastră; avem idei chiar si când dormim: 
totul se face în noi fără ca noi să avem vreun amestec. Su- 
fletul le-ar spune în zadar sângelui şi pornirilor animalice: 
„Alergaţi, vă rog, în cutare sau cutare mod, pentru a-mi face 
plăcere", ele vor circula întotdeauna aşa cum le-a poruncit 
Dumnezeu. Prefer să fiu maşinăria unui Dumnezeu care îmi 
este demonstrat decât să fiu maşinăria unui suflet de care mă 
îndoiesc. 


KU-SU 

Ei bine! dacă Dumnezeu însuşi te însufleţeşte, să nu în- 
tinezi niciodată prin crime acest Dumnezeu care se află în 
tine; iar dacă ţi-a dat un suflet, fie ca acest suflet să nu îl su- 
pere niciodată. Atât în primul cât si în cel de-al doilea sistem 
te bucuri de voinţă; eşti liber, asta înseamnă că ai puterea să 
faci ceea ce vrei; serveşte-te de această putere pentru a-l servi 
pe acest Dumnezeu care ţi-a dat-o. Este bine să fii filosof, dar 
este necesar să fii drept. O sa fii încă şi mai drept când ai sa 
cre/] că ai un suflet nemuritor. 

Fii atât de bun și răspunde-mi: nu este oare adevărat ca 
Dumnezeu este justiţia suprema? 


KOU 
Neîndoielnic; iar dacă el ar înceta să mai fie justiția supre- 
mă (eeea ce este o blasfemie), eu tot aş dori să fiu drept. 


KU-SU 

Nu este oare adevărat că datoria ta, când vei ocupa tu tronul, 
va fi să răsplăteşti acțiunile virtuoase şi să le pedepseşti pe cele 
criminale? Ai vrea ca Dumnezeu să nu săvârşească ceea ce tu 
însuţi eşti obligat să săvârşeşti? Ştii că există şi vor exista întot- 
deauna în această viaţă virtuţi nefericite şi crime nepedepsite. 
De aceea este necesar ca binele și răul să-şi găsească judecata 
într-o altă viață. Tocmai această idee atât de simpla, de naturală 
şi de generală este cea care a împământenit la atâtea popoare 
credința în nemurirea sufletelor noastre, ca şi în justiția divină 
care ne judecă sufletele după ce ele au abandonat rămăşiţele 
muritoare. Exista oare un sistem mai rațional, mai potrivit 
Divinităţii şi mai util seminţiei omeneşti? 


KOU 


Atunci de ce sunt multe naţii care nu au îmbrățișat acest 
sistem? Ştii că exista în provincia noastră în jur de două sute 

de familii de vechi sinuşi, care au locuit odinioară pe me- 
leagurile stâncoase ale Arabiei; nici ei şi nici strămoşii lor nu 
au crezut vreodată că sufletul esle nemuritor; ci au cele cinci 
Cărţi ale lor, aşa cum avem noi cele cinci King; am citit tra- 
ducerea acestor cărți; legile lor, în mod necesar asemănătoare 
cu legile tuturor celorlalte popoare, le poruncesc să-şi respecte 
părinţii, sa nu fure, să nu mintă, să nu fie nici adulteri, nici 
ucigaşi; dar aceste legi nu le vorbesc nici de recompense şi 
nici de pedepse într-o altă viață. 


KU-SU 

Dacă această idee nu a fost încă dezvoltată de către acest 
sărman popor, ea va fi negreşit dezvoltată într-o bună zi. Dar 
ce ne pasă nouă de o nație mică şi nefericită, atunci când 
babilonienii, egiptenii, indienii şi toate naţiile civilizate au 
primit această dogmă salvatoare? Dacă ai fi bolnav, ai refuza 
să ici un leac aprobat de toţi chinezii, sub pretextul că nişte 
barbari din munţi n-ar fi vrut să-l folosească? Dumnezeu ţi-a 
dat rațiunea, şi ea îţi spune ca sufletul trebuie să fie nemuri- 
tor; prin urmare, Dumnezeu însuşi este cel care îţi spune acest 
lucru. 


KOU 

Dar cum aş putea eu să fiu răsplătit sau pedepsit, când nu 
voi mai fi eu însumi, când nu voi mai fi nimic din ceea ce va 
fi constituit cândva ființa mea? Numai datorită memoriei mele 
eu sunt întotdeauna eu însumi, îmi pierd memoria în timpul 
ultimei boli; după moartea mea, n-ar trebui să se întâmple un 
miracol pentru a-mi recăpăta memoria şi pentru a mă întoarce 
din nou la existenţa pe care o pierdusem? 


1) Este vorba despre evreii clin cele zece triburi care, atunci cărui 
s-au risipit prin lume, au pătruns pană în China; aici ev sunt 
numiți sinuşi, (Nota Iui Voltajre, adăugată în 1765.) 


KU-SU 

Aşadar, dacă un prinţ şi-a măcelărit familia pentru a 
putea domni şi şi-a tiranizat supuşii, ar scăpa basma curată 
pur şi simplu spunându-i lui Dumnezeu: „Nu sunt eu de 
vină, mi-am pierdut memoria, te înşeli, eu nu mai sunt acee- 
aşi persoană." Socoteşti că Dumnezeu ar fi într-adevăr mul- 
tumit de acest sofism? 


KOU 
Ei bine, fie, mă predau | voiam să fac binele pentru mine 
însumi, îl voi face, de asemenea, şi pentru a li pe placul 


1) Ei bine! Jalnici vrăjmaşi ai raţiunii si ai adevărului, veţi mai 
spune oare voi acuma ca aceasta lucrare propovăduieşte 
faptul că sufletul e muritor? Acest fragment a fost imprimat în 
toate ediţiile. Cu ce drept îndrăzniţi să-l calomniaţi? Vai! daca 
sufletele voastre îşi vor păstra caracterul şi în veşnicie, 
atunci vor fi pururi nişte suflete proaste şi nedrepte. Nu, 
autorii acestei opere cuminţi şi utile nu vă spun că sufletul 
moare o dată cu trupul: ei vă spun doar ca sunteţi nişte 
ignoranți. Nu vă roşiţi la chip; toţi înţelepţii şi-au mărturisit 
ignoranța: nici unul dintre ei n-a fost însă într-atât de 
impertinent încât să ajungă să cunoască natura sufletului; 
Gassendi, rezwnând tot ce a spus antichitatea, vă grăieşte 
astfel: „Știii că gândiţi, dar ignoraţi ce soi de substanță sunteți, 
voi aceia care gândiţi aşa: Semănaţi cu un orb care, simțind 
căldura soarelui, îşi închipuie că ştie precis cum este acest 
astru." Citiţi până la capăt această admirabilă scrisoare 
adresată lui Descartes, citiţi-l pe Locke; apoi recitiți această 
lucrare cu atenţie şi veţi vedea că ne este imposibil să avem 
Chiar şi cea mai mică noţiune despre natura sufletului doar 
prin rațiune si că îi este cu neputinţă unei ființe să cunoască 
resorturile tainice ale Creatorului; veţi constata ca, fără a 
cunoaşte principiul gândurilor noastre, trebuie să încercăm să 
gândim cumpătat şi drept; că trebuie să fii taman contrariul a 
ceea ce sunteți voi: modest, blând, binefăcător, îngăduitor, să 
semeni cu Ku-Su si 

Fiinţei supreme; socoteam că este suficient ca sufletul meu să 
fie drept în această viață, şi voi spera să fie fericit şi într-o 
alta. Bag de seamă că această opinie este buna pentru popoare 
şi pentru prinți, dar cultul lui Dumnezeu mă pune în încurcă- 
tură. 


A PATRA CONVORBIRE 


KU-SU 

Ce anume ți se pare şocant în Chu-Caing, această primă 
carte canonică, atât de respectată de toți împărații chinezi? 
Munceşti la câmp cu mâinile tale regeşti pentru a da exemplu 
poporului şi oferi primele roade Iui Chang-Ti, lui Tien, şi 
Fiinţei supreme; îi aduci sacrificii de patru ori pe an; eşti 
rege şi pontif, îi făgăduieşti lui Dumnezeu că vei face tot 
binele care îți stă în putință; este ceva respingător în toate 
astea? 


KOU 


Ce pot să spun mai mult? ştiu că Dumnezeu nu are nici o 
nevoie de sacrificiile noastre şi nici de rugăciunile noastre; dar 
noi avem nevoie să i le adresăm,; cultul lui nu este înființat 
pentru el, ci pentru noi. îmi place nespus de mult să mă rog, 
şi vreau, mai presus de orice, ca rugăciunile mele să nu fie 
ridicole; întrucât dacă voi fi strigat că „Muntele Chang-Ti 
este un munte gras şi că nu trebuie să priveşti munţii graşi"; 
când voi fi pus soarele pe fugă şi voi fi uscat luna, aceste 
vorbe goale vor fi ele oare pe placul Fiinţei supreme, vor fi 
ele de folos supuşilor mei şi mie însumi? 


Kou, şi nu cu Toma d'Aquino mu Scot, ale căror suflete erau 
foarte întunecate, sau cu Luther si Calvin, ale căror suflete au 
fost nespus de aspre si năvalnice. StrMuiţi-vă ca sufletele 
voastre să aibă ceva dintr-al nostru, şi atunci vă veţi amuza pe 
cinste de voi înşivă. (Nota lui Voltaire, adăugată în 1765.) 


Nu pot să suport nicidecum nebunia sectelor care ne în- 
conjoară: îl văd, de pildă, pe Lao-Tsc, pe care mama sa l-a 
conceput prin împreunarea cerului cu pământul, şi cu care a 
fost însărcinată preţ de optzeci de ani. Nu am mai multă 
credință în doctrina sa, care propovădui este nimicirea şi re- 
nunțarea universală, decât în părul său alb cu care a venit pe 
lume, şi în vaca neagră pe care s-a suit pentru a merge să-şi 
predice doctrina. 

Nici Zeul Fo nu-mi inspiră mai multă încredere, deşi a 
avut drept tată un elefant alb şi promite o viață veşnică. 

Dar ceea ce-mi displace mai presus de orice este faptul că 
asemenea visări sunt predicate întotdeauna de bonzi care 
vrăjesc poporul pentru a-l conduce: îşi impun respectul asupra 
celorlalți prin mortificări care înspăimântă natura. Unii se lip- 
sesc întreaga lor viaţă de alimentele cele mai bune pentru 
sănătate, ca şi cum nu ai putea să-i fii pe plac lui Dumnezeu 
decât ţinând un regim nesănătos; alţii îşi atârnă la gât nişte 
lanţuri pe care se arată uneori foarte vrednici să Ic poarte; îşi 
înfig cuie în coapse, ca şi cum coapsele lor ar fi scânduri; iar 
poporul se buluceşte pentru a-i urma. Dacă un rege dă vreun 
edict care nu le convine, îți spun cu răceală că acest edict nu 
se regăseşte în învățăturile Zeului Fo, şi că este mai bine să te 
supui lui Dumnezeu decât oamenilor. Cum să vindeci o 
boală a poporului atât de extravagantă şi atât de periculoasă? 
Ştii că toleranța este principiul guvernării în China, şi al tuturor 
cârmuirilor din Asia; dar oare această îngăduință nu este ca mai 
degrabă funestă, expunând un imperiu primejdiei de a fi 
răsturnat de nişte opinii fanatice? 


KU-SU 


Fie ca Chiang-Ti să mă ferească să vreau să sting în tine 
acest spirit al toleranţei, această virtute atât de respectabilă, 
care reprezintă pentru suflete ceea ce este permisiunea de a 

mânca pentru trup! Legea naturii îngăduie fiecăruia să 
creadă ce vrea, aşa cum îi îngăduie şi să se hrănească cu ce 
pofteşte. Un medic nu arc dreptul să-şi omoare pacienţii 
pentru că nu au urmat întocmai dieta prescrisă de ei. Un 
prinţ nu are dreptul să-i spânzure pe aceia dintre supuşii săi 
care nu au gândii întocmai ca el; dar arc dreptul să împiedice 
tulburările; iar dacă este înţelept, îi va foarte uşor să 
dezrădăcinexe superstiţiile. Ştii ce i s-a întâmplat lui Daon, al 
şaselea rege al Cal-deei, acum vreo patru mii de ani? 


KOU 
Nu, nu ştiu nimic despre asta; o să-mi faci plăcere poves- 
tindu-mi. 


KU-SU 

Preoţii caldeeni s-au hotărât să venereze ştiucile din Eufrat; 
pretindeau că o şiiucă faimoasă numită Oannes îi învățase 
odinioară teologia, ca această ştiucă era nemuritoare, că era 
lungă de trei picioare şi avea o mică semilună pe coadă. Din 
respect pentru acest Oannes era interzis să mănânci ştiuci. S-a 
iscat o aprigă dispută între teologi pentru a stabili dacă acest 
Oannes avea lapţi sau icre. Cele două tabere s-au excomunicat 
reciproc, şi s-a ajuns chiar de mai multe ori la încăierări. Iată 
cum a procedat regele Daon pentru a pune capăt zâzaniei. 

Le-a poruncit celor două tabere să ţină un post aspru preț 
de trei zile, după care i-a chemat la el pe partizanii ştiucii cu 
icre, pentru a asista la cina sa; a cerut să i se aducă o știucă 
lungă de trei picioare, pe a cărei coadă cineva pusese o mică 
semilună. „Acesta este Dumne/eul vostru? i-a întrebat el pe 
savanţi. — Da, sire, i-au răspuns ei, întrucât are o semilună 
pe coadă." Regele a poruncit să se spintece ştiucă care avea 
cei mai frumoşi lapţi din lume. „Vedeţi bine că nu este Dum- 
nezeul vostru, din moment ce are lapți." Iară ştiucă a fost 
mâncată de rege şi de satrapii săi, spre marea mulţumire a 


teologilor partizani ai icrelor, care vedeau că Dumnezeul ad- 
versarilor lor fusese prăjit. 

Apoi au fost căutați şi aduşi degrabă învățații părții adverse: 
li s-a arătat un Dumnezeu cu o lungime de trei picioare, care 
avea icre şi o semilună pe coadă; ei au dat asigurări că era chiar 
Dumnezeul Oannes, şi avea lapţi: a fost şi el prăjit ca şi primul 
şi s-a constatat că avea icre. Cum ambele părți îşi dovediseră 
deopotrivă prostia, şi cum nu mâncascră, bunul rege Daon le-a 
spus că nu avea decât ştiuci să le ofere Ia cină; le-au înfulecat 
lacomi, fie că peştii aveau lapţi, fie că aveau icre. Războiul civil 
a încetat, şi tot omul I-a binecuvântat pe bunul rege Daon; iar 
cetățenii, din acel moment, au pus pe mesele lor oricât de multe 
ştiuci au vrut. 


KOU 


îmi place nespus regele Daon, şi promit că am să-i urmez 
pilda cu prima ocazie care se va ivi. Voi împiedica întot- 
deauna, atât cât îmi va sta în putință (fără să urgisesc pe ni- 
meni), să fie venerate zeități de soiul lui Fo sau ştiucile. 

Ştiu că în Pegu şi în Tonkin există nişte mici zei şi nişte 
mici călugări numiţi îalaponi care fac să coboare luna în timpul 
descreşterii sale şi care prezic limpede viitorul, adică vad lim- 
pede ceea ce nu există, întrucât viitorul nu există. Am să îm- 
piedic, atât cât îmi va sta în putință, ca aceşti talaponi să vină 
la mine, pentru a lua viitorul drept prezent, si pentru a face 
luna să coboare. 

Ce păcat că există secte care umblă din oraş în oraş şi-şi 
debitează visările, aidoma şarlatanilor care-şi vând leacurile! 
Ce ruşine pentru spiritul uman că există mici naţii care îşi 
închipuie că doar ele cunosc adevărul şi că marele imperiu al 
Chinei trăieşte cufundat în greşeală! Fiinţa veşnică să fie ea 
oare doar acel Dumnezeu din Insula Formosa sau din Insula 
Bornco? să fi abandonat ca oare restul universului? Dragul 
meu Ku-Su, Fiinţa supremă este părintele tuturor oamenilor; 

ea le îngăduie tuturor oamenilor să mănânce ştiuci; iar cel 
rnai mare omagiu pe care putem să i-l aducem este de a fi 
virtuoşi; o inimă pură este cel mai frumos dintre toate tem- 
plele sale, după cum spunea marele împărat Hiao. 


A CINCEA CONVORBIRE 


KU-SU 
Din moment ce iubeşti virtutea, cum ai să o practici când 
vei fi rege? 


KOU 

Nefiind nedrept nici faţă de vecinii mei, nici față de 
popoarele melc. 
KU-SU 

Nu este suficient să nu înfaptuieşti răul, vei înfăptui binele; 
îi vei hrăni pe săraci dându-le să facă lucruri utile, şi nu în- 
zestrând trândăvia; vei înfrumuseţa marile drumuri, vei săpa ca- 
nale; vei ridica edificii publice; vei încuraja toate meşteşugurile 
şi vei răsplăti orice merit, vei ierta greşelile săvârşite fără voie. 
KU 

Toate acestea reprezintă exact ceea ce înțeleg eu prin a nu 
fi nedrept; sunt tot atâtea datorii. 


KU-SU 

Gândeşti ca un adevărat rege; dar există regele şi există 
omul, viața publică şi viaţa personală. In curând o să te 
căsătoreşti, câte soții doreşti să ai? 
KOU 

Cred că vreo douăsprezece îmi vor ajunge; un număr mai 
mare ar putea să-mi răpească din timpul destinat cârmuirii. 
Nu-mi plac acei regi care posedă câte trei sute de neveste şi 
alte şapte sute de concubine şi eunuci cu miile care să Ic 


servească. Mai cu seamă această practică a eunucilor mi se 
pare o ofensă îngrozitoare adusă naturii umane. Faptul că 
sunt transformați în claponi cocoşii mai treacă-meargă, în- 
trucât sunt mai buni de mâncat; dar deocamdată nu a pus 
nimeni eunuci la proțap. La ce serveşte mutilarea lor? Dalai- 
lama are cincizeci de eunuci care cântă în pagoda lui. Tare 
aş vrea să ştiu dacă lui Chang-Ti îi place atât de mult să 
audă vocile cristaline ale acestor cincizeci de bărbaţi care au 
fost jugăniți. 

Socotesc deopotrivă foarte ridicol faptul că există bonzi 
care nu se căsătoresc; ei se laudă că sunt mai înţelepţi decât 
ceilalți chinezi: foarte bine! n-au decât să facă copii înţelepţi. 
Este un mod ciudat de a-l slăvi pe Chang-Ti, acela de a-l lăsa 
fără de adoratori! lată o manieră neobişnuită de a fi de folos 
neamului omenesc, dând taman pilda de nimicire a neamului 
omenesc! Bunul şi micuțul lama numit Stelca ed isant Er- 
repi ' voia să spună că „orice preot trebuie să aducă pe lume 
cât mai mulți copii cu putință"; el predica prin exemplul per- 
sonal, şi a fost foarte util la vremea sa. în ceea ce mă pri- 
veşte, eu i-aş căsători pe toți lama şi pe toți bonzii precum şi 
pe toate femeile lama şi pe toate femeile bonze care ar avea 
vocaţie pentru această lucrare sfântă, ar fi, neîndoielnic, nişte 
cetățeni mai buni, iar eu aş socoti că printr-un asemenea gest 
aş face un mare bine regatului Lou. 


KU-SU 


Oh! Ce prinţ bun vom avea! îmi dau lacrimile de bucurie. 
Dar nu te vei mulțumi doar să ai femei şi supuşi; întrucât, în 
sfârşit, nu poţi să-ţi petreci toată ziua numai dând edicte şi 
făcând copii; o să ai, negreşit, şi prieteni? 


1) Stelca ed isant Errepi îndeamnă, în chineză, abatele Castel de 
Saint-Pierre. (Nolă adăugată de Voltaire în 1765.) 

<OU 

Am deja, şi chiar prieteni buni, care îmi atrag atenţia asu- 
ra defectelor mele; îmi iau libertatea de a-i dojeni la rândul 
meu pentru defectele lor, ci mă consolează, iar eu îi 
onsolez şi eu; prietenia este balsamul vieţii, valorează mai 
nult decât balsamul chimistului Erueil şi chiar decât săculeţii 
u leacuri ai marelui Ranoud. Mă uimește faptul că nu s-a 
ăcut din prietenie un precept religios; mă ispiteşte să-l 
ntroduc în ritualul nostru. 


KU-SU 

Nu care cumva să faci una ca asta; prietenia este oricum 
fântă prin ca însăşi, nu trebuie niciodată să-i porunceşti; tre- 
»uie ca inima să fie liberă; şi apoi, dacă ai face din prietenie 
ın precept, un mister, un ritual, o ceremonie, ar apărea o mie 
le bonzi care, predicând şi scriindu-şi visările, ar face prie- 
enia ridicolă; ea nu trebuie să fie expusă unor astfel de pro- 
fanări. 

Dar cum o sa procedezi cu duşmanii tăi? La Confucius 
pare de vreo douăzeci de ori povaţa că trebuie să-i iubești; 
au ți se pare un sfat cam greu de urmat? 


KOU 
Să-ţi iubeşti duşmanii? Ei, Doamne Dumnezeule, nimic nu 
ste mai lesne ca a-ti iubi dușmanii! 


> 
KU-SU 
Şi curn înţelegi tu una ca asta? 
f 
KOU 


Cred că înţeleg așa curn trebuie. Mi-am făcut ucenicia în- 
r-alc războiului sub domnia prințului din Decon, care lupta 
împotriva prințului din Vis-Brunck . de îndată ce unul 
dintre 


duşmanii noştri era rănit şi cădea în mâinile noastre, îl îngri- 
jeam ca şi cum ar fi fost fratele nostru: ne-am cedat de multe 
ori paturile duşmanilor noştri răniți şi luați prizonieri, iar noi 
ne-am culcat lângă ei pe nişte piei de tigru întinse pe pământ; 
ne-am ocupat noi înşine de ei: ce vrei mai mult de-atât? sa-i 
iubim aşa cum iubim o metresă? 


KU-SU 

Eu unul m-am lămurit pe deplin asupra a toate câte mi le-ai 
spus, şi tare aş vrea ca toate naţiunile să te priceapă; spun asta 
pentru că primesc informaţii că există popoare care sunt într-a- 
tât de neruşinate încât îndrăznesc să pretindă că noi nu cu- 
noaştem adevărata virtute, că faptele noastre bune nu sunt 
decât nişte splendide păcate, că avem nevoie să luăm lecţii 
de la talaponii lor pentru a avea şi noi principii bune. Vai! 
Bieţii de ei! Abia mai ieri au învăţat să scrie şi să citească şi 
uită-îc la ei cum au pretenţia să-şi înveţe profesorii! 


A ŞASEA CONVORBIRE 


KU-SU 

N-am de gând să-ţi repet toate banalităţile care se de- 
bitează întruna printre noi, de cinci sau şase mii de ani, în 
legătură cu toate virtuțile. Sunt unele care nu ne folosesc 
decât nouă înşine, ca de pildă prudenţa în a ne stăpâni su- 
fletele şi cumpătarea în a ne guverna trupurile; sunt precepte 
referitoare la politică şi la sănătate. Adevăratele virtuți sunt 
acelea care sunt de folos societăţii, ca de pildă fidelitatea, 


şi VIS-BRUNCK, care sunt nişte nume chinezeşti, nimerim 
peste numele de CONDfi şi BRUNSVICK, într-atât oamenii 
de seamă sunt celebri pe tot cuprinsul pământului! (Notă 
adăugată de Voltaire în 1765.) 

generozitatea, facerea de bine, toleranța etc. Slăvit fie cerul, 
nu exista nici o bătrână printre noi care să nu-şi călăuzească 
nepoții pe calea tuturor acestor virtuți; este ceea ce suntem 
învățați de mici atât la sat cât şi la oraş; există, însă, o virtute 
neasemuită care este tot mai puţin pusă în practică, şi din 
această pricină sunt tare mâhnit. 


KOU 


Care să fie ea oare? Numeşte-o degrabă; voi încerca să fac 
în aşa fel încât sa o rcînviez! 


KU-SU 

Este vorba despre ospitalitate; această virtute atât de so- 
cială, această legătură sfântă între oameni începe să se piardă, 
de când au apărut hanurile. Instituţia aceasta periculoasă ne-a 
fost adusă, după câte se spune, de către anumiți sălbatici din 
Occident. Aceşti nenorociţi se parc că nu au case pentru a 
găzdui călătorii. Ce plăcere se poate compara cu aceea de a 
primi în marele oraş Lou, în frumoasa piață Honchan, în lo- 
cuința mea Ki, un străin de viţă nobilă care soseşte din Sa- 
markand, pentru care cu devin numaidecât un om sfânt, şi 
care este obligat prin toate legile divine şi omeneşti să mă 
primească la el atunci când voi călători eu însumi în Tarîaria 
şi să fie prietenul meu apropiat. 

Sălbaticii despre care îți vorbesc nu-i adăpostesc pe străini 
decât pentru bani, şi asta în nişte magherniţe dezgustătoare;, ei 
vând scump această primire mizerabila; şi iată ca am auzit 
spunându-se că din acest motiv aceşti sărmani oameni se con- 
sideră superiori nouă, şi se laudă ca au o morală mai curată. 
Ei pretind că predicatorii lor predică mai bine decât Confu- 
cius, în sfârşit, că ei trebuie să ne înveţe pe noi justiția, şi asta 
pentru că vând vin prost la drumul mare, pentru că femeile 
lor umblă ca nebunele pe stradă şi dansează, în vreme ce fe- 
meile noastre cresc viermi de mătase. 


KOU 

Socotesc că ospitalitatea este un lucru foarte bun; şi eu dau 
dovadă de ospitalitate cu dragă inimă, dar mă tem de abuz. 
Există nişte oameni în apropierea Marelui Tibet care 
locuiesc în nişte condiții foarte rele, cărora le place sa 
călătorească şi care ar cutreiera lumea de la un capăt la 
celălalt, te miri pentru ce; dar când o să te duci la ei acasă, 
în Marele Tibet, ca să te bucuri de dreptul la ospitalitate, n-o 
să găseşti nici pat, nici de-ale gurii; şi asta poate să te 
dezguste de a mai fi tu însuţi politicos. 


KU-SU 

Inconvenientul este mărunt, este uşor să treci peste el, ne- 
primind Ia tine decât persoane bine recomandate. Nu există 
virtuţi care să nu aibă şi pericole; şi tocmai pentru că pre- 
zintă pericole devine şi mai plăcut să le îmbrăţişezi. 

Cât este de înțelept şi de sfânt Confucius al nostru! Nu-i 
virtute pe care el să nu o inspire; în fiecare dintre poveţele 
lui, el ţinteşte către fericirea oamenilor; şi iată că îmi vine în 
minte una dintre poveţele sale, cea de-a cincizeci şi treia: 

„Recunoaşte binefacerile prin binefaceri şi nu te răzbuna 
niciodată când ești insultat." 

Ce maximă, ce lege ar putea popoarele din Occident să 
opună unei morale atât de pure? în câte locuri Confucius nu 
recomandă el oare umilinţa! Dacă s-ar practica această virtute, 
n-ar mai exista niciodată certuri pe pământ. 


KOU 


Am citit tot ce au scris Confucius şi înțelepţii secolelor an- 
terioare despre umilință; dar mi se parc că nu i-au dat nici- 
când umilinţei o definiţie precisă: poate că nu e o dovadă de 
umilință faptul că îndrăznesc să-i dojenesc; dar am măcar 
umilința de a mărturisi că nu i-am auzit. Spune-mi ce părere 
ai despre acest lucru. 

KU-SU 


Am să mă supun cu umilință. Eu cred că umilința este 
modestia sufletului; şi asta pentru că modestia exterioară nu 
este decât o formă de politeţe. Umilinţa nu poate să constea 
în a-ţi nega ţie însuţi superioritatea pe care este posibil sa o 
fi dobândit în raport cu un altul. Un medic bun nu poate să 
îşi ascundă faptul are mai multă ştiinţă decât bolnavul sau 
aflat în delir, cel care predă astronomia trebuie să-şi mărtu- 
risească sieşi faptul că este mai savant decât discipolii săi; 
el nu se poate împiedica să creadă acest lucru, dar nu tre- 
buie să fie încrezut. Umilinţa nu înseamnă musai josnicie; 
ea corectează amorul propriu, aşa cum modestia domoleşte 
orgoliul. 


KOU 


Ei bine! In ceea ce mă priveşte, eu vreau să trăiesc prac- 
ticând toate aceste virtuţi şi închinându-mă unui Dumnezeu 
simplu şi universal, departe de himerele sofiştilor şi de iluziile 
propovăduite de falşii profeți. Dragostea pentru aproapele meu 
va fi virtutea mea când voi fi pe tron, iar dragostea pentru 
Dumnezeu, religia mea. Am să-i dispreţuiesc pe Zeul Fo şi pe 
Lao-tse, pe Vişnu care s-a reîncarnat de atâtea ori la indieni şi 
pe Sammonocodom care a coborât din cer ca să se joace cu 
zmeul la siamezi, precum şi pe camizii sosiți de pe lună în 
Japonia. 

Vai de poporul care este atât de nătâng şi atât de barbar 
încât să-şi închipuie că există un Dumnezeu doar pentru 
provincia sa! Este o blasfemie. Cum aşa?! Lumina soarelui 
poate să lumineze toţi ochii, în schimb lumina lui Dum- 
nezeu n-ar putea lumina decât o mică şi plăpândă nație 
dintr-un colț al acestui glob! Ce oroare şi ce prostie! Divini- 
tatea se adresează inimilor tuturor oamenilor, iar legăturile 


create de caritate trebuie să-i unească pe oameni de la un 
capăt la celălalt al universului. 


KU-SU 

O înţeleptule Kou! Ai grăit ca un om inspirat de Chang-Ti 
însuşi; vei fi un mare prinţ. i-am fost dascăl, iar acum ai de- 
venit tu dascălul meu. 


CATEHISMUL PREOTULUI (CAT&CHISME DU 
CURE) 


ARISTON 
Ei bine! Dragul meu Theotime, aşadar o să fii preot de 
țară! 


THEOTIME 

Da, mi se dă o mică parohie, iar mie îmi place mai mult o 
parohie mică decât una marc. Nu sunt dotat decât cu o cantitate 
limitată de inteligență şi de activitate; n-aş putea cu nici un chip 
să conduc şaptezeci de mii de suflete, din moment ce eu nu am 
decât unul singur; şi ani admirat întotdeauna încrederea pe 
care o au cei care s-au încumetat să se ocupe de acele districte 
imense. Eu nu mă simt capabil de o asemenea sarcină; o turmă 
mare mă sperie, însă aş putea fi de folos pentru una mică. Am 
studiat destulă jurisprudență pentru a-i împiedica, atât cât îmi va 
sta în putință, pe bieții mei enoriaşi să se ruineze în procese. 
Cunosc suficientă medicină pentru a le indica leacuri simple 
când vor cădea bolnavi. Am destule cunoştinţe de agricultură 
pentru a le da uneori sfaturi utile. Proprietarul domeniului şi 
soția lui sunt nişte oameni cumsecade care nu sunt deloc 
bigoți şi au să mă 

ajute să înfăptuiesc binele. Nădăjduiesc că am sa fiu destul 
de fericit, şi că oamenii nu vor fi nefericiți alături de mine. 


ARISTON 

Nu eşti mâhnit că nu ai o nevastă? Ar fi o mare alinare; 
ce plăcut ar fi ca, după ce ai predicat, după ce ai cântat, după 
ce ai spovedit, după ce ai împărtăşit, după ce ai botezat şi în- 
mormântat, să te aştepte acasă o femeie blândă, plăcută şi 
cumsecade, care să se ocupe de rufele tale şi de ființa ta, care 
să te înveselească când eşti sănătos, care să te îngrijească 
când eşti bolnav şi care să-ți facă nişte copii frumoşi, pe care 
să-i educi pentru a fi de folos statului. Te plâng, te plâng pe 
tine, care eşti în slujba oamenilor, ca tocmai tu să nu ai parte 
de o mângâiere atât de necesară oamenilor. 


THEOTIME 

Biserica greacă are grijă să-i încurajeze pe preoți să se 
căsătorească; Biserica anglicană şi protestanții dovedesc ace- 
eaşi înțelepciune, înţelepciunea Bisericii latine este taman pe 
dos: trebuie să mă supun ei. Poate că astăzi, când spiritul fi- 
losofic a înregistrat atâtea progrese, un conciliu va face legi 
mai favorabile omenirii decât legile date de conciliul de la 
Trento. Dar, până atunci, trebuie să respect legile care exista 
în momentul de față; e mare preţul, o ştiu; dar de vreme ce 
atâţia oameni care au fost cu mult mai valoroşi decât mine 
s-au supus, nici eu nu trebuie să murmur. 


ARISTON 

Eşti învăţat şi ai o elocvenţă înţeleaptă; cum te-ai gândit să 
predici dinaintea unor oameni de la ţară? 
THEOTIME 

Ca şi cum aş predica dinaintea unor regi. Voi vorbi mereu 


despre morală şi niciodată despre controverse; ferească Dum- 
nezeu să mă apuc să aprofundez harul concomitent sau harul 


eficace, căruia i se rezistă, sau harul suficient care nu e nicio- 
dată suficient; să cercetez dacă îngerii care au mâncat la masă 
cu Avraam şi cu Lot aveau trup ori s-au prefăcut doar că 
mănâncă. Există mii de lucruri pe care auditoriul meu nu le-ar 
putea înţelege, după cum nici eu nu le-aş înțelege. Mă voi 
strădui să fac oamenii să fie buni şi să fiu cu însumi bun; dar 
nu am să-i transform în teologi, iar eu am să fiu cât mai 
puţin cu putință. 


ARISTON 


Oh! Ce preot bun! Vreau să-mi cumpăr o casă la ţară, la 
tine în parohie. Spune-mi rogu-te, cum ai să procedezi în tim- 
pul spovedaniei? 


THEOTIME 


Spovedania este un lucru extraordinar de bun, o frână în 
calea crimelor, inventată în antichitatea cea mai îndepărtată; te 
mărturiseai în timpul celebrării tuturor vechilor mistere; noi 
am imitat şi sanctificat această practică înțeleaptă; este foarte 
bună pentru a determina inimile înveninate de ură să ierte, şi 
pentru a-i face pe hoţii mărunți sa înapoieze ce au furat de Ia 
aproapele lor. Ea prezintă însă unele neajunsuri. Există mulți 
indivizi indiscreţi printre cei care spovedesc, mai ales printre 
călugări, care le învață uneori pe tinerele fete mai multe 
prostii decât ar reuşi să le înveţe toții flăcăii dintr-un sat. Fără 
detalii în momentul spovedaniei: nu este un interogatoriu ju- 
ridic, ci mărturisirea greşelilor pe care un păcătos o face di- 
naintea Fiinţei supreme şi o depune în mâinile unui alt 
păcătos care, la rândul său, se va învinui pe sine. Această 
mărturisire salvatoare nu are nicidecum menirea de a satisface 
curiozitatea unui om. 


ARISTON 
Si excomunicările? Ai să te foloseşti de ele? 

THEOTIME 


Nu; există ritualuri în timpul cărora sunt excomunicate 
lăcustele, vrăjitorii şi comedianții: eu n-am să le interzic 
lăcustelor să intre în biserică, întrucât ele oricum nu vin nicio- 
dată la biserică: n-am să excomunic vrăjitorii, pentru că nici 
nu există vrăjitori; iar în ceea ce-i priveşte pe actori, cum ei 
primesc o rentă de la rege şi sunt autorizaţi de un magistrat, 
o sa mă feresc cu străşnicie să-i defăimez. Am să-ți mărturi- 
sesc chiar, vorbindu-ţi ca unui prieten, că teatrul mă atrage, 
atunci când nu şochează moravurile, îmi place la nebunie Mi- 
zantropul, Athalie, dar şi alte piese care mi se par nişte 
adevărate şcoli unde se învaţă virtutea şi buna-cuviință. Din 
porunca seniorului din satul meu, se joacă la castel unele din- 
tre aceste piese, interpretate de către tineri şi tinere care au 
talent: aceste reprezentații, prin farmecul lor, atrag lumea pe 
căile virtuţii, ele formează gustul; îi învaţă deopotrivă pe 
oameni să vorbească şi să pronunţe corect. Nu văd în toate 
acestea decât nişte lucruri cât se poate de inocente şi de 
folositoare; am intenţia să asist negreşit la aceste spectacole 
întru desăvârşirea propriei melc educaţii, dar voi sta într-o lojă 
cu zăbrele, pentru a nu-i scandaliza pe cei slabi de înger. 


ARISTON 

Cu cât îmi dezvăluieşti mai mult sentimentele dumitale, 
cu atât îmi doresc mai mult sa-ţi devin enoriaş. Mai există 
însă un punct foarte important care mă nedumireşte. Cum o 
să procedezi pentru a-i împiedica pe ţărani să se îmbete în 
zilele de sărbătoare? întrucât se ştie ca acesta este modul lor 
de a celebra o sărbătoare, îi vezi pe câte unii doborâţi de o 
otravă lichidă, cu capul alârnându-le până spre genunchi, nc- 
maivăzând nimic, nemaiauzind nimic, într-o stare mult sub 
cea a animalelor, bălăbănindu-se în timp ce sunt târâţi spre 
casă de nevestele lor înlăcrimate, incapabili de a se mai 


duce la muncă a doua zi, adesea bolnavi şi abrutizaţi pentru 
tot restul vieţii lor. Vei mai vedea alţii deveniți furioşi din 
pricina vinului, stârnind certuri sângeroase, lovind şi primind 
lovituri, uneori scenele acestea îngrozitoare, care sunt o 
ruşine pentru specia omenească, isprăvindu-se chiar printr-o 
crimă. Fiindcă, trebuie să o mărturisim, statul pierde mai 
mulți supuşi din pricina sărbătorilor decât în bătălii; cum vei 
putea oare să reduci în parohia dumitale un abuz atât de 
dezgustător? 


THEOTIME 


Ştiu deja cum am să procedez; am sa le permit, chiar am 
să-i îndemn să-şi cultive ogoarele în zilele de sărbătoare, după 
serviciul divin, pe care-l voi săvârşi dis-de-dimineaţă. Trân- 
dăvia şi numai trândăvia din zilele de sărbătoare este cea 
care îi mână spre cârciumă. Zilele în care lucrează nu sunt 
câtuşi de puţin zile dedicate dezmăţțului şi crimei. Munca 
efectuată cu cumpătare contribuie la sănătatea trupului şi a 
sufletului; pe deasupra, această muncă este necesară statului. 
Să ne imaginăm cinci milioane de oameni care lucrează, în 
medie, cam de zece parale pe zi, şi această socoteală nu 
este câtuşi de puţin exagerată; aceste cinci milioane de 
oameni stau cu braţele încrucişate vreme de treizeci de zile pe 
an: sunt, prin urmare, de treizeci de ori cinci milioane de 
monezi de zece parale pe care statul le pierde în mâna de 
lucru. Or, este sigur că Dumnezeu n-a poruncit niciodată nici 
această pierdere şi nici beţia. 


ARISTON 

Va să zică vei propovădui rugăciunea şi munca; Dumne- 
zeu Ic porunceşte deopotrivă pe amândouă. Vei fi în slujba lui 
Dumnezeu si a aproapelui tău. Dar în disputele ecleziastice 
cui ai să-i ţii partea? 


FILOSOFIC 


THEOTIME 

Nimănui. Virtutea nu trebuie niciodată adusă în discuţie, 
întrucât ea vine de la Dumnezeu: oamenii se ceartă pentru 
pricini omeneşti, 


ARISTON 
O! ce preot bun! ce preot bun! 


CATEHISMUL JAPONEZULUI (CATECHISME DU 
JAPONAIS) 


INDIANUL 

Este adevărat că odinioară japonezii nu ştiau să gătească, 
că îşi lăsaseră regatul în stăpânirea marelui lama, că acest 
mare lama hotăra în chip de suveran absolut ce trebuia ei să 
mănânce şi să bea, că trimitea din când în când pe la casele 
voastre câte un mic lama, pentru a ridica tributurile; şi că vă 
dăruia în schimb un semn de protecție făcut prin alăturarea 
primelor două degete cu degetul mare de la mână? 


JAPONEZUL 

Vai! Nimic mai adevărat. Imaginează-ți că toate dregători- 
ile de canuzi , care sunt cei mai mari bucătari de pe insula 
noastră, erau împărțite de către îama, şi asta nicidecum în nu- 
mele iubirii de Dumnezeu, în plus, fiecare casă aparținând 
unor preoți independenţi sau laicilor noştri îi plătea câte o un- 
cie de argint pe an acestui mare bucătar din Tibet. Nu ne 
dădea drept despăgubire decât nişte amărâte de mâncăruri 


1) CanuzH lunt vechii pteoti din Japonia. (Notă adăugată de Vol- 
taire în 1765.) 


destul de rele la gust care se numesc resturi. lar când îl apuca 
vreo nouă fantezie, ca de pildă să declare război popoarelor 
din Tangut, ridica de la noi încă alte şi alte subsidii. Națiunea 
noastră se plângea adesea, dar fără nici un rezultat, ba chiar, 
fiecare plângere ducea la o nouă creştere a plăţilor, în fine, 
iubirea care le drege pe toate ne-a eliberat de această servi- 
tute. Unul dintre împărații noştri s-a certat cu marele lama din 
pricina unei femei: dar trebuie sa mărturisim că cei care ne-au 
ajutat cel mai mult în această afacere au fost canuzii, altfel 
spus pauxcospi , lor trebuie să îc fim recunoscători că ne-au 
scăpat de acest jug; şi iată cum. 

Marele lama avea o manie amuzantă, credea că are întot- 
deauna dreptate; dairiul şi canuzii noştri au vrut să aibă şi ei 
dreptate, cel puţin din când în când. Marele lama a socotit 
această pretenție absurdă; canuzii noştri nu s-au lăsat bătuţi cu 
una cu două, şi au rupt-o pentru totdeauna cu el. 


INDIANUL 

Ei bine! Din acel moment, fără îndoială că aţi fost şi voi 
fericiți şi liniştiți. 
JAPONEZUL 

Nici vorbă de aşa ceva; timp de aproape două secole am 
fost în continuare persecutați, sfâşiați, devoraţi. Canuzii noştri 
voiau în zadar să aibă dreptate; numai de o sută de ani sunt 
rezonabili. Astfel, din acel moment, am putut şi noi să ne 
considerăm, fără teama dc-a greşi, drept una dintre naţiile cele 
mai fericite de pe pământ. 
INDIANUL 

Cum de vă puteţi bucura de o asemenea fericire, dacă 
este adevărat ceea ce mi s-a spus, si anume că există la voi 


1) Pauxcospie, anagrama a cuvântului episcopi. (Notă a lui Vol- 
laire, adăugată în 1765.) 


FILOSOFIC 


în imperiu douăsprezece orientări într-ale bucătăriei? Ar tre- 
bui să aveţi douăsprezece războaie civile pe an. 


JAPONEZUL 

De ce? Dacă există doisprezece bucătari şi fiecare are o 
altă reţetă, să fie acesta un motiv pentru a ne tăia gâtul unii la 
alții în loc să mâncăm? Dimpotrivă, fiecare va mânca ce-i 
pofteşte sufletul, ducându-se la bucătarul care îi va fi cel mai 
mult pe plac. 


INDIANUL 


Drept este că nu ar trebui să ne ciorovăim din pricina gus- 
turilor;, dar iată că o facem şi cearta se încinge. 


JAPONEZUL 

După ce ne-am tot ciorovăit atâta amar de vreme, şi am 
priceput că toate aceste certuri nu-i învață pe oameni decât 
să îşi facă rău unii altora, am hotărât într-un final să ne tolerăm 
reciproc şi, neîndoielnic, este cel mai bun lucru pe care îl 
putem face. 


INDIANUL 

Si cine sunt, rogu-te frumos să-mi spui, aceşti meşteri bu- 
cătari care vă împart naţia în ce priveşte arta de a bea şi de a 
mânca? 


JAPONEZUL 

Mai întâi de toate sunt Breuxeh-ii ' care n-au să vă servească 
niciodată caltaboşi sau slănină; ei sunt credincioşi vechii bucă- 
tării, mai curând ar prefera să moară decât să pregătească pui 
umplut cu slăninuță,; altfel, sunt neîntrecuți la calcule; iar dacă 
există o uncie de argint de împărțit între ei şi ceilalți unsprezece 


1) Se vede destul de limpede că Breuxeh-n wmt evreii, ct sic de 
cetens. (Nota a lui Voltaire, adăugată în 1765.) 


bucătari, iau mai întâi jumătate pentru ei, restul împărțindu- 
se între cei care ştiu să socotească cel mai bine. 


INDIANUL 
îmi închipui că nu mănânci niciodată cu oamenii aceştia. 


JAPONEZUL 

Nu. Urmează apoi pispaţii, cei care, în anumite zile din 
săptămână, şi chiar o perioadă considerabilă din an, ar prefera 
de o sută de ori mai mult să mănânce calcan, păstrăvi, limbă 
de mare, somon, sturioni în valoare de o sută de scuzi decât 
să se hrănească cu o tocăniţă de vițel, care ar costa doar patru 
parale. 

In ceea ce ne priveşte pe noi ceilalți canuzi, nouă ne mer- 
ge la suflet carnea de vacă şi o prăjitură care se cheamă în 
japoneză pudding. Altminteri, toată lumea este de părere că 
bucătarii noştri sunt infinit mai pricepuţi decât ai pispaţilor. 
Nimeni n-a aprofundat mai mult decât noi gan/m-ul roma- 
nilor, n-a cunoscut mai bine ceapa din vechiul Egipt, pasta de 
lăcuste a celor dintâi arabi sau carnea de cal a tătarilor; şi gă- 
seşti întotdeauna câte ceva de învățat în cărțile canuzilor, nu- 
mite îndeobşte pauxcospie. 

N-am să-ţi vorbesc despre aceia care nu mănâncă decât în 
stil Terluh, nici de aceia care îndrăgesc regimul lui Vincal, 
nici de batistapani, nici de ceilalți, quekar-ii merită, însă, să le 
acordăm o atenţie specială. Sunt singurii meseni pe care nu 
i-am văzut niciodată îmbatându-se sau înjurând. De înşelat 
nu-i înşeli cu una cu două; dar nici ei nu te vor înşela nicio- 
dată. Ai putea zice că învăţătura de a-ți iubi aproapele ca pe 
tine însuţi nu a fost făcută decât pentru aceşti oameni; pentru 
că, la drept vorbind, cum poate un adevărat japonez să se 
laude că-şi iubeşte aproapele ca pe sine însuşi, când doar pen- 
tru câţiva bănuţi îi va trage un glonţ de plumb în ţeastă sau îi 
va sfârteca gâtul cu un pumnal lat de patru degete, şi toate 


FILOSOFIC 


acestea ca la o defilare sub drapel. Riscă el însuşi să fie 
măcelărit şi să primească vreun glonţ de plumb: aşadar, ar fi 
mai potrivit să se spună că îşi urăşte aproapele ca pe sine în- 
suşi. Quckar-ii n-au manifestat niciodată o asemenea frenezie; 
ei spun că oamenii, bieţii de ei, sunt ca nişte ulcioare din ar- 
gilă făcute ca să dureze foarte puţin, şi că nu merita să se 
ducă, cu inima uşoară, ca să se ciocnească unele de altele. 

Te rog să mă crezi că, dacă n-aş fi eu însumi un canuzi, 
nu mi-ar displăcea deloc să fiu quekar. O să-mi spui că este 
cu neputinţă să te cerţi cu nişte bucătari atât de paşnici. Mai 
există alţii, în număr foarte mare, care sunt numiţi dieşti; 
aceştia hrănesc pe toată lumea, indiferent despre cine ar fi 
vorba, iar la ei eşti liber să mănânci tot ce-ţi pofteşte inima, 
împănat cu slăninuţă, învelit cu felii de slănină, fără slăninuţa, 
fără înveliş de slănină, cu ouă, în ulei, potârnichi, somon, vin 
alb sau vin roşu; toate acestea le sunt lor indiferente: cu 
condiţia să adresezi o rugăciune lui Dumnezeu înainte de cină 
sau după cină, şi chiar mai simplu, înainte de masa de prânz, 
şi, de asemenea, să fii un om cinstit, iar atunci vor râde îm- 
preună cu tine pe seama marelui lama, căruia toate astea nu-i 
vor dăuna în nici un fel, precum şi pe seama lui Terluh, a lui 
Vincal sau a lui Memnon etc. Se cuvine, totuși, ca dieştii 
noştri să mărturisească faptul că ai noştri canuzi sunt foarte 
pricepuţi într-ale bucătăriei, dar mai ales să nu pomenească 
niciodată despre reducerea rentelor noastre; atunci vom trăi în 
buna pace unii cu alţii. 


INDIANUL 

Dar trebuie, până la urmă, să existe o bucătărie dominantă, 
de pildă bucătăria regelui. 
JAPONEZUL 


Sunt şi cu de acord cu asta; dar când regele Japoniei s-a 
ospătat cu tot ce i-a pofiit inima, trebuie să fie bine dispus şi 


nu trebuie să-şi împiedice supuşii credincioşi să digere la rân- 
dul lor, 


INDIANUL 

Dar dacă nişte încăpăţânaţi vor vrea să mănânce sub nasul 
regelui câmaţi, iar acesta nu poate sa sufere carnaţii, dacă se 
vor strânge vreo patru sau cinci mii, înarmaţi cu grătare pen- 
tru a-şi frige carnatii, şi dacă îi vor insulta pe aceia care se 
vor împotrivi sa mănânce astfel de bucate? 


JAPONEZUL 


Atunci va trebui să fie pedepsiţi ca beţivii care tulbură 
liniştea cetăţenilor. Am luat măsuri împotriva acestui pericol. 
Numai aceia care mănâncă după preceptele bucătăriei regale 
vor putea ocupa dregatoriile cele mari din stat: toţi ceilalți pot 
mânca tot ce vor pofti, dar nu vor primi funcţii importante. 
Adunările sunt strict interzise şi pedepsite pe loc, fără nici o 
îndurare; orice gâlceava în timpul mesei va fi reprimată cu 
grijă, în conformitate cu preceptul marelui nostru bucătar 
japonez, care a scris în limba sfântă, ŞUTI RAHO CUS 
FLAC: 


Natis in uswn laetitiae scyphis 
Pugnare Thracum est... 


ceea ce înseamnă: „Cina este făcută pentru o bucurie cumpă- 
tată şi cinstită, şi nu trebuie să ne aruncăm cu paharele în 
țeastă." 

Cu aceste maxime, trăim fericiţi la noi acasă; libertatea 
noastră este întărită sub ai noştri taicosema,; bogăţiile ne spo- 
resc, avem două sute de corăbii de linie şi suntem spaima 
vecinilor noştri. 


LOSOFIC 


IDIANUL 

Atunci de ce oare iscusitul versificator Recina, fiul acelui 
et indian Recina | atât de tandru, atât de exact, atât de armo- 
os şi atât de elocvent, a spus în lucrarea sa didactică în ver- 
ri, intitulată Graţia şi nu Graţiile: 


Japonia, unde odată strălucea atâta de multă lumină, Nu 
mai e decât o trista îngrămădire de viziuni nebune? 


IPONEZUL 

Recina de care îmi vorbeşti este el însuşi un mare vi- 
onar. Acest sărman indian ignoră oare că noi l-am învăţat ce 
te lumina; că dacă se cunoaşte astăzi în India adevăratul 
ers al planetelor, nouă ne datorează acest lucru; că noi şi 
mai noi am transmis omenirii legile primitive ale naturii şi 
ılculul infinitului; că dacă trebuie să ne coborâm la lucruri 
| o utilizare mai obişnuită, atunci oamenii din ţara lui n-au 
văţat oare tot de la noi să construiască ionki potrivit pro- 
rțiilor matematice; că ne datorează până şi pantalonii numiţi 
orapi de gherghej, cu care îşi acoperă picioarele? Cum ar fi 
ı putință ca, după ce am inventat atâtea lucruri admirabile şi 
ile, să nu fim decât nişte nebuni, şi cum este posibil ca un 
n care a pus în versuri visările altora să fie socotit singurul 
țelept? Să ne lase pe noi să ne vedem de bucătăria noastră, 
r el să scrie, dacă vrea, versuri cu subiecte mai poetice | 


1) Racine; probabil Louis Racine,fiul admirabilului Racine. (Notă 
adăugată de Voltaire în 1765.) 

2) N. B. Acest indian Recina, potrivit credinţei visătorilor din tara 
sa, socotea ca nu se pot face .sosuri gustoase decât atunci când 
Brahma, dintr-o dorință cu totul specială, îi învaţă el însuşi pe 
favoriţii săi cum se pregăteşte sosul; că exista un număr infinit 
de bucătari cărora le era imposibil vă facă o tocăniță din 
dorința nestrămutată de a reuşi sa o gătească, și că Brahma le 
punea bete-n roate pur si simplu din răutate, m Japonia nu se 


INDIANUL 
Ce vrei? Are prejudecățile țării lui, ale grupului său, pre- 
cum şi propriile sale prejudecăți. 


JAPONEZUL 
O! Sunt prea multe prejudecăţi. 


CATEHISMUL GRĂDINARULUI 
(CATECHISME DU JARDINIER) 


Sau dialogul dintre başa Tuctan şi grădinarul Karpos 


TUCTAN 
Ei bine! Dragă prietene Karpos, îți vinzi scump legumele; 
dar sunt bune... Care-i religia ta în prezent? 


KARPOS 


Pe legea mea, başa, mi-ar fi destul de greu să îţi spun. Pe 
vremea când mica noastră insulă Samos aparținea grecilor, 
îmi amintesc că mi se cerea să spun că agion pneuma nu era 
produs decât de către tou patron; mi se cerea să mă rog la 
Dumnezeu stând drept, în picioare, cu mâinile încrucişate: 
mi se interzicea să mănânc lapte în Postul Paştelui. Au venit 
apoi venețienii, şi atunci preotul meu venețian mi-a cerut să 
spun că agion pneuma venea de la tou patron şi de la tou 
viou, 


crede o asemenea impertinentă, .sz se consideră literă de lege 
următoarea maximă japoneza: God never acts by parţial will, 
but by general laws. (Dumnezeu nu acționează printr-o voință 
parţială, ci pnn legi generale.) (Notă adăugată de Voltaire în 
1765.) 

mi-a îngăduit să beau lapte şi m-a pus să mă rog la Dumne- 
zeu aşezat în genunchi. Insă grecii au revenit şi i-au alungat 
pe venețieni, iar atunci a trebuit să renunţ la ton viou şi la 
smântână, în cele din urmă, voi i-aţi alungat pe greci; şi vă 
aud strigând din toţi rărunchii Allah illa Allah. Aşa că nu prea 
mai ştiu cine şi ce sunt; îl iubesc pe Dumnezeu din toată 
inima, şi îmi vând legumele la un preţ cât se poate de rezo- 
nabil. 

TUCTAN 


Ai nişte smochine foarte frumoase. 
KARPOS 

Başa al meu, toate îţi stau la dispoziţie. 
TUCTAN 

Se spune şi că ai şi o fiică frumoasă. 
KARPOS 

Da, başa al meu, dar ea nu îți stă la dispoziţie. 
TUCTAN 

Cum aşa, nefericitule? 


KARPOS 
Păi eu sunt un om cinstit: îmi este îngăduit să-mi vând 
smochinele, dar nu să-mi vând şi fata. 


TUCTAN 

Si potrivit cărei legi nu-ți este îngăduit să vinzi şi acel fruct? 
KARPOS 

Potrivit legii grădinarilor cinstiţi; onoarea fiicei mele nu-mi 
aparține mie, ci îi aparţine ei; nu este o marfă. 
TUCTAN 

Aşadar nu-i eşti credincios lui başa al tău? 


KARPOS 
Ba foarte credincios în lucrurile drepte, atâta vreme cât vei 
fi stăpânul meu. 


TUCTAN 

Dar dacă părintele tău grec ar pune la cale o conspirație 
împotriva mea, şi dacă ti-ar porunci în numele lui tou patron 
şi al lui tou viou să intri în complotul său, devotamentul nu 
ti-ar cere să unelteşti şi tu? 
KARPOS 

Eu? Câtuşi de puțin, m-aş feri cu străşnicie de aşa ceva. 
TUCTAN 


Si de ce ai refuza să-l asculți pe părintele tău grec într-o 
ocazie atât de frumoasă? 


KARPOS 
întrucât am jurat să-ți fiu credincios şi pentru că ştiu că 
tou patron nu le porunceşte oamenilor să intre în conspirații. 


TUCTAN 

Mă bucur, dar dacă din nefericire grecii tăi ar lua din nou 
în stăpânire insula şi m-ar alunga, mi-ai mai fi credincios? 
KARPOS 


Eh! Cum aş mai putea să-ți fiu credincios, din moment ce 
nu vei mai fi başa al meu? 


TUCTAN 
Şi jurământul pe care mi l-ai făcut, ce-o să se întâmple 
cu 

el? 

KARPOS 
O să se întâmple ca şi cu smochinele mele, n-o să mai ai 


parte de ele. Nu este oare adevărat (cu tot respectul) că, 
daca, 

în clipa asta în care îți vorbesc, ai fi mort, eu nu ţi-aş mai 
datora nimic? 
TUCTAN 

Supoziţia ta este nepoliticoasă, dar ce spui este adevărat. 


KARPOS 

Ei bine! Dacă ai fi alungat, e ca şi cum ai fi murit; în- 
trucât în acest caz ai avea un succesor, faţă de care ar trebui 
să depun un alt jurământ. Ai putea oare să pretinzi de la mine 
o fidelitate care nu ţi-ar mai servi la nimic? E ca şi cum, 
neputând să mai mănânci smochinele mele, ai vrea să mă îm- 
piedici să le vând altora. 


TUCTAN 

Eşti un om care gândeşte: ai oare şi principii? 
KARPOS 

Da, în felul meu: nu sunt multe la număr, dar îmi ajung; 
iar dacă aş mai avea şi altele, m-ar încurca. 
TUCTAN 

Sunt curios să-ţi cunosc principiile. 
KARPOS 

Iată, de pildă, să fiu un soț bun, un tată bun, im vecin bun, 
un supus bun, un grădinar bun; nu merg dincolo de acestea, şi 
nădăjduiesc că Dumnezeu va avea milă de mine. 


TUCTAN 
Si crezi că va avea milă şi de mine, eu care sunt guverna- 
torul insulei tale? 


KARPOS 

N-am eu de unde să ştiu una ca asta. Pot eu oare sa ghi- 
cesc ce are Dumnezeu de gând să facă cu un başa? Este ceva 
care vă priveşte pe voi doi; eu nu mă amestec în nici un chip. 


Tot ce pot să-mi închipui este că dacă eşti un başa la fel de 
cinstit pe cât sunt eu de cinstit ca grădinar, atunci Dumnezeu 
o să aibă negreşit grijă de tine. 


TUCTAN 
Pe Mahomed! Sunt foarte mulțumit de acest idolatru. A- 
dio, prietene; Allah să te aibă în sfânta sa pază. 


KARPOS 


îți mulțumesc mult! Iar Theos să aibă milă de tine, başa al 
meu! 


CERT, CERTITUDINE (CERTAIN, CERTITUDE) 


„Câţi ani are prietenul tău Christophe? — Douăzeci şi opt; 
i-am văzut contractul de căsătorie şi un fragment din registrul 
de botez; îl cunosc de când era copil; are douăzeci şi opt de 
ani, am această certitudine, sunt sigur de asta." 

Nici n-am auzit bine răspunsul acestui bărbat atât de sigur 
de ceea ce spune, precum şi spusele altora douăzeci care con- 
firmă acelaşi lucru, că aflu faptul că s-a antidatat, din raţiuni 
secrete şi printr-o uneltire neobişnuită, registrul de botez al lui 
Christophe. Cei cu care vorbisem nu ştiu încă nimic despre 
asta; cu toate acestea, au în continuare certitudinea a ceea ce 
nu este. 

Dacă aţi fi întrebat lumea de pe întreg pământul, înainte de 
Copernic: „Soarele a răsărit? A apus el astăzi?" toţi oamenii 
v-ar fi răspuns: „Suntem pe deplin siguri de asta". Erau si- 
guri şi se înşelau. 

Vrăjitoriile, divinaţiile, obsesiile au fost vreme îndelungată 
cel mai sigur lucru de pe lume în ochii tuturor popoarelor. 
Ce 

mulțime nenumărată de oameni care au văzut toate aceste lu- 
cruri minunate şi care au fost siguri că le-au văzut! Astăzi, 
această certitudine s-a mai domolit. 

A trecut pe la mine un tânăr care începe să studieze geo- 
metria; abia de a ajuns la definiţia triunghiurilor. „Nu eşti 
sigur, îi spun eu, că cele trei unghiuri ale unui triunghi echi- 
valează cu două unghiuri drepte?" îmi răspunde că nu numai 
că nu este deloc sigur, dar nici măcar nu a priceput prea bine 
această propoziţie: i-o demonstrez; devine atunci foarte sigur 
şi aşa va rămâne tot restul vieţii. 

Iată o certitudine foarte diferită de celelalte: nu erau decât 
nişte probabilități şi, o dată examinate, aceste probabilității au 
devenit erori; dar certitudinea matematică este imuabilă, este 
veşnică. 

Exist, gândesc, simt durerea; toate acestea sunt oare la fel 
de sigure ca un adevăr geometric? Da. De ce? Pentru că 
aceste adevăruri sunt dovedite prin acelaşi principiu, şi anume 
că un lucru nu poate deopotrivă să fie şi să nu fie. Nu pot ca 
în acelaşi timp să exist şi să nu exist, să simt şi sa nu simt. 
Un triunghi nu poate avea în acelaşi timp o sută optzeci de 
grade, care reprezintă suma a două unghiuri drepte, şi să nu 
aibă o sută optzeci de grade. 

Certitudinea fizică a existenței melc, a simțirii mele şi cer- 
titudinea matematică au, aşadar, aceeaşi valoare, în pofida 
faptului că aparţin unor genuri diferite. 

Nu la fel stau lucrurile şi cu certitudinea sprijinită pe apa- 
renţe sau pe relatările pe care toată lumea le face despre un 
anumit lucru. 

„Cum aşa?! îmi vei spune, nu eşti sigur ca Pekinul exis- 
tă? nu ai la tine acasă nişte stofe aduse de la Pekin? oameni 
din diferite ținuturi, cu opinii diferite, şi care au scris într-o 
manieră violentă unii împotriva altora, predicând cu toții ade- 
vărul la Pekin, nu v-au asigurat ei oare de existența acestui 


oraş?" Răspund că în acest caz mi se pare extrem de 
probabil că oraşul Pekin chiar există; dar nu aş vrea să pariez 
pe viața mea că acest oraş există; voi paria, însă, oricând, 
pe viaţa mea, că suma celor trei unghiuri ale unui triunghi 
este egală cu suma a două unghiuri drepte. 

S-a tipărit în Dicţionarul enciclopedic ceva foarte amuzant; 
se susţine acolo că un om ar trebui să fie la fel de sigur şi la 
fel de convins că mareşalul de Saxa a înviat, dacă întreg 
Parisul i-ar spune lucrul acesta, pe cât este de sigur că mare- 
şalul de Saxa a câştigat bătălia de la Fountenoy, atunci când 
tot Parisul îi spune acest lucru. Judecaţi şi domniile voastre, 
vă rog, dacă acest raţionament nu este absolut admirabil: 
„Cred întregul Paris când îmi spune un lucru posibil din 
punct de vedere moral; aşadar, trebuie să cred întregul Paris şi 
când îmi spune un lucru imposibil din punct de vedere moral 
şi fizic." 

Aparent, autorul acestui articol voia să râdă, iar celălalt 
autor, care se extaziază la sfârşitul acestui articol şi scrie îm- 
potriva lui însuşi, voia, de asemenea, să râdă!-l. 


LANȚUL FIINȚELOR CREATE (CHAÎNE DES 'ETRES 
CREES) 


Prima dată când l-am citit pe Platon şi am întâlnit acea 
gradaţie a ființelor care se ridică de la cel mai mărunt atom 
până la Fiinţa supremă, scara aceasta mi-a stârnit o mare ad- 
miraţie;, dar, după ce am privit-o cu atenţie, uriaşa fantomă 
cu 


1) Consultaţi aiticolul CERT LTUDE din Dictionwul enciclopedic. 
(Nota lui Voltaire.) 

pricina s-a risipit, la fel cum dispăreau odinioară nălucile di- 
mineaţa, o dată cu cântecul cocoşului. 

La început, imaginației îi place să privească trecerea im- 
perceptibilă de la materia brută la materia organizată, de la 
plante la zoofite, de la aceste zoofite la animale, de la animale 
la om, de la om la genii, de la aceste genii, înzestrate cu un 
mic corp eteric, la substanţe imateriale şi, în sfârşit, mii şi mii 
de organizări diferite ale acestor substanţe care, prin frumu- 
seţea şi perfecțiunea lor, se ridică până la Dumnezeu însuşi. 
Această ierarhie place mult oamenilor cumsecade, care îşi în- 
chipuie că îl şi văd pe papă şi pe cardinalii săi, urmați de 
arhiepiscopi şi de episcopi; vin apoi preoţii, vicarii, preoţii de 
rând, diaconii, subdiaconii; după care apar monahii, iar con- 
voiul se isprăveşte cu capucinii. 

Dar între Dumnezeu şi creaturile sale cele mai desăvârşite 
există o distanță niţeluş mai mare decât între sfântul părinte şi 
decanul sfântului colegiu al cardinalilor: acest decan poate să 
ajungă papă, însă nici cel mai desăvârşit dintre geniile create 
de Fiinţa supremă nu va putea nicicând să fie Dumnezeu; în- 
tre el şi Dumnezeu se întinde infinitul. 

Acest lanţ, această pretinsă gradație nu există nici în lumea 
vegetală, după cum nu există nici în cea animală; dovada stă 
în faptul că nenumărate specii de plante şi de animale au 
pierit pur şi simplu, în zilele noastre, murexul nu mai exista. 
Evreilor le era interzis să mănânce grifon şi ixion; aceste 
două specii au dispărut de pe fața pământului, orice ar spune 
Bochart despre acest fenomen: atunci, unde este lanţul? 

Totuşi, nu numai că am pierdut câteva specii, dar se vede 
limpede că putem să le distrugem noi înşine Leii şi rinocerii 
au început să fie tot mai rari. 

Nu este câtuşi de puţin exclus că au existat rase de oameni 
pe care astăzi nu le mai întâlnim. Dar aş vrea ca toate să fi 
dăinuit, precum albii, negrii, cafrii, pe care natura i-a înzestrat 


cu un şort făcut chiar din pielea lor ce le atârnă de pântece 
până la jumătatea coapselor; ori samoiezii, ale căror femei 
au un frumos mamelon de culoarea abanosului etc, 

Nu este oare evident că există un vid între maimuţă şi om? 
Nu ne este oare uşor să ne imaginam un animal cu două pi- 
cioare, fără pene, inteligent, deşi nu ar şti nici să vorbească 
şi nu ar avea nici chipul nostru, pe care l-am putea 
îmblânzi, care ar răspunde la semnele noastre şi care ne-ar 
sluji? Iar între această nouă specie şi cea a omului, nu ne-am 
putea imagina şi altele? 

Afară de om, divinule Platon, tu aşezi în cer un întreg şir 
de substanţe celeste; noi ăştelalți, noi credem în unele dintre 
aceste substanţe, întrucât aşa ne învaţă credinţa. Dar, tu, ce 
motiv ai tu ca să crezi în ele? După cât se pare, nu ai vorbit 
cu spiritul lui Socrate, iar Heres, care a înviat în mod special 
pentru ca să te înveţe secretele lumii de dincolo, nu te-a 
învăţat nimic în legătură cu aceste substanţe. 

Pretinsul lanţ nu este mai puţin întrerupt în universul sen- 
sibil. 

Haida de, ce gradație să fie între planetele voastre?! Luna 
este de patruzeci de ori mai mică decât globul nostru. Pornind 
de la Lună într-o călătorie prin vid, o să dați de Venus: ea 
este aproximativ la fel de mare ca Pământul. De la Venus, vă 
duceți la Mercur. EI se învârte pe o elipsa care este foarte di- 
ferită de cercul pe care îl parcurge Venus: Mercur este de 
douăzeci şi şapte de ori mai mic decât noi, Soarele de un mi- 
lion de ori mai mare, iar Marte este de cinci ori mai mic; 
acesta îşi termină turul în doi ani, Jupiter, vecinul său, în 
doisprezece ani, iar Satura, în treizeci, cât despre Saturn, cea 
mai îndepărtată dintre toate planetele, el nu este la fel de 
marc ca Jupiter. Unde este pretinsa gradație? 

Iar apoi, cum vrei să existe, în nemărginitele spaţii vide, 
un lanț care să lege totul? Dacă chiar există un lanţ, atunci 

este vorba negreşit despre cel descoperit de Newton; el este 
cel care face să graviteze toate globurile lumii planetare unele 
spre celelalte în acest vid imens. 

O, Platon, tu cel atât de admirat! Nu ai povestit decât le- 
gende, dar iată că a venit pe Insula Casiteridelor, unde în epo- 
ca ta oamenii umblau goi puşcă, un filosof care a învăţat 
omenirea adevăruri la fel de mari pe cât erau de puerile 
născocirile tale. 


LANȚUL EVENIMENTELOR (CHAÎNE DES 
EVENEMENTS) 


De multă vreme s-a susținut că toate evenimentele se 
înlănţuie unele de altele printr-o fatalitate căreia nu i te poți 
împotrivi: este destinul, care la Homer îi este superior lui Ju- 
piter însuşi. Acest stăpân al zeilor şi al oamenilor declară în 
mod limpede că nu poate să-l împiedice pe Sarpedon, fiul 
său, să moară când îi va fi sunat ceasul. Sarpedon se născuse 
în momentul în care trebuise să se nască şi nu ar fi putut 
nicicum să se nască în alt moment; nu putea să moară nicăieri 
altundeva decât în faţa Troiei; nu putea să fie înmormântat al- 
tundeva decât în Licia; la momentul cuvenit, trupul său avea 
să producă legume care aveau să se transforme în substanța 
câtorva licieni; moştenitorii săi trebuia să stabilească o nouă 
ordine în statele sale; această nouă ordine avea să influențeze 
regatele vecine; din aceasta aveau să rezulte noi raporturi de 
război şi de pace cu vecinii vecinilor Liciei: astfel, din aproa- 
pe în aproape, destinul întregului pământ a depins de moartea 
lui Sarpedon, care depindea, la rândul ei, de un alt eveniment, 
care era legat de altele, şi tot aşa, până la originea lucrurilor. 


Daca doar unul singur dintre aceste fapte ar fi fost altfel 
potrivit, ar fi rezultat un alt univers; ori nu era cu putință ca 
universul actual să nu fi existat: aşadar îi era cu neputinţă lui 
Jupiter să salveze viaţa fiului său, oricât ar fi fost el de Jupi- 
ter. 

Acest sistem al necesităţii şi al fatalităţii a fost inventat în 
zilele noastre de Leibniz, după cum spune el, sub numele de 
rațiunea suficientă; însă el este foarte vechi: nu e de azi de 
ieri faptul că nu există efect fără cauză, şi că adesea cauza 
cea mai mică produce efectele cele mai mari. 

Milord Bolingbroke mărturiseşte că micile certuri dintre 
doamna de Marlborough şi doamna de Mashan I-au inspirat 
în redactarea tratatului particular al reginei Annc cu Ludovic 
"XIV: acest tratat a contribuit la încheierea păcii de la Utrecht; 
această pace de la Utrecht a consolidat domnia lui Filip V pe 
tronul Spaniei. Filip V a pus capăt stăpânirii casei de Austria 
asupra Neapolelui şi Siciliei; prințul spaniol care este astăzi 
regele Neapolelui îşi datorează în mod evident regatul lui mi- 
lady Mashan; şi nu ar fi avut acest regat, poate că nici nu s- 
ar fi născut, daca ducesa de Marlborough s-ar fi arătat mai 
amabilă față de regina Angliei. Prezenţa lui la Neapole depin- 
dea de o prostie în plus sau în minus înfăptuită la curtea Lon- 
drei. Examinaţi situațiile în care se găsesc toate popoarele din 
univers: ele se întemeiază pe o înlănțuire de fapte care par să 
nu se lege de nimic, dar care se leagă de tot. Totul este rotiță, 
scripete, funie sau arc în această uriaşă maşinărie. 

La fel stau lucrurile şi în lumea fizică. Un vânt care suflă 
din adâncul Africii şi din mările australe aduce cu sine un 
crâmpei din atmosfera africană, care astfel cade sub formă de 
ploaie în văile Alpilor, aceste ploi ne fecundează pământurile; 
vântul nostru din nord, la rândul său, trimite vaporii noştri în 
ținuturile locuite de negri; noi îi facem un bine Guineei şi 

Guineea ne face, la rândul ei, un bine. Lanţul se întinde de la 
un capăt al universului la celălalt. 

Dar mi se pare că se abuzează în mod straniu de adevărul 
acestui principiu. S-a ajuns la concluzia ca nu există atom, 
oricât de mic ar fi el, a cărui mişcare sa nu fi influenţat rân- 
duirea actuală a întregii lumi; că nu există accident, oricât de 
mic, fie printre oameni, fie printre animale, care să nu repre- 
zinte o za esenţială în marele lanţ al destinului. 

Să ne înţelegem: orice efect are, evident, cauza sa, care 
coboară, din cauză în cauză, până în abisul eternității; dar nu 
orice cauză are un efect al său, care să se facă simțit până la 
sfârşitul veacurilor. Fiecare eveniment naşte un altul, care naş- 
te la rândul său un altul, sunt de acord cu asta; dacă trecutul 
dă naştere prezentului, prezentul naşte viitorul; orice are un 
părinte, dar nu orice are întotdeauna urmaşi. Toate acestea 
seamănă foarte bine cu un arbore genealogic: fiecare casă se 
trage, după cum bine ştim, din Adam, dar în familie a existat 
o mulțime de oameni care au murit fără să lase urmaşi. 

Există un arbore genealogic al evenimentelor din această 
lume. Este un fapt de netăgăduit că locuitorii Galiilor şi Spa- 
niei se trag din Gomer, şi că ruşii descind din Magog, fratele 
său mai mic: întâlnim această genealogie în atâtea şi atâtea 
cărți voluminoase! Din acest punct de vedere, nu putem nega 
faptul că lui Magog îi datorăm cei şaizeci de mii de ruşi care 
se luptă astăzi în Pomerania, şi cei şaizeci de mii de francezi 
care se îndreaptă spre Frankfurt. Dar dacă Magog a scuipat la 
dreapta sau la stânga, aproape de Munţii Caucazului, dacă a 
făcut două sau trei rotogoale în adâncul puţului, dacă a dormit 
pe partea stângă sau pe partea dreaptă, nu pricep cum ar fi 
putut toate acestea să influențeze decizia luată de împărăteasa 
Rusiei, Elisabeta, de a trimite o armată în ajutorul împărătesei 
romanilor, Maria-Tereza. Dacă dulăul meu visează sau nu în 


timp ce doarme, nu înţeleg raportul care poate să existe între 
această importantă afacere şi cele ale Marelui Mogul. 

Trebuie să ne gândim că în natură mai există şi goluri, şi 
că nu toate mişcările se comunică din aproape în aproape, 
până la a face înconjurul lumii. Aruncaţi în apă un corp de o 
anume densitate, şi veţi calcula cu uşurinţă că, după un timp 
oarecare, mişcarea acestui corp şi cea comunicată de el apei 
se reduc treptat până când încetează definitiv; mişcarea se 
pierde şi se reface; aşadar, mişcarea pe care a produs-o Ma- 
gog când a scuipat într-un puț nu poate să fi influențat ceea 
ce se întâmplă astăzi în Rusia şi în Prusia. Va sa zică, eveni- 
mentele din prezent nu sunt copiii tuturor evenimentelor din 
trecut; fiecare îşi are obârşia sa directă; dar mii de obârşii co- 
laterale nu le servesc la nimic, încă o dată, orice ființă are un 
tată, dar nu orice ființa are copii: vom spune poate mai multe 
când vom vorbi despre Destin, 


CHINA (DE LA CHINE) 


Noi ne ducem în China să căutăm pământ, ca şi cum noi 
n-am avea; stofe, ca şi cum ne-ar lipsi stofele; o plănuită pe 
care să o infuzăm în apă, ca şi cum nu le-am avea şi noi pe 
ale noastre acasă. Drept răsplată, vrem să-i convertim pe 
chinezi: este o dovadă de zel foarte lăudabilă; dar nu trebuie 
să le contestăm antichitatea şi să le spunem că sunt idolatri. 
La drept vorbind, cum ni s-ar părea, oare, ca un capucin, 
după ce a fost bine primit într-un castel al familiei de Mont- 
morency, să vrea să-şi convingă gazdele că sunt nobili proas- 
păt făcuți, precum secretarii regelui, şi să-i acuze că sunt ido- 
latri, pentru simplul fapt că a găsit în acest castel două sau 

trei statui de conetabili, față de care ei manifestau un mare 
respect? 

Celebrul Wolf, profesor de matematică la Universitatea din 
Halle, a rostit într-o zi un discurs foarte frumos, în care elogia 
fllosofia chineză; a lăudat această veche seminție de oameni 
care diferă de noi prin barbă, prin ochi, prin nas, prin urechi 
şi prin felul de a raţiona; vă asigur că îi lăuda pe chinezi pen- 
tru că adoră un Dumnezeu suprem şi pentru ca iubesc vir- 
tutea; le aducea astfel un îndreptățit omagiu împăraţilor 
Chinei, acelor kalao, tribunalelor şi învăţaţilor lor. Reparația 
la adresa bonzilor este de o cu totul altă natură. 

Trebuie ştiut faptul că acest Wolf atrăgea la Halle în jur 
de o mie de studenţi, aparținând tuturor naţiilor. Mai era, în 
aceeaşi universitate, un profesor de teologie pe nume Lange, 
care nu atrăgea pe nimeni; acest om, disperat că tot îngheaţă 
de frig singur în sala sa de curs, a vrut, se înţelege, să-l dis- 
trugă pe profesorul de matematică; aşa că nu a întârziat, 
potrivit obiceiului semenilor săi, să-l acuze că nu crede în 
Dumnezeu. 

Câţiva scriitori din Europa, care nu fuseseră niciodată în 
China, susținuseră că guvernul de la Pekin era ateu. Wolf îi 
lăudase pe filosofii din Pekin, aşadar, Wolf era ateu; invidia şi 
ura nu fac niciodată silogisme mai bine ticluite. Acest argu- 
ment al lui Lange, susținut de o cabală şi de un protector, a 
fost considerat concludent de către regele țării, care i-a trimis 
matematicianului o dilemă în toata regula: această dilemă 
consta în a alege între a părăsi Halle în douăzeci şi patru de 
orc şi a fi spânzurat. Şi cum Wolf avea o judecată foarte 
sănătoasă, nu a şovăit să plece; retragerea sa I-a lipsit pe rege 
de doua sau trei sute de mii de scuzi pe an, pe care filosoful 
îi aducea în regat prin afluenţa discipolilor săi. 

Acest exemplu trebuie să-i facă pe suverani să înțeleagă că 
nu este bine să asculte întotdeauna calomnia si să sacrifice 
un 


om mare, din pricina furiei unui prost. Să ne întoarcem la 
China, 

Cum de ne încumetăm noi, noi ăştilalți, tocmai din capătul 
Occidentului, să purtăm dispute înverşunate şi însoțite de po- 
top de insulte, pentru a şti dacă au fost sau nu paisprezece 
prinți înainte de Fo-Hi, împărat al Chinei, şi dacă acest Fo- 
Hi a trăit cu trei mii sau cu două mii nouă sute de ani înainte 
de era noastră vulgară? Tare-aş vrea ca doi irlandezi să 
înceapă să se certe la Dublin pentru a afla cine a fost, în 
secolul al doisprezecelea, proprietarul pământurilor pe care le 
ocup eu astăzi; nu este oare limpede că ar trebui, în acest 
caz, să ia legătura cu mine, care ţin arhivele în mâinile 
mele? La fel stau lucrurile, după părerea mea, şi în ceea ce-i 
priveşte pe primii împărați ai Chinei: trebuie să avem 
încredere în tribunalele din această țară. 

N-aveţi decât să vă certați cât oți pofti asupra celor pai- 
sprezece prinți care au domnit înainte de Fo-Hi, straşnica 
voastră dispută nu va reuşi să facă altceva decât să demon- 
streze că în acea epocă populația Chinei era foarte 
numeroasă şi că era ocârmuită de legi. Vă întreb, acum, dacă 
o nație constituită, care arc legi şi prinți, nu presupune şi o 
antichitate prodigioasă. Gândiţi-vă numai cât timp trebuie 
pentru ca, printr-un extraordinar concurs de împrejurări, să 
se găsească fier în mine, ca acesta să fie apoi folosit în 
agricultură, pentru ca să fie inventate suveica şi toate 
celelalte meşteşuguri. 

Cei cărora le place joaca pe hârtie au născocit dintr-un 
condei un calcul amuzant. lezuitul Petau, printr-o frumoasă 
estimare, îi atribuie pământului, la două sute optzeci şi cinci 
de ani după potop, de o sută de ori mai mulţi locuitori decât 
îndrăznim să presupunem că are în prezent. Indivizi precum 
Comberland şi Whiston au făcut nişte calcule la fel de co- 
mice; aceşti oameni de treabă n-aveau decât să consulte regis- 
trele coloniilor noastre din America si ar fi fost foarte mirați: 

r fi aflat astfel cât de puţin se înmulţeşte neamul omenesc, şi 
ă, adesea, mai curând scade, în loc să sporească. 

Să-i lăsăm, aşadar, noi care suntem de-abia de ieri, noi 
are descindem din celți, noi care tocmai ne-am defrişat 
ădurile din ţinuturile noastre sălbatice, să-i lăsăm pe chinezi 
i pe indieni să se bucure în pace de clima lor plăcută şi de 
ntichitatea lor. Să încetăm mai ales să-i numim idolatri pe 
mpăratul Chinei şi pe guvernatorul din Dekkan. Nu trebuie, 
nsă, să ne transformăm în nişte admiratori ai meritelor 
hinezilor: constituția imperiului lor este, într-adevăr, cea mai 
ună care există în lume, singura întemeiată în întregime pe 
utoritatea tatălui (fapt ce nu-i împiedică pe mandarini să k 
nai tragă câte una copiilor cu băţul); singura în care guverna- 
orul unei provincii poate fi pedepsit, atunci când, ieşind 
lintr-o funcţie, nu este aclamat de popor; singura care a insti- 
uit premii pentru virtute, în timp ce oriunde altundeva legile 
e limitează să pedepsească crima; singura care a reuşit să-i 
onvingă pe învingătorii săi să-i adopte legile, în vreme ce 
0i suntem încă supuşi obiceiurilor burgunzilor, francilor şi 
soților, care ne-au îmblânzit. Dar trebuie să recunoaştem că 
soporul de rând, guvernat de bonzi, este la fel de şmecher ca 
| nostru; că produsele care se vând străinilor sunt mai 
cumpe, practică ce se aplică, de altminteri, şi la noi; că în 
naterie de ştiinţe chinezii se află acolo unde eram şi noi 
cum două sute de ani; că au la fel ca noi mii de prejudecăţi 
idicole; că, în sfârşit, cred în talismane, în astrologia judi- 
iară, aşa cum am crezut şi noi multă vreme. 

Să mai adăugăm că au fost uimiţi de termometrul nostru, 
le felul nostru de a pune lichiorurile la gheață cu salpetru şi 
le toate experimentele lui Torricelli şi ale lui Otto de Gue- 
icke, la fel cum am fost şi noi când am văzut pentru prima 
ară aceste jocuri ale fizicii; să mai amintim şi că medicii lor 
u vindecă bolile mortale mai mult decât ai noştri si că doar 


natura vindecă în China bolile mărunte, la fel ca şi la noi; dar 
toate astea nu i-au împiedicat pe chinezii de acum patru mii 
de ani, într-o vreme în care noi nici nu ştiam să citim, să ştie 
toate lucrurile acelea neapărat trebuincioase, cu care noi ne 
lăudăm azi. 

Religia învăţaţilor este, şi repet acest lucru, admirabilă. Ea 
alungă orice superstiție, toate legendele absurde, toate dog- 
mele care sunt o insultă la adresa raţiunii şi a naturii, şi 
cărora bonzii le dau mii de sensuri diferite, întrucât ele nu au 
nici un sens. De peste patruzeci de secole, cultul cel mai sim- 
plu li s-a părut cel mai bun. Ei sunt ceea ce considerăm noi 
că au fost Seth, Enoh şi Noe; ei se mulțumesc să se închine 
unui Dumnezeu împreună cu toți înțelepţii lumii, în vreme 
ce în Europa suntem încă împărțiți între Toma şi 
Bonaventura, între Calvin şi Luther, între Jansenius şi 
Molina. 


CREȘTINISM (CHRISTIANISME) 


Cercetări istorice asupra creştinismului 


Mai mulți istorici şi-au manifestat surpriza de a nu fi găsit 
la istoricul Josefus nici o menţiune legată de lisus Hristos; în- 
trucât toți savanții adevăraţi sunt astăzi de acord că micul 
pasaj din Istoria sa, care face trimitere la Hristos, a fost inter- 
polat | Tatăl lui Flavius Josefus trebuie sa fi fost, totuşi, unul 


1) Printr-una din acele fraude pe care le numim pioase, creştinii 
au falsificat la modul grosolan un pasaj din Josefus. Ei îi 
atribuie acestui evreu, atât de îndărătnic în religia sa, patru 
rânduri inserate în chip ridicol; iar la sfârşitul acestui frag- 
ment el adaugă: El era Hristos. Cum axa? păi daca Josefus ar 

dintre acei martori care au asistat la toate minunile lui lisus. 
Josefus aparținea clasei sacerdotale, şi era rudă cu regina 
Mariamna, soţia lui Irod; el intră în cele mai mărunte detalii 
referitoare la acţiunile acestui prinț; totuşi nu pomeneşte un 
cuvânt nici despre viața şi nici despre moartea lui lisus; acest 
istoric care nu ascunde nici una din cruzimile lui Irod nu 
vorbeşte despre masacrarea tuturor copiilor, poruncită de el, şi 
în consecință despre vestea care i-ar fi parvenit, anume că se 
născuse un nou rege al evreilor. Calendarul grec înregistrează 
paisprezece mii de copii măcelăriți cu acest prilej. 

Este, negreşit, dintre toate faptele săvârşite de toți tiranii, 
cea mai înfiorătoare. Nu există un alt asemenea exemplu în 
istoria întregii lumi. 

Totuşi, cel mai bun scriitor pe care l-au avut vreodată 
evreii, singurul stimat de romani şi de greci, nu face nici o 
referire la acest eveniment pe cât de neobişnuit, pe atât de 
înspăimântător. Nu pomeneşte nimic despre steaua cea nouă 
care apăruse în Orient după naşterea Mântuitorului; fenomen 
extrem de important care n-ar fi putut să treacă neobservat de 
către un istoric atât de luminat cum era Josefus. El păstrează, 
deopotrivă, tăcerea şi în ceea ce priveşte întunericul care ar fi 
acoperit întregul pământ, ziua în amiaza mare, preţ de trei 
ceasuri, la moartea Mântuitorului; de asemenea, în ceea ce 


fi auzit vorbindu-se despre atâtea evenimente care uimesc na- 
tura, s-ar fi mărginit el oare la numai patru rânduri în această 
istorie a neamului său? Cum vine asta? acest evreu înverşunat 
să fi zis oare: lisus era Hrîxtox? Bine, dar dacă l-ai fi crezut într- 
adevăr că este Hristos, ai fi tu însuţi creştin. Ce absurditate 
să-l faci pe Josefus să vorbească precum un creştin! Cum de 
se mai găsesc încă teologi atât de imbecili sau atât de 
obraznici încât să încerce să justifice această impostură a 
primilor creştini, recunoscuți drept plăsmuitori de imposturi 
de o sută de ori mai mari?! (Nota lui Voltaire.) 


priveşte numărul însemnat de morminte care s-au deschis în 
acele clipe; tăcere şi în ceea ce priveşte mulțimea celor drepți 
care au înviat. 

Savanţii nu încetează să-şi mărturisească surpriza, consta- 
tând că nici un istoric roman nu a vorbit despre aceste mi- 
nuni, întâmplate sub domnia împăratului Tiberiu, sub ochii 
unui guvernator roman, şi ai unei garnizoane romane, care ar 
fi trebuit să le trimită împăratului şi senatului o descriere 
amănunțită a celui mai miraculos eveniment despre care au- 
ziseră oamenii vorbindu-se vreodată. Roma însăşi trebuie să 
se fi cufundat preț de trei ore în acea beznă deasă; această 
minune trebuie să fi fost înregistrată în cronicile Romei şi în 
cele ale tuturor celorlalte naţii. Dumnezeu n-a vrut ca aceste 
lucruri divine să fie scrise de mâini de profan. 

Aceiaşi savanţi găsesc, de asemenea, unele nepotriviri în 
istoria Evangheliilor. Ei remarcă faptul că în sfântul Matei, 
lisus Hristos le spune scribilor şi fariseilor că tot sângele 
nevinovat care a fost vărsat pe pământ trebuie să se întoarcă 
asupra lor, începând cu sângele lui Abel cel drept, până la Za- 
haria, fiul lui Barac, pe care ei 1-au ucis între templu şi altar. 

Nu există, spun ei, în istoria evreilor, nici un Zaharia care 
să fi fost ucis în templu înainte de venirea lui Mesia, nici în 
timpul lui; dar în istoria asediului Ierusalimului,scrisă de Jose- 
fus, întâlnim un Zaharia, fiu al lui Barac, ucis în mijlocul 
templului de către facțiunea zeloţilor. E la capitolul XIX din 
cartea IV. Din toate acestea, ei presupun că Evanghelia după 
sfântul Matei a fost scrisă după cucerirea Ierusalimului de 
către Titus. Dar toate îndoielile şi toate obiecțiile de acest soi 
dispar numaidecât, dacă se ține seama de diferenţa infinita 
care trebuie să existe între cărțile de inspiraţie divină şi cărțile 
oamenilor. Dumnezeu a vrut să-şi învăluie naşterea, viaţa şi 
moartea într-un nor pe cât de respectabil, pe atât de întunecat. 
Căile sale sunt în tot si în toate diferite de ale noastre. 

Savanţii par să aibă nedumeriri şi în ceea ce priveşte di- 
ferenţa dintre cele doua genealogii ale lui lisus Hristos. Sfân- 
tul Matei îl da drept tată lui losif pe lacob; lui lacob, pe 
Matan; lui Matan, pe Eleazar. Sfântul Luca, dimpotrivă, spune 
că losif era fiul lui Eli; Eli, al lui Matat; Matat, al lui Levi; 
Levi, al lui Melhi etc. Ei nu vor să pună de acord cei cin- 
cizeci şi şase de strămoşi pe care Luca îi atribuie lui lisus, 
începând cu Avraam, cu cei patruzeci si doi de strămoşi di- 
feriți pe care Matei îi atribuie începând cu acelaşi Avraam, Si 
sunt zăpăciți de faptul că Matei, vorbind de patruzeci şi doua 
de generaţii, nu menționează decât patruzeci şi una. 

Mai au obiecţii şi în legătură cu faptul că lisus nu este fiul 
lui losif, ci al Măriei. Ei ridică, de asemenea, unele îndoieli 
asupra miracolelor înfăptuite de Mântuitorul nostru, citându-i 
pe sfântul Augustin, pe sfântul Ilarie şi pe mulți alţii, care au 
dat povestirii acestor miracole un sens mistic, un sens ale- 
goric: ca în cazul smochinului uscaî pentru că nu avea smo- 
chine, când nu era anotimpul smochinelor; al demonilor 
trimişi în trupurile unor porci, într-un ţinut unde nu se creş- 
teau porci; al apei preschimbate în vin la sfârşitul unei mese, 
când mesenii erau deja ameţiţi. Dar toate aceste critici ale sa- 
vanților sunt reduse la tăcere de credință, care nu devine astfel 
decât mai pură. Scopul acestui articol este doar acela de a 
urma firul istoriei, şi de a da o idee precisă în privința unor 
fapte pe care nimeni nu le contestă. 

Mai întâi de toate, lisus s-a născut sub legea mozaică, a 
fost circumcis potrivit acestei legi, i-a îndeplinit toate precep- 
tele, a participat la toate sărbătorile ei, şi nu a predicat decât 
morala; nu a dezvăluit misterul venirii sale pe lume; nu le-a 
spus niciodată evreilor că se născuse dintr-o fecioară; a primit 
binecuvântarea lui loan în apa Iordanului, ceremonie la care 
se supuneau mulți evrei, dar nu a botezat niciodată pe nimeni; 
n-a vorbit despre cele şapte taine şi nu a instituit vreo 
ierarhie 


ecleziastică în timpul vieţii sale. Le-a ascuns contemporanilor 
săi că era fiul lui Dumnezeu, zămislit mai înainte de toți 
vecii, consubstanţial cu Dumnezeu şi că Sfântul Duh purcede 
din Tatăl şi Fiul. Nu a afirmat că persoana sa ar fi compusă 
din două naturi şi din două voințe; a vrut ca aceste mari mis- 
tere să le fie vestite oamenilor pe firul timpului, de către aceia 
care vor fi luminați de lumina Sfântului Duh. Atâta vreme 
cât a trăit, nu s-a îndepărtat prin nimic de legea strămoşilor 
săi, nu s-a arătat oamenilor decât ca un drept pe placul lui 
Dumnezeu, persecutat de cei care îl invidiau şi condamnat 
la moarte de către judecători aţâţaţi împotriva lui. A vrut ca 
sfânta sa Biserică, întemeiată de el, să se ocupe de toate 
celelalte. 

Josefus, în capitolul XII din Istoria sa, vorbeşte despre o 
sectă a evreilor rigorişti, recent înființată de către unul numit 
Iuda galilcanul. „Ei dispreţuiesc, spune el, relele de pe pă- 
mânt; înving suferințele prin statornicia lor, preferă moartea, 
vieţii, atunci când este vorba despre ceva ce ţine de onoare. 
Au suferit de pe urma fierului şi a focului, şi au preferat să li 
se zdrobească oasele mai curând decât să rostească cel mai 
mic cuvânt împotriva legiuitorului lor sau să mănânce soiuri 
de carne interzisă." 

Se parc că acest portret li se potriveşte mai degrabă iu- 
daiştilor decât esenienilor. Iată ce spune Josefus: „Iuda a fost 
creatorul unei noi secte, complet diferită de celelalte trei, adi- 
că de saduchei, farisei şi esenieni." El continuă şi afirmă: 
„Sunt evrei de neam; trăiesc uniţi între ei şi consideră volup- 
tatea drept un viciu." Sensul firesc al acestei fraze demon- 
strează că autorul se referă Ia iudaiți. 

In orice caz, iudaiţii au fost cunoscuţi înainte ca discipolii 
lui Hristos să înceapă să fie o grupare larg răspândită în lume. 

Tămăduitorii erau o comunitate diferită de esenieni şi de 
iudaiți;, semănau cu gimnosofiştii din India şi cu brahmanii. 

„Datorita unui elan de iubire cerească, spune Filon, sunt cu- 
prinşi de un entuziasm asemănător celui al bacantelor şi co- 
ribanţilor, şi care îi transpune în acea stare de contemplaţie la 
care aspiră. Această sectă s-a născut în Alexandria, care era 
toată înţesată de evrei, şi a avut o mare răspândire în Egipt." 

Discipolii lui loan Botezătorul s-au răspândit şi ei puţin în 
Egipt, dar mai ales în Siria şi în Arabia; mai erau, de aseme- 
nea, şi în Asia Mică. în Faptele Apostolilor (cap. XIX) se 
spune că Pavel a întâlnit mai mulţi în Efes; şi le-a zis: „Aţi 
primit Duhul Sfânt? Ei i-au răspuns: „Nici măcar n-am auzit 
vorbindu-se despre Duhul Sfânt." EI le-a spus: „Atunci ce 
botez ați primit?" Iar ei i-au răspuns: „Botezul lui loan." 

Existau, în primii ani de după moartea lui lisus, şapte so- 
cietăți sau secte diferite în rândul evreilor: fariseii, saducheii, 
esenienii, iudaiţii, tămăduitorii, discipolii lui loan şi discipolii 
lui Hristos, a căror mică turmă era călăuzită de Dumnezeu pe 
necunoscutele cărări ale înțelepciunii omeneşti. 

Acela care a contribuit cel mai mult şi mai mult la în- 
tărirea acestei comunități care abia se născuse a fost Pavel, 
acelaşi care o persecutase cu cea mai mare cruzime. S-a 
născut la Tarsis în Cilicia si a fost crescut de faimosul cărtu- 
rar fariseu Gămăliei, discipol al lui Hillcl. Evreii pretind că 
s-a despărţit de Gămăliei, întrucât acesta a refuzat să i-o dea 
pe fiica sa în căsătorie. Se regăsesc unele mărturii ale acestei 
anecdote în continuarea Faptelor sfintei Tecla. Aceste fapte 
relatează că avea fruntea înaltă, capul pleşuv, sprâncenele îm- 
preunate, nasul coroiat, picioarele strâmbe şi că era mic şi 
bondoc de statură. Lucian, în Dialogul lui Fihpatris, îi face 
un portret destul de asemănător celui de mai sus. Nu este 
câtuşi de puţin sigur faptul că ar fi fost cetăţean roman, în- 
trucât în epoca aceea nu se acorda acest titlu nici unui evreu; 
ei fuseseră alungaţi din Roma de către Tiberiu, iar Tarsis n-a 
devenit colonie romană decât o sută de ani mai târziu, sub 


Caracalla, după cum observă Cellarius în a lucrarea sa Geo- 
grafia, cartea IU, şi Grotius în Comentarii asupra Faptelor. 

în Antiohia, credincioşii au primit numele de creştini, în 
jurul anului 60 al erei noastre vulgare; dar au fost cunoscuţi 
în Imperiul Roman, aşa cum vom vedea în cele ce urmează, 
sub alte nume. Odinioară nu se distingeau decât prin numele 
de fraţi, de sfinţi şi de credincioşi. Dumnezeu, care coborâse 
pe pământ pentru a fi un exemplu de umilință şi de sărăcie, 
dădea astfel Bisericii sale începuturile cele mai firave şi o în- 
drepta spre aceeaşi stare de umilinţă îu care voise el însuşi să 
se nască. Cei dintâi credincioşi au fost, fără excepție, oameni 
umili: cu toții munceau cu mâinile. Apostolul Pavel mărtu- 
riseşte că îşi câştiga existenţa construind corturi. Sfântul Petru 
a înviat-o pe croitoreasa Dorcas, care făcea hainele fraților. 
Adunarea credincioşilor se ţinea la Joppe, în casa unui tăbăcar 
numit Simon, aşa cum se vede în capitolul IX din Faptele 
Apostolilor. 

Credincioşii s-au răspândit în secret în Grecia, iar unii din- 
tre ei au mers de acolo la Roma, amestecându-se printre 
evreii cărora romanii le permiteau să aibă o sinagogă. La 
început nu s-au separat de evrei; au continuat sa practice cir- 
cumcizia şi, aşa cum am mai arătat deja, primii cincisprezece 
episcopi ai Ierusalimului au fost cu toţii circumcişi. 

Când apostolul Pavel 1-a luat cu el pe Timotei, care era 
născut dintr-un tată păgân, l-a circumcis el însuşi în micul 
oraş Listru. Insă Titus, un alt discipol de-al său, n-a vrut sa se 
supună circumciziei. Fraţii discipoli ai lui lisus au rămas uniți 
cu evreii, până când Paveî s-a aflat în centrul unei persecuții 
la Ierusalim, întrucât adusese străini în templu. Era acuzat de 
evrei că voia să distrugă legea mozaică prin lisus Hristos. 
Pentru a se spăla de această acuzație, apostolul lacov i-a 
propus apostolului Pavel să-şi radă părul de pe cap şi să 
meargă să se purifice în templu împreună cu alți patru evrei 

care făcuseră legământul de a se rade: „a-i cu tine, îi spune 
lacov (cap. XXI., Faptele Apostolilor); purifică-te alături de ei 
şi fie ca întreaga lume să ştie că tot ceea ce se spune despre 
tine nu este adevărat şi că vei continua să păstrezi legea lui 
Moi se." 

Astfel, Pavel, care la început fusese un aprig persecutor al 
comunităţii întemeiate de lisus, Pavel, care din acel moment a 
vrut să conducă această comunitate care tocmai se năştea, 
Pavel, creştinul, Pavel iudeul, pentru ca lumea să ştie ca este 
o calomnie să spună despre el că este creştin, a făcut ceva ce 
astăzi trece drept o crimă abominabilă, o crimă pedepsită cu 
focul în Spania, în Portugalia şi în Italia; şi face asta la insis- 
tențele apostolului lacov; şi o face după ce a primit Duhul 
Sfânt, adică după ce a fost învăţat de Dumnezeu însuşi că tre- 
buie să renunţe la toate aceste ritualuri iudaice, lăsate odi- 
nioară de Dumnezeu însuși. 

Pavel a continuat să fie acuzat de impietate şi de erezie, 
iar procesul de incriminare a sa a durat mult timp; dar se 
poate lesne constata, chiar din acuzaţiile care i s-au adresat, ca 
el venise la Ierusalim pentru a se supune ritualurilor iudaice. 

Iată propriile lui cuvinte spuse lui Festus (cap, XXV din 
Fapte]: „N-am păcătuit nici fată de legea iudaică, nici faţă de 
templu." 

Apostolii îl vesteau lumii pe lisus Hristos ca fiind evreu, 
cu respect fată de legea evreiască, trimis de Dumnezeu pentru 
ca ea să fie respectată. 

„Circumcizia este utilă, spune apostolul Pavel (cap. II, 
Epistola către romani), dacă vrei să respecţi legea, dar dacă 
vrei să încâlci legea, atunci circumcizia devine prepuţ. Dacă 
unul netăiat împrejur respectă, totuşi, legea, atunci el va fi ca 
şi circumcis. Adevăratul evreu este acela care este evreu în 
cugetul său." 


Când acest apostol vorbeşte despre lisus Hristos în Epis- 
tolele sale, el nu dezvăluie misterul inefabil al consubstan- 
țialității cu Dumnezeu. „Suntem mântuiţi prin el, spune el 
(cap.V, Epistola către romani), de mânia lui Dumnezeu. 
Darul lui Dumnezeu s-a răspândit asupra noastră prin harul 
dat unui singur om, care este lisus Hristos... Moartea a dom- 
nit prin păcatul unui singur om; cei drepți vor domni în viață 
printr-un singur om, care este lisus Hristos." 

Si în capitolul VIE: „Noi, moştenitorii lui Dumnezeu si 
împreună moştenitori cu lisus Hristos." Şi în capitolul XVI; 
„Singurului preaînţeleptului Dumnezeu, mărire şi slavă prin 
lisus Hristos... — Voi sunteţi ai lui lisus Hristos, iar lisus 
Hristos este al lui Dumnezeu." (7 Către corintleni, cap. HI.) 

Si (7 Către corintiem, cap. XV, V. 27): „Toate îi sunt su- 
puse lui, negreşit afară de Dumnezeu, care le-a supus pe 
toate." 

Au existat unele dificultăți în a explica pasajul din Epistola 
către filipieni: „Nu faceţi nimic din glorie deşartă; cu sme- 
renie socotiți-i pe ceilați ca fiindu-vă superiori; aveți aceleaşi 
sentimente pe care le avea şi lisus Hristos, care, având chipul 
lui Dumnezeu, n-a socotit că se poate egala cu Dumnezeu." 
Acest pasaj pare bine aprofundat si desluşit pe deplin într-o 
scrisoare care ne-a rămas de la bisericile din Viena şi din 
Lyon, scrisă în anul 117 şi care este un preţios monument al 
antichităţii. Se laudă în această scrisoare modestia câtorva 
credincioşi: „Nu au vrut, spune scrisoarea, să-şi ia marele titlu 
de martiri (pentru unele suferințe îndurate), urmând pilda lui 
lisus Hristos care, fiind după chipul lui Dumnezeu, nu a soco- 
tit că are calitatea de a fi egaî cu Dumnezeu." Origene spune, 
de asemenea, în ale sale Comentarii asupra lui Joan: măreţia 
lui lisus s-a dezvăluit şi mai strălucitoare atunci când s-a umi- 
lit „decât dacă s-ar fi socotit egal cu Dumnezeu", într-adevăr, 
o explicaţie contrară ar fi în mod vădit o absurditate. Ce ar 

putea să însemne: „Socotiţi-i pe ceilalți superiori vouă înşivă; 
faceţi precum lisus care n-a socotit că este o prădaciune, o 
uzurpare, să fie egal cu Dumnezeu? Ar fi însemnat o con- 
tradicţie evidentă, ar fi însemnat să dea un exemplu de mărire 
pentru un exemplu de modestie; ar fi însemnat sa păcătuiesti 
împotriva bunului-simţ. 

înțelepciunea apostolilor punea astfel temelia Bisericii ce 
tocmai se năştea. Această înțelepciune n-a fost alterată de 
neînțelegerile care au apărut între apostolii Petru, lacov şi 
loan, de o parte, şi Pavel de cealaltă parte. Această dispută 
s-a iscat la Antiohia. Apostolul Petru, altfel spus Cephas sau 
Simon pescarul, mânca alături de păgânii convertiți, şi nu res- 
pecta alături de ci ceremoniile legii, nici nu se sinchisea de 
diferitele soiuri de carne; el, Barnaba şi alţi discipoli mâncau 
carne, indiferent că era porc, came de animal strangulat, ani- 
male cu copita despicată şi care nu rumegă; dar, după ce au 
sosit mai mulţi evrei creştini, sfântul Petru a trecut la absti- 
nenţă, evitând să mănânce cărnuri interzise, şi respectând 
ceremoniile legii mozaice. 

Această acţiune părea foarte prudentă; nu voia să-i scan- 
dalizeze pe evreii creştini, tovarăşii săi; dar sfântul Pavel s-a 
ridicat împotriva lui destul de dur. „M-am împotrivit lui, 
spune el, fățiş, căci era demn de a fi blamat" (Epistola către 
Galateni, cap. H). 

Aceasta ceartă pare cu atât mai neobişnuită venind din 
partea sfântului Pavel, întrucât, fiind el însuşi mai întâi perse- 
cutor, ar fi trebuit să se arate mai moderat, si, de asemenea, 
întrucât el însuşi se dusese să facă sacrificii în templul din 
Ierusalim, îşi tăiase împrejur discipolul, pe Timotei, şi săvâr- 
şise acele ritualuri evreieşti, pe care i le reproşa lui Cephas. 
Sfântul Ieronim pretinde că această ceartă între Pavel şi 
Cephas era numai de ochii lumii. El spune în întâia sa Omi- 
lie, tomul ni, că au procedat ca doi avocaţi care se încing şi 


se înțeapă reciproc la barou, doar pentru a se bucura de mai 
multă autoritate în faţa clienţilor lor; el spune că Petru 
Cephas, fiind sortit să le predice evreilor, iar Pavel, păgânilor, 
s-au prefăcut numai ca se ceartă, Pavel, pentru a-i câştiga pe 
păgâni, iar Petru, pentru a-i câştiga pe evrei. Dar sfântul 
Augustin nu împărtăşeşte câtuşi de puţin această părere: 
„Sunt mâhnit, spune el în Epistola către Ieronim, că un om 
atât de mare se face patronul unei minciuni, patronum men- 
dacii." 

Altminteri, dacă Petru era destinat evreilor iudaiști, iar 
Pavel străinilor, este foarte probabil că Petru nu s-a dus nicio- 
dată la Roma. Faptele Apostolilor nu menţionează nimic în 
legătură cu vreo călătorie a lui Petru în Italia. 

Oricum, abia în jurul anului 60 al erei noastre au început 
creştinii să se despartă de comunitatea evreiască, fapt care le-a 
atras atâtea certuri şi atâtea persecuții venite din partea si- 
nagogilor răspândite în Roma, în Grecia, în Egipt şi în Asia. 
Au fost acuzaţi de impietate şi de ateism de către fraţii lor 
evrei, care îi excomunicau în sinagogile lor de câte trei ori în 
zilele de sabat. Dar Dumnezeu i-a susținut necontenit în mij- 
locul persecuțiilor. 

Treptat, s-au format mai multe biserici, iar despărțirea din- 
tre evrei şi creştini s-a încheiat înainte de sfârşitul primului 
secol; guvernarea romană ignora această despărțire. Nici sena- 
tul Romei, nici împărații nu interveneau în aceste certuri ale 
unei mici comunități pe care Dumnezeu o condusese până 
atunci ferită de ochii lumii şi pe care o creştea încet-încet, în 
salturi insesizabile. 

Trebuie să ştim în ce situaţie se găsea atunci religia im- 
periului roman. Misterele şi expiaţiunile se practicau 
aproape pe tot cuprinsul lui. împărații, ce-i drept, oamenii de 
vaza şi filosofii nu credeau câtuşi de puţin în aceste mistere; 
însă poporul, care în materie de religie face legea celor 
mari, le-a 

impus necesitatea de a se conforma, cel puțin în aparență, cul- 
tului său. Pentru a-1 ține în lanțuri, trebuie să te prefaci că 
porți aceleaşi lanțuri ca şi el. Cicero însuşi a fost inițiat în 
misterele de la Eleusis. Recunoaşterea unui Dumnezeu unic 
era principala dogmă anunțată în timpul acestor sărbători mis- 
terioase şi magnifice. Trebuie să mărturisim că rugăciunile şi 
imnurile care ne-au rămas de la aceste mistere reprezintă as- 
pectuiî ce] mai pios şi mai admirabil a] păgânismului. 

Creştinilor, care adorau şi ei un singur Dumnezeu, le-a fost 
astfel mult mai lesne să convertească un mare număr de 
păgâni. Câţiva filosofi din secta lui Platon au devenit creştini. 
Iată de ce Părinţii Bisericii din primele trei secole au fost cu 
toţii platonicieni. 

Zelul nemăsurat al unora nu a dăunat adevărurilor funda- 
mentale. I s-a reproşat sfântului Iustin, unul dintre primii Pă- 
rinți, de a fi spus, în Comentariu asupra lui Isaia, că sfinţii se 
vor bucura, într-o domnie de o mie de ani pe pământ, de 
toate bunătăţile. I s-a luat în nume de rău faptul că a spus, în 
Apologia creştinismului, că Dumnezeu, după ce a creat pă- 
mântul, l-a lăsat în grija îngerilor, care, îndrăgostindu-se de 
femei, le-au făcut copii, care sunt demonii. 

Lactanţiu şi alți Părinţi au fost condamnaţi, pentru că s-au 
încrezut în oracolele sibilelor. Lactanţiu pretindea că sibila 
Eritreea compusese aceste patru versuri în limba greacă, a 
căror explicaţie literală o arătăm mai jos: 


Cu cinci pâini şi doi peşti El va hrăni cinci 
mii de oameni în desert; Si, strângând 
bucăţelele care vor rămâne, Va umple cu 
ele douăsprezece coşuri. 


Li s-a reproşat, de asemenea, primilor creştini că au 3uat în 
serios câteva acrostihuri ale unei vechi sibile, care începeau 


toate, în ordine, cu literele inițiale ale numelui lui lisus Hris- 
tos. Li s-a reproşat că au inventat existența unor scrisori ale 
lui lisus Hristos către regele din Edesa, într-o epocă în care 
nu exista nici un rege al Edesei; de asemenea, de a fi născocit 
nişte scrisori ale Măriei, nişte scrisori adresate de Seneca lui 
Pavel, scrisori şi fapte ale lui Pilat, false evanghelii, false mi- 
racole şi o mie de alte imposturi. 

Avem încă povestea sau Evanghelia naşterii şi a căsătoriei 
Fecioarei Măria, în care se spune că a fost dusă Ia templu, la 
vârsta de trei ani, şi că a urcat treptele singură. Se spune în 
continuare că din cer a coborât un porumbel pentru a vesti că 
losif era cel care trebuia să o ia în căsătorie pe Măria. Avem 
protoevanghelia lui lacob, frate cu lisus din prima căsătorie a 
lui losif. Se spune acolo că după ce Măria a rămas grea în 
absenţa bărbatului ei, şi când soţul ei s-a plâns de aceasta, 
preoţii Ic-au dat amândurora să bea din apa geloziei, şi că 
amândoi au fost declaraţi nevinovați. 

Avem Evanghelia copilăriei, atribuită sfântului Toma. Po- 
trivit acestei Evanghelii, lisus, la vârsta de cinci ani, se juca 
alături de copiii de vârsta lui, frământând argilă şi modelând 
din ea mici păsări; a fost mustrat şi atunci le-a dat viață 
păsărilor care şi-au luat zborul. Altă dată, după ce a fost bătut 
de un copil, i-a atras acestuia moartea pe loc. Mai avem în 
limba arabă o altă Evanghelie a copilăriei care este însă ceva 
mai serioasă. 

Avem o Evanghelie a lui Nicodim. Aceasta pare să merite 
o mai mare atenţie, întrucât regăsim aici numele acelora care 
l-au acuzat pe lisus înaintea lui Pilat; erau personajele de vază 
ale sinagogii: Ana, Caiafa, Sumas, Datam, Gămăliei, Iuda, 
Naftalim. Există în această poveste lucruri care se potrivesc 
destul de mult cu Evangheliile tradiţionale şi altele pe care 
nu le întâlnim nicăieri în altă parte. Se poate citi aici că 
femeia 

vindecată de scurgerea de sânge se numea Veronica. Vedem 
tot ce a făcut lisus când a coborât în infern. 

Avem apoi cele două scrisori despre care se presupune că 
Pliat i le-ar fi scris lui Tiberiu, relatându-i patimile Iui Isus; 
dar latina incorectă în care au fost scrise le dovedeşte clar fal- 
sitatea. 

S-a mers atât de departe cu acest aşa-zis zel încât s-a spus 
că există chiar mai multe scrisori ale lui lisus Hristos. S-a 
păstrat scrisoarea despre care se pretinde că i-ar fi scris-o lui 
Abgar, rege în Edesa; dar la acea vreme nu mai era nici un 
rege în Edesa. 

S-au contrafăcut cincizeci de Evanghelii care au fost apoi 
declarate apocrife. Sfântul Luca ne informează el însuşi că 
multe persoane compuseseră astfel de scrieri. S-a crezut că 
există una numită Evanghelia veşnică, potrivit afirmațiilor 
care se află scrise în Apocalipsa, cap. XIV: „Am văzut un 
înger care zbura în mijlocul cerurilor şi care ţinea Evanghelia 
veşnică." Cordelierii, abuzând de aceste vorbe, au compus, în 
secolul XIII, o Evanghelie veşnică prin care domnia Duhului 
Sfânt trebuia să fie înlocuită cu aceea a lui lisus Hristos; dar 
în primele secole ale Bisericii nu a apărut nici o carte sub 
acest titlu, 

S-a presupus apoi ca ar exista unele scrisori ale Fecioarei, 
adresate sfântului Ignaţiu martirul, locuitorilor dfn Mesina şi 
altor persoane. 

Abdias, care a trăit imediat după apostoli, a scris povestea 
lor, în care a introdus nişte legende atât de absurde încât 
aceste istorioare au fost, cu timpul, în întregime discreditate; 
dar înainte de asta au fost larg răspândite. Abdias este acela 
care relatează lupta sfântului Petru cu Simon magicianul. Se 
găsea, într-adevăr, la Roma un meşter foarte priceput, Simon 
pe numele lui, care nu numai că făcea fel şi fel de obiecte sa 
plutească deasupra teatrelor, cum se procedează şi în zilele 


noastre, dar a înnoit el însuşi minunea atribuită lui Dedal. Si-a 
confecţionat aripi, a zburat şi a căzut aidoma lui Icar, Pliniu 
şi Suetoniu relatează acest fapt. 

Abdias, care se afla în Asia, şi care scria în ebraică, pre- 
tinde că sfântul Petru şi Simon s-au întâlnit la Roma sub 
domnia lui Nero. S-a întâmplat atunci ca un tânăr, rudă apro- 
piată a împăratului, sa moară; toată curtea l-a rugat pe Simon 
să-l readucă la viață. Sfântul Petru, la rândul lui, s-a prezentat 
şi el să realizeze această operaţie. Simon s-a folosit de toate 
regulile artei sale; părea că reuşeşte, mortul şi-a mişcat uşor 
capul. „Nu este de-ajuns, a strigat sfântul Petru, trebuie ca 
mortul să vorbească; Simon să se îndepărteze de pat şi vom 
vedea atunci dacă tânărul este în viață." Simon s-a îndepărtat 
şi mortul nu s-a mai mişcat, iar Petru 1-a readus la viață cu un 
singur cuvânt. 

Simon s-a dus sa se plângă la împărat că un nenorocit de 
galilean s-a apucat să înfăptuiască minuni mai mari decât ale 
lui. Petru s-a prezentat împreună cu Simon şi rămânea acum 
să se hotărască cine era mai iscusit în arta sa. „Spune-mi la 
ce mă gândesc, i-a strigat Simon lui Petru. — Aş vrea mai 
întâi, a răspuns Petru, ca împăratul să-mi dea o pâine de orz, 
şi vei vedea apoi dacă ştiu ce-i în sufletul tău." Si i s-a dat o 
pâine. Simon face numaidecât să apară doi dulăi mari care se 
şi reped la Petru să-l devoreze. Dar el le aruncă pâinea; şi în 
timp ce ei o mănâncă: „Ei bine! spune el, ştiam sau nu ştiam 
la ce te gândeai? voiai ca dulăii tăi să mă devoreze." 

După această primă şedinţă li s-a propus lui Simon şi lui 
Petru să se întreacă în arta zborului, şi va fi declarat câştigător 
acela care se va ridica cel mai sus în aer. Simon a început, 
sfântul Petru a făcut semnul crucii şi Simon şi-a rupt pi- 
cioarele. Această istorioară reproducea o poveste pe care o 
găsim în Sepher îoldos Jeschut, unde se spune că lisus însuşi 
a zburat şi că Iuda, care a vrut să-l imite, s-a prăbuşit. 

Nero, enervat că Petru îi rupsese picioarele favoritului 
au, a poruncit ca Petru să fie răstignit cu capul în jos; şi de 
ici s-a răspândit părerea potrivit căreia Petru a ajuns la 
toma, unde şi-a îndurat patimile şi unde se află, de altminteri, 
i mormântul său. 

Acelaşi Abdias a contribuit la împământenirea credinței ca 
fântul Toma s-a dus să predice creştinismul în Indiile-Mari, 
a regele Gondafer, şi că s-a dus acolo în calitate de arhitect. 

Cantitatea de cărţi de tipul acesta, scrise în primele secole 
le creştinismului, este într-adevăr uriaşă. Chiar sfântul lero- 
im şi sfântul Augustin pretind că scrisorile lui Sencca şi ale 
fântului Pavel sunt cât se poate de autentice, în prima scri- 
oare, Sencca îi urează sănătate fratelui său Pavel. Bene te 
aiere, frater, cupio. Pavel nu vorbeşte latina la fel de bine ca 
eneca. „Am primit scrisorile talc ieri, spune el, cu bucurie: 
itteras tuas hilaris accept; şi ţi-aş fi răspuns numaidecât 
acă aş fi avut prezenţa tânărului pe care ţi l-aş fi trimis: si 
raesentiam juvenis habuissem." In rest, aceste scrisori, pe 
are le-am fi putut crede că sunt instructive, nu conţin decât 
işte complimente. 

Toate aceste minciuni scornite de nişte creştini prost in- 
truiți şi mânaţi de un zel păgubos n-au adus nici un prejudi- 
iu adevărului creștinismului şi nu au dăunat înscăunării sale; 
limpotrivă, ele lasă să se vadă faptul că acest creştinism se 
ăspândea pe zi ce trecea, şi că fiecare adept al său voia să 
ontribuie Ia această propăşire. 

Faptele Apostolilor nu pomenesc nimic despre faptul că 
postolii ar fi convenit asupra vreunui Simbol. Dacă ar fi re- 
lactat, într-adevăr, acest Simbol, Crezul aşa cum ne-a fost el 
ransmis, sfântul Luea n-ar fi putut omite din istoria sa tocmai 
ceastă piatră de temelie a religiei creştine; substanța Crezului 
e regăseşte în Evanghelii, dar componentele sale n-au fost 
use cap la cap decât mult mai târziu. 


într-un cuvânt, Crezul nostru reprezintă, fără îndoiala, 
credința apostolilor, dar nu este scris de ei. Rufm, preot în 
Aguileea, este primul care vorbeşte despre crez; iar o omelie 
atribuită sfântului Augustin este primul monument care lasă 
să se întrevadă felul în care acest Crez a fost făcut. Petru 
spune la o adunare: Cred în Dumnezeu-Tatăl atotputernic, 
Andrei spune: si în lisus Hristos; lacov adaugă: care a fost 
conceput din Duhul Sfânt”, şi aşa mai departe. 

Această formulă se numea symbolos în greaca, şi collatio 
în latină. Să amintim în treacăt faptul că în greacă se spune: 
Cred într-unul Dumnezeu-Tatăl atotputernic, jucătorul cerului 
şi al Pământului: niOTEUO) eiţeva 0e6v7KXTepot/amoxpa- 
TOpa TCOtTiTrjV ODpaven) xcci yris; latina traduce făcător, for- 
mator, prin creatorem. Dar, de atunci, traducând crezul 
primului conciliu de la Niceea, s-a spus factorem. 

Creştinismul s-a împământenit mai întâi în Grecia. Creş- 
tinii au avut de combătut aici o nouă sectă a evreilor deveniți 
filosofi, datorită faptului că trăiau într-un mediu grecesc; era 
vorba despre secta gnozei sau a gnosticilor; în ea au pătruns 
şi noii creştini. Toate aceste secte se bucurau în acea epocă de 
o libertate deplină în a elabora dogme, în a purta dispute şi a 
scrie; dar, sub Domițian, religia creştină a început să dea de 
bănuit guvernării. 

însă acest zel al câtorva creştini, care nu se potrivea cu 
ştiinţa, nu a împiedicat Biserica să înregistreze progresele pe 
care i le hărăzise Dumnezeu. La început, creştinii şi-au cele- 
brat misterele în case retrase şi în peşteri, în timpul nopții; de 
aici le-a venit şi numele de /ucifugaces (după Minutius Felix). 
Filon îi numeşte geseeni. în primele patru secole, numele lor 
cele mai obişnuite printre păgâni erau acelea de galileeni şi 
nazareeni; dar denumirea de creştini a prevalat asupra tuturor 
celorlalte. 

Nici ierarhia şi nici obiceiurile nu au fost stabilite dintr-o 
data; timpurile apostolice s-au deosebit foarte mult de timpu- 
rile care le-au urmat. Sfântul Pavel, în Prima Epistolă către 
corinticul, ne spune că atunci când fraţii, fie că erau circum- 
cişi, fie că nu erau circumcişi, se aflau în adunare, dacă mai 
mulți profeţi voiau să vorbească, trebuia ca dintre aceştia să 
nu ia cuvântul decât doi sau trei, iar dacă cineva în acest timp 
avea vreo revelație, profetul care luase cuvântul trebuia să 
tacă. 

Pe aceste obiceiuri ale Bisericii primitive se întemeiază 
încă şi astăzi anumite comunităţi creştine, care ţin adunări ce 
nu cunosc ierarhia. Odinioară îi era permis oricui să ia cuvân- 
tul în Biserică, mai puțin femeilor. Este adevărat că în Prima 
Epistolă către corintieni apostolul Pavel le interzice să vor- 
bească; pe de altă parte însă, se pare că în aceeaşi epistolă, Ia 
capitolul XI, versetul 5, el le-a autorizat să predice şi să pro- 
fețească: „Orice femeie care se roagă şi proroceşte cu capul 
dezvelit îşi pângăreşte capul", este ca şi cum ar fi fost rasă-n 
cap. Drept pentru care femeile au socotit că le era îngăduit sa 
vorbească, însă cu condiţia să-şi pună un văl pe cap. 

Ceea ce astăzi este sfânta slujbă care se celebrează dimi- 
neața, era odinioară cina, care se oficia seara; aceste obiceiuri 
s-au schimbat pe măsură ce Biserica a devenit mai puternică. 
O societate care ocupa un teritoriu tot mai întins cerea mai 
multe reglementări, iar prudenţa pastorilor s-a supus vremu- 
rilor şi locurilor. 

Sfântul Ieronim şi sfântul Eusebiu relatează ca, atunci când 
Bisericile au căpătat o formă, încet-încet s-au putut distinge 
cinci ordine diferite: supraveghetorii, episcopoi, de unde au 
provenit episcopii; bătrânii comunităţii, presbyieroi, adică pre- 
otii; diaconoi, adică cei ce servesc sau diaconii, pistol, credin- 
cioşii, iniţiaţii, adică cei care erau botezați şi luau parte la 
agape; şi catehumenii şi energumenii, care aşteptau botezul. 


Nici unul dintre aceste cinci ordine nu purta un veşmânt di- 
ferit de al celorlalte; nici unul nu era constrâns la celibat, 
mărturie stând în această direcție cartea lui Tertulian dedicată 
soţiei sale sau chiar exemplul apostolilor, în adunările lor din 
primele trei secole, nu a existat nici o reprezentare, fie ea în 
pictură sau în sculptură. Creştinii îşi ascundeau cu grijă cărțile 
de păgâni; nu le încredinţau decât inițiaților, catehumenilor nu 
le era îngăduit nici măcar să recite rugăciuunea de duminică. 

Ceea ce-i deosebea cel mai mult pe creştini, şi s-a păstrat 
până în vremurile noastre, era puterea de a alunga diavolii 
făcând semnul crucii. Origene, în Tratat împotriva lui Ceisits, 
mărturiseşte la numărul 133 că Antinous, divinizat de împă- 
ratul Hadrian, săvârşea miracole în Egipt, prin puterea farme- 
celor şi vrăjitoriilor sale; dar spune şi că diavolii ieşeau din 
trupul celor posedaţi la simpla rostire a numelui lui lisus. 

Tertulian merge mai departe şi, din inima Africii unde se 
afla, spune în Apologia sa la capitolul XXIII: „Dacă Dum- 
nezeii voştri nu mărturisesc că nu sunt decât nişte diavoli în 
prezența unui adevărat creştin, nu ne împotrivim ca voi să 
vărsați sângele acestui creştin." Există oare vreo demonstrație 
mai clară? 

într-adevăr, lisus Hristos şi-a trimis apostolii să alunge de- 
monii, în timpul lui lisus evreii aveau şi ei harul de alunga 
demonii, pentru că, atunci când lisus a eliberat nişte posedaţi 
şi a trimis diavolii în trupurile unei turme de o mie de porci, 
săvârşind şi alte tămăduiri asemănătoare, fariseii au spus: „E1 
alungă demonii prin puterea lui Belzebut. Dacă cu îi alung 
prin Belzebut, a răspuns lisus, atunci fiii voştri prin cine îi 
alungă?" Fără nici o îndoială, evreii se mândreau cu această 
putere; aveau exorcişti şi cxorcisme. Se invoca numele Dum- 
nezeului lui lacov şi al lui Avraam. Se puneau ierburi sfinţite 
în nasul celor bântuiți de demoni (Josefus povesteşte o parte a 
acestor ritualuri). Această putere asupra demonilor, pe care 

evreii au pierdut-o, le-a fost transmisă creştinilor, care par să 
o fi pierdut şi ei de la o vreme încoace. 

în puterea alungării demonilor era cuprinsă şi aceea de a 
face neputincioasă lucrarea magiei; căci magia a existat întot- 
deauna şi la toate naţiile. Toţi Părinţii Bisericii pomenesc 
despre magie. Sfântul Iustin mărturiseşte în Apologia sa, în 
cartea III, că sunt evocate adesea sufletele morților şi găseşte 
în aceasta un argument în favoarea nemuririi sufletelor. Lac- 
tanțiu, în cartea VII din Instituțiile divine, spune că „Dacă am 
îndrăzni să negăm existența sufletelor după moarte, magi- 
cianul ne-ar convinge imediat de contrariu, făcându-le să a- 
pară." Irineu, Clement din Alexandria, Tertufian şi episcopul 
Ciprian afirmă cu toţii acelaşi lucru. Este adevărat că astăzi 
lucrurile s-au schimbat, şi că nu există mai mulți magicieni 
decât oameni posedaţi de diavol; dar se vor găsi atunci când 
aşa va fi voia Domnului. 

Când comunităţile creştine au devenit mai numeroase si 
când s-au ridicat, mai multe, împotriva cultului practicat în 
Imperiul Roman, magistraţii au tunat şi au fulgerat împotriva 
lor, şi popoarele au fost primele care le-au persecutat. Nu erau 
persecutați evreii care se bucurau de privilegii speciale si care 
se închideau în sinagogile lor; li se îngăduia să-şi practice re- 
ligia, aşa cum se întâmplă încă şi azi la Roma; se tolerau 
toate cultele de pe cuprinsul întregului imperiu, chiar dacă 
senatul nu le-a adoptat. 

însă creştinii, declarându-se dușmanii tuturor acestor 
culte şi mai cu seamă ai cultului oficial practicat în imperiu, au 
fost supuşi în repetate rânduri la grele încercări. 

Unul dintre primii martiri şi cu siguranță printre cei mai 
vestiți a fost Ignaţiu, episcop al Antiohiei, condamnat chiar de 
împăratul Traian, aflat atunci în Asia, şi trimis din porunca sa 
la Roma, pentru a fi aruncat la fiare, într-o epocă în care la 
Roma nu erau masacrați alți creştini. Nu se ştie de ce anume 


a fost acuzat Ignațiu dinaintea acestui împărat, renumit dealt- 
minteri prin clemența sa; pasămite sfântul Ignaţiu a avut nişte 
duşmani dintre cei mai aprigi. Oricum, povestea martiriului 
sau relatează că s-a găsit numele lui lisus Hristos gravat în 
inima lui, cu litere de aur; aşa se explică faptul că în unele 
locuri creştinii au luat numele de theofori, nume pe care 
Ignaţiu şi-l dăduse sieşi. 

Ni s-a păstrat o scrisoare de la el, prin care-i roagă pe 
episcopi şi pe creştini să nu se opună martiriului său; aceasta 
demonstrează fie faptul că la acele vremuri creştinii erau deja 
destul de puternici pentru a-l elibera, fie că, din rândurilor lor, 
unii se bucurau de credit, altfel că îi puteau obţine graţierea. 
Ceea ce este însă într-adevăr remarcabil este faptul că li s-a 
îngăduit creştinilor din Roma să-i iasă în întâmpinare atunci 
când a fost adus în această capitală; acest gest dovedeşte în 
mod evident că intenția era de a pedepsi persoana şi nici- 
decum secta. 

Persecuţiile au continuat. Origene, în cartea IE împotriva 
lui Celsus, spune: „Se pot număra cu uşurinţă creştinii care 
au murit pentru religia lor, întrucât ei sunt puţini, şi, oricum, 
ei au fost trimişi la moarte doar din când în când, în anumite 
perioade." 

Dumnezeu a avut o atât de mare grijă de Biserica Sa 
încât, în ciuda duşmanilor ei, în primul secol s-au ţinut cinci 
concilii sau adunări tolerate de ocârmuire, şaisprezece în al 
doilea, şi treizeci în al treilea. Aceste adunări au fost uneori 
interzise, atunci când falsa prudenţă a magistraților s-a temut 
ca ele să nu devină cumva prea tumultoase. Ne-au rămas 
puţine pro-cese-verbale de la proconsuli şi de la pretori care să 
demonstreze că aceştia au condamnat mulţi creştini la moarte. 
Ar fi singurele acte prin care s-ar putea constata acuzaţiile 
ce le erau aduse şi chinurile pe care le-au îndurat. 

Avem un fragment scris de Dionisie din Alexandria, în 
care acesta reproduce un extras dintr-un act înregistrat la grefa 
unui proconsul al Egiptului, sub împăratul Valerian; iată ex- 
trasul cu pricina: 

Dionis, Faust, Maxim, Marcel şi Heremon, fiind introduși 
pentru a fi audiaţi, prefectul Emilian le-a spus: „Aţi avut 
posibilitatea să constatați din discuţiile pe care le-am purtat cu 
voi şi din ceea ce v-am scris în legătură cu aceste discuţii, 
câtă bunătate au manifestat prinții noştri faţă de voi; vă mai 
spun şi eu, încă o dată: ei doresc ca viaţa şi salvarea voastră 
să depindă de voi înşivă, aşadar soarta voastră este în mâinile 
voastre. Ei nu cer de la voi decât un singur lucru, pe care 
raţiunea îl cere altminteri de la orice persoană cu judecată: vă 
cer să îi veneraţi pe zeii protectori ai imperiului lor şi să vă 
lepădaţi de celălalt cult atât de contrar naturii şi bunului- 
simţ." 

Dionis a răspuns: „Nu avem cu toţii aceiaşi zei şi fiecare 
îi adoră pe cei pe care îi consideră a fi cu adevărat Dum- 
nezei." 

Prefectul Emilian a continuat: „Bag seamă că sunteți nişte 
ingrați care abuzează de bunătatea pe care împărații o au față 
de voi! Ei bine! Nu veţi şedea mai mult în acest oraş, o să vă 
trimit la Chefro, în fundul Libiei; acolo veţi merge în exil, 
potrivit poruncii pe care am primit-o de Ia împărații noştri, în 
rest, nu care cumva să vă treacă prin cap să vă ţineţi acolo 
adunările sau să vă duceţi să vă faceți rugăciunile în locurile 
pe care voi le numiţi cimitire; vă este interzis cu străşnicie, şi 
n-am s-o îngădui nimănui." 

Nimic nu ne înfăţişează mai clar adevărul decât acest pro- 
ces-verbal. Rezultă de aici că au fost timpuri în care adunările 
erau interzise. Tot aşa, la noi, calviniştilor le este interzis să 
se reunească în Languedoc; au fost chiar spânzurați şi traşi pe 
roată pastori şi predicatori care ţineau adunări în ciuda legilor. 

La fel se întâmpla în Anglia şi în Irlanda, unde adunările ro 
mano-catolicilor sunt interzise, şi au fost chiar situaţii în care 
delicvenţii au fost condamnaţi la moarte. 

în pofida acestor oprelişti impuse de legile romane, Dum- 
nezeu le-a insuflat multor împărați îngăduința față de creştini. 
Dioclețian însuşi, care trece drept persecutor printre ignoranți, 
Dioclețian, a cărui domnie începe în plina epocă a martinilor, 
a fost preţ de mai bine de optsprezece ani un protector decla- 
rat al creştinismului, astfel încât mulţi creştini au deţinut funcții 
importante la curtea sa. A fost chiar de acord ca, în Nico- 
media, reşedinţa sa să aibă o superbă biserică, ridicată vizavi 
de palatul său. In fine, s-a căsătorit cu o creştină. 

Cezarul Galerius, fiind, din păcate, instigat împotriva creş- 
tinilor, de care îşi închipuia că are a se plânge, i-a poruncit lui 
Dioclețian să distrugă catedrala din Nicomedia. Un creştin, 
mai mult zelos decât înţelept, a rupt bucăţi-bucăţele edictul 
împăratului; aşa s-a născut prigoana aceea atât de faimoasă, în 
care mai bine de două sute de persoane au fost condamnate la 
moarte, pe tot cuprinsul Imperiului Roman, fără a-i mai pune 
la socoteală pe aceia pe care dezlănţuirea furiei gloatelor, în- 
totdeauna fanatice şi barbare, i-a putut duce la pieirc fără for- 
me legale. 

Dc-a lungul timpului a existat un număr atât de mare de 
martiri încât nu se cuvine sa primejdiuim adevărul istoric al 
acestor adevăraţi mărturisitori ai sfintei noastre credinţe prin 
acest amestec periculos de legende şi de aşa-zişi martiri. 

Benedictinul dom Ruinart, de pildă, om altminteri pe cât de 
instruit şi de stimabil, pe atât de zelos, ar fi trebuit să aleagă cu 
ceva mai mult discernământ ale sale Fapte sincere. Nu este 
suficient ca un manuscris să provină de la abația Saint-Benoît- 
sur-Loire sau dintr-o mănăstire de celestini din Paris, şi să fie 
conform cu un manuscris al feianților, pentru ca acest document 
să fie autentic: pentru asta trebuie ca documentul cu pricina să 

fie vechi, scris de oameni care au trăit în acea epocă îndepărtată 
şi să poarte, de altfel, toate însemnele autenticității. 

Ar fi putut foarte bine să nu povestească aventura tânărului 
Romanus, aventură întâmplată în anul 303. Acest tânăr Roma- 
nus obținuse iertarea de la Dioclețian în Antiohia. Cu toate 
astea, Ruinart spune că judecătorul Asclepiadc 1-a condamnat 
să fie ars. Nişte evrei care asistau la acest spectacol au înce- 
put să-şi bată joc de tânărul sfânt Romanus, reproşându-le 
creştinilor că Dumnezeul lor îi lăsa să ardă, el care îi eli- 
berase pe Sidrac, Misac şi Abdenago, scăpându-i de rug; el 
mai spune că imediat s-a pornit, din senin, o furtună care a 
stins focul, că atunci judecătorul a poruncit să i se taie limba 
tânărului Romanus; că primul medic al împăratului, aflându-se 
de față, şi-a asumat rolul de călău, şi i-a tăiat limba de la 
rădăcină; că imediat tânărul, care până atunci fusese bâlbâit, a 
vorbit cu multă uşurinţă; ca împăratul a fost uimit că putea 
vorbi atât de bine fără limbă; că medicul, pentru a repeta 
această experienţă, a tăiat de îndată limba unui trecător, acesta 
murind pe loc din această pricină. 

Eusebiu, de la care benedictinul Ruinart a preluat această 
poveste, ar fi trebuit sa respecte cu grijă adevăratele miracole 
care se săvârşesc în Vechiul şi în Noul Testament (de care 
nimeni nu se va îndoi niciodată) astfel încât să nu le pună 
alături de poveşti atât de suspecte, care i-ar putea scandaliza 
pe cei slabi. 

Această ultimă persecuție nu s-a răspândit în întreg im- 
periul. Existau la acea vreme în Anglia câteva forme de 
creştinism, care au dispărut numaidecât, pentru a reapărea ul- 
terior sub regii saxoni. Ținuturile din Galia meridională şi 
Spania erau pline de creştini. Cezarul Constantin Chloriu i-a 
ocrotit mult în toate aceste provincii. Avea chiar o concubină 
care era creştină: este vorba despre mama lui Constantin, 
cunoscută sub numele de sfânta Elena: nu a existat niciodată 


o căsătorie dovedită între cei doi, şi împăratul însuşi a în- 
depărtat-o încă din anul 292, când s-a căsătorit cu fiica lui 
Maximilian Hercules; dar ea a păstrat un ascendent puternic 
asupra lui, şi i-a inspirat o afecţiune puternică pentru sfânta 
noastră religie. 

Divina Providență a pregătit, printr-o suită de întâmplări 
mai curând omenești, triumful Bisericii sale. Când a murit 
Constanțiu Chloriu în 306 la York în Anglia, copiii pe care îi 
dăruise fiica unui cezar erau de o vârstă prea fragedă, pentru 
a putea să ridice pretenţii la conducerea imperiului. Constan- 
tin, încrezător în destinul său, a fost ales la York de cinci sau 
şase mi de soldaţi, în mare majoritate germani, gali şi englezi. 
Nu exista nici un semn că această alegere, făcută fără con- 
simțământul Romei, al senatului şi al armatei, ar fi putut avea 
câştig de cauză; dar Dumnezeu a voit ca el să-l înfrângă pe 
Maxenţiu, care fusese ales la Roma, şi I-a scăpat în cele din 
urmă de toți tovarăşii săi. Nu se poate ascunde faptul că la 
început s-a arătat nedemn de favorurile Cerului, prin uciderea 
tuturor apropiaților săi, a soţiei şi a fiului său. 

Ne putem îndoi de spusele lui Zosima referitor la acest 
subiect. El relatează că împăratul Constantin, chinuit de 
remuşcări după atâtea crime, i-a întrebat pe pontifii imperiului 
dacă există vreo cale de a-şi ispăşi păcatele, aceştia răspun- 
zându-i că ei nu cunosc nici una. Este foarte adevărat că nu 
existase nici o izbăvire pentru Nero şi că acesta nu 
îndrăznise să asiste la misterele sacre din Grecia. Totuşi 
jertfele de animale erau încă des practicate şi este greu de 
crezut că un împărat atotputernic n-ar fi putut găsi un preot 
care să vrea să săvârşească nişte sacrificii pentru a-i 
răscumpăra greşelile. Pare încă şi mai puţin probabil că 
împăratul Constantin, ocupat cu războiul, mistuit de ambiția 
sa, cufundat în proiectele sale şi înconjurat de linguşitori, ar 
fi avut timp să aibă remuşcări. Zosima adaugă că un preot 
egiptean sosit din Spania, 

care era binevăzut de împărat, i-ar fi făgăduit iertarea tuturor 
crimelor sale prin religia creştină. S-a presupus că acest preot 
era Ozius, episcop de Cordoba. 

Oricum s-ar fi întâmplat lucrurile, Constantin s-a împărtăşit 
în rând cu creştinii, deşi el nu a fost decât catehumen și a 
aşteptat clipa morţii pentru ca să se boteze. A construit oraşul 
sau, Constantinopole, care a devenit centrul imperiului şi al 
religiei creştine. Din acel moment, Biserica a căpătat o formă 
augusta. 

Trebuie remarcat faptul că începând cu anul 314, înainte 
ca împăratul Constantin să se stabilească în noul său oraş, cei 
care îi persecutaseră pe creştini au fost pedepsiţi chiar de 
către aceştia pentru cruzimile lor. Creştinii au aruncat-o pe 
soţia lui Maximilian în râul Oront; i-au măcelărit toate rudele; 
i-au masacrat în Egipt şi în Palestina pe toţi acei magistrați 
care se arătaseră cei mai înverşunați împotriva creştinismului. 
Văduva şi fiica lui Dioclețian, la acea vreme ascunse la Tesa- 
lonic, au fost recunoscute, iar trupurile lor au fost aruncate în 
mare. Le-ar fi stat mai bine creştinilor să asculte mai puţin de 
spiritul răzbunării; dar Dumnezeu, care pedepseşte potrivit 
justiției, a vrut ca mâinile creştinilor să fie pătate de sângele 
prigonitorilor lor de-ndată ce aceşti creştini au fost liberi să 
acționeze. 

Constantin a convocat şi a întrunit la Niceea, în apropiere 
de Constantinopole, primul conciliu ecumenic, pe care l-a 
prezidat Ozius. La acest conciliu s-a pus în discuție marea 
problemă care tulbura Biserica, şi anume natura divină lui 
lisus Hristos. Unii se prevalau de opinia lui Origene, care 
spune în capitolul VI împotriva lui Celsus: „Ne îndreptăm 
rugăciunile noastre către Dumnezeu prin lisus, care se află la 
mijloc între natura creată şi cea increată, care ne aduce ier- 
tarea tatălui său, şi poartă rugăciunile noastre dinaintea lui 
Dumnezeu, în calitate de pontif al nostru." S-au sprijinit, de 


asemenea, pe mai multe pasaje din sfântul Pavcl, dintre care 
unele le-am menţionat deja. Insă ei făceau mai cu seamă re- 
ferire ia cuvintele lui lisus Hristos: „Tatăl meu este mai mare 
decât mine", şi-l priveau pe lisus ca pe întâiul născut al crea- 
tiei, ca pe cea mai pură emanaţie a Fiinţei supreme, dar nu 
tocmai ca pe Dumnezeu. 

Alţii, care erau ortodocşi, se sprijineau pe nişte pasaje mai 
potrivite cu divinitatea eternă a lui lisus Hristos, ca de pildă 
acesta: „Tatăl meu şi cu mine suntem una"; cuvinte pe care 
adversarii le interpretau ca însemnând: „Tatăl meu şi cu mine 
avem acelaşi ţel şi aceeaşi voință, iar eu nu am alte dorinţe 
decât cele ale tatălui meu." Alexandru, episcop al Alexan- 
driei, şi după el Atanasie, erau în fruntea ortodocşilor;, iar Eu- 
sebiu, episcop în Nicomedia, împreună cu alți şaptesprezece 
episcopi, preotul Arie şi mulți alți preoţi, erau în partida ad- 
versă. Cearta a fost de la început înveninată, pentru că sfântul 
Alexandru şi-a tratat adversarii drept anticrişti. 

în cele din urma, după multe dispute, Sfântul Duh a decis 
astfel la conciliu, prin gura a două sute nouăzeci şi nouă de 
episcopi contra altor optsprezece episcopi: „lisus este fiul 
unic al lui Dumnezeu, zămislit din Tatăl, adică din ființa 
Tatălui, Dumnezeu din Dumnezeu, lumină din lumină, Dum- 
nezeu adevărat din Dumnezeu adevărat, de o ființă cu Tatăl; 
credem deopotrivă în Sfântul Duh etc." Aceasta a fost formu- 
larea adoptată de conciliu. Se vede din acest exemplu cât de 
puternici erau episcopii în comparaţie cu preoţii. Două mii de 
persoane din ordinul al doilea erau de aceeaşi părere cu Arie, 
față de doar doi patriarhi din Alexandria, care au scris cronica 
din Alexandria în arabă. Arie a fost exilat de Constantin; dar 
Atanasie a fost şi el exilat la puţină vreme după aceea şi Arie 
a fost rechemat la Constantinopol; numai că sfântul Macaric 
l-a rugat pe Dumnezeu cu atâta înfocare sa-i curme viața lui 
Arie înainte ca acest preot să apuce să intre în catedrală, 
încât 

iată că Dumnezeu i-a îndeplinit ruga. Arie a murit în timp ce 
se îndrepta spre biserică, în 330. împăratul Constantin s-a 
sfârşit din viaţă în 337. Si-a lăsat testamentul în mâinile unui 
preot arian şi a murit în braţele unuia dintre şefii arienilor, 
Euscbiu, episcop în Nicomedia, neprimind botezul decât pe 
patul de moarte şi lăsând Biserica victorioasă, dar divizată. 
între partizanii lui Atanasie şi cei ai lui Eusebiu s-a iscat 
un război plin de cruzime; şi ceea ce se numeşte arianism s-a 
instalat vreme îndelungată în toate provinciile imperiului. 

Iulian filosoful, supranumit Apostatul, a vrut să pună capăt 
acestor schisme, dar nu a reuşit. 

Al doilea conciliu general a avut loc la Constantinopol, în 
381. S-a explicat cu acest prilej ceea ce conciliul de la Niceea 
nu socotise oportun să spună despre Sfântul Duh şi s-a adău- 
gat la formularea adoptată la Niceea ca: „Sfântul Duh este 
dătător de viață care purcede dintru Tatăl şi este slăvit şi 
adorat deopotrivă cu Tatăl şi Fiul”. 

Abia prin secolul IX, Biserica latină a statuat, în mai multe 
etape, ca Sfântul Duh purcede din Tatăl şi din Fiul. 

în 431, cel de-al treilea conciliu general, ţinut la Efes, a 
stabilit că Măria era cu adevărat mamă de Dumnezeu şi că 
lisus avea două naturi şi o ființă. Nestor, episcop al Constan- 
tinopolului, care voia ca Sfânta Fecioară să fie numită mama 
a lui Hristos, a fost declarat Iuda de către conciliu şi cele 
două naturi au fost încă o dată confirmate la conciliul ţinut la 
Calcedonia. 

Am să mă opresc doar în treacăt asupra secolelor ce au ur- 
mat, care sunt destul de bine cunoscute. Din nefericire, toate 
aceste dispute au fost o sursă necontenită de războaie, iar 
Biserica s-a văzut mereu obligată să lupte. A fost iarăşi vrerea 
lui Dumnezeu, pentru a pune la încercare răbdarea credin- 
cioşilor săi, ca grecii şi latinii să se despartă, în secolul IX, 
fără putinţă de a face cale-ntoarsă; a fost încă o dată vrerea 


lui Dumnezeu ca în Occident să aibă loc douăzeci şi nouă de 
schisme sângeroase pentru a ocupa tronul Romei. 

în acest timp, Biserica greaca aproape în întregime şi toata 
Biserica din Africa au căzut în sclavie, mai întâi sub arabi, iar 
apoi sub turci, care au clădit religia mahomedană pe ruinele 
creştinismului. Biserica romană a continuat să existe, însă 
pătată veşnic de sângele scurs în cei şase sute de ani de dis- 
cordii între imperiul din Occident şi cler. Cu toate acestea, 
tocmai aceste certuri au facut-o extrem de puternică, în Ger- 
mania, toți episcopii şi toţi abaţii s-au declarat principi, iar 
papii au dobândit, puţin câte puţin, dominaţia absolută asupra 
Romei şi asupra unei țări de o sută de leghe. Astfel, Dum- 
nezeu şi-a pus Biserica la încercare prin umilinţe, prin tul- 
burări, prin crime şi prin strălucire. 

Această Biserică latină a pierdut în secolul XVI jumătate 
din Germania, Danemarca, Suedia, Anglia, Scoţia, Irlanda, cea 
mai bună parte din Elveţia şi Olanda; a câştigat mult mai 
mult teren în America, datorită cuceririlor spaniolilor, decât 
pierduse în Europa; dar, deşi stăpâneşte teritorii mai întinse, 
are mai puțini supuşi. 

Providența divină părea să fi destinat Japonia, Siamul, In- 
dia şi China să ajungă şi ele sub ascultarea papei, pentru a-l 
consola de pierderea Asiei Mici, Siriei, Greciei, Egiptului, A- 
fricii, Rusiei şi a tuturor celorlalte state despre care am vorbit. 
Sfântul Francisc Xavier, care a propovăduit Sfânta Evanghelie 
în Indiile Orientale şi în Japonia, în epoca în care portughezii 
s-au dus să caute acolo mărfuri, a săvârşit un număr foarte 
mare de miracole, toate atestate de RR. PP. iezuiţi; unii spun 
că ar fi înviat nouă morți; dar R.P. Ribadeneira, în Floarea 
sfinților, se mărgineşte sa spună că nu a înviat decât patru: 
chiar şi aşa e destul de bine. Providența a vrut ca în mai puțin 
de o sută de ani să fie mii de catolici romani în insulele 
Japoniei; dar diavolul şi-a însămânţat neghina în mijlocul 


FILOSOFIC 


seminţelor bune. Creştinii au format o conjurație, urmata de 
un război civil, în timpul căreia, în 1638, au pierit cu toţii. 
Atunci naţia aceasta a închis porțile tuturor străinilor, cu ex- 
cepţia olandezilor, care erau priviți mai degrabă ca nişte 
negustori şi nu ca nişte creştini şi care au fost obligați să 
calce pe cruce înainte de a obţine permisiunea să-şi vândă 
mărfurile în temnita în care sunt închişi, atunci când acostează 
la Nagasaki. 

Religia catolică, apostolică şi romană a fost izgonită şi din 
China, în ultima vreme, însă într-o manieră mai puţin crudă. 
La drept vorbind, preoţii iezuiţi nu înviaseră morţi la curtea 
din Pekin; se mulțumiseră să predea astronomia, să constru- 
iască tunuri şi să fie mandarini. Nefericitele lor dispute cu 
dominicanii, şi nu numai cu ei, l-au scandalizat în asemenea 
măsură pe marele împărat Yong-Ting, încât acest prinţ, care 
era dreptatea şi bunătatea întruchipate, s-a arătat suficient de 
orb încât să nu mai permită propovăduirea sfintei noastre re- 
ligii, asupra căreia misionarii noştri nu reuşeau să se pună de 
acord. I-a alungat cu o bunătate părintească, oferindu-le de-ale 
gurii şi trăsuri care sa îi conducă până la graniţele imperiului 
său. 

Toată Asia, toată Africa, jumătate din Europa, tot ceea ce 
aparține englezilor şi olandezilor în America, toate hoardele 
americane neîmblânzite, toate pământurile australe, care re- 
prezintă a cincea parte din suprafața globului, au rămas în 
ghearele diavolului, pentru a dovedi temeinicia acestor vorbe 
sfinte: „Mulţi sunt chemaţi, dar puţini sunt aleşi." Dacă există 
aproximativ un miliard şase sute de mii de oameni pe pă- 
mânt, după cum pretind unii învăţaţi, atunci sfânta Biserică 
romano-catolică universală nu cuprinde decât în jur de şaizeci 
de milioane: aceasta înseamnă ceva mai mult de a douăzeci şi 
şasea parte a locuitorilor din lumea cunoscută. 


CERUL ANTICILOR (LE CIEL DES ANCIENS) 


Dacă un vierme de mătase ar da numele de cer pufului 
micuţ care îi îmbracă gogoaşa, judecata lui ar fi la fel de 
bună ca cea a oamenilor din timpurile străvechi, care au dat 
numele de cer atmosferei, care este, după cum foarte bine 
spune domnul de Fontenelle în Lumile, puful de pe gogoaşa 
noastră. 

Vaporii care ies din mările noastre şi din pământul nostru, 
şi care formează norii, meteorii şi tunetele, au fost luaţi, la 
început, drept sălaşul zeilor. La Homer, zeii coboară întot- 
deauna învăluiţi în nori de aur, aşa se face că pictorii îi mai 
zugrăvesc încă şi astăzi aşezaţi pe nori; dar, cum se cuvenea 
ca stăpânul zeilor să se simtă mai confortabil decât ceilalţi 
zei, i s-a dat un vultur care să-l poarte, şi asta pentru că vul- 
turul zboară mai sus decât celelalte păsări. 

Vechii greci, văzând că mai marii oraşelor locuiau în ci- 
tadele, cocoțate în vârful câte unui munte, au socotit ca zeii ar 
putea avea şi ci o asemenea citadelă şi au aşezat-o în Tesalia, 
pe Muntele Olimp, ale cărui piscuri sunt uneori învăluite de 
nori groşi;, astfel încât palatul lor se afla la acelaşi nivel cu 
cerul lor. 

Stelele şi planetele, care par atârnate de bolta albastră a at- 
mosferei noastre, au devenit apoi şi ele locuinţe ale zeilor; 
şapte dintre ei au avut fiecare planeta sa, iar ceilalți s-au in- 
stalat fiecare pe unde a putut. Consiliul general al zeilor se 
ţinea într-o sală uriaşă, Ia care ei ajungeau străbătând Calea 
Lactee; întrucât trebuia neapărat ca zeii să aibă şi ei o sală în 
văzduh, din moment ce oamenii aveau primării pe pământ. 

Când Titanii, o specie de animale între zei şi oameni, au 
eclarat, şi pe bună dreptate, război acestor zei, revendicând o 
arte din moştenirea ce li se cuvenea pe linie paternă, ca fii ai 
serului şi ai Pământului ce erau, s-au apucat să pună doi sau 
rei munți unii peste alţii, socotind ei că asta le era suficient 
entru a deveni stăpâni ai cerului şi ai palatului din Olimp. 


Neve foret tenis securior arduus aether, 
Ajfectasse ferunt regnum cocleşte gigantes, 
Altaque congestos stnixisse ad sidera montes. 


Această fizică demnă de nişte copii sau de nişte babe era 
xtrem de veche; totuşi este cât se poate de sigur că şi cal- 
eenii au avut nişte idei la fel de sănătoase ca ale noastre 
eferitor la ceea ce numim cer, ei plasau soarele în centrul lu- 
nii noastre planetare, cam la aceeaşi depărtare față de globul 
ostru pe care am recunoscut-o şi noi; după părerea lor, 
ământul şi toate planetele se învârteau în jurul acestui astru: 
flăm acest lucru de la Aristarh din Samos; este adevăratul 
istem al lumii, pe care Copernic l-a reînnoit de atunci; însă 
ilosofii păstrau secretul pentru ei, în scopul de a se face mai 
espectați de către regi şi de către popor sau, mai curând, pen- 
ru a nu fi persecutați. 

Greşeala este atât de înrădăcinată în limbajul oamenilor 
ncât mai desemnăm încă aceşti vapori ai noştri şi spaţiul din- 
re pământ şi lună cu numele de cer, spunem a urca la cer, 
şa cum spunem şi că soarele se învârte, deşi se ştie foarte 
ine că el nu se învârte; noi reprezentăm probabil cerul pentru 
ocuitorii de pe lună, şi fiecare planetă îşi plasează cerul în 
laneta cu care se învecinează. 

Dacă Homer ar fi fost întrebat în care cer anume s-a dus 
ufletul lui Sarpcdon şi unde era sufletul lui Hercule, Homer 
-ar fi simţit foarte stânjenit: şi ar fi răspuns prin versuri ar- 
nonioase. 


Ce certitudine aveau oare oamenii că sufletul aerian al lui 
Hercule s-ar fi simțit mai în largul său pe Venus sau pe Sa- 
turn decât pe globul nostru? Să fi fost ci pe soare? Nu pare 
un loc prielnic, în acest cuptor, în sfârşit, ce înțelegeau oare 
oamenii din vechime prin ceri Nu ştiau mai nimic despre el; 
strigau sus şi tare: cerul si pământul: este ca şi cum ai striga: 
infinitul şi un atom. La drept vorbind, nu există cer, există o 
cantitate extraordinar de mare de globuri care se învârtesc în 
spațiul vid, iar globul nostru se învârte şi el la fel ca 
celelalte. 

Oamenii din vechime credeau că a merge în ceruri în- 
semna să urci; dar de la un glob la celălalt nu se urcă; 
globurile cereşti sunt când deasupra orizonturilor noastre, când 
dedesubtul lor. Să presupunem, de pilda, că Venus, venind la 
Pafos, se reîntoarce pe planeta sa când această planetă apune; 
zeiţa Venus nu urca, atunci, în raport cu orizontul nostru: de 
fapt ea cobora si ar trebui să spunem mai degrabă în acest 
caz a cobori în cer Dar oamenii din vechime nu pricepeau 
asemenea finețuri în legătură cu lucrurile acestea; ei aveau 
noţiuni vagi, nesigure şi contradictorii despre tot ceea ce ținea 
de fizică. S-au scris volume uriaşe pentru a şti ce gândeau ci 
despre o seamă de chestiuni de genul acesta. Patru cuvinte ar 
fi de-ajuns: ei nu gândeau deloc. 

Trebuie, totuşi, să excludem un mic număr de înţelepţi, dar 
aceştia au apărut abia mai târziu; puţini dintre ei au explicat 
ce gândesc, iar când au făcut-o, şarlatanii de pe acest pământ 
i-au trimis la cer pe drumul cel mai scurt. 

Un scriitor, care se numeşte, pare-mi-se, Pluchc, a încercat 
să facă din Moise un mare fizician; un altul, mai-nainte, îl 
pusese de acord pe Moise cu Descartes, şi tipărise Cartesius 
mosaizans; în opinia lui Pluche, Moise a fost primul care a 
inventat vârte jurile şi materia subtilă; dar se ştie destul de 
bine faptul că Dumnezeu, care a făcut din Moise un mare le- 
giuitor şi un mare profet, nu a vrut câtuşi de puţin să-l facă 

profesor de fizică; el le-a dat evreilor poveţe în legătură cu 
datoria lor şi nu i-a învăţat nimic legat de filosofic. Calraet, 
care a compilat mult, dar nu a gândit niciodată, vorbeşte 
despre sistemul evreilor; dar nici nu se pune problema ca 
acest popor grosolan să fi avut vreun sistem; nu avea nici 
măcar o şcoală de geometrie; chiar şi această denumire le era 
necunoscută; singura lor ştiinţă era să se ocupe de negoţ şi de 
cămătărie. 

Se găsesc în cărţile lor unele idei destul de confuze, de in- 
coerente şi demne de un popor barbar, referitoare la structura 
cerului. Primul lor cer era aerul; al doilea, bolta cerească, de 
care erau prinse stelele; această boltă era solidă, alcătuită din 
gheaţă şi conținea apele superioare, care s-au scurs din acest 
rezervor prin nişte porţi, ecluze şi cataracte, în timpul potopu- 
lui. 

Deasupra acestui firmament sau deasupra acestor ape supe- 
rioare, se afla al treilea cer sau empireul, unde a fost răpit 
sfântul Pavel. Firmamentul era un soi de semiboltă care îm- 
brățişa pământul. Soarele nu se învârtea în jurul unui glob pe 
care oamenii aceştia nu-l cunoşteau. O dată ajuns la apus, el 
se întorcea la răsărit pe un drum necunoscut; iar dacă nu era 
văzut, aceasta se explica, după cum spune baronul de Foe- 
neste, prin faptul că se întorcea în timpul nopții. 

Si în această privință evreii împrumutaseră aceste reverii 
de la alte popoare. Majoritatea naţiilor, cu excepția şcolii cal- 
deenilor, socotea cerul ca fiind solid; pământul, fix şi imobil, 
era mai lung cu mai bine de o treime de la est la vest decât 
de la sud la nord; de aici provin expresiile de longitudine şi 
de latitudine pe care le-am adoptat noi. Se vede limpede că 
potrivit acestei opinii era imposibil să existe antipozi. Sfântul 
Augustin consideră şi el ideca antipozilor drept o absurditate, 
cât despre Lactanţiu, acesta spune fără echivoc: „Există oare 


oameni într-atât de nebuni încât să creadă că exista indivizi al 
căror cap se află mai jos decât picioarele? etc." 

Sfântul loan Gură de Aur exclamă în cea de-a paispreze- 
cea omilie: 

„Unde sunt aceia care pretind ca cerurile sunt mobile şi că 
forma lor este circulară?" 

Lactanţiu mai spune în cartea HI din Instituţii: „Aş putea 
să vă dovedesc prin multe argumente că este imposibil ca 
cerul să înconjoare pământul," 

Autorul Spectacolului naturii n-are decât să-i spună 
oricât va dori domnului cavaler că Lactanţiu şi sfântul loan 
Gură de Aur au fost mari filosofi, i se va răspunde că aceştia 
au fost mari sfinţi, şi că nu este câtuşi de puțin necesar ca 
pentru a fi un sfânt să fii deopotrivă şi un bun astronom. Să 
admitem că ei sunt în cer, dar mărturisind că nu se ştie precis 
în ce parte anume a cerului. 


CIRCUMCIZAfi (CIRCONCISION) 


Când Herodot povesteşte ce i-au spus barbarii din tinu- 
turile pe care le-a vizitat, el povesteşte nişte bazaconii; iar 
majoritatea călătorilor noştri procedează ia fel; de altminteri, 
el nici nu cere să fie crezut atunci când vorbeşte despre aven- 
turile lui Gyges şi ale lui Candaul; sau despre Arion, purtat 
de un delfin; sau despre oracolul consultat pentru a afla ce 
făcea Cresus, care i-a răspuns că în acel moment Cresus 
tocmai a pus la fiert o broască ţestoasă într-o oală acoperită; 
sau despre calul lui Darius, care nechezând cel dintâi, şi-a 
proclamat stăpânul rege; nici despre o mie de alte legende 
bune să amuze copiii, şi să fie compilate de retori; dar atunci 

când vorbeşte despre ceea ce a văzut el însuşi, despre obice- 
iurile popoarelor, pe care le-a examinat, despre antichităţile 
lor, pe care le-a consultat, atunci el se adresează oamenilor. 

„Se pare, spune el în cartea Euterpei, că locuitorii din Col- 
hida sunt originari din Egipt; iar când spun asta judec cu min- 
tea mea si nu mă iau după zvonuri, întrucât am descoperit că 
în Colhida oamenii au mai multe amintiri despre vechii egip- 
teni decât au în Egipt oamenii despre vechile obiceiuri ale lui 
Colhos. 

Aceşti locuitori de pe țărmurile Pontului Euxin pretindeau 
că sunt o colonie întemeiată de Sesostris; în ceea ce mă pri- 
veşte, eu am presupus asta nu numai datorită faptului că au 
pielea închisă la culoare şi părul creţ, dar şi datorită faptului 
ca locuitorii din Colhida, din Egipt şi din Etiopia sunt singurii 
de pe faţa pământului care s-au circumcis dintotdeauna: în- 
trucât fenicienii şi neamurile din Palestina mărturisesc că au 
împrumutat circumcizia de la egipteni. Sirienii, care locuiesc 
astăzi pe malurile Thermodonului şi Partheniei, precum şi 
macronii, vecinii lor, mărturisesc că doar de puţin timp s-au 
conformat acestui obicei venit din Egipt, acesta este motivul 
principal pentru care sunt recunoscuţi ca fiind egipteni de 
origine. 

în ceea ce priveşte Etiopia şi Egiptul, cum această ceremo- 
nie este foarte veche la ambele seminții, n-aş putea să spun 
care dintre cele două a moştenit circumcizia de la cealaltă; nu 
este însă deloc exclus ca etiopienii să o fi preluat de Ia egip- 
teni; după cum, pe de altă parte, fenicienii au renunțat la 
obiceiul de a-şi tăia împrejur copiii nou-născuţi de când au in- 
trat mai intens în contact cu grecii." 

Este evident, din acest fragment extras din Herodot, că mai 
multe popoare preluaseră circumcizia din Egipt; nici o nație 
nu a pretins niciodată că ar fi primit circumcizia de la evrei. 
Aşadar, cui am putea să-i atribuim originea acestui obicei: 
fie 


nației de la care alte cinci sau şase nații mărturisesc că au 
moştenit-o, fie unei alte naţii, mult mai puţin puternică, mai 
puţin mercantilă, mai puţin războinică, ascunsă undeva în pus- 
tiurile Arabici, care nu şi-a comunicat niciodată nici cel mai 
neînsemnat obicei vreunui alt popor? 

Evreii spun că odinioară au fost primiţi de mila în Egipt; 
nu este oare foarte probabil ca micul popor să fi imitat un 
obicei al marelui popor, şi ca evreii să fi împrumutat anumite 
practici de la stăpânii lor? 

Clement din Alexandria relatează că Pitagora, aflat în că- 
lătorie în Egipt, a fost obligat să se supună circumciziei pen- 
tru a fi inițiat în misterele lor, aşadar, era absolut necesar sa 
fii circumcis pentru a te număra printre preoții Egiptului. 
Aceşti preoţi existau deja de mult timp atunci când losif a 
ajuns în Egipt; guvernarea era foarte veche, iar ceremoniile 
antice ale Egiptului erau respectate la modul cel mai scrupu- 
los cu putință. 

Evreii recunosc faptul că au locuit preţ de două sute cinci 
ani în Egipt; ei afirmă că nu au practicat circumcizia în 
această perioadă de timp; drept pentru care este limpede că în 
aceşti două sute cinci ani egiptenii nu au primit circumcizia 
de la evrei. Să o fi luat oare de la evrei după ce aceştia le-au 
furat toate vasele pe care le primiseră cu împrumut de la 
egipteni, şi au fugit în deşert luând prada cu ei, potrivit pro- 
priei lor mărturisiri? Dar un stăpân va adopta oare principala 
marcă a religiei sclavului său hoţ şi fugar? Aşa ceva nu stă în 
firea omenească. 

Se spune, în cartea lui losua, că evreii au fost circumcişi 
în deşert: „V-am eliberat de ceea ce făcea obiectul ruşinii 
voastre printre egipteni." Atunci în ce putea să consiste aceas- 
tă ruşine la nişte oameni care se găseau printre popoarele fe- 
niciene, arabe şi egiptene, dacă nu în acel ceva care îi făcea 
demni de dispreţ în ochii acestor trei nații? Si cum putea fi 

îndepărtat acest oprobiu? îndepărtând un pic din prepuţ. Nu 
este acesta sensul firesc al acestui pasaj? 

Geneza spune că Avraam a fost circumcis mai înainte; dar 
Avraam a călătorit prin Egipt, care era de mult timp un regat 
înfloritor, guvernat de un rege puternic. De ce n-ar fi fost, în 
acest regat atât de străvechi, tăierea împrejur un obicei practi- 
cat deja cu mult înainte ca naţia evreiască să se fi format 
măcar? în plus, tăierea împrejur a lui Avraam n-a avut ur- 
mări; descendenţii săi nu au fost circumcişi decât în epoca lui 
Tosua. 

Or, înainte de losua, israelienii, după cum mărturisesc ei 
înşişi, au adoptat multe obiceiuri de la egipteni; au imitat 
multe dintre sacrificiile lor, au preluat multe ceremonii, ca de 
pildă posturile pe care le țineau egiptenii în ajunul sărbătorii 
lui Isis, abluțiunile sau obiceiul de a rade capul preoților; 
tămâierea, candelabrul, sacrificarea vacii roşii, purificarea cu 
isop, interdicția de a mânca carne de porc, scârba față de 
obiectele de bucătărie ale străinilor, totul atestă că micul 
popor evreu, în pofida aversiunii sale față de marca nație 
egipteană, împrumutase o infinitate de obiceiuri de la foştii 
săi stăpâni. Țapul Azazel, care era trimis în deşert, purtând 
povara păcatelor neamului, era o copiere evidentă a unei prac- 
tici egiptene; rabinii au fost chiar de acord că Azazel nu este 
un cuvânt evreiesc. Aşadar, nu este câtuşi de puţin exclus ca 
evreii să-i fi imitat pe egipteni în practicarea circumciziei ai- 
doma arabilor, vecinii lor. 

Nu este nimic extraordinar în faptul ca Dumnezeu, care a 
dat o notă de sfinţenie botezului, obicei atât de vechi la asia- 
tici, va fi sanctificat deopotrivă si tăierea împrejur, obicei la 
fel de vechi printre africani. Am arătat deja că stă în puterea 
lui să dăruiască harurile sale semnelor pe care binevoieşte să 
le aleagă. 


Altminteri, din momentul în care, sub losua, poporul 
evreu a început să practice circumcizia, el a păstrat acest 
obicei până în zilele noastre; arabii i-au fost şi ei credincioşi 
întotdeauna; dar egiptenii, care în negura vremurilor aplicaseră 
circumcizia atât băieților cât şi fetelor, au încetat, cu timpul, 
să mai supună fetele acestei operaţii, astfel încât, în cele 
din urmă, au restrâns-o doar la preoţi, la astrologi şi la 
profeţi. Aflăm acest lucru de la Clement din Alexandria şi 
de la Origene. într-adevar, nu există dovezi că Ptolemeii ar 
fi fost tăiați împrejur. 

Autorii latini, care manifestă fată de evrei un dispreţ atât 
de profund încât îi numesc curtus ApeHa, în semn de bat- 
jocură, credat Judaeus Apella, curți Judaei, nu folosesc aceste 
epitete la adresa egiptenilor. Astăzi, întregul popor al Egiptu- 
lui este tăiat împrejur, însă dintr-un alt motiv, şi anume dato- 
rită faptului că mahomedanismul a adoptat străvechea circum- 
cizie a Arabiei. 

Si tocmai această circumcizie arabă este cea care a trecut 
la etiopieni, care mai circumscriu încă şi în prezent atât băieţii 
cât si fetele. 

Trebuie să recunoaştem că ceremonia circumciziei pare, la 
prima vedere, cât se poate de stranie; dar trebuie să subliniem 
că, din toate timpurile, preoții Orientului s-au consacrat divini- 
tăților lor aplicându-şi anumite semne particulare. Preoţii lui 
Bachus aveau, gravată pe corp cu ajutorul unui poanson, o 
frunză de iederă. Lucian ne spune că fidelii zeiței Isis îşi im- 
primau nişte caractere speciale pe pumn şi pe gât. Iar preoţii 
lui Cibele erau eunuci. 

Este foarte probabil ca egiptenii, care venerau instrumentul 
reproducerii, şi care îi purtau imaginea cu multă pompă în 
procesiunile lor, să fi socotit de cuviinţă să le ofere lui Isis şi 
lui Osiris, prin care toate se zămisleau pe pământ, o bucăţică 
micuță din mădularul prin care aceşti zei voiseră ca seminţia 

omenească să se perpetueze. Datinile străvechi ale orientalilor 
se deosebesc într-atât de mult de ale noastre încât nimic nu 
trebuie sa pară extraordinar în ochii cuiva care a citit cât de 
cât la viaţa lui. Un parizian este extrem de surprins când află 
că hotentoții le taie un testicol copiilor lor de sex bărbătesc. 
Hotentoţii sunt poate şi ei surprinşi că parizienii le păstrează 
pe amândouă. 


CONCILII (CONCILES) 


Toate conciliile sunt, neîndoielnic, infailibile; şi asta pentru 
că sunt compuse din oameni. Este imposibil ca pasiunile, in- 
trigile, înclinația spre dispute, ura, gelozia, prejudecata, igno- 
ranţa să domnească vreodată în aceste adunări. 

Dar atunci de ce, se va replica, au existat atâtea concilii care 
s-au opus unele altora? Ei bine, pentru a ne pune la încercare 
credinţa; fiecare dintre ele a avut dreptate, la vremea sa. 

Astăzi, la catolicii de rit latin, nu se mai acordă încredere 
decât conciliilor aprobate la Vatican; iar catolicii de rit bizan- 
tin nu mai cred decât în cele aprobate la Constantinopol. Pro- 
testanţii îşi bat joc deopotrivă şi de unii şi de alţii; astfel, 
probabil că toată lumea e mulțumită. 

Noi nu ne vom referi decât la marile concilii; cele mici nu 
merită osteneala să le luăm în seamă. 

Primul este conciliul de la Niceea. S-a întrunit în anul 325 
al erei noastre vulgare, după ce Constantin a scris şi a trimis 
prin Ozius această frumoasă scrisoare clerului niţel cam în- 
curcă-lume din Alexandria: „Vă certaţi pentru un subiect total 
lipsit de importanță. Aceste subtilități sunt nedemne de nişte 
oameni cu judecata." Era vorba de a şti dacă lisus era creat 


sau nu. Aceasta nu avea nici o legătură cu morala, care este o 
chestiune esenţială. Indiferent că lisus a existat în timp sau 
înainte de timp, tot om cinstit şi drept trebuie să fii. După 
multe certuri, s-a hotărât, în cele din urmă, că Fiul este de-un 
veac cu Tatăl, şi consubstanțial cu Tatăl. Decizia cu pricina 
este greu de priceput; dar tocmai datorită acestui fapt, ea 
devine şi mai sublimă. Şaptesprezece episcopi au protestat îm- 
potriva acestei hotărâri, iar o veche cronică din Alexandria, 
care se păstrează la Oxford, spune că alte două mii de preoţi 
s-au ridicat împotriva ei; dar marii prelați nu se prea sinchi- 
sesc de preoţii de rând, care sunt îndeobşte săraci, în orice 
caz, la acest prim conciliu nu s-a adus în discuţie problema 
Trinității. Formula adoptată sună aşa: „Credem în lisus, cel 
de o ființă cu Tatăl, Dumnezeu din Dumnezeu, lumină din lu- 
mină, născut, iar nu făcut; şi mai credem deopotrivă în Duhul 
Sfânt." Sfântul Duh, trebuie sa o recunoaştem, a avut parte de 
un tratament destul de necuviincios. 


A 

In suplimentul conciliului de la Niceea se menţionează că 
Sfinţilor Părinţi, frindu-le foarte greu să facă deosebirea între 
cărțile adevărate si cele apocrife din Vechiul şi din Noul Tes- 
tament, le-au aşezat pe toate claie peste grămadă pe un altar; 
iar cărţile care trebuiau respinse au căzut pe jos. Ce păcat că 
această frumoasă reţetă s-a pierdut în zilele noastre. 

După primul conciliu de la Niceea, la care au asistat trei 
sute şaptesprezece episcopi infailibili, s-a ţinut un altul Ia 
Rimini; de astă dată numărul infailibililor a fost de patru sute, 
fără să mai punem la socoteală detaşamentul considerabil din 
Seîeucia, alcătuit din aproximativ două sute de indivizi. Aceşti 
sase sute de episcopi, în unanimitate, după patru luni de cer- 
turi, l-au lipsit pe lisus de consubstanțialitatea sa. I-a fost însă 
redată între timp; doar socinienii se mai împotrivesc încă; ast- 
fel, toată lumea e mulțumită. 

Unul dintre marile concilii este cel ţinut la Efes, în 431; 
Nestor, episcopul Constantinopolului şi aprig persecutor al 
ereticilor, a fost el însuşi condamnat ca fiind eretic, pe motiv 
ca, deşi susținuse că lisus era cu adevărat Dumnezeu, mai 
afirmase şi că mama sa nu era în mod necesar mama lui 
Dumnezeu, ci mama lui lisus. Sfântul Chirii a fost cel care 1-a 
condamnat pe Nestor; dar, în timpul aceluiaşi conciliu, parti- 
zanii lui Nestor l-au îndepărtat, la rândul lor, pe sfântul Chirii: 
fapt care l-a pus în mare încurcătură pe Sfântul Duh. 

îi atragem în acest moment atenţia cititorului că Evan- 
ghelia nu a vorbit, niciodată, nici despre consubstanțialitatea 
Cuvântului, nici despre onoarea pe care o avusese Măria de 
a fi mama lui Dumnezeu şi nici despre alte şi alte certuri 
care au făcut necesară întrunirea atâtor concilii ale 
infailibililor. 

Eutihios era un călugăr care îl criticase cu înverşunare pe 
Nestorius, a cărui erezie mergea până la a presupune existența 
a două fiinţe în lisus, ceea ce este îngrozitor. Călugărul, pen- 
tru a-şi putea contrazice mai bine adversarul, striga sus şi tare 
că lisus nu are decât o singură natură. Un anume Flavian, 
episcop al Constantinopolului, susținea că trebuia, în mod ab- 
solut necesar, ca în lisus să existe două naturi. Se reuneşte un 
conciliu numeros la Efes, în 449, în timpul căruia participanţii 
şi-au tras lovituri de ciomege, la fel ca la micul conciliu de la 
Cirtha, din 355, şi la o anumită conferinţă ţinută la Cartagina. 
Fiinţa lui Flavian a fost bătută măr, iar lui lisus i s-au atribuit 
două ființe. La conciliul de la Calcedonia, în 451, lisus a fost 
redus la o singură ființă. 

Trec de la conciliile ţinute pentru fel şi fel de fleacuri, şi 
mă opresc asupra celui de-al şaselea conciliu general, 
întrunit la Constantinopole, pentru a stabili precis dacă lisus, 
neavând decât o ființă, avea două voințe. Ne dăm bine seama 
cât este de important lucrul acesta pentru a fi pe placul lui 
Dumnezeu. 


Acest conciliu a fost convocat de Constantin cel Bărbos, 
aşa după cum toate celelalte concilii fuseseră convocate de 
împărații precedenţi: legaţii episcopului de Roma au stat în 
stânga; patriarhii Constantinopolului şi ai Antiohiei au stat în 
dreapta. Nu ştiu dacă aceia care poartă trena mantiei cardi- 
nalilor sau a papei de la Roma susţin că stânga este locul de 
onoare. Oricum ar sta lucrurile, din această afacere lisus s-a 
ales cu două voințe. 

Legea mozaică interzisese chipul cioplit. Pictorii şi sculpto- 
rii nu făcuseră niciodată avere la evrei. Se ştie că lisus nu a 
avut niciodată tablouri, cu excepţia, poate, a tabloului Măriei, 
pictat de Luca. Pe scurt, lisus Hristos nu propovăduieşte ni- 
căieri închinarea la icoane. Creştinii încep totuşi să se închine 
la icoane spre sfârşitul secolului IV, după ce prind gustul 
artelor frumoase. S-a mers atât de departe cu abuzurile, în se- 
colul VIII, încât împăratul Constantin Coproniu a cerut în- 
trunirea la Constantinopol a unui conciliu de trei sute douăzeci 
de episcopi, care a aruncat anatema asupra cultului imaginilor, 
tratându-l drept idolatrie. 

împărăteasa Irina, aceeaşi care mai apoi a poruncit sa i se 
scoată ochii fiului ei, a convocat al doilea conciliu de la Ni- 
ceea, în 787: închinarea la icoane a fost repusă în drepturi. Se 
încearcă astăzi justificarea acestui conciliu susținându-se că 
această închinare la icoane era un cult de dulie şi nu de 
latrie. 

Dar, fie că a fost vorba de dulie, fie că a fost vorba de 
latrie, un lucru e sigur: Carol cel Mare, în 794, a cerut întru- 
nirea la Frankfurt a unui alt conciliu, care a acuzat cel de-al 
doilea conciliu de la Niceea de idolatrie. Papa Adrian I a 
trimis doi legaţi, însă nu l-a convocat oficial. 

Cel dintâi mare conciliu convocat de un papă a fost primul 
dintre cele ţinute la Latran, în 1139; au participat în jur de o 
mie de episcopi; dar nu s-a întâmplat nimic special, afară doar 

de faptul că au fost anatemizați cei care spuneau că Biserica 
este prea bogată. 

La un alt conciliu ţinut la Latran, în 1179, şi convocat de 
papa Alexandru HI, cardinalii, pentru întâia dată, le-au luat-o 
înainte episcopilor, nu s-au discutat decât probleme legate de 
disciplină. 

Un alt mare conciliu a avut loc la Latran, în 1215. Papa 
Inocenţiu III 1-a excomunicat şi, prin urmare, 1-a deposedat pe 
contele de Toulouse de toate bunurile sale. Este primul con- 
ciliu la care se vorbeşte despre transsubstanțiere. 

în 1245, în cadrul conciliului general de la Lyon, oraş im- 
perial la acea vreme, papa Inocențiu IV l-a excomunicat pe 
împăratul Frederic II şi, în consecință, 'l-a detronat, inter- 
zicându-i, de asemenea, focul şi apa: la acest conciliu li s-a 
dat cardinalilor o pălărie roşie, pentru a-i îndemna să-şi amin- 
tească de faptul că trebuie să se scalde în sângele partizanilor 
împăratului. Acest conciliu a fost cauza distrugerii casei de 
Suabia şi tot el a provocat treizeci de ani de anarhie în Italia 
şi în Germania. 

în urma conciliului general ţinut la Vienne, în Dauphine, 
în 1311, a fost abolit ordinul templierilor, ai cărui principali 
membri fuseseră condamnaţi la cele mai cumplite chinuri, pe 
baza unor acuzaţii câtuşi de puțin întemeiate. 

în 1414, marele conciliu de la Constance s-a mulțumit să-l 
detroneze pe papa îoan XXIII, silit sa-şi recunoască o mie şi 
una de crime; tot atunci au fost condamnaţi să fie arşi pe rug 
lan Huss şi Jeronim din Praga, învinuiți de a fi fost încăpă- 
țânați, întrucât încăpăţânarea este o crimă infinit mai mare 
decât omorul, furtul, simonia și sodomia. 

în 1431 a avut loc marele conciliu de la Basel, nerecunos- 
cut de Roma pentru că acolo a fost înlăturat papa Eugeniu IV, 
care nu avea nicidecum intenţia să se lase înlăturat. 


Cei din Roma socotesc al cincilea conciliu ţinut la Latran, 
în 1512 şi convocat împotriva lui Ludovic XII, regele Franței, 
de către papa luliu II, drept un conciliu general; dar, murind 
acest papă războinic, conciliul s-a dus pe apa sâmbetei. 

în sfârşit, iată-ne ajunşi Ia marele conciliu de la Trento, 
care nu este primit în Franța pe motive de disciplină; dar 
dogma acestui conciliu este incontestabilă, întrucât Sfântul 
Duh ajungea de la Roma la Trento în fiecare săptămână, în 
cufărul curierului, potrivit spuselor lui fra Paolo Sarpi; însă 
fra Paolo Sarpi mirosea deja un pic a erezie. 


(De domnul Abausit, cel tânăr.) 


SPOVEDANIA (CONFESSION) 


Este încă o problema dacă spovedania, fie ea şi numai în 
politică, a făcut mai mult bine decât rău. 

Oamenii se spovedeau în timpul misterelor Iui Isis, în cele 
ale lui Orfeu şi în cele ale zeiţei Ceres, dinaintea hierofantului 
şi a inițiaţilor; întrucât, din moment ce aceste mistere aveau 
menirea de a ierta greşelile, trebuia neapărat să mărturiseşti că 
aveai păcate de ispăşit. 

Creştinii au adoptat spovedania încă din primele secole ale 
Bisericii, astfel încât ei au împrumutat, într-o oarecare măsură, 
ritualurile antichităţii, ca de altminteri şi templele, altarele, tă- 
mâia, lumânările, procesiunile, apa purificatoare, hainele sa- 
cerdotale şi mai multe formule folosite în timpul săvârşirii 
misterelor: acel Sursum corda sau Iţe missa est, şi atâtea al- 
tele. Scandalul provocat de spovedania publică a unei femei, 
scandal care s-a petrecut la Constantinopol în secolul IV, a 
dus la abolirea spovedaniei. 

Confesiunea secretă pe care un om o face unui alt om nu 
a fost admisă în Occidentul nostru decât în secolul VII. Abaţii 
au început prin a cere ca, de două ori pe an, călugării să se 
ducă să-şi mărturisească toate greşelile. Aceşti abaţi au fost 
cei care au inventat formula: „Te iert atât cât îmi sta în pu- 
tință şi atât cât ai nevoie", Se pare că ar fi fost mai respec- 
tuos față de Fiinţa supremă, şi mai just să se spună: „Fie ca 
El să ierte atât greşelile talc cât şi pe ale mele!" 

Binele pe care spovedania l-a făcut a constat în faptul că, 
uneori, hoţii de rând au înapoiat obiectele furate. Iar răul a 
constat în faptul că uneori, în timpul tulburărilor din sânul 
statului, i-a silit pe condamnaţi să aibă o conştiinţă rebelă şi 
sângeroasă. Preoții guelfi refuzau cu înverşunare să ierte pă- 
catelor gibelinilor, iar preoţii gibelini se încăpăţânau în a nu-i 
absolvi de păcate pe guelfi. Asasinii unor Sforza, Medici, ai 
prinților de Orania, ai regilor Franţei, puteau să comită orice 
paricid, sub oblăduirea sfintei spovedanii. 

Ludovic XI şi marchiza de Brinvilliers se spovedeau ime- 
diat după ce săvârşeau o crimă şi se spovedeau des, aidoma 
gurmanzilor care iau medicamente pentru a-şi spori pofta de 
mâncare. 

Dacă ne-ar putea uimi ceva, ar fi acea bulă a papei Gri- 
gorie XV, emisă de Sanctitatea Sa la 30 august 1622, prin 
care el porunceşte dezvăluirea conţinutului spovedaniilor, în 
anumite cazuri. 

Răspunsul dat de iezuitul Coton lui Henric IV va dăinui 
mai mult decât ordinul iezuiţilor: „Mi-aţi dezvălui spovedania 
unui om care a pus la calc să mă asasineze? — Nu; dar m-as 
pune între domnia voastră şi el." 


CONVULSII (CONVULSIONS) 


S-a dansat, cândva, în anul 1724, în cimitirul din Saint- 
Medard; s-au întâmplat acolo multe miracole; iată unul dintre 
ele, povestit într-un cântec al doamnei ducese du Mâine: 


Un lustragiu în stil regesc 

Ce şchiopăta de membrul stâng 
Primi un dar împărătesc 

Să schioapete de membrul drept. 


Convulsiile acestea miraculoase, după cum bine se știe, au 
continuat până când s-a adus un paznic la cimitir. 


De la rege poruncă, oprit şi de Dumnezeu 
Să mai pună piciorul în acest loc mereu. 


Iezuiţii, e lucru bine ştiut, nemaiputând sa înfăptuiască ase- 
menea miracole de când Xavier al lor secătuise harurile Com- 
paniei înviind noua morţi, daca e să-i punem la socoteală pe 
toți, s-au apucat, pentru a mai reduce faima janseniştilor, să 
graveze o stampă înfăţişându-l pe lisus Hristos îmbrăcat în 
iezuit. Un tip mai glumeţ din partida janseniştilor, şi acest lu- 
cru e deopotrivă bine ştiut, a scris în josul stampei: 


Un artificiu suprem, demn de privit Al 
acestor călugări plini de idei: Te-au 
îmbrăcat în al lor strai, O, Doamne, de 
teamă că vei fi iubit. 

Janseniştii, pentru a demonstra şi mai limpede că lisus 
Iristos nu ar fi putut nicicând să îmbrace straiele iezuiţilor, 
u provocat o mulțime de convulsii în tot Parisul şi şi-au atras 
mea de partea lor. Consilierul de la parlament, Carre de 
Aontgeron, s-a dus să-i prezinte regelui o culegere in quatro 
care se relatau toate acele miracole, atestate de mii şi mii 
e martori. A fost dus, şi pe bună dreptate, într-un castel, 
nde s-a încercat vindecarea creierului său prin regim; dar 
devărul este întotdeauna mai puternic decât persecuțiile; mi- 
acolele au continuat preţ de treizeci de ani, fără-ncetare. 
)amenii le chemau la ei acasă pe sora Rose, pe sora Ilu- 
inee, pe sora Promise sau pe sora Confite: ele se lăsau bi- 
iuite, fără ca a doua zi să se mai vadă vreo urma a biciului; 
casau lovituri de ciomag în pântecele lor împlătoşat 
raşnic şi umplut cu câlți de lână, fără ca să simtă vreo 
urere; erau culcate dinaintea unui foc mare, cu feţele frecate 
u pomăda, fără ca să se ardă; în sfârşit, cum toate 
eşteşugurile se perfecționează, s-a ajuns până acolo încât li 
-au împlântat săbii în carne, şi au fost crucificate. Chiar şi un 
imos teolog s-a bucurat de privilegiul de a fi răstignit pe 
ruce: şi toate astea s-au întâmplat pentru a convinge lumea că 

anumită bulă era ridicola, fapt ce s-ar fi putut dovedi fără 

tâta cheltuială, între timp, iezuiţii şi janseniştii s-au aliat cu 
ţii împotriva Spiritului legilor, şi împotriva... şi împotriva... 
împotriva... şi împotriva... Iar noi iată că îndrăznim, după 
pate astea, să ne batem joc de laponi, de samoiezi şi de 
egri! 


CORP (CORPS) 


După cum habar nu avem ce este spiritul, tot aşa ignorăm 
şi ce este corpul; vedem unele proprietăţi; dar care este 
subiectul în care sălăşluiesc aceste proprietăți? Nu există decât 
corpuri, spuneau Democrit şi Epicur, ba corpurile nu există, 
spuneau discipolii lui Zenon din Eleea. 

Episcopul de Cloyne, Berkeley, este ultimul care, folosind 
o sută de sofisme ameţitoare, a pretins că a dovedit că trupu- 
rile nu există. Ele nu au, spune el, nici culoare, nici miros, 
nici căldură; aceste modalităţi se află în senzațiile voastre, şi 
nu în obiecte. Ar fi putut la fel de bine să nu se mai os- 
tenească atât pentru a demonstra acest adevăr, era şi-aşa des- 
tul de cunoscut. Dar de aici el trece la întindere, la soliditate, 
care sunt esențe ale corpului, şi îşi închipuie ca a dovedit că 
nu există întindere într-un balot de postav verde, întrucât, de 
fapt, postavul cu pricina nu este verde; această senzaţie de 
verde nu există decât în voi: aşadar, senzația de întindere nu 
există decât tot numai în voi. Si, după ce a distrus astfel în- 
tinderea, el trage concluzia ca soliditatea, care este legată de 
întindere, cade de la sine şi că, prin urmare, nu există nimic 
pe lume în afara ideilor noastre. Drept pentru care, potrivit 
acestui învăţat, zece mii de oameni ucişi de zece mii de lovi- 
turi de tun nu sunt, de fapt, decât zece mii de aprehensiuni 
ale sufletului nostru. 

Depindea doar de domnul episcop de Cloyne sa nu cada în 
excesul acesta atât de ridicol. El îşi închipuie că a demonstrat 
că întinderea nu există, întrucât un corp i s-a părut, privindu-l 
cu ochelarii, de patru ori mai mare decât atunci când I-a privit 

cu ochiul liber, şi de patru ori mai mic atunci când s-a uitat 
la el printr-o altă bucată de sticlă. De aici el a tras concluzia 
că un corp, neputând avea în acelaşi timp o întindere de patru 
picioare, de şaisprezece picioare şi de un singur picior, această 
întindere nu există; aşadar, nu există nimic. N-avea decât să ia 
o măsură oarecare, şi să spună: oricât de mare mi s-ar părea 
întinderea acestui corp, el este de atâtea ori această măsură. 

li era destul de uşor să constate că întinderea şi soliditatea 
nu sunt precum sunetele, culorile, gusturile, mirosurile etc. 
Este limpede că în noi exista aceste senzaţii stârnite de con- 
figurația părților; dar întinderea nu este o senzaţie. Dacă acest 
butuc de lemn aprins se stinge, nu-mi mai este cald; dacă 
melodia aceasta nu mai este cântată, nu mai aud nimic; dacă 
acest trandafir se ofileşte, nu-i mai simt mirosul; dar acest bu- 
tuc de lemn, această melodie şi acest trandafir au o întindere 
independent de mine. Paradoxul lui Berkeley nu merită os- 
teneala de a fi respins. 

Nu strică să ştim ce anume l-a dus la acest paradox. Am 
discutat, mai demult, de câteva ori cu el; mi-a spus că la 
originea opiniei sale stătea faptul că nu se poate concepe ce 
anume este acest subiect înzestrat cu întindere. Şi, într-adevăr, 
el triumfa în cartea sa când îl întreabă pe Hilas ce este acest 
subiect, acest substratum, această substanță. „Este corpul în- 
tins", răspunde Hilas. Atunci episcopul, sub numele de Phi- 
lonoiis, îşi bate joc de el; iar bietul Hilas, văzând că a spus că 
întinderea este subiectul întinderii, care va să zică a spus o 
prostie, rămâne complet aiurit, şi mărturiseşte că el unul nu 
înțelege nimic, că nu există corpuri, că lumea materială nu 
există şi că nu există decât o lume a intelectului. 

Hilas ar fi trebuit sa-i spună lui Philonoiis doar atât. Noi nu 
ştim nimic despre fondul acestui subiect, despre această sub- 
stanță întinsă, solidă, divizibilă, mobilă, reprezentată etc.; nu o 
cunosc mai bine decât cunosc subiectul gânditor, simţitor şi care 


are o voinţă; dar nu înseamnă că acest subiect nu există, din 
moment ce are proprietăţi esențiale de care poate fi lipsit. 

Suntem cu toţii aidoma majorităţii doamnelor din Paris: ele 
mănâncă pe săturate fără să aibă habar din ce anume este 
făcută tocăniţa: la fel, şi noi ne bucurăm de corpuri fără să 
ştim din ce anume sunt compuse. Din ce e făcut corpul? Din 
părţi, iar aceste părți sunt compuse la rândul lor din alte părți. 
Ce sunt ultimele părți? Tot corpuri; divizați întruna şi nu 
avansați niciodată. 

în sfârşit, un filosof subtil, remarcând faptul că un tablou 
este făcut din ingrediente, însă nici unul dintre ingrediente nu 
este un tablou, şi că o casă este făcută din materiale, însă nici 
unul dintre materialele cu pricina nu este o casa, şi-a imaginat 
(într-o manieră un pic diferită) că aceste corpuri sunt con- 
struite dintr-o infinitate de ființe mici, care nu sunt corpuri; 
acestea se numesc monade. Acest sistem are, neîndoielnic, 
părțile lui bune şi, dacă ar fi revelat, 1-aş crede foarte posibil; 
toate aceste ființe micuţe ar fi puncte matematice, un soi de 
suflete care nu ar aştepta decât o haină pentru a intra în ea; 
ar fi o metempsihoză continuă; o monadă s-ar duce când într-o 
balenă, când într-un arbore, când într-un şarlatan. Acest sistem 
valorează cât oricare altul; îmi place la fel de mult ca decli- 
narea atomilor, ca formele substanţiale, ca darul versatilităţii 
sau ca vampirii lui dom Calmet. 


CREZUL (CREDO) 


Recit Pater şi Credo în fiecare dimineaţă; nu sunt dintre 
cei ca Broussin, despre care Reminiac spunea: 


Broussin, încă de mic copil, 

Prinse din zbor sosul cu ceapă, 
Insa nu reuşi nici chiar cu chin 
Pater sau Credo să-l priceapă. 


Simbolul, sau colațiunea, vine de la cuvântul symbolein, 
iar Biserica latină a adoptat acest cuvânt, cum, de altminteri, 
a luat tot ce se putea lua de la Biserica greacă. Teologii ceva 
mai învăţaţi ştiu că acest simbol pe care îl numim al apos- 
folilor nu provine câtuşi de puţin de la apostoli. 

Grecii înțelegeau prin simbol acele cuvinte şi acele semne 
după care se recunoşteau între ei inițiaţii în misterele lui Ce- 
res, Cibele şi Mithra; creştinii, cu timpul, au avut şi ei pro- 
priul lor simbol. Dacă ar fi existat în vremea apostolilor, este 
de presupus că sfântul Luca ar fi vorbit de el. 

Sfântului Augustin i s-a atribuit o istorie a simbolului, cea 
de-a 115 predică a sa, se pretinde că în această predică el ar 
fi spus că Petru ar fi început simbolul rostind aceste vorbe: 
Cred în Dumnezeu, tatăl atotputernic; loan a adăugat: Crea- 
torul cerului şi al Pământului; lacov a adăugat: Cred în lisits 
Hristos unicul său fiu, Domnul nostru; şi aşa mai departe. 
Această poveste a fost înlăturată din ultima ediţie a lui Au- 
gustin. Cercetez documentele Părinților reverenzi benedictin! 
pentru a şti cu precizie dacă acest fragment, care este destul 
de curios, trebuia eliminat sau nu. 

Cert este că nimeni nu a auzit vorbindu-se despre acest 
Credo timp de mai bine de patru sute de ani. Poporul spune 
că Parisul nu a fost construit într-o zi; poporul are adesea 
dreptate în proverbele sale. Apostolii au avut simbolul acesta 
al nostru în inimă, dar nu l-au aşternut în scris. S-a compus 
unul în vremea sfântului Irineu, însă nu seamănă câtuşi de 
puţin cu cel pe care îl recităm noi. Simbolul nostru, aşa cum 
se prezintă el astăzi, datează din secolul V. Este posterior 
celui de la Niceea. Fragmentul care spune că lisus a coborât 


în infern sau cel care vorbeşte despre comuniunea sfinților nu 
se regăsesc în nici un alt simbol care îl precede pe al nostru. 
Si, într-adevăr, nici Evangheliile, nici Faptele Apostolilor nu 
spun că lisus ar fi coborât în infern. Dar era o părere împă- 
mântenită încă din secolul III, potrivit căreia lisus ar fi 
coborât în Hades sau în Tartar, cuvinte pe care noi le tra- 
ducem prin Infern. Infernul, în acest sens, nu este cuvântul 
evreiesc scheol, care înseamnă subteran, adâncuri. Acesta este 
motivul pentru care, ulterior, sfântul Atanasie ne face cunos- 
cut modul în care Mântuitorul a coborât în infern. „Omenes- 
cul din el, ni se spune, nu s-a aflat nici în întregime în mor- 
mânt, nici în întregime în infern. A fost în mormânt cu trupul, 
iar în infern cu sufletul." 

Sfântul Toma ne asigură că sfinţii care au înviat la moar- 
tea lui lisus Hristos au murit din nou pentru a învia din nou 
o dată cu ci; este opinia cea mai des întâlnită. Toate aceste 
păreri sunt însă absolut străine de morală; trebuie să fii un om 
cinstit, indiferent că sfinţii au fost înviaţi de două ori sau că 
Dumnezeu nu i-a înviat decât o singură dată. Simbolul 
nostru a fost compus târziu, recunosc acest lucru; însă virtutea 
este veşnică. 

Dacă ne este îngăduit să cităm autori moderni într-o pro- 
blemă atât de gravă, aş reproduce aici Crezul abatelui Saint- 
Picrre, aşa cum a fost el scris de mâna lui în cartea sa despre 
puritatea religiei, carte care nu a fost tipărită, dar eu am 
copiat din ea întocmai. 

„Cred într-un singur Dumnezeu şi îl iubesc. Cred că el lu- 
minează toate sufletele care vin pe lume, aşa cum spune sfân- 
tul loan. înțeleg prin aceasta toate sufletele care caută cu bună 
credință. 

Cred într-un singur Dumnezeu, căci nu poate să existe 
decât un singur suflet al marelui tot, o singură ființă dătătoare 
de viaţă, un singur făcător. 

Cred în Dumnezeu, tatăl atotputernic, căci el este deo- 
potrivă tatăl naturii şi al tuturor oamenilor, care sunt fără 
deosebire copiii lui. Cred că acela care le dă tuturor viață fără 
deosebire, care a potrivit resorturile vieţii noastre în acelaşi fel 
şi care le-a dat aceleaşi principii de morală, întrezărită de ei 
încă din momentul în care încep să judece, n-a aşezat altă di- 
ferenţă între copiii săi în afară de crimă şi virtute. 

Cred că un chinez drept şi făcător de bine este mai preţios 
dinaintea lui decât un învăţat european pricinos şi trufaş. 

Cred că Dumnezeu, fiind tatăl nostru al tuturor, se cuvine 
să-i privim pe toţi oamenii ca pe nişte fraţi ai noştri. 

Cred că acela care urgiseşte este dezgustător şi merge ime- 
diat după acela care otrăveşte şi după paricid. 

Cred că disputele teologice sunt în acelaşi timp cea mai 
ridicolă farsă si cea mai îngrozitoare năpastă de pe fața 
pământului, imediat după război, ciumă, foamete şi sifilis. 

Cred că oamenii Bisericii trebuie să fie plătiți şi încă bine 
plătiți, în calitatea lor de slujbaşi ai poporului, 
propovăduitori ai moralei, păstrători ai registrelor de naşteri 
şi de morţi; dar cred că nu trebuie să li se ofere nici bogăţiile 
acelor înalți diriguitori ai finanţelor, nici rangul de prinți, căci 
ambele corup deopotrivă sufletul, şi nimic nu este mai 
revoltător decât să vezi cum oameni atât de bogaţi si atât de 
mândri le predică umilinţa şi dragostea de sărăcie unora a căror 
singură avere se mărgineşte la o simbrie de o sută de scuzi. 

Cred că toți preoţii care slujesc într-o parohie trebuie să fie 
căsătoriți, nu numai pentru ca să aibă o femeie cumsecade 
care să se îngrijească de gospodăria lor, ci şi pentru ca să fie 
mai buni cetăţeni, dând supuşi de nădejde statului, şi pentru 
ca să aibă mulți copii binecrescuți. 

Cred că trebuie să se isprăvească o dată pentru totdeauna 
cu tagma călugărilor, fapt care ar însemna un foarte mare 
serviciu făcut patriei, dar şi lor înşile; ei sunt ca acei bărbaţi 


pe care Circe i-a preschimbat în purcei; înțeleptul Ulise tre- 
buie sa le redea forma omenească. 
Fie ca Paradisul să fie al făcătorilor de bine! 


CRITICA (CRITIQUE) 


Nu îmi propun să vorbesc aici despre această critică a 
scoliaştilor, care interpretează greşit un cuvânt al unui autor 
din vechime care fusese mai înainte foarte bine înțeles. Nu 
mă leg de acele critici adevărate, care au desluşit atât cât s-a 
putut din istoria filosofici străvechi. Am în vedere criticile 
care ţin de satiră. 

Un iubitor al literelor îl citea într-o zi pe Tasso împreună 
cu mine; a dat de această stanţă: 


Chiama gli abitator d'ell' ombre 
eterne îl rauco suon della tartar ea 
tromba. Treman ie spaziose atre 
caverne; E l'aer cieco a quel rumor 
rimbomba: Ne si stridendo mai dalie 
superne Regioni del cielo U folgor 
piomba; Ne si scossa giammai trema 
la terra. Quando i vapori in sen 
gravida serra. 


A citit apoi, la întâmplare, mai multe stanțe având aceeaşi 
forță şi aceeaşi armonic: „Ah! Iată, aşadar, a exclamat el, ce 
înţelege Boileau al tău prin strălucire amăgitoare! Prin unmare 
aşa vrea el să micşoreze valoarea unui mare om care a trăit 
cu o sută de ani înaintea lui, pentru a-l ridica astfel şi mai 
tare în slavi pe un alt mare om care a trăit acum o mie şase 
sute de ani şi care i-ar fi făcut el însuşi dreptate lui Tasso? — 

Linişteşte-te, i-am spus eu, să luăm mai bine operele lui 
Quinault." 

Am deschis cartea şi am găsit numaidecât un motiv ca să 
ne înfuriem pe critică; admirabilul poem Armide se aşternea 
dinaintea ochilor noştri, şi am dat peste aceste cuvinte: 


SIDONIE 


Ura-i îngrozitoare şi barbară, Iubirea 
sileşte inimile stăpânite Să-ndure 
suferințe mari şi cumplite. De poți să-ți 
hotărăşti singur soarta, Alege 
nepăsarea: 


Ea dă o tihnă fericită. 
ARMIDE 


Nu, nu-mi mai este cu putință 

Să las deoparte tulburarea şi să uit de suferință, 
Inima-mi nu se mai poate domoli; 

Renaud mă chinuieşte, e tot numai dorință; 

Eu musai să aleg din astă clipă 

Să îl urăsc sau să fiu a lui. 


Am citit piesa Awnide de la uu capăt la altul, piesă în care 
geniul lui Tasso dobândeşte un farmec nou ieşind din mâinile 
lui Quinault. „Ei bine, i-am spus eu prietenului meu, este 
totuşi acelaşi Quinault pe care Boileau s-a străduit necontenit 
să-l facă să pară cel mai demn de dispreţ scriitor; 1-a convins 
chiar pe Ludovic XIV că acest scriitor plin de graţie, emo- 
ționant, patetic şi elegant, nu avea alt merit decât acela pe 
care îl împrumuta de la muzicianul Lulli. — îmi dau şi eu 
foarte bine scama, mi-a răspuns prietenul meu; Boileau nu era 
gelos pe muzician, ci era gelos pe poet. Ce idee trebuie să ne 


facem despre judecata unui om care, pentru a găsi o rimă 
unui vers care se termina în aut îi denigra când pe Boursault, 
când pe Henault, când pe Quinault, în funcţie de raporturile 
sale, mai bune sau mai rele, cu aceşti domni? 

„Dar, pentru a nu lăsa să ţi se răcească zelul îndreptat îm- 
potriva injustiţiei, apropie-te numai de fereastră şi priveşte 
această frumoasă faţadă a Luvrului, prin care Perrault şi-a 
câştigat nemurirea: acest om iscusit era fratele unui academi- 
cian deosebit de învăţat, cu care Boileau a avut câteva dis- 
pute; iată suficiente motive pentru a fi considerat un arhitect 
ignorant" 

Amicul meu a căzut un pic pe gândim şi apoi a continuat, 
cu un suspin: „Aşa e firea omului. Ducele de Sully, în 
Memoriile sale, vorbeşte despre cardinalul d'Ossat şi despre 
secretarul de stat Villeroi socotmdu-i nişte miniştri nepri- 
cepuţi;, Louvois făcea tot cc-i stătea în putință pentru a nu-l 
stima pe marele Colbert. — Dar, în timpul vieţii lor, nu au 
tipărit nimic unul împotriva celuilalt, am răspuns eu; asta-i o 
prostie care nu s-a înrădăcinat decât pe tărâmul literaturii, 
Justiţiei si teologiei. 

Am avut un om plin de merite, si mă refer acum la 
Lamotte, care a compus nişte stanțe foarte frumoase: 


Uneori opune oarece rezistență 

Focului care farmecă o jună frumuseță. 
Si chiar împotriva sa ea se înarmează 
Cu o duritate ce dăunează. 

Dar vai! acest extrem supliciu 

O lipseşte taman de-un râvnit deliciu 
Fugind de ruşinea pe care o detestă. 
Severitatea poate fi fastă, 

Iar cinstea de-a părea castă 

O hotărăşte la acest sacrificiu. 

In zadar acest sever stoic, 

De mii de cusururi prigonit, 

Se făleşte c-un suflet eroic 

Doar virtuţii hărăzit: 

Dar nu virtutea o iubeşte el 

Ci inima sa, beată să-i rămână fidel, 
Ar dărâma si-altarele chiar, 

Si prin înţelepciunea sa frivolă 

Nu vrea decât să-mpodobească un idol 
Oferit întru cultul oricărui muritor. 


Câmpiile de la Farsala şi de la Arbelle 
Văzut-au ele doi învingători, Şi amândoi 
erau demne modele Cc-n inimi mari pot 
face furori. Dar doar izbânda le-a adus 
glorie; Iar dacă pecetea numită victorie, Nu 
i-ar fi consacrat ca semizei, Alexandru, în 
ochii plebei, Ar fi părut un simplu 
cuceritor, Iar Cezar, el, un biet conspirator. 


„Acest autor, am continuat eu, a fost un înţelept care a în- 
frumuseţat de mai multe on filosofia cu farmecul versurilor 
sale. Dacă n-ar fi scris decât astfel de stanţe, ar fi fost cel din- 
tâi dintre poeţii lirici; totuşi, taman atunci când a compus 
aceste frumoase bucăţi, unul dintre contemporanii săi 1-a nu- 
mit: 


Un gâscan, un vânat din ograda orătăniilor, 
într-alt loc, el spune despre Lamotte: A 


discursurilor lui plictisitoare frumuseţe. 


Iar în alt loc spune: 


„„„.Nu le găsesc decât un beteşug;: 
Autorul doar în proză trebuia să scrie. 
Aceste ode ale căror arome la Quinault de-abia ajung. 


îl urmăreşte peste tot; îi reproşează necontenit uscăciunea 
şi lipsa de armonie. N-ai vrea să vezi odele pe care le-a com- 
pus, câţiva ani mai târziu, acest cenzor care îl judeca pe 
Lamotte fără pic de compasiune, şi care îl ponegrea ca pe un 
duşman al său? Ia de citeşte: 


Această influență suverană Nu-i pentru 
el decât un lanţ ilustru Ce-1 prinde de 
fericirea altuia; Toate nestematele ce-l 
împodobesc; Toate talentele care-l 
înnobilează, Sunt în el, dar nu sunt ale 
lui. 


Nu e nimic pe care timpul să nu-l înghită sau să-l de- 
voreze, 

Iar faptele pe care lumea le ignoră De 

cele ne-ntâmplate încă nu diferă. 


Bunătatea care străluceşte-n ea 
Cu încântarea cea mai dulce 

E o imagine a celei 

Pe care-o vede strălucind în voi. 
Şi, doar prin voi îmbogăţită, 
Politetea ei dezrobită 

De micile obscurităţi, 

E strălucirea oglindită 

A sublimelor voastre luciri. 

Ei au văzut prin buna ta credinţă 

A popoarelor lor tulburate de spaimă, 
Teama în mod fericit decăzută, 

Si pe veci dezrădăcinată 

Ura atât de des primită 

In semn de amintire pentru pace. 


Dezvăluie privirii mele prea grăbite 
Aceste zeități de împrumut, Sinonime 
ale gândirii Simboluri ale abstracțiunii. 


Nu este oare un noroc 

Când greutatea unei sarcini comune 
Se-mparte în doua jumătăţi, 

Iar cea mai mică nu se dă-ndarăt, 
Şi când de fericirea sufletului, 

Doar trupul singur se ocupă. 


„Nu trebuia, a spus atunci înțeleptul meu amator de litera- 
ură, nu trebuia, fără doar şi poate, să se dea nişte opere atât 
de jalnice drept model aceluia care era criticat cu atâta în- 
verşunare; ar fi fost mai potrivit să-ţi laşi adversarul să se bu- 
cure în pace de meritele sale, şi să-ţi vezi de meritele tale 
proprii. Dar ce vrei? acel genirs irntabile vatum suferă de 
acelaşi venin care îl necăjea şi odinioară. Publicul iartă aceste 
cusururi oamenilor talentați, pentru că pe public nu-l intere- 
sează decât să se distreze, într-o alegorie intitulată Pluton, el 
vede judecători condamnaţi să fie jupuiţi de vii şi să şadă în 
infern pe un jilt acoperit cu propria lor piele, în loc de flori 
Je crin; cititorului nu-i pasă daca aceşti judecători meritau sau 
nu una ca asta, sau dacă reclamantul care îi cheamă dinaintea 
ui Pluto are sau nu are dreptate. El citeşte aceste versuri doar 
pentru plăcerea lui: iar dacă versurile cu pricina îi oferă 


plăcerea pe care şi-o doreşte, nu vrea mai mult, dar dacă 
nu îi plac, lasă deoparte alegoria, şi nu ar face nici măcar un 
pas pentru a confirma sau pentru a respinge sentința. 

Inimitabilele tragedii ale lui Racine au fost toate criticate şi 
încă foarte aspru; erau criticate de rivalii lui. Artiştii sunt 
judecătorii cei mai competenţi ai artei, este adevărat, dar 
aceşti judecători competenți sunt aproape întotdeauna corupți. 

Un critic într-adevăr excepțional ar fi acel artist care ar 
avea multă ştiinţă şi gust, lipsit de prejudecăţi şi de invidie. 
Dar un asemenea om e greu de găsit." 

DAVID (DAVID) 


Dacă un tânăr țăran, care caută nişte măgărițe, dă, în schimb, 
peste un regat, acesta nu este un lucru care se întâmplă în mod 
curent, dacă un alt țăran îşi vindecă regele aflat într-o criză de 
nebunie, doar cântându-i din harpă, nici acest lucru nu se în- 
tâmplă prea des; dar ca acest mic cântăreţ din harpă să devină 
rege pentru că a întâlnit într-un colț de lume un preot de ţară 
care i-a turnat o sticlă de ulei de măsline pe creştetul capului, 
acest lucrul este încă şi mai miraculos. 

Când şi de către cine au fost aceste miracole scrise? Habar 
nu am; sunt însă foarte sigur că nu au fost scrise nici de un 
Polibiu, nici de un Tacit. Mă înclin cu respect dinaintea vene- 
rabilului evreu, oricine ar fi fost el, care a scris adevărata istorie 
a puternicului regat al evreilor, întru ştiinţa universului, istorie 
dictată de Dumnezeul tuturor lumilor, cel care l-a inspirat pe 
acest evreu cumsecade; dar sunt mâhnit că prietenul David 
începe prin a aduna o ceată de patru sute de hoți şi că, în frun- 
tea acestei trupe de oameni de treabă, cade la învoială cu Abi- 
melec, marele preot, care îl înarmează dându-i sabia lui Goliat, 
dar şi câteva pâini sfinţite. (|. Regi, capitolul XXI, v. 13) 


Sunt un pic scandalizat că David, unsul lui Dumnezeu, 
omul drag inimii lui Dumnezeu, se ridica împotriva lui Saul, 
un alt uns al lui Dumnezeu, se duce împreună cu patru sute 
de bandiți să strângă biruri din toată ţara şi se mai duce să-l 
fure şi pe bunul Nabal, iar imediat după ce Nabal moare, 
David o ia de nevastă pe văduva acestuia, fără a pierde o 
clipă. G- Regi, capitolul XXV, v. 10-11) 

Am oarece scrupule şi în ceea ce priveşte purtarea sa față 
de marele rege Achiş, posesorul, dacă nu cumva mă înşel, a 
cinci sau sase sate în ținutul Geth. David, aflat atunci în frun- 
tea a şase sute de bandiți, năvălea în teritoriile aliaților bine- 
făcătorului său Achiş; jefuia tot şi omora tot omul care-i 
stătea în cale, bătrâni, femei şi copiii de la sânul mamei. Dar 
de ce îi măcelărea el pe copiii de la sânul mamei? „De 
teama, spune divinul autor evreu, ca aceşti copii să nu care 
cumva să se ducă să-i dea de veste regelui Achiş." (I. Regi, 
capitolul XXVn, v. 8-9-11) 

Aceşti bandiți se supără pe el si vor să-1 ucidă cu lovituri 
de pietre. Ce face atunci acest adevărat Mandrin evreu? Cere 
sfatul lui Dumnezeu, iar Dumnezeu îi răspunde că trebuie sa 
se ducă să-i atace pe amaleciţi şi că aceşti bandiți vor câştiga 
prăzi frumuşele şi se vor îmbogăţi. (I. Regi, capitolul XXX) 

între timp, unsul lui Dumnezeu Saul pierde o bătălie îm- 
potriva filistenilor şi este ucis. Un evreu îi aduce această veste 
lui David. David, care, după cât se pare, nu avea ce să-i dea 
curierului în chip de buona nuncia, porunceşte, drept răsplată, 
să fie omorât. (H. Regi, capitolul I, v. 10) 

Işboşet îi succede tatălui sau Saul; David este destul de 
puternic pentru a porni război împotriva lui: în cele din urmă, 
Işboşet este asasinat 

David pune stăpânire pe întregul regat; ia prin surprindere 
micul oraş sau sat Rabat, şi porunceşte uciderea tuturor locuito- 
rilor în chinuri absolut îngrozitoare; trupurile le sunt despicate 

1 două, sunt spintecaţi cu grape de fier sau sunt arşi în cup- 
arele unde se ard cărămizile; un mod de a purta un război 
ât se poate de nobil şi de generos. (II. Regi, capitolul XII) 

După aceste straşnice expediţii, ţara este bântuită de o foa- 
ete care durează trei ani. Cred şi eu, fiindcă, după cum ducea 
izboaiele bunul David, pământul nu putea să fi fost decât prost 
ıcrat. 

Este consultat Dumnezeu şi este întrebat de ce bântuia 
oametea. Răspunsul era cât se poate de simplu: într-o țară 
are de-abia de produce o brumă de grâu, atunci când îi fngi 
icrătorii în cuptoarele pentru cărămizi şi-i spinteci în două, 
imân puţini oameni care să mai cultive pământul; dar Dom- 
ul răspunde că aceasta se întâmpla întrucât, odinioară, Saul îi 
morâse pe ghibeoniți. 

Ce face numaidecât bunul David? îi adună pe ghibeoniţi, le 
pune că Saul săvârşise o mare nelegiuire atunci când pornise 
izboi împotriva lor; că Saul nu era precum el, adică drag inimii 
1i Dumnezeu şi că este drept să i se pedepsească neamul; şi le 
ă şapte nepoți ai lui Saul ca să-i spânzure, iar ei i-au spânzurat, 
entru că bântuia foametea. (Il. Regi, capitolul XXI) 

Este o adevărată plăcere să vezi cum acest imbecil de dom 
almet justifică şi canonizează toate aceste acțiuni care îe-ar 
utea face să te cutremuri de spaimă dacă nu ar fi de necrezut. 

N-am să mă opresc aici asupra cumplitului asasinat al lui 
Jrie şi nici asupra adulterei Batseba; ea este destul de cunos- 
ută, iar căile Domnului sunt atât de diferite de căile oamenilor 
cât el a îngăduit ca lisus Hristos să fie coborâtor din această 
fiamă Batseba, totul fiind purificat prin acel sfânt mister. 

Nu întreb în acest moment cum de Jurieu a avut îndrăz- 
eala de a-l persecuta pe înțeleptul Baylc întrucât nu a fost de 
cord cu toate acţiunile bunului rege David; întreb însă cum 
e a fost cu putință ca un om ca Jurieu să molesteze un om 
a Bayle. 


DESPRE DELICTELE LOCALE (DES DELITS 
LOCAUX) 


Parcurgeţi pământul în lung şi-n lat, şi veți afla că furtul, 
crima, adulterul şi calomnia sunt privite ca nişte delicte pe 
care societatea le condamnă şi le reprimă; dar ceea ce este 
îngăduit în Anglia, şi condamnat în Italia, trebuie oare pedep- 
sit în Italia ca fiind un atentat împotriva întregii omeniri? 
Iată ce înţeleg eu prin delict local. Ceea ce nu este socotit o 
nelegiuire decât în ținuturile din preajma câtorva munţi sau 
între două râuri nu necesită oare mai multă îngăduință din 
partea judecătorilor decât acele atentate care sunt considerate 
nişte orori pretutindeni în lume? Judecătorul n-ar trebui oare 
să-şi spună sieşi: „N-aş îndrăzni sa pedepsesc la Ragusa ceea 
ce nu aş pedepsi la Lorette?" O asemenea cugetare n-ar trebui 
să îndulcească în inima sa această duritate care se 
dobândeşte atât de uşor de-a lungul practicării meseriei sale? 

Se cunosc chermezele din Randra: ele mergeau, în secolul 
trecut, până la o indecenţă care putea revolta nişte ochi ne- 
obişnuiţi cu asemenea spectacole. 

Iată cum era sărbătorit Crăciunul în câteva oraşe. Apărea mai 
întâi un tânăr pe jumătate gol, cu aripi prinse pe spate; el îi re- 
cita Ave Măria unei tinere care îi răspundea prin fiat, şi îngerul 
o săruta pe gură; apoi un copil închis întru-un uriaş cocoş din 
carton striga imitând cântecul cocoșului: Puer natiis est nobis. 
Un bou mare spunea, mugind, ubi, pe care îl pronunţa de fapt 
oubi; o oaie behăia strigând Bethleem. Un măgar răgea hihanus, 
care voia să însemne eamus; o lungă procesiune, precedată de 
patru nebuni cu zurgălăi şi sceptru, încheia marşul. S-au mai 

păstrat încă şi astăzi urme ale acestor sărbători populare, care la 
neamurile mai instruite ar fi socotite drept nişte profanări. Un 
elveţian prost dispus şi pasămite mai abțiguit decât cei care ju- 
cau rolul boului şi al măgarului s-a luat în gură cu ei, la Lou- 
vain; s-a lăsat cu o bătaie straşnică; elveţianul a fost cât pe ce să 
fie spânzurat şi a scăpat ca prin urechile acului. 

Acelaşi individ a fost eroul unei dispute violente la Haga, 
în Olanda, întrucât luase sus şi tare partea lui Barneveldt îm- 
potriva unui gomarist înverşunat. A fost trimis într-o închisoare 
din Amsterdam, deoarece spusese că preoţii sunt un flagel 
pentru omenire şi izvorul tuturor nenorocirilor noastre. „Asta-i 
bună! spunea el. Dacă crezi că operele de binefacere te pot 
ajuta să te mântuieşti, ajungi la închisoare; dacă îţi baţi joc de 
un Cocoş şi de un măgar rişti sa fi spânzurat." Această păţa- 
nie, oricât ar părea de burlescă, lasă să se vadă destul de lim- 
pede că poţi fi osândit într-unul sau doua locuri din emisfera 
noastră si să fi absolut nevinovat în restul lumii. 


DESTIN (DESTIN) 


Dintre toate cărţile care au ajuns până la noi, cea mai 
veche îi aparține lui Homer, găsim la el toate moravurile an- 
tichității profane, eroi grosolani şi zei grosolani, făcuţi după 
chipul omului; dar tot în scrierile lui descoperim şi germenii 
filosofici, şi mai cu seamă ideea de destin, care este stăpân 
chiar şi peste zei, aşa cum zeii sunt stăpânii lumii. 

Jupiter vrea în zadar să-l salveze pe Hector; el consultă 
sorții; cântăreşte într-o balanţă destinul lui Hector şi pe cel al 
lui Ahile; află că troianul trebuie musai să fie omorât de grec; 
iar zeul nu poate face nimic împotriva acestui lucru; şi din 


acest moment, Apolo, ocrotitorul lui 
Hector, este obligat să-l 
abandoneze. Poemul lui Homer 
este plin de idei contradictorii, 
urmând privilegiul antichităţii; dar e 

vulgare. 

Filosofii n-au avut niciodată 
nevoie nici de Homer şi nici de 
farisei pentru a nutri convingerea că 
totul se face prin legi imuabile, că 
totul este rânduit şi că totul este un 
efect necesar. 

Fie lumea dăinuie prin propria 
sa natură, prin legile sale fizice, fie 
o Fiinţă supremă a creat-o după 
legile ei supreme: şi într-un caz şi în 
celălalt, aceste legi sunt imuabile; şi 
într-un caz şi în celălalt, totul este 
necesar, corpurile grele tind spre 
centrul pământului, fără a putea 
tinde să rămână în aer. Perii nu vor 
rodi niciodată ananas. Instinctul 
unui prepelicar nu poate să fie 
acelaşi cu instinctul unui struţ. 
Totul este orânduit, înlănțuit şi 
limitat. 

Omul nu poate să aibă decât un 
anumit număr de dinți, de fire de 
păr şi de idei; vine o vreme când 
musai îşi pierde dinţii, părul şi 
ideile. 

Este absurd ca ceea ce a fost ieri 
să nu fi existat, iar ceea ce este 
astăzi să nu fie; este la fel de 
absurd ca ceea ce trebuie să fie să 
poată să nu trebuiască să fie. 

Dacă ai putea să tulburi destinul 
unei muşte, nu ar exista nici un 
motiv care tc-ar putea împiedica să 
croieşti destinul tuturor celorlalte 
muşte, al tuturor celorlalte animale, 
al tuturor 


oamenilor, al întregii naturi; te-ai dovedi, în cele din urmă, 
mai puternic chiar decât Dumnezeu. 

Imbecilii spun: Medicul meu a salvat-o pe mătuşa mea 
dintr-o boală mortală, a ajutat-o pe mătuşa mea să trăiască 
zece ani mai mult decât avea de trăit. Alții, care fac pe capa- 
bilii, spun: Omul prudent îşi croieşte singur destinul. 


Nullum numen abest, si sii prudentia, şed te Nos 
facimus, fortuna, deam, cceloque locamus. 


Dar adesea omul prudent, departe de a-şi croi destinul, 
piere zdrobit de el; destinul este acela care îi face pe 
prudenți. 

Politicieni plini de judecată ne asigură că, dacă Cromwell, 
Ludlow, Ireton şi o duzină de alți parlamentari ar fi fost asa- 
sinaţi cu opt zile înainte de a i se tăia capul regelui Carol I, 
acest rege ar mai fi putut să trăiască şi ar fi murit în patul 
său: si au dreptate; mai pot adăuga si că, dacă întreaga Anglie 
ar fi fost înghițită de mare, acest monarh n-ar fi pierit pe un 
eşafod în apropiere de Whitehalî, sau sala albă, dar lucrurile 
fuseseră orânduite în aşa fel încât lui Carol trebuia să i se taie 
capul. 

Cardinalul d'Ossat era, fără îndoială, mai prudent decât un 
nebun internat la Petites Maisons; dar nu este oare evident că 
măruntaiele înțeleptului d'Ossat erau cu totul altfel făcute de- 
cât cefe ale acestui descreierat, după cum şi măruntaiele unei 
vulpi sunt diferite de cele ale unui cocor sau de cele ale unei 
ciocârlii? 

Medicul tău a salvat-o pe mătuşa ta; dar cu siguranță că 
săvârşind această faptă el nu a contrazis ordinea naturii: a ur- 
mat-o. Este limpede că mătuşa ta n-avea cum să nu se nască în 
cutare oraş, că n-avea cum să nu aibă la un moment dat cutare 
boală, că medicul nu putea să se găsească în altă parte decât în 
oraşul în care se găsea, că mătuşa ta trebuia să-l cheme, că el 
trebuia să-i prescrie leacurile care au vindecat-o. 


Un ţăran crede ca grindina a căzut din întâmplare pe câm- 
pul său; dar filosoful ştie că nu există întâmplare, şi că este 
imposibil, în mersul acestei lumi, ca grindina să nu fi căzut în 
acea zi şi în acel loc. 

Există oameni care, înspăimântați de acest adevăr, nu îl re- 
cunosc decât pe jumătate, aidoma acelor datornici care nu le 
oferă decât jumătate creditorilor lor şi le cer un răgaz pentru 
restul. Există, spun ei, evenimente necesare şi evenimente care 
nu sunt necesare. Ar fi nostim ca o parte din lumea aceasta să 
fie orânduită, iar o altă parte să nu fie orânduită; ca o parte 
din ceea ce se întâmplă să trebuiască să se întâmple, iar o 
parte din ceea ce se întâmplă să nu trebuiască să se întâmple. 
Când cercetezi mai atent, constaţi că doctrina contrară doc- 
trinei destinului este absurdă, dar există mulți oameni destinaţi 
să cugete prost, alții să nu cugete deloc, iar alții destinaţi să-i 
persecute pe cei care cugetă. 

Există oameni care vă spun: „Nu credeţi în fatalism; în- 
trucât atunci totul o să vi se pară inevitabil şi nu vă veţi mai 
îndeletnici cu nimic, veţi cădea în indiferență, nu veți mai iubi 
nici bogăţiile, nici onorurile şi nici laudele; nu veţi mai dori 
să dobândiţi nimic şi vă veţi crede deopotrivă fără merite şi 
fără putere; nici un talent nu va mai fi cultivat şi totul va 
pieri distrus de apatie." 

Nu vă temeţi, domnilor, vom avea întotdeauna pasiuni şi 
prejudecăţi, întrucât destinul nostru este să fim supuşi preju- 
decăţilor şi pasiunilor; vom pricepe că nu depinde de noi să 
fim plini de merite şi mari talente, după cum nu depinde de 
noi nici să avem un păr des şi o mâna frumoasă; ne vom 
convinge că nu trebuie să fim în nici un chip vanitoşi şi, cu 
toate acestea, vom fi mereu vanitoşi. 

Eu simt că trebuie neapărat să scriu toate astea; iar tu, tu 
simți că trebuie musai să mă condamni: suntem amândoi la 
fel de proşti, şi în egală măsură, jucării ale destinului. Natura 


ta este să faci rău, iar a mea este să iubesc adevărul şi să-l 
public, în pofida ta. 

Bufnita care se hrăneşte cu şoareci în magherniţa ei i-a 
spus privighetorii: „încetează să tot cânți în frumoasa ta pă- 
dure umbroasă, hai, vino în văgăuna mea, ca să te înfulec;" şi 
privighetoarea i-a răspuns: „M-am născut pentru ca să cânt 
aici si pentru ca să-mi bat joc de tine." 

Mă întrebaţi ce se va întâmpla cu libertatea. Nu vă pricep. 
Nu ştiu ce este această libertate despre care vorbiți; vă don- 
dăniţi de atât de multă vreme asupra naturii ei încât cu sigu- 
ranță că nu o cunoaşteţi. Dacă doriți sau mai degrabă dacă 
puteţi să analizați în linişte alături de mine ce este ea, atunci 
mergeţi la litera L. 


DUMNEZEU (DffiU) 


In timpul imperiului lui Arcadius, Logomachos, teolog din 
Constantinopol, s-a dus în Sciţia, şi s-a oprit la poalele Cau- 
cazului, în fertilele câmpii ale Zefirimului, la graniţa cu Col- 
hida. Bătrânul Dondindac, om tare cumsecade, se afla în 
odaia lui cea mare şi joasă, aşezată între stâna sa de oi şi vas- 
tul său hambar; stătea în genunchi împreună cu femeia sa, cu 
cei cinci fii şi cele cinci fiice ale sale, precum şi cu rudele şi 
slugile sale, şi cu toţii îi aduceau slavă Domnului, după ce 
mâncaseră un prânz uşor. „Ce faci acolo, idolatruie? i-a spus 
Logomachos. — Nu sunt idolatru, i-a răspuns Dondindac. — 
Ba eşti cu siguranță idolatru, a spus Logomachos, pentru că 
eşti scit şi nu grec. Ia spunc-mi mai bine ce cântai tu în jar- 
gonul tău barbar din Sciţia? — Toate limbile sunt egale în 
urechile Domnului, a răspuns scitul;, cântam cântece de 
slavă. 


— Unde s-a mai pomenit aşa ceva, a urmat teologul; o fami- 
lie de sciți care se roagă la Dumnezeu fără să fi primit 
învățătura de la noi." Si a început numaidecât o discuţie cu 
scitul Dondindac, întrucât teologul ştia o brumă de scită, iar 
celălalt o brumă de greaca. S-a descoperit această 
conversaţie a lor într-un manuscris păstrat la biblioteca din 
Constanti-nopol. 


LOGOMACHOS 

Să vedem dacă ştii catehismul. De ce te rogi la Dum- 
nezeu? 
DONDINDAC 

Pentru ca se cuvine să adorăm Fiinţa supremă, care ne-a 
dat toate câte sunt. 
LOGOMACHOS 

Vorbeşti bine pentru un barbar. Si ce îi ceri? 


DONDINDAC 

îi mulțumesc pentru bunurile de care mă bucur, şi chiar 
pentru cele rele prin care mă pune la încercare; dar mă feresc 
cu străşnicie să-i cer ceva: ea ştie mai bine decât noi ce ne 
trebuie şi, de altminteri, mi-ar fi teamă să-i cer vreme bună, 
atunci când vecinul meu ar cere ploaie. 
LOGOMACHOS 


Ah! eram convins că o să spună o prostie. Să o luăm mai 
bine mai de la-nceput. Barbarule, cine ţi-a spus că exista un 
Dumnezeu? 


DONDINDAC Natura 
întreagă, 


LOGOMACHOS 
Nu e suficient. Ce ştii tu despre Dumnezeu? 


DONDINDAC 

Ştiu că este creatorul meu, stăpânul meu, caie mă va 
răsplăti dacă voi face bine, şi care mă va pedepsi dacă voi 
face rău. 
LOGOMACHOS 

Toate astea-s fleacuri, nimicuri! Să ne îndreptăm spre ceea 
ce este esenţial. Dumnezeu este infinit secundum quid sau 
potrivit esenței? 
DONDINDAC 

Nu pricep o iotă, 
LOGOMACHOS 


Dobitoc idiot! Dumnezeu se află într-un loc sau în afara 
oricărui loc sau în toate locurile? 


DONDINDAC 
Habar nu am... oricum v-o fi dumneavoastră pe plac. 


LOGOMACHOS 

Ignorantule! Poate el să facă ca ceea ce a fost să nu fi fost 
si ca un ciomag să nu aibă doua capete? Vede el viitorul ca 
viitor sau ca prezent? Cum face el pentru a scoate ființa din 
neant si pentru a nimici ființa? 


DONDINDAC 

N-am cercetat niciodată lucrurile astea. 
LOGOMACHOS 

Ce neghiob! Trebuie să ne coborâm la înțelesul tău. 
Spune-mi, prietene, crezi că materia poate să fie veşnică? 


DONDINDAC 

Ce-mi pasă mie dacă ea există dintotdeauna sau nu? Eu unul 
nu exist dintotdeauna. Dumnezeu este întotdeauna 
stăpânul 


meu; el m-a învăţat ce este dreptatea, iar eu trebuie 
s-o umez; eu nu vreau să fiu filosof, ci vreau să 
fiu om. 


LOGOMACHOS 
Tare greu mai merge cu capetele astea seci. S-o 
luam pas cu pas: ce este Dumnezeu? 


DONDINDAC 

Stăpânul meu, judecătorul meu, tatăl meu, 
LOGOMACHOS 

Nu la asta m-am referit. Care este natura sa? 
DONDINDAC 

Să fie puternic şi bun. 
LOGOMACHOS 

Dar este el trup sau spirit? 
DONDINDAC 

Da de unde să ştiu eu una ca asta? 
LOGOMACHOS 

Cum! Nu ştii ce este acela un spirit? 
DONDINDAC 


Habar nu am: si la ce mi-ar folosi? Aş fi oare 
mai drept dacă aş şti? Aş fi un soț mai bun, un tată 
mai bun, un stăpân mai bun, un cetăţean mai bun? 


LOGOMACHOS 

Trebuie neapărat să te-nvăț ce este un spirit; 
ascultă: este... este... este... O să-ţi spun mai bine 
altă dată. 


DONDINDAC 

Tare mă tem că o să-mi spuneți mai puţin ceea 
ce este şi mai mult ceea ce nu este. Cu voia 
dumneavoastră o sa vă pun 


şi eu o întrebare. Am văzut mai demult un templu de-al vos- 
tru: de ce îl pictaţi voi pe Dumnezeu cu o barbă mare? 


LOGOMACHOS 

Este o întrebare foarte grea, care presupune o ştiinţă pre- 
liminară. 
DONDINDAC 

Mai-nainte de a-mi împărtăşi ştiinţa voastră, trebuie să vă 
povestesc ce mi s-a întâmplat într-o zi. Tocmai construiam o 
toaletă în fundul grădinii; am auzit atunci o cârtiță care dis- 
cuta cu un cărăbuş: „Iată o lucrare frumoasă, spunea cârtiţa; 
pasămite este o cârtiță foarte puternică cea care a făcut lu- 
crarea asta! — Glumeşti, desigur, a spus cărăbuşul. E neîn- 
doielnic un cărăbuş plin de geniu acela care a fost arhitectul 
acestei construcţii." Din acel moment, m-am hotărât să nu 
mai port nici un fel de dispute. 


DIVINITATEA LUI IISUS (DIVINITE DE JESUS) 


Socinienii, care trec drept blasfemiatori, mu recunosc divi- 
nitatea lui lisus Hristos. Ei îndrăznesc sa susţină, aidoma 
filosofilor din antichitate, aidoma evreilor şi mahomedanilor, 
şi aidoma atâtor altor naţii, ca ideea unui Dumnezeu om este 
monstruoasă, că distanța dintre Dumnezeu şi om este 
infinită, şi că este cu neputinţă ca Fiinţa infinită, nemărginită 
şi veşnică să poată fi cuprinsă într-un corp vremelnic. 

Ei îl citează cu încredere în sprijinul opiniei lor pe Euse- 
biu, episcop al Cezareci, care în a sa Istorie Ecleziastică, 
cartea I, cap. XI, declară că este absurd ca natura necrcată, 
imuabilă, a Dumnezeului atotputernic, să ia forma unui om. 
îi 

citează şi pe Părinţii Bisericii, Iustin şi Tertulian, care au spus 
acelaşi lucru: Iustin în Dialogul său cu Trifoii, iar Tertulian în 
Discursul său împotriva lui Praxcas. 

îl citează şi pe sfântul Pavel, care nu-l numeşte niciodată 
pe lisus Hristos Dumnezeu, dar care îl numeşte foarte des 
om. Ei merg cu îndrăzneala lor până la a afirma că creştinilor 
le-au trebuit trei secole bătute pe muchie pentru a construi, 
puţin câte puţin, apoteoza lui lisus, şi că ei n-au ridicat acest 
uimitor edificiu decât urmând exemplul păgânilor, care divini- 
zaseră muritori. Mai întâi, după părerea lor, lisus n-a fost 
privit decât ca un om inspirat de Dumnezeu; iar apoi, ca o 
creatură mai desăvârşită decât celelalte. După o vreme, i s-a 
acordat un loc undeva deasupra îngerilor, după cum spune 
sfântul Pavel. Măreţia lui sporea cu fiecare zi ce trecea. El a 
devenit o emanaţie a lui Dumnezeu produsă în timp. Dar nu 
a fost suficient; s-a spus că se născuse înaintea timpului în- 
suşi. In sfârşit, a fost făcut Dumnezeu, consubstanţial cu 
Dumnezeu. Crellius, Vogquelsius, Natalis Alexander şi Horne- 
beck au sprijinit cu toții aceste blasfemii prin argumente care 
îi uimesc pe înţelepţi şi îi pervertesc pe cei slabi. Mai cu 
seamă Fauste Socin a fost cel care a răspândit semințele 
acestei doctrine în Europa; iar spre sfârşitul secolului XVI nu 
a lipsit mult să stabilească o nouă specie de creştinism: exis- 
tau deja mai bine de trei sute de specii. 


DOGME (DOGMES) 


Pe 18 februarie, în anul 1763 al erei vulgare, soarele in- 
trând în semnul peştilor, am fost purtat la cer, după cum ştiu 
prea bine toți prietenii mei. N-am încălecat nici pe iapa 
Borac 


a lui Mahomed; nici carul de foc al lui Ilie nu mi-a 
servit drept trăsură; nu am fost purtat nici de elefantul lui 
Sam-monocodom din Siam, nici de calul sfântului 
Gheorghe, patronul Angliei, nici de porcul sfântului Anton; 
mărturisesc cu naivitate că habar nu am cum s-a produs 
călătoria mea. 

Oricine poate să mă creadă că am fost uimit; dar ceea 
ce n-o să creadă nimeni este ca am văzut cum sunt judecați 
toți morţii. Şi cine erau judecătorii? Erau, nu vă fie cu 
supărare, toți aceia care au făcut bine oamenilor, Confucius, 
Solon, So-crate, Titus, Antoninii, Epictct, toți acei mari 
oameni care, învăţându-i pe alţii şi practicând ei înşişi 
virtuțile pe care Dumnezeu le cere, păreau a fi singurii 
îndreptăţiți să-i pronunţe sentinţele. 

Nu voi spune pe ce tronuri stăteau aşezaţi, nici câte 
milioane de ființe cereşti se prosternau dinaintea 
creatorului tuturor globurilor, nici ce mulțime de oameni 
de pe aceste nenumărate globuri s-a prezentat în faţa 
judecătorilor. Nu mă voi referi aici decât la acele mici 
particularităţi extrem de interesante care m-au uluit. 

Am observat că fiecare mort care îşi pleda cauza şi care 
îşi scotea în evidenţă sentimentele sale frumoase îi avea 
alături de el pe toţi aceia care fuseseră martori ai acțiunilor 
Iui. De pildă, atunci când domnul cardinal de Lorraine s-a 
lăudat că unele dintre părerile sale fuseseră adoptate de 
conciliul de la Trento şi drept răsplată pentru ortodoxia sa 
a cerut viață veşnică, pe dată au apărut în jurul lui 
douăzeci de curtezane sau dame de )a curte, purtând toate 
pe frunte numărul întâlnirilor pe care le avuseseră cu 
cardinalul. Se vedeau cei care puseseră împreună cu el 
bazele Ligii; toţi complicii planurilor sale perverse au venit 
şi l-au înconjurat. 

în faţa cardinalului de Lorraine se afla Calvin, care se 
lăuda în limbajul său grosolan că dăduse lovitura de graţie 
idolului papal, după ce alţii îl doborâseră. „Am scris 
împotriva picturii 

şi a sculpturii, spunea el; am demonstrat cât se poate de limpede 
că faptele bune nu servesc la nimic, si am demonstrat, de ase- 
menea, că este un gest diabolic sa dansezi menuet: alungaţi-l 
repede de-aici pe cardinalul de Lorralne şi aşezaţi-mă pe mine 
alături de sfântul Pavel." 

în timp ce vorbea, s-a ivit lângă ci un rug în flăcări; un 
spectru înspăimântător care purta în jurul gâtului un guler în 
stil spaniol, pe jumătate ars, ieşea din mijlocul flăcărilor sco- 
țând nişte strigăte oribile, „Monstrule, ţipa el, monstru exe- 
crabil ce eşti, cutremură-te! recunoaşte-l pe acest Şervet pe 
care l-ai dus la pieire în cele mai crude chinuri cu putință, 
pentru că s-a contrazis cu tine asupra felului în care trei ființe 
pot alcătui o singură substanţă." Atunci toţi judecătorii au 
poruncit azvârlirea în abisuri a cardinalului de Lorraine, pe 
când Calvin urma să fie pedepsit cu şi mai multă severitate. 

Am văzut o mulțime uriaşa de morţi care spunea: „Am 
crezut, am crezut"; dar pe fruntea lor stătea scris: „Am făp- 
tuit"; şi erau condamnați. 

lezuitul Le Tellier se apropia mândru, ţinând în mână bula 
Unigenitus. Dar lângă el s-a ridicat dintr-o dată un teanc uriaş 
de două mii de scrisori regale de trimitere în temniță. Un jan- 
senist le-a dat foc: Le Tellier a ars până n-au mai rămas decât 
oasele din el; iar jansenistul, care nu uneltise mai puţin decât 
iezuitul, a avut şi el partea lui din pârjolul acesta. 

Vedeam venind din dreapta şi din stânga trupe de fachiri, 
de preoți budişti, de bonzi, de călugări albi, negri şi gri care 
îşi închipuiseră cu toţii că, pentru a intra în grațiile Fiinţei su- 
preme, trebuia fie să cânți, fie să te biciuiesti sau să umbli în 
pielea goală. Am auzit o voce teribilă care i-a întrebat: „Ce 
faptă bună ai făcut tu pentru oameni?" Acestei voci i-a urmat 
o tăcere apăsătoare; nimeni n-a îndrăznit să răspundă, şi au 
fost cu toţii duşi la balamucul universului: este una dintre cele 
mai mari construcții care se pot imagina. 


Unul striga: „Trebuie să credem doar în metamorfozele lui 
Xaca"; un altul spunea: „Ba în cele ale lui Sammonocodom. 
— Bachus a oprit soarele şi luna, zicea unul. — Zeii l-au în- 
viat pe Pelops, spunea un altul. Iată bula in Caena Domini”, 
spunea un nou venit, iar aprodul judecătorilor striga: „La 
balamuc, la balamuc cu voi!" 

Când toate aceste procese au luat sfârşit, am auzit nu- 
maidecât pronunțându-se această sentință: „IN NUMELE CREA- 
TORULUI CELUI VEŞNIC, PĂSTRĂTOR, RĂSPLĂTITOR, 
RĂZBUNĂTOR, IERTATOR etc., să fie ştiut de către toți locuitorii 
din cele o mie de milioane de miliarde de lumi ce am voit să 
le creăm, că nu vom judeca niciodată vreunul dintre sus- 
numiții locuitori după ideile sale găunoase, ci doar după fap- 
tele sale; căci aşa este dreptatea noastră." 

Mărturisesc că a fost pentru prima dată când am auzit un 
asemenea edict: toate cele pe care le citisem pe micul fir de 
nisip unde m-am născut se terminau cu următoarele cuvinte: 
Căci aşa este voia noastră. 


T AZALI LEMS 


EGALITATE (EGALITE) 


Ce-i datorează un câine altui câine şi un cal altui cal? 
Nimic, întrucât nici un animal nu depinde de semenul său; 
dar omul, care a primit de la Divinitate raza numita rațiune, 
ce rod a obținut el de pe urma ei? Acela de a fi sclav aproape 
pe întreg cuprinsul pământului. 

Dacă acest pământ ar fi ceea ce se pare că ar fi trebuit să 
fie, adică, dacă omul ar găsi pretutindeni o hrană uşor de pro- 
curat şi sigură, şi o climă prielnică naturii sale, este limpede 
că ar fi fost cu neputinţă ca un om să asuprească un alt om. 
Dacă acest glob ar avea din belşug fructe bune şi sănătoase; 
dacă aerul care trebuie să ne ajute să trăim nu ne-ar mai 
aduce boală şi moarte; dacă omul nu ar avea nevoie de altă 
locuinţă şi de alt pat decât al cerbilor şi al căprioarelor: atunci 
cei de teapa unui Gengis-han şi a unui Timurlenk n-ar avea 
alte slugi în afara copiilor lor, care s-ar dovedi destul de cum- 
secade şi ar vedea de ei la bătrâneţe. 

în această stare atât de naturală de care se bucură toate 
patrupedele, păsările şi reptilele, omul ar fi la fel de fericit 


ca şi ele, dominaţia ar fi Atunci o himeră, o absurditate la 
care nimeni nu s-ar mai "ândi; întrucât, la ce bun să mai 
cauţi servitori, atunci când nu ai nevoie de nici un serviciu? 

Dacă vreunui individ tiranic din fire şi cu braţe vânjoase 
i-ar trece prin cap să-şi si^pună vecinul mai puţin puternic 
decât el, lucrul acesta ar fi cu neputinţă: cel asuprit s-ar afla 
deja la o depărtare de o sută de leghe înainte ca opresorul să 
fi apucat să ia vreo măsură. 

Aşadar, toți oamenii ar £j în mod necesar egali, dacă n-ar 
avea mereu nevoie de ceva. Mizeria care este sortită speciei 
noastre face ca un om să n înrobească pe un alt om; nu 
inegalitatea este adevărata rtefcricire, ci starea de dependență. 
Ce importanţă arc că un anume om se numeşte înălțimea Sa, 
iar un altul Sfinţia Sa; dar Atc greu să-l serveşti pe unul sau 
pe celălalt. 

O familie numeroasă a cultivat un petec bun de pământ; 
alte două familii mai puţin numeroase au pământuri sterpe şi 
care se încăpățânează să nu rodească; c de Ia sine înţeles că 
cele două familii sărace trebuie să slujească familia bogată 
sau să o ucidă. Una dintre cele două familii nevoiaşe îşi va 
oferi forța braţelor familiei bogate, pentru a avea de-ale gurii; 
cealaltă familie o va ataca, dar va ieşi învinsă. Familia care 
serveşte este la originea servitorimii şi a mâinii de lucru; fa- 
milia înfrântă stă la originea sclavilor. 

Pe acest nefericit glob al nostru, e cu neputinţă ca oamenii 
ce trăiesc în societate să nu se împartă în două clase, una a 
celor bogaţi care comandă şi cealaltă a celor săraci care 
servesc; şi aceste două clase se subdivizează într-o mie de alte 
clase şi aceste o mie de clase au la rândul lor o grămadă de 
nuanțe diferite. 

Nu toţi săracii sunt neapărat nefericiţi. Cei mai mulți dintre 
ei se nasc în această stare, iar faptul că muncesc necontenit îi 

împiedică să simtă prea puternic condiția în care se află; dar 
când îşi dau seama de ea, vedem războaie, cum este cel al 
partidului popular împotriva partidului senatorilor la Roma; 
sau cele ale țăranilor din Germania, Anglia şi Franța. Mai 
devreme sau mai târziu, toate aceste războaie se termină prin 
aservirea poporului, pentru că cei puternici posedă banii, iar 
banul este stăpânul a tot şi toate într-un stat: am spus într-un 
stat, pentru că lucrurile nu stau întotdeauna la fel de la o nație 
la alta. Națiunea care se va servi cel mai bine de fier o va 
subjuga întotdeauna pe aceea care va avea mai mult aur, dar 
mai puțin curaj. 

Orice om se naşte cu o înclinaţie destul de violentă de a 
domina, de a acumula bogății şi de a se bucura de plăceri, dar 
şi cu o dorință puternică de a lenevi; prin urmare, orice om ar 
vrea sa aibă banii şi femeile sau fetele celorlalți, să fie stă- 
pânul lor, să le supună tuturor capriciilor sale, şi să nu facă 
nimic sau, cel puţin, să nu facă decât lucruri foarte plăcute. 
Vedeţi aşadar că, având aceste frumoase înclinații, este la fel 
de imposibil ca oamenii să fie egali, pe cât este de imposibil 
ca doi predicatori sau doi profesori de teologie să nu fie 
geloşi unul pe celălalt. 

Neamul omenesc, aşa cum se prezintă el, nu poate exista, 
dacă nu ar exista şi o infinitate de oameni utili care să nu 
posede absolut nimic; întrucât, farâ-ndoială, un om cu dare de 
mâna n-o să-şi părăsească pământul ca să vină să-l lucreze pe 
al vostru; iar când veţi avea nevoie de o pereche de pantofi să 
nu vă aşteptaţi cumva că o să v-o facă vreun raportor la con- 
siliul de stat. Egalitatea este, aşadar, în acelaşi timp lucrul cel 
mai natural, dar şi cel mai himeric. 

Cum oamenii comit întotdeauna excese atunci când pot, 
această inegalitate a căpătat forme extreme; s-a decretat în 
mai multe ţări că unui cetăţean nu-i este îngăduit să plece din 


locul unde hazardul a voit să se nască; sensul acestei legi 
este, neîndoielnic, următorul: Această fară este atât de rea şi 
atât de prost guvernată încât le interzicem tuturor indivizilor 
să o părăsească, de teamă că o vor părăsi cu toții. Procedaţi 
mai bine astfel: dați-le tuturor supuşilor voştri motive să-şi 
dorească să locuiască la voi în țară, iar străinilor motive să 
aibă chef să vină la voi. 

Fiecare om, în străfundul inimii sale, este îndreptăţit să se 
creadă perfect egal cu ceilalți oameni; asta nu înseamnă că 
bucătarul unui cardinal ar trebui să-i poruncească stăpânului 
său să-i gătească cina; dar bucătarul poate să spună: „Sunt un 
om ca şi stăpânul meu, de altminteri, şi m-am născut ca şi el 
plângând; va muri şi el ca şi mine, în aceleaşi spaime şi cu 
aceleaşi ceremonii. Avem amândoi aceleaşi funcţii animalice. 
Dacă turcii vor cuceri Roma, şi dacă atunci eu am să devin 
cardinal şi stăpânul meu bucătar, am să-l iau în serviciul 
meu." Tot acest discurs este rațional şi just; dar până în mo- 
mentul în care Marele Turc va cuceri Roma, bucătarul se cu- 
vine să-şi vadă de treburile lui, altminteri întreaga societate 
omenească este pervertită. 

Cât despre omul care nu este nici bucătarul unui cardinal 
şi nici nu deține vreo altă dregătorie în stat; cât despre omul 
obişnuit pe care nu-l leagă nimic, dar care este mâhnit când 
este primit peste tot cu aere protectoare sau cu dispreţ, care 
vede limpede că atâția şi atâția monsigniori nu sunt nici mai 
învăţaţi, nu au nici mai mult spirit şi nici mai multă virtute 
decât el, şi care se plictiseşte să stea uneori în anticamerele 
lor, ce atitudine trebuie el să ia? Aceea de a pleca. 


b Dad 

INFERN (ENFER) 


Din clipa în care oamenii au început să trăiască în socie- 
tate, au observat negreşit că mulți vinovaţi scăpau de severi- 
tatea legilor. Oamenii pedepseau crimele recunoscute în mod 
public: trebuia găsita o frâna pentru crimele secrete: si numai 
religia putea să fie această frână. Perşii, caldcenu, egiptenii şi 
grecii au născocit pedepse după moarte; şi din toate popoarele 
străvechi pe care le cunoaştem, evreii au fost singurii care nu 
au admis decât pedepsele în timpul vieţii. Este ridicol să crezi 
sau să te prefaci a crede, sprijinindu-te doar pe câteva pasaje 
foarte obscure, că infernul era admis de vechile legi ale 
evreilor, de Leviticul lor, de Decalogul lor, atunci când auto- 
rul acestor legi nu rosteşte nici măcar un cuvânt care să aibă 
fie si cea mai mică legătură cu pedepsele din viaţa viitoare. 
Am fi îndreptățiți să-i spunem autorului Pentateucului: „Sun- 
teți un om inconsecvent şi lipsit deopotrivă de probitate si de 
rațiune şi cum nu se poate mai nedemn de numele de legiui- 
tor pe care vi-l atribuiţi. Cum vine asta"! Aveţi cunoştinţă de 
o dogmă atât de punitivă şi atât de necesară poporului precum 
cea a infernului, si nu o anunţaţi în mod expres? şi, în timp 
ce această dogmă este admisă de toate naţiile care vă încon- 
joară, voi vă mulţumiţi sa o lăsaţi să fie abia ghicită de unii 
comentatori care vor apărea după patru mii de ani şi care se 
vor chinui să găsească în vorbele voastre ceva ce, de fapt, voi 
nu aţi spus? Ori poate sunteți un ignorant, care nu ştie că 
această credinţă era universal acceptată în Egipt, în Caldeea și 


întrucât, deşi aveaţi cunoştinţă despre această dogmă, nu aţi 
aşezat-o la temelia religiei voastre." 

Autorii legilor evreieşti ar putea în cel mai bun caz să răs- 
pundă: „Mărturisim că suntem extrem de ignoranţi; că am în- 
văţat să scriem doar foarte târziu, că poporul nostru era o 
hoardă sălbatică şi barbară care, potrivit propriei noastre 
mărturii, a rătăcit aproape o jumătate de secol în pustiuri res- 
pingătoare; că, în cele din urmă, ea a dus la pieire o ţară 
mică, prin jafurile cele mai odioase şi prin cruzimile cele mai 
detestabile menţionate vreodată în istorie. Nu aveam nici un 
contact cu naţiile civilizate: cum vă închipuiţi voi că noi, noi 
cei mai pământeni dintre oameni, am fi putut să inventăm un 
sistem în întregime spiritual? 

Noi nu foloseam cuvântul care îi corespunde cuvântului 
suflet decât pentru a ne referi la viată; noi nu l-am cunoscut 
pe Dumnezeul nostru, pe mesagerii şi pe îngerii săi decât sub 
forma unor ființe corporale: distincția dintre suflet şi trup, pre- 
cum şi ideea unei vieți după moarte nu pot să fie decât fruc- 
tul unei îndelungate meditații şi al unei filosofii foarte fine. 
Intrebaţi-i pe hotentoţi şi pe negri, care locuiesc într-un ţinut 
de o sută de ori mai întins decât al nostru, dacă au cunoştinţă 
despre viata de apoi. Credem că am făcut destul de mult con- 
vingând poporul nostru că Dumnezeu îi pedepseşte pe rău- 
făcători până la a patra generație, fie prin lepră, fie prin morți 
subite, fie prin pierderea chiar şi acelor puţine bunun pe care 
le puteam poseda." 

S-ar putea replica astfel la toată această apologie: „Aţi in- 
ventat un sistem al cărui ridicol sare în ochi; întrucât răufă- 
cătorul care era sănătos, şi a cărui familie prospera, trebuia 
fără doar şi poate să-şi bată joc de voi." 

Atunci apologetul legii iudaice ar răspunde aşa: „Vă înşe- 
laţi; pentru că, dacă exista un criminal care raționa just, mai 

existau alți o sută care nu raţionau câtuşi de puţin. Acela care, 
după ce a săvârşit o crimă, nu se simţea pedepsit nici în tru- 
pul său şi nici în cel al fiului său, se temea, totuşi, pentru ne- 
potul său. Mai mult, dacă în clipa de față nu avea nici o ul- 
cerație urât mirositoare, de care noi, de altfel, sufeream destul 
de des, acest lucru putea foarte bine să îl ajungă în câţiva ani: 
într-o familie există întotdeauna fel şi fel de nenorociri, iar 
noi reuşeam să convingem cu uşurinţă că aceste nenorociri 
erau trimise de o mână divină, care răzbuna greşelile secrete." 

La acest răspuns s-ar putea lesne replica spunând: „Scuza 
voastră nu face doi bani, căci în fiecare zi se întâmplă ca 
oameni foarte cumsecade sa-şi piardă sănătatea şi bunurile; iar 
dacă nu există familie căreia să nu i se fi întâmplat vreo ne- 
norocire, şi dacă aceste nenorociri sunt pedepse venite de la 
Dumnezeu, atunci toate familiile voastre sunt nişte familii de 
pungaşi." 

Preotul evreu ar putea continua să riposteze; ar spune că 
există nenorociri care ţin de firea omenească şi altele care 
sunt anume trimise de Dumnezeu. Dar i-am explica atunci 
acestui gânditor cât este de ridicol să socoteşti că febra şi 
grindina sunt când o pedeapsă divină, când un efect natural. 

In sfârşit, fariseii şi esenienii, din sânul evreilor, au admis 
credinţa într-un infern, în maniera lor, această dogmă trecuse 
deja de la greci la romani şi fusese adoptată de creştini. 

Mai mulți Părinţi ai Bisericii n-au crezut în pedepsele veş- 
nice: li se părea absurd să arzi întru veşnicie un om sărman, 
doar pentru că a furat o capră. Degeaba spune Virgiliu în cel 
de-al şaselea cânt din Eneida: 


„„„Sedet ceternumque sedebii 
Infelix Theseus. 


în zadar pretinde el ca Tezeu stă aşezat pentru totdeauna 
pe un scaun şi că în aceasta constă supliciu] său. Alții credeau 
că Tezeu este un erou şi că el nu se află în infern, ci în Câm- 
piile Elizee. 

Nu a trecut mult timp de când un paşnic şi cinstit pastor 
hughenot a predicat şi a scris că cei osândiţi vor primi şi ei 
într-o bună zi iertarea, că trebuia să existe o proporţie între 
păcat şi pedeapsă, şi că o greşeală de o clipă nu poate să me- 
rite o ispăşire veşnică. Preoţii, confrații săi, i-au atras atenția 
indulgentului judecător, unul dintre ei i-a spus: „Prietene, nici 
eu nu sunt mai convins decât tine că infernul este veşnic; dar 
este mai bine ca servitoarea ta, croitorul tău şi chiar pro- 
curorul tău să creadă ca este veşnic." 


ENTUZIASM (ENTHOUSIASME) 


Acest cuvânt grecesc înseamnă emoție viscerală, agitație lă- 
untrică. Grecii au inventat oare acest cuvânt pentru a exprima 
tremurul pe care îl simțim în nervi, dilatarea si contractarea in- 
testinelor, violentele pulsaţii ale inimii, marşul năvalnic al aces- 
tor spirite înflăcărate care urcă din adâncul măruntaielor până la 
creier atunci când suntem puternic afectaţi? 

Sau poate că s-a dat mai întâi numele de entuziasm, de la 
tulburare a măruntaielor, contorsiunilor Pitiei care, pe trepie- 
dul de la Delfi, primea spiritul lui Apolo printr-un loc care nu 
pare făcut decât pentru a primi corpuri? 

Ce înţelegem noi prin entuziasm? Cât de multe nuanțe în 
simțămintele noastre! Aprobare, sensibilitate, emoție, tulbura- 
re, înfiorare, pasiune, mânie, demenţă, furie, turbare: iată toate 
stările prin care poate să treacă acest biet suflet omenesc. 


Un geometru asistă la o tragedie înduioşătoare: el remarcă 
doar faptul că este bine susținută. Un tânăr pe lângă el este 
emoționat şi nu remarcă nimic; o femeie plânge; un alt tânăr 
este atât de mişcat încât, din nefericire pentru el, va săvârşi şi 
el o tragedie: s-a molipsit de boala entuziasmului. 

Centurionul sau tribunul militar, care nu privea războiul 
decât ca pe o meserie de pe urma căreia se putea încropi o 
mică avere, mergea la luptă liniştit, aidoma unui şindrilar care 
se suie pe un acoperiş. Cezar plângea când se uita la statuia 
lui Alexandru. 

Ovidiu nu vorbea de iubire decât cu mult spirit. Safo ex- 
prima entuziasmul acestei pasiuni, şi dacă este adevărat că a 
plătit cu viaţa pentru această pasiune, faptul se explică din 
pricină că la ea entuziasmul a devenit demență. 

Spiritul partizan predispune minunat către entuziasm; nu 
există grupare care să nu aibă exaltaţii săi. 

Entuziasmul este mai cu seamă o devoțiune prost înțeleasă. 
Tânărul fachir care îşi priveşte vârful nasului în timp ce-şi 
face rugăciunile se înflăcărează treptat, mergând până la a 
crede ea, dacă îşi pune lanţuri în greutate de cincizeci de 
livre, Fiinţa supremă îi va fi nespus de favorabilă. El adoarme 
cu imaginaţia plină de Brahma, şi îl vede negreşit în somnul 
său. Uneori chiar, în această stare în care omul nu este nici 
adormit, nici treaz, din ochii săi ies scântei; el îl vede pe 
Brahma într-o mare strălucitoare de lumină, intră în extaz, iar 
această boală este adesea incurabilă. 

Lucrul cel mai rar este de a împleti rațiunea cu entuzias- 
mul; rațiunea consistă în a vedea întotdeauna lucrurile aşa 
cum sunt. Acela care, beat fiind, vede lucrurile duble, este lip- 
sit de raţiunea sa. 

Entuziasmul este aidoma vinului; el poate stâmi un aseme- 
nea tumult în vasele de sânge, şi vibrații atât de violente în 


nervi încât rațiunea iese complet distrusă. Poate însă provoca 
doar zdruncinături uşoare, care nu fac decât sa pună niţel mai 
mult creierul în activitate; acest lucru se întâmplă în marile 
momente de elocvență, dar mai cu seamă în poezia sublimă. 
De un entuziasm cumpătat au parte doar marii poeți. 

Şi tocmai acest entuziasm cumpătat le desăvârşeşte arta; 
datorită lui, odinioară s-a crezut că sunt inspirați de către zei, 
opinie care nu s-a manifestat niciodată în legătură cu alți 
artişti. 

Dar cum poate raţiunea să călăuzească entuziasmul? Gân- 
diți-vă la un poet care schițează mai întâi cadrul general al 
tabloului său; în acele clipe raţiunea este cea care ţine cre- 
ionul. Dar dacă doreşte să le dea viață şi pasiuni personajelor 
sale, atunci imaginaţia se înflăcărează, iar entuziasmul intră în 
acțiune; este aidoma unui armăsar care o ia la goană pe pista 
sa; dar conturul pistei este riguros trasat. 


JUDECATA FALSA (ESPRIT FAUX) 


Avem oameni orbi, chiori, saşii, oameni care se uită cru- 
ciş, alţii care văd la distanţa, alţii cu vedere scurtă, cu vederi 
limpezi sau confuze, slabe sau neobosite. Toate acestea oferă 
o imagine destul de fidelă asupra înţelegerii noastre; dar nu se 
cunosc vederile false. Nu există oameni care să ia întotdeauna 
un cocoş drept un cal, nici o oliță de noapte drept o casă. 
Atunci de ce întâlnim adesea spirite, altminteri destul de juste, 
care judecă absolut fals anumite lucruri importante? De ce 
unul şi acelaşi siamez, care nu se va lăsa niciodată înşelat 
când este vorba să i se numere trei rupii, crede cu fermitate în 
metamorfozele lui Sammonocodom? Datorită cărei stranii 


ciudăţenii, oameni cu bun-simț seamănă cu don Quijote, care 
credea că vede nişte uriaşi, acolo unde alți oameni nu vedeau 
decât nişte mori de vânt? Don Quijote era chiar mai scuzabil 
decât siamezul care crede că Sammonocodom a venit de mai 
multe ori pe pământ sau decât turcul care este convins că Ma- 
homed a pus o jumătate din lună în mâneca sa; şi asta pentru 
că don Quijote, căruia îi intrase în cap ideea că trebuie să se 
lupte cu uriaşii, poate să-şi închipuie că un uriaş are trupul la 
fel de mare cât o moară, iar brațele la fel de lungi ca aripile 
unei mori; dar de la ce supoziţie poate să plece un om cu 
bun-simţ pentru a se convinge că jumătate din lună a intrat 
într-o mânecă, şi că Sammonocodom a coborât din cer 
pentru a veni să se joace cu un zmeu la Siam, pentru a tăia o 
pădure si pentru a face tot soiul de scamatorii? 

Chiar şi cele mai mari genii pot avea o judecata greşită în 
legătură cu un principiu pe care l-au primit fără a-l cerceta. 
Newton a dat dovadă de o judecată cât se poate de greşită 
când a comentat Apocalipsa. 

Tot ceea ce-şi doresc anumiţi tirani ai sufletelor este ca 
oamenii pe care îi învață să aibă o judecată falsă. Un fachir 
creşte un copil care promite mult; preț de cinci sau şase ani, 
el se străduieşte să-i vârc în cap ideea că zeul Fo s-a arătat 
oamenilor sub înfăţişarea unui elefant alb, si îl convinge pe 
copil că o să fie biciuit după moarte timp de cinci sute de mii 
de ani, dacă nu crede în aceste metamorfoze. El mai adaugă 
şi faptul că, la sfârşitul lumii, duşmanul zeului Fo va veni să 
se lupte cu această divinitate. 

Copilul studiază şi ajunge un copil minune; discută pe 
marginea învățămintelor primite de la profesorul său; con- 
sideră că Fo nu putea să se preschimbe decât în elefant alb, 
întrucât acesta este cel mai frumos dintre toate animalele. 
„Regii din Siam şi din Pegu, spune el, se războiesc pentru un 


elefant alb; cu siguranța că, dacă Fo n-ar fi fost ascuns în 
acest elefant, regii cu pricina n-ar fi fost atât de necugetaţi 
încât să se lupte doar pentru a intra în posesia unui simplu 
animal. 

Duşmanul lui Fo va veni să-l înfrunte la sfârşitul lumii; 
duşmanul acesta va fi, negreşit, un rinocer, pentru că rinocerii 
se luptă cu elefanții." Aşa raționează, ajuns la o vârstă ma- 
tură, elevul savant al fachirului, şi el devine unul dintre cape- 
tele luminate ale Indiei; cu cât spiritul sau este mai subtil, cu 
atât el judecă mai fals; apoi el va forma spirite la fel de false 
ca al sau. 

Dacă li se aduce la cunoştinţă tuturor acestor fanatici un pic 
de geometrie, ei o învaţă destul de uşor; dar, lucru ciudat! cu 
toate acestea, spiritul lor nu îşi revine; ei întrezăresc adevărunile 
geometriei, totuşi acestea nu-i învață să cumpănească şi pro- 
babilităţile; drumul lor este croit; ei vor judeca anapoda toată 
viaţa lor, iar eu sunt mâhnit din această pricină pentru ei. 


STATE, GUVERNE (ETATS, GOVVERNEM ENTS) 


CARE ESTE CEL MAI BUN? 


N-am cunoscut până acum pe nimeni care să nu fi guver- 
nat vreun stat. Şi nu mă refer Ia domnii miniştri care gu- 
vernează într-adevăr, unii doi sau trei ani, alții sase luni, iar 
alții şase săptămâni; mă refer Ia toți ceilalți oameni care, la 
masă sau în cabinetul lor, îşi etalează sistemul lor de guver- 
nare, reformând armatele, Biserica, justiția şi finanțele. 

Abatele de Bourzeis a început să guverneze Franţa pe la 
anii 1645, sub numele de cardinalul de Richelieu, şi a făcut 


acest Testament politic în care îşi propunea să înroleze no- 
bilimea în cavalerie pentru o perioadă de trei ani, să oblige 
camerele de conturi şi parlamentul să plătească birul precum 
oamenii de rând şi să-l lipsească pe rege de veniturile din im- 
pozitul pe sare; el demonstrează mai ales ca pentru a porni 
într-o campanie cu cincizeci de mii de oameni, trebuie să 
convoci, pe puţin, o sută de mii. El afirmă că „Provența sin- 
gură are mult mai multe porturi la mare decât Spania şi Italia 
la un loc." 

Abatele de Bourzeis nu a călătorit. Altminteri, opera sa 
este plina de anacronisme şi de erori; îl face pe cardinalul de 
Richelieu să semneze de o manieră în care el n-a semnat 
niciodată, şi îl face, de asemenea, să vorbească într-un fel în 
care n-a vorbit niciodată, în plus, el se foloseşte de un capitol 
întreg pentru a spune că „raţiunea trebuie să fie regula într-un 
stat" şi încearcă să demonstreze această descoperire. Această 
lucrare tenebroasă, acest bastard al abatelui de Bourzeis, a tre- 
cut vreme îndelungată drept odrasla legitimă a cardinalului de 
Richelieu; şi nici un academician, în discursul de primire la 
academie, nu a ratat ocazia de a aduce laude peste laude 
acestei capodopere în materie de politică. 

Domnul Gatien de Courtilz, văzând succesul Testamentului 
politic al lui Richelieu, a tipărit la Haga Testamentul lui Col- 
bert, cu o frumoasă scrisoare adresată de către domnul Col- 
bert regelui. Este limpede că dacă acest ministru ar fi redactat 
un asemenea testament, ar fi trebuit să fie interzis; cu toate 
acestea, cartea cu pricina a fost citată de câțiva autori. 

Un alt ticălos, al cărui nume nu îl cunoaştem, nu a ratat 
nici el ocazia de a publica Testamentul lui Louvois, care este 
chiar mai prost, dacă se poate aşa ceva, decât cel al lui Col- 
bert; un abate de Chevremont îi atribuie şi lui Charles, duce 
de Lorraine, un testament. Am avut Testamentele politice ale 


cardinalului Alberoni, ale mareşalului de Belle-Isle şi, în sfâr- 
şit, al lui Mandrin. 

Domnul de Bois-Guillebert, care a scris Detalii despre 
de pus în practică, referitor la dijma regală, semnând cu nu- 
mele mareşalului de Vauban. 

Un nebun, pe nume La Jonchere, care nu avea ce mânca, 
a făcut, în 1720, un proiect de finanţe în patru volume; şi 
câţiva proşti au citat această producţie socotind-o o operă a 
lui La Jonchere, trezorierul general, imaginându-şi că un tre- 
zorier nu poate să scoată o carte proastă despre finanțe. 

Dar trebuie să recunoaştem faptul că au existat şi oameni 
foarte înţelepţi, poate foarte potriviţi pentru a guverna, care au 
scris despre administrarea statelor, fie în Franţa, în Spania sau 
în Anglia. Cărţile lor au făcut mult bine: nu înţelegem însă 
prin asta că ele i-au îndreptat pe miniştrii care erau în funcție 
la data apariţiei acestor cărți, întrucât un ministru nu se în- 
dreaptă şi nu poate să se îndrepte; el a ajuns mare; nici vorbă 
de învățăminte, nici vorba de sfaturi; nu are timp să le as- 
culte; tumultul afacerilor îi răpeşte tot timpul; dar aceste cărți 
bune îi formează pe tinerii destinaţi să ocupe, mai târziu, 
dregătorii înalte; ele îi formează pe prinți şi, astfel, cea de-a 
doua generație devine instruită. 

Părţile bune şi părţile slabe ale tuturor cârmurilor au fost, 
în ultimul timp, examinate îndeaproape. Spuneţi-mi dumnea- 
voastră, dumneavoastră care ați călătorit, care aţi citit şi ați 
văzut multe, în ce stat, sub ce fel de guvernare v-ar fi plăcut 
să vă fi născut? îmi închipui că unui mare proprietar de pă- 
mânturi din Franţa nu i-ar fi fost cu supărare să se fi născut 
în Germania; ar fi fost suveran, în loc să fie supus. Un pair 
din Franţa ar fi foarte mulțumit dacă ar avea privilegiile 
pairilor din Anglia; ar fi un legiuitor. 


Oamenii din justiţie si cei din finanţe s-ar simţi mai bine 
în Franța decât oriunde altundeva. 

Dar ce patrie şi-ar alege un om înțelept, liber, un om cu o 
avere micuță şi lipsit de prejudecăţi? 

Un membru al consiliului din Pondichery, destul de învă- 
tat, se întorcea în Europa pe uscat, împreună cu un brahman, 
mai instruit decât brahmanii obişnuiţi. „Cum ţi se pare guver- 
narea Marelui Mogul? a întrebat consilierul. — îngrozitoare, a 
răspuns brahmanul. Cum vreţi ca un stat să fie guvernat cum 
se cuvine de către tătari? Raiaşii, omraşii şi nababii noștri 
sunt foarte mulțumiți, dar cetăţenii nu sunt mulțumiți şi câteva 
milioane de cetăţeni înseamnă ceva." 

Consilierul şi brahmanul au traversat cugetând aşa toată 
Asia de nord. „îmi trece prin cap un gând, a spus brahmanul; 
şi anume că nu există nici o republică în toată această întinsă 
parte a lumii. — A existat odinioară republica din Tyr, a spus 
consilierul, însă nu a rezistat prea mult. A mai existat una în 
pustiurile Arabici, într-un colț de lume numit Palestina, dacă 
poate fi onorată cu numele de republică o hoardă de hoţi şi 
de cămătari, guvernată când de judecători, când de fel şi fel 
de regi, când de mari pontifi, dar a căzut în sclavie de şapte 
sau opt ori, pentru ca într-un sfârşit să fie alungată din ţara pe 
care o uzurpase. 

— îmi pare, a spus brahmanul, ca pe pământ nu există 
decât foarte puţine republici. Oamenii sunt rareori în stare să 
se guverneze singuri. Această fericire nu le aparține pasămite 
decât popoarelor mici care se ascund în insule sau în munţi, 
precum iepurii care se feresc de animalele carnivore; dar, în 
cele din urmă, sunt descoperiţi şi devoraţi." 

Când cei doi calatori au ajuns în Asia Mică, consilierul i-a 
spus brahmanului: „îţi vine să crezi că a existat o mică re- 
publică, undeva într-un colț al Italiei, care a dăinuit mai 
bine 


de cinci sute de ani, şi care a stăpânit această Asie Mică, 
Asia, Africa, Grecia, Galia, Spania şi toată Italia? — Dar s-a 
îndreptat repede spre monarhie? a spus brahmanul. — Aţi 
ghicit, a spus celălalt, însă această monarhie a căzut, iar noi 
nu contenim în fiecare zi cu dizertațiile noastre frumoase pen- 
tru a descoperi care au fost cauzele decadenței şi ale prăbu- 
şirii sale. — Vă daţi prea multă osteneală, a spus indianul; 
acest imperiu a căzut pentru că exista. Până la urmă totul 
cade; nădăjduiesc că acelaşi lucru se va întâmpla şi cu im- 
periul Marelui Mogul. — Apropo, a spus europeanul, credeți 
ca trebuie să existe mai multă onoare într-un stat despotic şi 
mai multă virtute într-o republică?" Indianul, după ce i s-a 
explicat ce se înțelege prin onoare, a răspuns ca onoarea este 
mai necesară într-o republică si că este nevoie de mult mai 
multă virtute într-un stat monarhic, „întrucât, a spus el, un 
om care pretinde că este ales de popor nu va mai fi ales dacă 
este lipsit de onoare; la curte, în schimb, el ar putea lesne 
obţine o dregătone, potrivit maximei unui mare prinţ, care 
spune că un curtean, pentru a reuşi, nu trebuie să aibă nici 
onoare, nici umoare. Cât despre virtute, trebuie să ai cu vârf 
şi îndesat la curte, pentru a îndrăzni să spui adevărul. Omul 
virtuos se simte mult mai în largul său într-o republică; nu 
trebuie să flateze pe nimeni. 

— Credeţi, a spus bărbatul din Europa, că legile şi religiile 
sunt făcute în funcție de climă, aşa după cum la Moscova 
sunt necesare blănuri, iar la Delhi pânzeturi uşoare? — Da, 
fără îndoială, a zis brahmanul, toate legile care privesc fizica 
sunt calculate pentru meridianul unde locuieşti; unui neamţ 
nu-i trebuie decât o femeie, în timp ce persanului îi trebuie 
trei sau patru. La fel se întâmplă şi cu ritualurile religiei. Cum 
îți imaginezi că eu, dacă aş fi creştin, aş putea să rostesc sluj- 
ba în provincia mea, unde nu există nici pâine, nici vin? Cât 


despre dogme, altfel stau lucrurile; ele nu sunt supuse climei. 
Religia voastră n-a început ea oare în Asia, de unde a fost 
apoi alungată? Si iat-o că a ajuns până la Marea Baltică, unde 
era necunoscută. 

— în ce stat şi sub ce cârmuire ţi-ar plăcea mai mult şi 
mai mult să trăieşti? a zis consilierul. — Oriunde, numai la 
mine nu, i-a răspuns tovarăşul său; şi am întâlnit mulți sia- 
mezi, tonchinczi, persani şi turci care spun acelaşi lucru. — 
Te mai întreb o dată, a spus europeanul, ce stat ai alege?" 
Brahmanul a răspuns: „Pe-acela în care nu trebuie să te supui 
decât legilor. — Este un răspuns vechi, a spus consilierul. — 
Asta nu înseamnă că nu este bun, a spus brahmanul. — Si 
unde se află această ţară?" a întrebat consilierul. Brahmanul 
i-a răspuns: „Trebuie să o căutăm." 


EVANGHELIA (EVANGILE) 


E o marc problemă aceea de a şti care sunt primele Evan- 
ghelii. Este un adevăr care nu poate fi pus la îndoiala, orice 
ar spune Abbadie despre aceasta, ca nici unul dintre primii 
Părinţi ai Bisericii, până la Irineu inclusiv, nu citează nici un 
pasaj din cele patru Evanghelii pe care le cunoaştem. Dim- 
potrivă, ereticii şi theodosienii au respins în mod constant 
Evanghelia sfântului loan, şi au vorbit întotdeauna despre ea 
cu dispreţ, după cum afirmă sfântul Epifan, în cea de-a trei- 
zeci şi patra omelie a sa. Duşmanii noştri mai remarcă şi fap- 
tul ca nu numai că cei mai vechi dintre Părinţi nu citează 
niciodată nimic din Evangheliile noastre, ba mai mult, ei fac 


